
TABEL CRONOLOGIC 



1821 Iulie 21 S-a născut, conform opiniei majorităţii cercetătorilor, cel de-al 
doilea copil, Vasile, al medelnicerului Vasile Alecsandri şi al Elenei, 
născută Cozoni, în oraşul Bacău. Curând familia viitorului scriitor se 
mută la Iaşi. 

(Conform altor surse, Alecsandri s-ar fi n[scut ]n 1819 sau chiar ]n 
1818.) 

1827 Vasile Alecsandri ia primele lecţii de la dascălul maramureşean Gherman 
Vida, profesor la Seminarul de la Socola. 

1828-1834 Viitorul scriitor îşi continuă învăţătura în pensionul lui Victor 
Cuenim, deschis în 1828 la Iaşi. Verile şi le petrece la Mirceşti, unde 
tatăl său cumpărase moşia. 

1834-1839 împreună cu alţi fii de boieri, Vasile Alecsandri îşi face studiile la 
Paris. După trecerea bacalaureatului literar se pregăteşte să intre la 
medicină, dar abandonează. Urmează cursurile facultăţii de drept, însă 
după câteva luni renunţă. Tatăl său l-ar fi vrut inginer, dar îi lipsea 
bacalaureatul în ştiinţe, pe care nu-1 poate obţine. Se dedică literaturii, 
scriind primele versuri în limba franceză, între care poemul Zunarilla. 

1839 în drum spre Patrie Vasile Alecsandri întreprinde o lungă călătorie prin 
Italia. Vizitează Florenţa, Roma, Padova, Veneţia, Triest. Din această 
călătorie culege impresii necesare scrierii primelor opere în limba 
română Buchetiera de la Floren\a şi Muntele de Foc. 

1840 în revista „Dacia literară" (nr. 3, mai — iunie) este publicată nuvela 
Buchetiera de la Floren\a. Este numit, împreună cu C. Negruzzi şi M. 
Kogălniceanu, director al teatrului din Iaşi. Pentru nevoile scenei scrie 
vodevilul Farmazonul din Hârl[ u, care se joacă la 18 noiembrie. 

1841 Pe scena teatrului ieşean se joacă piesa lui Vasile Alecsandri M odista =f 
cinovnicul. 

1842 V Alecsandri călătoreşte prin munţii Moldovei, fapt care i-a prilejuit 
„descoperirea tezaurului poeziei populare". Sub influenţa acesteia Vasile 
Alecsandri scrie primele sale poezii româneşti — Doinele. 

1843-1844 Vasile Alecsandri întreprinde lungi excursii prin munţii şi prin 
satele Moldovei, culegând folclor. Din această perioadă datează nuvela 
0 primblare la mun\i. 

1844 La 18 ianuarie are loc premiera piesei lorgu de la Sadagura, primită de 
public cu deosebită căldură. împreună cu Mihail Kogălniceanu şi Ion 
Ghica, scriitorul se află în fruntea revistei „Propăşirea". Aici sunt 
publicate o parte a doinelor sale, nuvelele 0 primblare la mun\i =4 Istoria 
unui galben. 

Aflat pentru cură la Borsec, Vasile Alecsandri scrie nuvela Borsec. Dă la 
iveală „fiziologia" la =ti ]n 1844. 

1845 Face cunoştinţă cu Nicolae Bălcescu şi cu alţi tineri munteni la moşia 
Mânjina a lui Costache Negri. Tot acum vizitează Bucureştii. Este epoca 
în care creşte afecţiunea sa pentru Elena Negri, căreia îi dedică o seamă 
de poeme (8 Mart ş.a.). 

1846-1847 Vasile Alecsandri o însoţeşte pe Elena Negri în străinătate, pentru 
îngrijirea sănătăţii. Italia, Austria^ Germania, Franţa, apoi din nou Italia 
îi prilejuiesc impresii profunde. Insă boala Elenei se agravează, iubita 
poetului stingându-se pe vapor la întoarcere în Patrie. în vară se află 
la odihnă la Balta Albă. Impresiile din această localitate şi-au găsit 
expresia în nuvela Balta Al b[ . 

1847 Scrie piesa Piatra din cas[ . 

1848 M artie începe mişcarea revoluţionară din capitala Moldovei. Alecsandri 
scrie De=teptarea României şi redactează împreună cu alţi patrioţi petiţia 
cuprinzând revendicările ce trebuiau aduse la cunoştinţa domnitorului 
Mihail Sturza. După înăbuşirea mişcării se refugiază în munţi, apoi trece 
la Braşov. Evocarea acestor întâmplări o face în fragmentul de proză 
Un episod din anul 1848. 

1849 Vasile Alecsandri redactează studiul Românii 4 poezia lor, sub forma 
unei scrisori către A. Hurmuzachi, studiul fiind publicat în revista 
„Bucovina". 

1850 Aprilie 9 Are loc reprezentaţia piesei Chiri\a ]n la=t sau Dou[ fete =0 
neneac[ . 

1851 La întoarcerea din Paris şi Londra, cu vaporul pe Dunăre, vasul e pe 
punctul de a se scufunda. întâmplarea e povestită în episodul Jnecarea 
vaporului Seceni pe Dun[re, destinat să apară în primul număr al 
proiectatei reviste „România literară". Episodul este mai târziu încadrat 
în naraţiunea dramatizată Un salon din la=t. 

August 5 Se reprezintă cu mare succes Chiri\a ]n Ia4. 

1852 Aprilie Apare la Iaşi prima fasciculă din colecţia de opere folclorice: 
Poezii poporale. Balade (cântece b[ trâne=ti) adunate 4 Îndreptate de V. 
Alecsandri. 

Octombrie Vasile Alecsandri scoate prima culegere din teatrul său, 
Repertoriu dramatic Se reprezintă piesa Chiri\a ]n provincie. 

1853 La Paris, unde se găsea încă din toamna precedentă, Vasile Alecsandri 
publică primul volum de poezii originale, Doine =4 l[ crimioare, dispuse 
în trei cicluri: Doine, L[ crimioare, Suvenire. 

La Iaşi îi apare cea de-a doua fasciculă a Poeziilor poporale. 
Vasile Alecsandri întreprinde o lungă călătorie în sudul Franţei, în Spania 
şi în nordul Africii. Relatarea parţială a acestei călătorii se cuprinde în 
„ziarul de călătorie" C[ l[ torie ]n Africa . Scriitorul intercalează în cursul 
relatării diverse episoade narative, ca Cel ]ntâi pas ]n lume (publicat 
iniţial în 1841 în „Albina românească" sub titlul Pierderea iluziilor) şi 
Suvenire din Italia. Monte di Fo, publicat tot acolo, în 1843. 

1854 Moare tatăl scriitorului. Preluându-şi moştenirea, Alecsandri eliberează 
ţiganii robi de pe moşiile sale. 

1855 Apare, sub conducerea poetului, revista „România literară", în care se 
publică poezia Anul 1855. Tot aici apar fragmente din C[ l[ torie ]n Africa 
şi nuvela Balta Al b[ . 

1856 Are loc congresul de pace de la Paris, decisiv pentru viitorul politic al 
Principatelor, care aspirau la unire. Alecsandri se dedică integral cauzei 
luptei pentru Unire. 

în „Steaua Dunării", ziar condus de Mihail Kogălniceanu, apare la 9 
iunie Hora Unirii. 

1857 Vede lumina tiparului culegerea de proză Salba literari, conţinând 
povestiri, impresii de călătorie şi câteva scrieri dramatice. 
In ziarul „Concordia" din Bucureşti apare poezia Moldova ]n 1857. 

1859 După alegerea ca domnitor a lui Cuza, scriitorul pleacă într-o lungă 
misiune diplomatică la Paris, Londra şi Torino, pentru a obţine recunoaş- 
terea dublei alegeri a lui Cuza. La Paris îi vizitează pe Lamartine şi pe 
Merimee şi caută să câştige bunăvoinţa ambasadorului Rusiei, contele 
Kisseleff, fostul guvernator al Principatelor între 1829 şi 1834. 

1860 Abandonează activitatea politică şi se retrage la Mirceşti, în mijlocul 
familiei, unde se dedică scrisului, compunând piese de teatru, printre 
care Rusaliile şi câteva cântecele comice. 

1861 îndeplineşte o nouă misiune diplomatică, încredinţată de Cuza. In 
vederea recunoaşterii Unirii de către puterile europene, Alecsandri 
vizitează Parisul, Torino, Milano, iar un timp girează afacerile agenţiei 
diplomatice de la Paris, în locul fratelui său. 
Reîntors la Mirceşti, scrie piese şi cântecele comice. 

1863 La Iaşi apare ediţia a doua a volumului Doine =4 l[ cri mi oare cu ciclul 
M[ rg[ rit[ rele. 

Apare partea a doua a Repertoriului dramatic, cuprinzând ultimele piese 
ale scriitorului. 

1866 Apare într-un volum întreaga colecţie a Poeziilor poporale. 

E numit membru al Societăţii literare române pentru cultura limbii, 

care în 1879 avea să devină Academia Română. 
1868 Publică, în „Convorbiri literare", primele pasteluri: Sfâr=tt de toamn[ , 

Iarna, Gerul etc. 

1871 îşi dă demisia din Societatea literară română, după ce aceasta hotărâse 
să adopte principiul etimologic în scriere şi să publice dicţionarul lui 
Laurian şi Massim. 

1872 Apare studiul Introducere la scrierile lui Constantin Negruzzi, mai întâi 
în "Convorbiri", apoi ca prefaţă la volumul de scrieri ale lui Negruzzi 
scos de Editura Socec. 

Scrie Dumbrava Ro4e, pe care o citeşte la o şedinţă a „Junimii". 

1874 Apare piesa Boieri =t ciocoi, fiind reprezentată pe scena teatrului ieşean. 

1875 Apar la Socec primele patru volume din seria Operelor complete, cu o 
prefaţă a autorului. Ele cuprind creaţia dramatică. 

In acelaşi an apar următoarele trei volume, cuprinzând creaţia poetică. 

1876 Apare volumul al optulea al Operelor complete: Proza. 

1877 Mai 9 Proclamarea independenţei ţării în parlament. La aflarea veştii 
Alecsandri scrie poezia Balcanul =4 Carpatul, cu care inaugurează ciclul 
Osta=ti no=tri. 

1878 Apare volumul Osta=ti no=tri. 

1878-1879 Se dedică lucrului la drama istorică Despot-Vod[ . în mai 1879 
citeşte piesa la o şedinţă a „Junimii" bucureştene. Are loc reprezentaţia 
piesei la Teatrul Naţional din Bucureşti. Este invitat să-şi reia locul la 
Academie şi să participe la lucrările anuale, fiind ales în comisia pentru 
modificarea ortografiei. 

1880 Apare cel de al nouălea volum din seria Operelor complete, cuprinzând 
Legende nou[ şiOsta=ti no=tri. 

Apare nuvela Va si I e Porojan, sub forma unei scrisori către Ion Ghica. 
Scrie feeria Sânziana =t Pepelea. în „Albumul macedoromân" al lui V A. 
Urechiă apare „istorioara de început de amor" M arg[ rita, scrisă cu zece 
ani mai înainte, dar relatând un episod de tinereţe, localizat în timp 
prin 1850—1852. 

1881 I se decernează Marele premiu „Năsturel-Herăscu" al Academiei Române 
pentru drama Despot-Vod[ şi poeziile din ultimul volum de Opere complete. 

1883 Intr-o şedinţă a „Junimii" şi la Academie Alecsandri citeşte noua sa piesă 
Fântâna Blanduziei. 

1884 Fântâna Blanduziei este reprezentată, cu mare succes, la Teatrul 
Naţional. Scrie piesa Ovidiu. 

1885 Este numit ministru plenipotenţiar al României la Paris, post pe care îl 
deţine până la moarte. 

1886 Realizează o nouă versiune a piesei Ovidiu. 

1888 Scrie Plugul blestemat. Se ivesc primele semne ale bolii care avea să-1 
răpună. 

1890August22 Vasile Alecsandri se stinge din viaţă la Mirceşti. Este înmormântat 
la 26 august în grădina casei, dăruită în 1914 Academiei, de către soţia 
poetului. Deasupra mormântului a fost ridicat un mausoleu din iniţiativa 
Academiei, în 1928. întreg ansamblul a devenit muzeu memorial. 



CÂNTECE BĂTRÂNEŞTI 

Legende — Balade 

POEZIA POPORALĂ 1 

Românul e născut poet! 

înzestrat de natură cu o închipuire strălucită şi cu o inimă simţitoare, el îşi 
revarsă tainele sufletului în melodii armonioase şi în poezii improvizate. 

De-1 munceşte dorul, de-1 cuprinde veselia, de -l minunează vreo faptă 
măreaţă, el îşi cântă durerile şi mulţumirile, îşi cântă eroii, îşi cântă istoria, şi 
astfel sufletul său e un izvor nesfârşit de frumoasă poezie. 

Nimic dar nu poate fi mai interesant decât a studia caracterul acestui popor 
în cuprinsul cântecelor sale, căci ele cuprind toate pornirile inimii şi toate razele 
geniului său. 

Comori nepreţuite de simţiri duioase, de idei înalte, de notiţe istorice, de 
crezări superstiţioase, de datini strămoşeşti şi mai cu seamă de frumuseţi poetice 
pline de originalitate şi fără seamăn în literaturile străine, poeziile noastre 
poporale compun o avere naţională, demnă de a fi scoasă la lumină ca un titlu 
de glorie pentru naţia română. Aceste poezii se împart în trei clase deosebite: 

1. Cântece bătrâneşti sau Balade, 

2. Doine, 

3. Hore. 

Baladele sunt mici poeme asupra întâmplărilor istorice şi asupra faptelor 
măreţe. 

Doinele cuprind toate cântecele de doruri, de iubire şi de jale. 
Horele sunt cântecele de veselie ale poporului. 

Pe lângă aceste se mai află unele cântece numite Colinde care au un caracter 
religios, precum: Naşterea lui Hristos, Florile dalbe, Pluguletc. ce se cântă în ajunurile 
Crăciunului şi Anului Nou. 

Toate aceste poezii, fără dată sigură şi fără nume de autori, sunt ascunse de 



1 Această prefaţă a fost tipărită în broşura I a baladelor — 1852 

secole întregi, ca nişte pietre scumpe, în sânul poporului. Ele sunt expuse a se 
pierde; prin urmare, e o sfântă datorie de a le căuta şi a le feri de noianul 
timpului şi al uitării. 

Datoria aceasta am cercat să o îndeplinesc. Ajutat de câteva persoane, iar 
mai cu seamă de dl A. Russo, am adunat, în deosebite călătorii prin munţi şi 
prin câmpiile înflorite ale ţării noastre, o mare parte din poeziile poporale şi 
acum, săvârşind coordonarea lor, le închin patriei mele, ca cea mai dreaptă 
avere a ei. 

Moldova, 1852 

II 



Mioriţa 



Pe-un picior de plai, 
Pe-o gură de rai, 
Iată vin în cale, 
Se cobor la vale 
Trei turme de miei 
Cu trei ciobănei. 
Unu-i moldovean, 
Unu-i ungurean 
Şi unu-i vrâncean, 1 
Iar cel ungurean 
Şi cu cel vrâncean, 
Mări, se vorbiră, 
Ei se sfătuiră 
Pe l-apus de soare 
Ca să mi-1 omoare 
Pe cel moldovean 



Că-i mai ortoman, 
Ş-are oi mai multe 
Mândre şi cornute, 
Şi cai învăţaţi 
Şi câini mai bărbaţi! . . 
Dar cea Mioriţă 
Cu lână plăviţă 
De trei zile-ncoace 
Gura nu-i mai tace, 
Iarba nu-i mai place. 
„ — Mioriţă laie, 
Laie, bucălaie, 
De trei zile-ncoace 
Gura nu-ţi mai tace! 
Ori iarba nu-ţi place, 
Ori eşti bolnăvioară, 



1 Adică: unu-i de pe valea Moldovei, unul din munţii Vrancei şi unul din 
Ardeal. Din neştiinţă, poporul nostru confundă ades numele de ardelean cu cel 
de ungurean, căci el încă nu a ajuns a cunoaşte întinderea pământului locuit de 
români. El nu ştie că dincolo de toate hotarele Moldovei şi a Valahiei, peste 
Carpaţi şi până la Tisa, peste Dunăre şi până în centrul Macedoniei, peste pâraiele 
Milcovul şi Moina şi peste râul Prutului, se află fraţi de ai lui, cu acelaşi port, 
aceleaşi obiceiuri, aceleaşi credinţe, aceeaşi limbă, acelaşi trecut de glorie şi de 
suferinţe, precum şi acelaşi viitor! 

Drăguţă Mioară?" 
„ — Drăguţule bace! 
Dă-ţi oile-ncoace 
La negru zăvoi, 
Că-i iarbă de noi 
Şi umbră de voi. 
Stăpâne, stăpâne, 
Iţi cheamă ş-un câine, 
Cel mai bărbătesc 
Şi cel mai frăţesc, 
Că l-apus de soare 
Vor să mi te-omoare 
Baciul ungurean 
Şi cu cel vrâncean!" 
„ — Oiţă bârsană, 1 
De eşti năzdrăvană 
Şi de-a fi să mor 2 
în câmp de mohor, 
Să spui lui vrancean 
Şi lui ungurean 
Ca să mă îngroape 
Aice pe-aproape 
In strunga de oi, 

Să fiu tot cu voi; 
în dosul stânii 
Să-mi aud câinii. 
Aste să le spui, 
Iar la cap să-mi pui 
Fluieraş de fag, 
Mult zice cu drag! 
Fluieraş de os, 
Mult zice duios! 
Fluieraş de soc, 
Mult zice cu foc! 
Vântul când a bate 
Prin ele-a răzbate 
Ş-oile s-or strânge, 
Pe mine m-or plânge 
Cu lacrimi de sânge! 
Iar tu de omor 
Să nu le spui lor, 
Să le spui curat 
Că m-am însurat 
Cu-o mândră crăiasă, 
A lumii mireasă; 3 
Că la nunta mea 



1 Bârsa, în Ardeal. 

2 Românul are mare plecare a crede în soartă! El îşi împarte viaţa în zile 
bune şi zile rele, în care se aduc cu ele fericire sau nenorocire. Astfel întâmplările 
lumii îl găsesc totdeauna pregătit a primi lovirile lor, căci el se întăreşte în credinţa 
mângâietoare că aşa i-a fost scris! aşa i-a fost %odia! aşa i-a fost sa fie! etc. 

3 Moartea! Ea domneşte ca o regină asupra omenirii şi e totodată mireasa 
lumii. Tot omul e logodit cu moartea din minutul ce el intră în viaţă. 

A căzut o stea 1 ; 
Soarele şi luna 
Mi-au ţinut cununa. 2 
Brazi şi paltinaşi 
I-am avut nuntaşi, 
Preoţi, munţii mari, 
Păsări, lăutari, 
Păsărele mii, 
Şi stele făclii! 
Iar dacă-i zări 
Dacă-i întâlni 
Măicuţă bătrână 
Cu brâul de lână, 
Din ochi lăcrimând, 
Pe câmpi alergând, 
De toţi întrebând 
Şi la toţi zicând: 
„Cine-au cunoscut, 



Cine mi-au văzut 
Mândru ciobănel 
Tras printr-un inel? 
Feţişoara lui 
Spuma laptelui; 
Mustăcioara lui 
Spicul grâului; 
Perişorul lui 
Pana corbului; 
Ochişorii lui 
Mura câmpului!... 
Tu, Mioara mea, 
Să te-nduri de ea 
Şi-i spune curat 
Că m-am însurat 
Cu-o fată de crai 
Pe-o gură de rai. 
Iar la cea măicuţă 



Românul iubeşte imaginile poetice, de pildă: Un om bun, e bun ca sânul 
mamei, sau e bun de pus pe rană; un voinic e Păunaş de codru; un tânăr cu 
părul alb e nins în luna lui mai; femeia frumoasă e ruptă din soare... etc. 

1 Stelele au mare înrâurire asupra închipuirii românului. El crede că tot 
omul are câte o stea în ceruri ce este tainic legată de soarta lui. Aşa steaua 
omului se întunecă când el este ameninţat de vreo cursă, şi cade în văzduh când 
el se apropie de finitul vieţii. Pentru dânsul un om însemnat e născut cu stea în 
frunte. 

Sunt stele care, după crederea poporului, se arată ca prevestiri de mari 
întâmplări pe pământ, precum unele stele roşii, ca de sânge, ce apar înaintea 
războaielor... etc. 

2 Cununa de nuntă care se pune pe fruntea mirilor în ceremonia cununiei. 
Soarele şi Luna ţin aici locul nunilor mari. 

Să nu spui, drăguţă, Preoţi, munţii mari, 

Că la nunta mea Păsări, lăutari, 

A căzut o stea, Păsărele mii, 

C-am avut nuntaşi Şi stele făclii! ..." 
Brazi şi păltinaşi. 

Năluca 

Frunză verde alunică! 1 
Mircea suie pe potică 
Şi-ntâlneşte o fetică 
Ce purta cofiţă-n mână 
Cu apă de la fântână: 
„Copilită, stăi să beu, 
Răcori-te-ar Dumnezeu!" 
„Ba, bădiţă, ba, nu vreu, 
Că mă tem de dragul meu, 
El mi-a zis să mă feresc 
De străini ce-i întâlnesc, 
Că de apă nu le-i sete, 
Ci de sărutări de fete." 
Nu te teme, fata mea, 
Că el de s-a mânia 



Cu baltagul l-oi lovi, 
Cu pământ l-oi înveli. 
„Mergi în valea cu sulcină, 
Că-i găsi o cofă plină 
Scoasă chiar cu mâna mea, 
Descalecă şi o bea, 
Bea-o toată dacă-i vrea, 
Da-ţi fă cruce mai întăi 
Şi suflă pe faţa ei 1 
Să nu fie descântată 
De baba cea blestemată, 
Să nu aibă vreo nălucă, 
In pustiu ducă-s-ar, ducă! 
Mircea-n vale se ducea, 
Dar el cruce nu-şi făcea, 



1 Vezi nota în balada Codreanu. 

2 Românul a păstrat multe obiceiuri şi crezuri din timpul păgânismului, 
pierzând simţul mitologic acelor datini. Aşa el, fără a se gândi la libaţiile vechilor 
romani, crede că e de augur bun a sufla în faţa apei sau a vântului dintr-un vas 
şi chiar a vărsa o parte din băutură pân-a nu duce vasul la gură. Acest soi de 
libaţie el o face pentru ca să alunge nălucile morţilor ce zbor prin lume şi se 
amestecă în faptele oamenilor. Asemenea este în ţară o datină veche de a pune 
câte o mică monedă în mâna fiecărui mort, când este a-1 înmormânta, şi aceasta 
poporul o face fără a se gândi la antica obolă a lui Caron. 

Peste apă nu sufla, înghiţea de două ori 

Ci la ea năvală da. Şi-1 apucau reci fiori, 

înghiţea, bietul, o dată înghiţea iar de trei ori 

Şi-1 lovea dorul de fată. Şi cădea mort între flori! 

Cucul şi turturica 

CUCUL 

Dulce turturică, 
Dalbă păsărică! 
Hai să ne iubim, 
Să ne drăgostim 
La nouri, la soare, 
In frunzi, la răcoare, 
La stele, la lună 
Cântând împreună. 

TURTURICA 

Pentru dumneata 
Eu n-aş zice ba; 



Dar zic şi zic ba 
Pentru maica ta, 
Că-i bănuitoare 
Şi fermecătoare 2 
Ea mi-a bănui 
De te-oi prea iubi 
Şi m-a fermeca 
De te-oi dezmierda. 



CUCUL 

Dragă turturică, 
Pasăre dălbică, 
Nu-mi fi duşmănică, 



1 Turturica figurează ades în cântecele poporale ca simbol de iubire şi de 
credinţă. Cucul, asemenea în crederea românului, e o pasăre misterioasă ce are 
tainice legături cu soarta omului. Glasul său meneşte a bine când răsună de-a 
dreapta auzului şi, dimpotrivă, meneşte a rău când răsună în stânga. 

2 Poporul crede în puterea farmecelor şi atribuie babelor ştiinţa vrăjitoriilor, 
de unde vine şi vorba că baba-i calul dracului. In ochii lui un om cu mintea distrasă 
este un om fermecat, un tânăr aprins de iubire e fermecat de vreo baba Cloanţă 
ce i-a făcut cu ulcica. Acel nenorocit este expus a încăleca pe o prăjină şi a se duce 
prin văzduh după glasul fermecătoarei care, bătând cu o vărguţă de alun peste 
o ulcică din vatră, cheamă necontenit pe iubitul ei. 

Vara că ne-ndeamnă, 
Şi frunza ne cheamă 



Să ne drăgostim 
Şi să ne iubim. 



Sunt oameni care pretind că au văzut asemenea călăreţi fantastici trecând ca 
săgeata prin aer. 

Nimica nu-i poate opri din călătoria lor, decât numai înfigerea unui cuţit în pământ. 

Vrăjitoarele ştiu a face de dragoste cu oase de lilieci prinşi în ajunul 
Crăciunului şi îngropaţi de vii într-un furnicar. Din scheletul liliacului nu rămâne 
decât un cârligel şi o lopăţică. Cel întâi servă a atrage pe cine ţi-e drag, iar 
lopăţica a depărta pe cine ţi-e urât. 

Vrăjitoarele au putere a închega apa, a lega ploile, a ghici soarta oamenilor 
trăgând în 41 bobi de porumb, a vindeca de feluri de boale prin descântece şi 
prin apă ne-ncepută. 

Descântecele sunt foarte numeroase şi unele din ele prea originale, precum 
acela de muşcarea şerpilor, de deochi, de săgetătură, de iele, de urât etc. Iată, ca 
exemplu, acel de deochi şi acel de iele: 



De deochi 



Fugi diochi 
Dintre ochi 

Că te-aj unge-o vacă neagră 
Cu coarnele să te spargă, 
Să te-azvârle peste mare 
In pustiu, în depărtare. 
Acolo să pieri 
Ca ziua de ieri, 
Ca roua de floare, 



Ca spuma la soare, 

Iar capul cel deocheat 

Sa ramâie luminat, 

Curat, de boală scăpat, 

Ochii cei vătămători 

Şi de foc săgetători 

înveliţi să fie cu perdele albe, 

Să nu mai privească la obraze dalbe. 



Descântece de iele 



Voi, ielelor, măiestrelor, 
Duşmane oamenilor, 
Stăpânele vântului, 
Doamnele pământului, 
Ce prin văzduh zburaţi, 
Pe iarbă lunecaţi, 
Şi pe valuri călcaţi, 
Vă duceţi în locuri depărtate 
In baltă, trestie, pustietate, 



Unde popa nu toacă, 

Unde fata nu joacă, 

Vă duceţi în gura vântului 

Să va loviţi de toarta pământului, 

Ieşiţi din mână, trup, picior, 

Şi să pieriţi sus într-un nor, 

Daţi omului sănătate 

Că sabie de foc vă bate! 

TURTURICA 

Ba, cucuie, ba, 
Nu te-oi asculta. 
Dă-mi tu bună pace, 
Că zău, m-oi preface 
Azimioară-n vatră 
Cu lacrimi udată, 
Şi de foc uscată, 
De toţi lepădată. 

CUCUL 

Oricum te-i preface, 
Tot nu ţi-oi da pace, 
Că şi eu m-oi face 
Un mic vătrărel, 
Frumos, subţirel 
Şi-n foc oi intra 
De te-oi săruta 
Şi te-oi coperi, 
De foc te-oi feri 
încât chiar de silă, 
Dacă nu de milă, 
Tu mă-i îndrăgi 
Şi ne vom iubi. 

TURTURICA 

Eu n-aş zice ba 
Pentru dumneata, 
Dar cumplit mi-e teamă 



De cumplita-ţi mamă 
Că-i bănuitoare 
Şi fermecătoare. 
Decât m-a mustra 
Că te-oi dezmierda 
Şi mi-a bănui 
Că te-oi prea iubi, 
M-oi face mai bine, 
Ca să scăp de tine, 
Trestioară-n baltă 
Subţire şi-naltă. 

CUCUL 

Oricum te-i preface, 
Tot nu ţi-oi da pace, 
Că şi eu m-oi face 
Un mic ciobănaş 
Din fluier doinaş, 
Ş-oi căta prin baltă 
O trestie naltă, 
Şi cât te-oi vedea 
Pe loc te-oi tăia 
Şi-n tine-oi cânta 
Şi te-oi săruta. 

TURTURICA 

Ba, cucuie, ba, 
Nu te-oi asculta, 
Porumbacule, 



IO. 

Frumuşelule, 
Pestrişorule, 
Drăguşorule, 
Ştiu că mi-ar fi bine 
Să fiu tot cu tine, 
Dar maică-ta-i rea, 
Şi decât cu ea, 
M-oi face mai bine 
Cu gândul la tine 
Iconiţă mică 
Intr-o biserică. 

CUCUL 

Oricum te-i preface, 
Tot nu ţi-oi da pace. 
Că şi eu m-oi face 
Un mic dăscălaş 



La cel sfânt locaş. 
Şi pe la icoane 
Oi duce plocoane, 
Şi m-oi închina 
Şi le-oi săruta 
De luni care pică 
Până duminică. 
Iar când te-oi zări 
Astfel ţi-oi grăi: 
„Sfântă iconică, 
Fă-te păsărică, 
Ca să ne iubim, 
Să ne drăgostim 
La nouri, la soare, 
In frunzi, la răcoare, 
La stele, la lună 
In veci împreună!" 

IV 

Balaurul 



La mijlocul drumului, 
La puţul porumbului 
Văzui floarea câmpului, 
Dar nu-i floarea câmpului, 
Şi-i chiar ochiul şarpelui, 
Şarpe lung cu solzii verzi, 
Nici să-1 vezi, nici să-1 visezi. 
Cel balaur din păcate 
înghiţise jumătate 
Trup cu arme ferecate, 
Trupuşor de voinicel 
Ce striga mereu din el: 
„Sai, bădiţă ortomane, 
Că m-ajunge la ciolane! 



Sai, bădiţă, de mă scoate, 
Că m-apuc' fiori de moarte!" 
Iată-n lungul drumului 
La puţul porumbului 
Că venea, mări, venea 
Pe balaur de-ntâlnea 
Un viteaz de ortoman 
Pe-un cal negru dobrogean. 
„Măi balaur! striga el, 
Lasă trupul tinerel, 
Că te curm pe jumătate 
Să-mi răscumpăr din păcate." 
Şarpele se zvârcolea 
Şi cu şapte limbi grăia: 



1 Românii au multe crezări în privirea şerpilor, unele întemeiate pe ispită, 
altele născute din închipuire. Aşa găsim în poveştile şi în baladele lor nişte fiinţe 
fantastice sub nume de balauri care au trup de şarpe şi grai omenesc, şi care, 
când se luptă cu vitejii feţi-frumoşi, se lovesc cu ei în buzdugane, iar când alung 
vreo pradă, o alung cu o falcă-n cer şi cu una în pământ. Insă ei sunt totdeauna 
învinşi de către feţi-frumoşi şi tăiaţi în multe bucăţi care cearcă a se împreuna 
până ce asfinţeşte soarele 

Acei balauri se rudesc cu dragonii popoarelor Apusului. Ca şi aceşti, ei sunt 
păzitori de comori şi de fete mândre de împăraţi, răpite de dânşii. 

Românii cred încă că pietrele scumpe se formează din spuma gurii şerpilor 
şi că cuiburile lor sunt adevărate comori de briliante şi de rubine. 

Şarpele sugă-mi-te!" 
Cel viteaz de ortoman 
Izbea negrul dobrogean 
Şi cu pala lui cea nouă 
Pe balaur tăia-n două, 
Apoi trupul înghiţit, 
Plin de rane, otrăvit, 
El în cârcă-1 ridica, 
Sus, la stână se urca 
Şi în lapte mi-1 scălda, 
De venin îl curăţea 
Şi cu viaţa-1 dăruia. 
Apoi, mări, cât trăia, 
Fraţi de cruce se prindea 1 
Şi-mpreună voinicea 
Pe balauri de stârpea! 

Superstiţia poporală pretinde că de fiecare şarpe ucis, Dumnezeu iartă un păcat. 

Sunt câteva zile în an, începând de la Sfântul Petru, în care se zice că ies 
şerpii la drum. Atunci se face mare ucidere de aceste reptile. Unii şerpi însă au 
privilegii de a fi respectaţi, de pildă acei de casă. Ei, ca şi barzele de pe acoperişul 
casei, şi ca rândunelele de sub streaşină, sunt oaspeţi neatinşi, fiind apăraţi de 
legea sfântă a ospeţiei ce domneşte din vechime la români. 

1 A se prinde fraţi de cruce e o datină antică ce impune datorinţa de a-şi da 
viaţa unul pentru altul. Legătura acestei frăţii se făcea prin amestecarea sângelui. 
Când doi bărbaţi se decideau a se înfrăţi, trebuia să-şi facă ei pe braţul drept 
câte o tăietură în formă de cruce şi să unească sângele lor. 

Acest obicei mistic, care în epoca de astăzi e mai de tot căzut, se ţine negreşit 
de oarecare tradiţii de pe timpul cruciadelor, sau poate chiar de tainele 
introducerii hristianismului la români. 

Romanii vechi încă aveau mare respect pentru şerpii de casă, pe care îi 
îmblânzeau şi-i primeau la masă, de-i hrăneau cu lapte. 



„Ortomane, 

Hoţomane! 

Bate-ţi negrul 

Pe de-a-ntregul 

Şi te du, şi fugi de mine 

Că nu-i bine nici de tine." 

„Şerpuliţă, 

Dinţi de criţă, 

Am un paloş de oţel, 

Lasă trupul tinerel." 

„Taie-mă, nu mă tăia, 

Nu mă las de prada mea, 

Ist copil chiar din pruncie 

Maica sa mi 1-a dat mie, 

Că ades îl blestema 

Şi-i zicea când îl culca: 

Erculean 1 

Trei surori la flori. 
Sora cea mai mare 



Pe mal, în grădină, 
Sora cea mai mică 
Şi mai sălbăţică 



Plecat- au în zori 



S-a dus, mări, dus 



S-a dus înspre mare, 
Sora cea mezină 



Pe Cerna în sus 2 
Iar în urma lor 
Mulţi voinici cu dor 
S-au luat cântând 
Ş-au venit plângând. 
Iată-un căpitan 
Căpitan râmlean, 3 
Că mi se iveşte, 
Pe mal se opreşte, 



1 Această legendă pare a cuprinde o alegorie ingenioasă şi poetică asupra 
descoperirii apelor minerale de la Mihadia în Banat. Numele de Ercul Erculean 
repoartă gândirea la timpurile domnirii romanilor în Dacia, pe când băile astăzi 
cunoscute sub numele de Mihadia purtau numirea latină de: Pontes Herculi şi ad 
media acquae sacrae. Chiar acum încă unul din acele izvoare minerale se cheamă 
izvorul lui Ercul, zeul puterii, căci apa lui este întăritoare. 

Sora cea mai mică şi mai sălbăţică ce stă ascunsă într-o stâncă şi plânge în 
umbră adâncă reprezintă negreşit, sub o formă alegorică, un izvor limpede şi 
dătător de viaţă. Temerea ei de a fi sorbită de razele soarelui, şi cuibul său de 
floricele aşezat la răcoare, înfăţişează imaginea unui pârâu de munte ce curge la 
umbra pădurilor. 

2 Cerna este numele pârâului de munte ce curge prin Mihadia şi merge de se 
aruncă în Dunăre. Acest cuvânt însemnează în limba slavonă un lucru negru: 
prin urmare, se înţelege pentru ce Ercul Erculean zice pârâului: Nera limpeşje. 

3 In letopiseţele noastre cele vechi se vede numele de râmlean dat locuitorilor 
din Roma. 

Cu Cerna grăieşte: 
„Neră limpezie, 
Stai de-mi spune mie 
Despre trei surori 
Plecate din zori." 
„Sora cea mai mare 
S-a dus către mare 
Pe Dunăre-n jos 
La un plai frumos. 
Sora cea mezină 
S-a dus din grădină 
Peste nouă munţi, 
In codri cărunţi. 
Sora cea mai mică 
Şi mai sălbăţică 
Plânge colo-n stâncă 
La umbră adâncă". 
Ercul Erculean, 
Căpitan râmlean, 
îşi repede calul 
De răsună malul, 
Ş-ajunge-ntr-un zbor 
La stânca cu dor. 
„Ieşi, fată, din piatră 
Să te văd odată!" 
„Cum să ies din piatră, 
Că sunt goală toată 
Şi mă tem de soare... 
Nu m-a soarbe oare?" 
„Să n-ai nici o frică, 



VASILE ALECSANDRI 



Fată sălbăţică, 
Că te-oi lua-n braţă, 
Să mai prind la viaţă, 
Şi te-oi coperi 
Şi mi te-oi feri 
De vânt şi de soare, 
De-a lor sărutare." 
„Bădiţă, bădiţă, 
De-ţi sunt drăguliţă, 
Soţie de vrei, 
De vrei să mă iei, 
Mă scoate din stâncă, 
Din umbră adâncă, 
Să-ţi ies la lumină 
Cu inima plină." 
Ercul Erculean, 
Căpitan râmlean, 
Calcă peste piatră 
Şi iată că-ndată 
Lumii se arată 
O dalbă de fată 
Albă, goală toată, 
Vie şi frumoasă, 
Dulce, răcoroasă 
Cu păr aurit, 
Pe umeri leit. 
Cât o şi zăreşte 
Soarele s-opreşte, 
Şi faţa-i s -aprinde 
Şi raza-i se-ntinde, 

Ca un sărutat 
Lung şi înfocat. 
Iar cel Erculean, 
Căpitan râmlean, 
Mi-o apucă-n braţă 
De prinde la viaţă, 



Mi-o strânge la piept 
Ş-o leagănă-ncet; 
Şi-i face-n răcoare 
Departe de soare 
Cuib de floricele 
Ivite la stele. 

VI 

Blestemul 

Pe cel deal, pe cel colnic 
Trece-o pruncă ş-un voinic, 
Voinicelul hăulind 
Şi pe murgul netezind, 
Iar pruncuţa suspinând 
Şi din guriţă zicând: 
„Ia-mă, bădiţă, călare 
Că nu mai pot de picioare. 
Drumu-i greu şi grunţuros, 
Nu mai pot merge pe jos!" 
„Puiculiţă, chip frumos, 
Eu te-aş lua bucuros, 
Dar mi-e murgul sprintenel 
In picioare subţirel, 
Murgu-i mic şi drumu-i greu, 
Abia duce trupul meu, 
Trupul cu păcatele, 
Mijlocul cu armele." 1 



„Nu ţi-e milă şi păcat! 
De la părinţi m-ai luat, 
Şi-n răi codri m-ai băgat! 
Dare-ar Domnul Dumnezeu 
Să fie pe gândul meu! 
Să te duci, bădiţă, duci 
Pan-îi pica rob la turci, 
Cu picioarele-n butuci 
Şi cu mâinile-n cătuşi! 
Să te-ajungă dorul meu 2 
Unde-a fi drumul mai greu! 
Să te bată jalea mea 
Unde-a fi calea mai grea! 
Murgul să se poticnească, 
In creştet să te trântească, 
Mâna dreaptă să-ţi sclintească, 

Mâna stângă 

Să ţi- o frângă, 



1 Pistoalele, paloşul sau iataganul se purtau înainte într-o chingă lată de 
curea ţintuită ce se numea seleaf (cuvânt turcesc) şi care cuprindea mijlocul 
trupului. 

2 Pentru cine înţelege puterea dorului, nu poate fi blestem mai amar decât 
acela exprimat cu atâta poezie în strofa aceasta. Dorul ce alungă pe călător şi 
jalea ce îi bate sufletul reprezintă o imagine de o rară frumuseţe. 

Să ţii dârlogii cu dinţii, Ei să treacă şuierând 

Să mi te plângă părinţii, Când te-ar auzi plângând, 

Să te-nsori de nouă ori 1 Ea în palme să-ţi tot cară 

Ca să faci nouă feciori. Apă tulbure ş-amară. 

Să te mai însori o dată Tu să bei, să bei mereu 

Ca să faci numai o fată... Gândind la blestemul meu! 2 



1 „Mulţimea copiilor, averea omului", zice românul. 

Partea aceasta a blestemului e cu atât mai cruntă, că ea atinge una din 
credinţele cele mai scumpe românului, menindu-i nouă feciori nepăsători de 
suferinţele părintelui lor. 

Românii au multă dragoste pentru copii. Când un copil e singur la casa 
omului, el este numit unkelul; când sunt doi, ei sunt chemaţi ochii capului; iar dacă 
moare vreunul, părinţii zic plângând că l-a îndrăgit Dumnezeu. 

2 In locul acestui vers, unii cântăreţi zic: „Câte lacrimi am plâns eu". 

Inelul şi năframa 

I 

Fost-au, fost un crăişor 
Tinerel, mândru fecior 
Cum e bradul codrilor 
Sus, pe vârful munţilor. 
De soţie şi-a luat 
O copilă din cel sat, 
Copiliţă româncuţă, 
Toţi vecinilor drăguţă: 
Cu chip dulce luminos, 
Cu trup gingaş mlădios 
Cum e floarea câmpului 
In lumina soarelui. 
Iată lui că i-a sosit 
Carte mare de pornit 
La tabără de ieşit. 
El în suflet s-a mâhnit 
Şi din gură a grăit: 
„Draga mea, sufletul meu, 
Ţine tu inelul meu, 



Pune -l în degetul tău. 
Când inelu-a rugini 
Să ştii, dragă, c-oi muri! 1 
„De mă laşi plângând acasă, 
Na-ţi năframa de matasă 
Pe margini cu aur trasă. 
Aurul când s-a topi, 
Să ştii, frate, c-oi muri!" 

II 

El pe cal a-ncălecat 
Şi pe drum a apucat. 
Mers-a el pân' la un loc 
Ş-a aprins un mare foc 
In mijlocul codrului, 
La fântâna corbului. 
Mâna-n sân el şi-o băga, 
La năframă se uita... 
Inima-i se despica! 
„Dragii mei, ostaşii mei, 
Puişori viteji de zmei! 



1 In poveştile, în legendele şi în baladele româneşti se găsesc o mulţime de 
idei poetice şi de imagini răpitoare, precum inelul ce rugineşte şi aurul năframei 
ce se topeşte în ajunul morţii unui om. Pe lângă minunile din poveşti: palate de 

Staţi pe loc de ospătaţi 
Şi la umbră vă culcaţi. 
Eu sunt gata de plecat, 
Acasă că mi-am uitat 
Paloşul cel rotilat 
Pe-o masă verde-aruncat". 
îndărăt el a pornit, 
C-un voinic s-a întâlnit, 
C-un voinic cu calul mic: 
„Noroc bun, tânăr voinic! 
Ce veste, de unde vii?" 
„Dacă vrei, Doamne, s-o ştii, 
De altul poate-ar fi bine, 

Dar e rău ş-amar de tine! 
Tatăl tău că s-a sculat, 
Ţara-ntreagă ne-a călcat 
Pân' ce mândra ţi-a aflat 
Şi pe dâns-a aruncat 
Intr-un tău adânc şi lat!" 
„Na, voinice, calul meu 
Să mi-1 duci la tatăl meu. 
De-a-ntreba unde sunt eu, 
Tu să-i spui că eu m-am dus 
Pe malul apei, în sus 
Şi că-n apă m-am zvârlit 
La copila ce-am iubit." 



cristal zidite pe munţi de oţel, copaci crescuţi până în nouri şi purtând în vârful 
lor cuib de zână, herghelii de cai sălbatici ce ies noaptea din sânul mărilor ca să 
pască poienele codrilor, păsări măiestre ce aduc veşti de pe ceea lume, pajuri 
uriaşe ale căror cuiburi sunt în fundul pământului, zmei ce răpesc fetele de 
împăraţi, şerpi mari ce stau culcaţi pe paturi de pietre scumpe, iarba-fierului 
care deschide zăvoarele cetăţilor, iarba-şarpelui ce învie morţii vindecându-le 
rănile, poduri de argint, cu copaci de aur în care cresc mere de rubin şi cântă 
păsări de briliant etc, etc. găsim mere de aur care, aruncate jos, se prefac în 
palate împărăteşti, furci de argint care torc singure, piatra de teacă a sfintei 
Miercuri, peria sfintei Joi şi ştergarul sfintei Vineri, date de tustrele tânărului 
Făt-Frumos ca să-i fie de ajutor când l-ar ajunge zmeii. Piatra de teacă aruncată 
în calea zmeilor se schimbă într-o stâncă naltă până la cer, peria într-un codru 
des în care nici vântul nu răzbate, ştergarul într-o mare lungă şi lată ca faţa 
pământului. Zmeii trebuie să macine stânca, să doboare codrii şi să soarbă 
apele mării pentru ca să ajungă pe Făt-Frumos. 

In numărul semnelor considerate de români ca prevestiri de moarte, mai 
sunt şi căderea stelelor, cântecul cucuvăii, urletul câinilor, arătări de năluce, 
pocnirea lemnului icoanelor din casă, stătutul cailor pe loc când au a pleca la 
drum etc. 

III 

Tatăl său ţar-a sculat, 
Tău-ntreg de 1-a secat 
Şi copiii şi-a aflat 
Amândoi îmbrăţişaţi, 
Pe nisip galben culcaţi, 
Amândoi senini la faţă 
De păreau că sunt în viaţă. 
Atunci craiul s-a căit, 
In mătase i-a-nvelit 
Şi-n biserică i-a dus 
Şi-n două racle i-a pus, 
Racle mândre-mpărăteşti 
Purtând semne latineşti. 1 
Şi pe dânsul 1-a zidit 

1 Adică inscripţie cu litere latine, 
O variantă a legendei sună aşa: 

Trecu toată primăvara, 

Trecu pe urmă şi vara, 

Inelul nu ruginea, 

Nici năframa nu roşea, 

C-amândoi erau în viaţă, 

Ea cu lacrime pe faţă, 

El cu arma la război, 

Şi se doreau amândoi. 

Iată că-ntr-o dimineaţă, 

Intr-o zi cu neagră ceaţă, 

Mândruliţa se scula, 

Faţa albă îşi spăla, 

La icoane se-nchina, 

Ş-apoi la inel căta. 

Dar inelu-i ruginit! 

„Vai! drăguţul mi-a murit 

In altar, la răsărit, 

Pe ea-n tindă l-asfinţit! 

Iar din el, frate,-a ieşit 

Un brad verde, cătinat, 

Pe biserică plecat. 

Şi din ea o viişoară 

înflorită, mlădioară 

Ce din zori şi până-n seară 

Pe biserică s-a-ntins 

Şi cu bradul s-au cuprins! 

Tună, Doamne, şi trăsneşte, 
Tună-n cine despărţeşte 
Dulcea dragoste-nfocată 
De-un fecior şi de o fată. 



Vorba bine nu sfârşea 
Şi de cale se gătea, 
Pe-un cal ager s-arunca 
Şi la tabără pleca. 
Calul zboară ca şi vântul 
De cutrieră pământul. 
Şi când toaca-n cer toca, 
Ea prin tabără umbla, 
Tot pe dragul ei căta, 
Şi-1 găsea sărmanul mort, 
întins veşted sub un cort. 
Ea năframa şi-o lua, 
De trei ori o săruta, 
Capul, faţa-şi învelea 
Şi pe loc moartă cădea. 



precum se obişnuieşte pe sarcofaguri. 

VIII 

Păunaşul codrilor 1 



i 

Pe cel deal, pe cel colnic 
Trece-o pruncă ş-un voinic, 
Puiculiţă bălăioară 
Cu cosiţa gălbioară, 
Voinicel tras prin inel, 
Mult e mândru tinerel! 
Şi-i tot zice voinicul: 
„Cântă-ţi, mândro, cântecul 
Că mi-e drag ca sufletul." 
„Eu, bădiţă, l-oi cânta, 
Dar codrii s-or răsuna 
Şi pe noi ne-a-ntâmpina 
Păunaşul codrilor, 
Voinicul voinicilor!" 
„Aurică drăgulică! 



Nici ai grijă, nici ai frică. 
Să n-ai grijă pentru tine 
Cât îi fi tu lângă mine. 
Să n-ai frică pentru mine 
Cât oi fi eu lângă tine!" 
Puse prunca a cânta, 
Codrii puseră-a suna. 
lată că-i întâmpina 
Păunaşul codrilor, 
Voinicul voinicilor. 
„Cale bună, românaş!" 
„Mulţumim, măi Păunaş." 
„Măi băiete, băieţele, 
Măi voinice, voinicele, 
Dă-ne nouă pe mândra 
Ca să scapi cu viaţa ta." 
„Ba, eu mândra nu ţi-oi da 



1 Păunaş însemnează un voinic tânăr, mândru şi misterios, mândru ca păunul 
şi misterios ca Pan, zeul codrilor. 

In România plină de urme romane, nu ar fi de mirare să se fi păstrat numele 
zeului Pan şi să se fi schimbat cu timpul în Păunaş, precum s-au păstrat numele 
zeilor păgânismului, Joe, Mercur, Venere, ce se văd figurând în poveşti sub chi- 
puri de sfinte creştine; sfânta Joe, sfânta Miercure, sfânta Vinere. Prin urmare, e 
de crezut că Păunaşul din această baladă nu este altul decât chiar Pan, zeul codrilor. 

Pân' ce capul sus mi-a sta, 
Că eu când o am luat 
In cosiţe i-am jurat 1 
Să n-o las de lângă mine 
Şi s-o apăr de oricine." 

II 

Ei de brâie s-apucau 
Şi la luptă se luau. 2 
Când în loc mi se-nvârteau, 
Când în sus se opinteau. 
Nici unul nu dovedea. 
Jos nici unul nu cădea. 
Iar băiatul cam slăbea, 
Brâul i se descingea, 
Şi Păunul mi -l strângea 
Trupuşorul îi frângea. 
„Mândro, mândruliţa mea! 
Vin' de-mi strânge brâul meu! 
Apăra-te-ar Dumnezeu! 

Că-mi slăbesc puterile, 
Mi se duc averile." 3 
„Ba, nu, nu, bădiţă frate, 
Că vei lupta pe dreptate, 
Şi oricare-a birui, 
Eu cu dânsul m-oi iubi...' 
Voiniceii se izbeau, 
Şi mai tare s-opinteau, 
Şi mai tare se-nvârteau, 
Şi mai tare se trânteau. 
Din doi unul dovedea, 
Din doi unul jos cădea; 
Cine că mi-ş dovedea, 
Şi cu mândra purcedea? 
Păunaşul codrilor, 
Voinicul voinicilor! 
Cine-n luptă jos cădea 
Şi-n urmă-le rămânea? 
Voinicel tras prin inel, 
Moare-n codru singurel! 



1 Imagine graţioasă şi expresie foarte poetică. A jura credinţă în cosiţele 
fetelor este un vechi obicei ce face parte din şezătorile flăcăilor şi copilelor, 
noaptea, pe prispa casei părinteşti. 

2 Lupta era la vechii romani un exerciţiu zilnic şi o petrecere: lucia. Asemenea 
la românii de astăzi lupta e un obicei care domneşte pretutindeni la munţi şi la 
câmpii. Ea se urmează în deosebite chipuri, cu deosebite numiri: de pildă, lupta 
voinicească, lupta ciobănească, lupta ursărească, lupta pe dreptate (adică fără 
punere de piedică şi fără ajutor străin). Cine asistă la aceste lupte ale flăcăilor 
români de la Carpaţi şi de pe malul Dunării, recunoaşte bine în ele apucăturile 
şi pauzele gladiatorilor din vechime. 

3 Pentru sufletele viteze puterea e cea mai scumpă avere. 

IX 

Soarele şi luna 1 

Umbla, frate, mândrul soare, 
Umbla, frate, să se-nsoare 

Nouă ai 2 

Pe nouă cai 
Care noaptea pasc în rai. 
Umbla cerul şi pământul 
Ca săgeata şi ca vântul, 
Dar toţi caii-şi obosea 
Şi potrivă nu-şi găsea 
Ca sora sa Ileana, 
Ileana Cosânzeana, 3 
Ce-i frumoasă ca o floare 
Intr-o iarnă fără soare. 
„Surioară Ileano, 
Ileano Cosânzeano! 
Haideţi să ne logodim, 



C-amândoi ne potrivim 
Şi la plete şi la feţe 
Şi la dable frumuseţe. 
Eu am plete strălucite, 
Tu ai plete aurite, 
Eu am faţa arzătoare, 
Tu, faţa mângâietoare." 
„Alei, frate luminate, 
Trupuşor far' de păcate, 
Nu se află-adevărat 
Fraţi să se fi cununat. 
Cată-ţi tu de cerul tău 
Şi eu de pământul meu, 
C-aşa vrut-a Dumnezeu." 
Soarele se-ntuneca, 
Sus, la Domnul se urca, 



1 Printre rămăşiţele de mitologie antică ce mai există la români, legenda soarelui 
este una din cele mai poetice. Soarele e un zeu frumos cu părul de aur, care, ca 
Apolon, cutreieră cerul pe un car tras de cai. Asemenea românii cred, când tunetul 
vuieşte, că sfântul llie se primblă cu carul pe bolta de aramă a cerului. 

2 Adică nouă ani, provincialism din Moldova. 

3 Ileana Cosânzeana este închipuirea cea mai poetică a geniului românesc; 
ea personifică tinereţea, frumuseţea, nevinovăţia virgină, suflet îngeresc, într- 
un cuvânt perfecţia omenirii sub chipul de copilă gingaşă şi răpitoare. 

Domnului se închina 
Şi din gură cuvânta: 

"Doamne sfinte, 

Şi părinte! 
Mie timpul mi-a sosit, 
Timpul de căsătorit, 
Şi potrivă n-am găsit 
Ca soră-mea Ileana, 
Ileana Cosânzeana". 
Domnul sfânt îl asculta 
Şi de mână mi-1 lua 
Şi prin iaduri mi-1 purta, 
Doar că l-ar înspăimânta, 
Şi prin rai încă-1 purta, 
Doară că l-ar încânta, 
Apoi Domnul-Dumnezeu 



Cuvânta cu graiul său, 
Iar când Domnul cuvânta, 
Lumile se deştepta 
Şi cu drag îl asculta. 
Cerurile strălucea, 
Norii din senin pierea: 
„Soare, soare luminate, 
Trupuşor far' de păcate, 
Raiul tu l-ai petrecut 
Şi prin iad încă-ai trecut, 
Ce mai zice gândul tău?" 
„Zice că sufletul meu, 
Aleg iadul chiar de viu 
Numai singur să nu fiu, 
Ci să fiu cu Ileana, 
Ileana Cosânzeana!" 



Mulţime de poveşti există în care Ileana Cosânzeana joacă rolul cel mai 
ademenitor. In acele basme minunate prin originalitatea lor adeseori fantastică, 
Ileana Cosânzeana este reprezentată cu părul de aur şi cu farmec dulce la privire. 
Ea-i atât de strălucită că pe soare poţi căta, iar pe dânsa ba; păsările cântă în 
calea sa cântecele lor cele mai frumoase, florile se culcă în câmpie ca să-i facă 
covor, balaurii se îmblânzesc şi vin de se întind cu dragoste la picioarele ei, şi 
toţi fiii de împăraţi umblă să o ia de soţie. 

Averile ei sunt nesfârşite, ea are trei îmbrăcăminte, una ca cerul cu luna şi cu 
stelele, una ca câmpul cu florile şi una ca marea cu spumele aurite de razele soarelui. 

Românii din Moldova zic că Ileana Cosânzeana personifică Moldova cu 
podoabele şi avuţiile pământului său, cu farmecul răpitor care flutură pe 
câmpiile sale. 

A zice de o femeie că e frumoasă ca Ileana Cosânzeana este tot aşa ca şi 
când se zice că e ruptă din soare, adică e o fiinţă din ceruri. 

Intre cărţile vechi şi noi ce s-au tipărit pân-acum în ţările româneşti, cea mai 
populară este micul poem al lui Arghir şi al iubitei lui Ileana Cosânzeana. 

Soarele se cobora, 
La sora lui se oprea, 
Mândră nuntă pregătea, 
Pe Ileana şi-o gătea 
Cu peteală de mireasă, 
Cunună de-mpărateasă, 
Şi rochiţa neţesută, 
Din pietre scumpe bătută. 
Apoi mândri, el şi ea 
La biserică mergea. 
Dar când nunta se făcea, 
Vai de el, amar de ea! 
Candelele se stingea, 
Clopotele se dogea, 
Sfinţii faţa-şi ascundea, 
Preoţi în genunchi cădea. 
Iar mireasa, vai de ea! 
Frig de moarte-o cuprindea 
Căci o mână se-ntindea 
Şi pe sus o ridica 
Şi-n mare mi-o arunca! 
Valurile bulbucea, 
Iar ea-n valuri cum trecea 
Mreană de-aur se făcea. 
Soarele se-nălţa sus, 
Se lăsa tot spre apus 
Şi-n mare se cufunda 

La soră-sa Ileana, 
Ileana Cosânzeana. 
Iară Dumnezeu cel sfânt, 
Sfânt în cer şi pe pământ, 
Mâna-n valuri că băga 
Mreana-n mână-o apuca 
Şi-n ceruri o arunca 
Şi-n lună plină-o schimba, 
Apoi Domnul-Dumnezeu 
Cuvânta cu graiul său; 
Iar când Domnul cuvânta, 
Lumile se spăimânta, 
Mările se tupila, 
Munţii se cutremura, 
Cerul se întuneca: 
„Tu, Ileană Cosânzeană, 
Sufleţel fără prihană, 
Şi tu, soare luminate, 
Trupuşor far' de păcate! 
Cu ochii să vă zăriţi, 
Dar să fiţi tot despărţiţi. 
Zi şi noapte plini de dor, 
Arşi de foc nestingător, 
Veşnic să vă alungaţi, 
Cerul să cutreieraţi, 
Lumile să luminaţi!" 

X 

Şoimul şi floarea fragului 



Sus, în vârf de brăduleţ, 
S-a oprit un şoimuleţ, 
El se uită drept în soare 
Tot mişcând din aripioare. 
Jos la trunchiul bradului 
Creşte floarea fragului. 1 
Ea de soare se fereşte 
Şi de umbră se lipeşte. 
„Floricică de la munte, 
Eu sunt şoim, şoimuţ de frunte, 
Ieşi din umbră, din tulpină, 
Să-ţi văd faţa la lumină, 
C-au venit până la mine 
Miros dulce de la tine, 
Cât am pus în gândul meu 
Pe-o aripă să te ieu 



Şi să mi te port prin soare 
Pân' te-i face roditoare 
Şi de mine iubitoare." 
„Şoimuleţ duios la grai, 
Fiecare cu- al său trai. 
Tu ai aripi zburătoare 
Ca să te înalţi la soare, 
Eu la umbră, la răcoare, 
Am menire-nfloritoare. 
Tu te legeni sus, pe vânt, 
Eu mă leagăn pe pământ. 
Du-te-n cale-ţi, mergi cu bine, 
Făr-a te gândi la mine, 
Că e lumea-ncăpătoare 
Pentru-o pasăre ş-o floare!" 2 



1 In Carpaţi pădurile sunt pline de fragi ce cresc mai cu seamă la rădăcina 
brazilor. Acel soi de fragi sunt lungăreţi, roşii şi foarte parfumaţi. 

2 Cugetare poetică şi de o filozofie adâncă. 

XI 

Brumarelul 

Intr-o verde grădiniţă 
Şade-o dalbă copiliţă 
Pe-aşternut de calonfiri, 
La umbră de trandafiri. 
Trece-un voinicel cu grabă 
Şi din fugă o întreabă: 
„Spune-mi, dalbă copiliţă, 
Cu rumena ta guriţă, 
Eşti nevastă, ori eşti fată, 1 
Ori zână din cer picată?" 
„Nici nevastă sunt, nici fată, 



Nici zână din cer picată, 
Ci sunt floare garofiţă, 
Răsărită-n grădiniţă; 
Dar tu, voinicele, spune, 
Eşti însurat, ori eşti june?" 
„Eu sunt, dragă, Brumărelul, 
îi răspunse voinicelul. 
Eu viu seara, pe răcoare, 
De mă culc pe sân de floare, 
Şi când plec voios cu soare, 2 
După mine floarea moare!" 



1 După datina antică fetele poartă capul gol, până când se mărită, iar de cum 
se cunună, ele pun ştergare pe cap. 

Cuvântul nevastă trage etimologia sa de la numele zânei Vesta, căreia fecioarele 
erau închinate în timpul romanilor. Măritându-se, fata iese din rândul vestalelor 
şi încetează de a fi supusă cultului zânei Vesta. Ea se face nevesta, nevastă. 

2 Tablou poetic, alegorie ingenioasă de pierirea florilor bătute de brumă. 
Brumărel este numele lunii lui octombrie, când încep a cădea brume mici. 
Românii dau lunilor numiri potrivite cu timpurile anului, de exemplu: 

Ianuarie se numeşte Cărindari sau Gerari, adică începutul colindelor anului şi 
al gerului. 

Februarie, Faur sau Făurar, adică a faurilor de fier, care pregătesc fierele aratului. 
Martie, Mărţişor sau Germănar (încolţi tor). 
April, Prier (deschizător) sau Florari. 
Mai, Frunzar sau Prătar (a ierburilor). 

XII 

Ciuma 1 

Frunză verde salbă moale, 
Adus-a un nor în poale 
Boala cea mai rea din boale! 
Noru-n ţară s-a lăsat, 
Peste oameni a plouat, 
N-a plouat ploaie curată, 
Dar cu ciumă-amestecată! 
Unde-ajunge picătura, 
Se închid ochii şi gura, 
Ochii să nu mai privească, 
Gura să nu mai grăiască! 
Plină-i ţara, mult e plină 
De scaieţi de mărăcină; 



Unde-s tufe prin potici 
Sunt morminte de voinici, 
Unde-s tufele mai dese, 
Morminte de jupânese, 
Unde-s tufele mai rari, 
Morminte de fete mari, 
Unde-s tufele mai vii, 
Tot morminte de copii. 

Frunză verde porumbică 
Stă voinicul la potică. 
Ciuma rea îi iese-n cale, 
Voinicul zice cu jale: 
„Na-ţi calul cu armele 



Iunie, Cireşe/ (a cireşelor). 

Iulie, Cuptor (a fierbinţelilor). 

August, Masa/ar (a secerişului). 

Septembrie, Rapdune sau Vinkerşi Viniţel (& vinului). 

Octombrie, Brumarel. 

Noiembrie, Brumar sau Promorar (a brumei mari şi a promoroacei). 
Decembrie, Andrea sau Neios (a ninsoarei). 



1 Ciuma a bântuit ţara în mai multe rânduri, pe timpul când hotarele ei 
dinspre Dunăre şi dinspre Bugeac erau expuse călcării duşmanilor. De la aşezarea 
carantinelor însă, ea a fost ferită de grozăviile acelei cumplite epidemii. 

Şi-mi lasă tu zilele." 
Ea-i răspunde: „Dragul meu! 
Cal şi arme nu voi eu, 
Dar pe tine chiar te vreu". 

Frunză verde garofiţă, 
Trece-n câmp o copilită 
Cum e crinul înflorit, 
Cum e bună de iubit. 
Baba Ciuma cea păgână 
Mi-o apucă strâns de mână. 
Copiliţa-i zice: „Ciumă! 
Nu-mi fii ciumă şi-mi fii mumă! 1 
Na-ţi salba cu florile 
Şi-mi lasă tu zilele." 
Ea-i răspunde: „Drăguliţă! 
Am o neagră sălbuliţă 2 
De cercat la gâtul tău, 
Care nu te-a prinde rău." 

Frunză verde toporaş, 
Iat-un dulce copilaş 
Care-alungă-un fluturaş. 
Unu-aleargă, unul zboară: 
Ciuma-i prinde şi-i omoară! 

Frunză verde poamă acră, 
lată-o babă, iată-o soacră 3 . 
Cum o vede Ciuma-ndată 
Dă la fugă spăimântată, 
Culegând în calea ei 
Pruncuşorii mititei, 
Nevăstuice tinerele, 
Copilite gingăşele, 
Fecioraşi cu mintea crudă 
Şi bărbaţi voinici la trudă. 
Ducă-s-ar în pribegie! 
Ducă-s-ar în cea pustie, 
îndărăt să nu mai vie! 



1 Spaima răspândită în ţară de răutatea ciumei a născut mai multe legende şi 
proverbe. Cel mai caracteristic din toate este proverbul scos pe seama mamelor 
neomenoase şi care zice: Cutare e ciuma, nu e muma. Asemene se zice de un om 
rău şi duşmănos că l-a fătat ciuma. 

1 Aluzie la petele acele negre lăsate de boala ciumei pe trupurile victimelor sale. 
3 Un proverb poporal sună în următorul chip: 
Soacră, soacră 
Poamă acră! 
De te-ai coace cât te-ai coace, 
Poamă dulce nu te-ai face. 
Ideea satirică cuprinsă în aceste versuri e destul de aspră, însă imaginea 
ciumei spăimântându-se la vederea unei soacre şi fugind din ţară numai că a 
întâlnit-o, face a presupune că autorul necunoscut al legendei a avut multe 
daune din partea mamei nevestei lui. 

XIII 

Holera 



VASILE ALECSANDRI 



Jos, pe malul Prutului, 
La casele Vâlcului, 
Vâlcul bea, se veseleşte, 
Cu trei fete se-ndrăgeşte, 
De holeră nici gândeşte; 
Maică-sa grija-i ducea 
Şi cu lacrimi îi zicea: 
„Dragul mamei Vâlcule, 
Mândrule, voinicule! 
Tu tot bei şi veseleşti, 
De holeră nici gândeşti, 
Lasă-mi-te de beţie 
Şi de dalba veselie, 
Că holera-i chiar la Prut 
Şi chiar dincoace-a trecut!" 
Vâlcul ei se supunea, 
Patru boi la car punea 1 



Şi pe cal încăleca, 
Drumul la vale-apuca, 
Apuca-n călătorie 
Să facă negustorie. 
Când la cotul Prutului, 
Prin mijlocul câmpului, 
El zarea, mări, vedea 
O clonţată ce râdea, 
O clonţată-nveninată, 
Cu pielea pe trup uscată 
Şi cu părul despletit 
Tot cu şerpi împleticit. 2 
Ea din loc în loc sărea, 
Spini în urmă-i răsărea, 
Iarba câmpului ardea 
Şi oamenii morţi cădea! 
„Cale bună, măi drumeţ: 



1 Carul a fost adus în Dacia de coloniştii romani. Ei aveau deosebite trăsuri. 
Acea de care se serveau cetăţenii avuţi se numea biga. Trăsura matroanelor se 
chema carpentium şi era cu două roţi, însă la serbările publice ele se suiau în alte 
mai mari cu patru roţi, numite pikntum. Afară de acestea, romanii aveau pentru 
ţară o trăsură carruca. Vizitiul se numea carricarius, cărucier. 

2 Imagine antică. Furiile iadului, după mitologia romană, poartă plete de şerpi. 

Unde mergi aşa sumeţ?" 
„Cale-ntoarsă, cloanţă fa, 
Unde-alergi curând aşa?" 
„Merg la casa Vâlcului 
De pe malul Prutului 
Ca să-i ridic zilele, 
Să mă duc cu dânsele." 
„Alei! iazmă călătoare, 
Boală rea ş-ucigătoare! 
Na-ţi calul şi armele, 
De-mi lungeşte zilele, 
Să-mi mai văd copilele 
Că-mi sunt dragi ca soarele. 
Na-ţi şi carul, na-ţi şi boi, 
Numai te du de la noi!" 
„Nu vreau arme omeneşti, 
Că eu am arme drăceşti. 
Am trei coase nevăzute, 
Cu ciocan de foc bătute: 1 
Una pentru cei voinici, 

Una pentru copii mici, 
Una pentru fete mari 
Şi neveste cu ştergari, 
Nu vreau nici carul cu boi, 
Ci vă vreau pe toţi pe voi, 
Să vă umflu zilele, 
Să mă duc cu dânsele." 
Vâlcul biet se oţerea, 
Holera la el sărea, 
Oasele şi le-ntindea 
Şi pe Vâlcu-1 cuprindea. 
Gură pe gură punea, 
Buze pe buze lipea, 
Zilele i se sorbea. 
Apoi cloanţa iar râdea, 
Cu zilele purcedea, 
Şi voinicul mort cădea 
Jos la cotul Prutului, 
In mijlocul câmpului! 



1 Adeseori se văd în basmele românilor figurând arme şi unelte de foc. 
îngerii au în mâna dreaptă sabie de foc: o calamitate publică e numită bici de 
foc; vânturile de la apus, ce sunt fierbinţi, sunt vânturi de foc etc. 

XIV 

Bogatul şi săracul 



Frunzuliţă de dudău, 
La umbră, la făgădău 
Beau săracul şi bogatul. 1 
Beau stăpânul şi argatul. 
Iar bogatul se mândrea 
Şi-n glas mare poruncea: 

"Măi crâşmar, 

Măi făgădar! 
Adă-mi mie vin de-un ban 
Ca să beau cu ist sărman." 
Iar săracul că râdea 
Şi din gură poruncea: 

"Măi crâşmar, 

Măi făgădar! 
Adă-mi mie vin de-un zlot 2 
Să-1 beau cu bogatul tot! 



„Măi sărace, sărăcilă, 
De ce vrei să-mi faci în silă? 
Nu-ţi pune punga cu mine, 
Că n-ai cămaşă pe tine, 
Nici nu ai turme de oi, 
Nici coşar cu păpuşoi, 
Nici car mare -n patru boi 
Ca să poţi cinsti cu noi." 3 
„Mai bogate, bogăţele! 
Dacă ai averi de-acele, 
Nu-mi scoate ochii cu ele. 
Că averile de frunte 
Sunt ca un izvor de munte, 
Astăzi curge şi îneacă 
Şi mâini scade s-apoi seacă! 
De ai turme mari de oi. 



1 Carul ţărănesc ce purta la romani numele de carmm se numea şi sarracutn. 
Este dar de presupus fără amăgire că cuvântul de sărac, adică neavut, a denumit 
din vechime pe oamenii însărcinaţi cu ducerea carelor, oameni cu simbrie şi 
lipsiţi de avere. 

2 Zlotul e o monedă de convenţie, precum leul, a cărei valoare e de 30 parale. 
Obiceiul de a se număra în zloturi s-a pierdut mai cu totul în ţările româneşti. 

3 Cuvântul cinste, de origine slavonă, a fost rău înţeles şi întrebuinţat până 
acum ca să exprime onorul. A se cinsti vrea sa zică a bea împreună la crâşmă sau, 
cum zic francezii, se traiter. 

Ai şi turme de nevoi, 

Că pe unde-s turme blânzi 

Sunt şi lupi mereu flămânzi." 

„Măi sărace, sărăcilă! 

Face-mi-aş de tine milă 

De n-ai fi tu om pizmaş 

Şi la inimă vrăjmaş." 

„Măi bogate, bogăţele! 

Nu fi duşman gurii mele, 

Că nu-ţi vreau nici rău, nici bine, 

N-am ce împărţi cu tine. 

Tu ai care cu opt boi, 

Ai coşar cu păpuşoi, 

Eu, un cal bun de nevoi! 

Tu ai bani de vânturat, 

Galbeni mulţi de semănat, 
Eu am numai un topor 
Care mi-e bun frăţior, 
Dar ce- aduni tu într-o vară, 
Eu adun numa-ntr-o seară, 
Că toporul mi-i vrăjit, 
Cu tăişul oţelit, 
Şi când el se-ntoarce-n vânt, 
Cad bogaţii la pământ. 

Măi crâşmar, 

Măi făgădar! 
Adă-o vadră de Cotnar 1 
Şi de plată n-ai habar, 
Că săracul când cinsteşte 
Varsă sânge şi plăteşte!" 2 



1 Moldova produce vinuri foarte bune, care sunt menite a deschide un izvor 
de mare comerţ ţării. Unele podgorii mai ales, precum Agiudul, Crucea, Socola, 
Panicul, Odobeştii etc, sunt vestite pentru calitatea productelor lor. 

Cotnarul e însă vinul de frunte al Moldovei. In acea podgorie se găsesc viile 
lui Ştefan-vodă. 

Expresia varsă sânge nu înseamnă aice că săracul ar fi ucigător de oameni. Ea vrea 
să zică că ar vărsa sudori de sânge, lucrând, pentru ca să dea dreptul cui se cuvine. 

Nu e în firea românului de a face moarte de om; el nu cunoaşte simţirea 
răzbunării, vendetta italienilor. Crimele cu premeditare sunt foarte rari în ţară: 
cele mai multe provin din furia mâniei sau din cauza băuturii. Gelozia încă 
produce din când în când acte criminale. 

2 Finitul acestui cântec are o variantă care pune în gura săracului următoarele cuvinte: 

„Tu ai galbeni la chimir, Tu ai casă şi ai masă, 

Eu am un seleaf cu fir, Eu am lunca cea frumoasă, 

Şi-n seleaf un iatagan Şi ce-aduni tu într-o vară, 

Ce mă scapă de alean. Eu adun numa-ntr-o seară." 

XV 

Stejarul şi cornul 



„Frate, frate de stejar! 
Lasă-mă să tai un par 
Să-mi fac osie la car." 
„Frăţioare românaş, 
Voios parul da-ţi-l-aş 
Dac-ai face tu din el 
Buzdugan de voinicel, 1 
Ghioagă mare nestrujită, 
Cu piroane ţintuită, 
Şi cu dânsa de-ai lupta 
Să aperi moşia ta." 2 
„Cornule, ce nu te-ndoi, 
De-o creangă să te despoi, 



Să-mi fac prăjină de boi?" 
„Frăţioare românaş! 
Creanga lungă da-ţi-o-aş 
Ca s-o faci arc de război 
S-alungi leşii de la noi. 3 
Lasă boii, frăţioare, 
Şi te dă la vânătoare, 
Că nu-i timp de plugărie, 
Şi e timp de vitejie." 
„Codri, codri, mă jur eu 
Să ucid cu braţul meu 
De tot cornul un duşman, 
De stejar un căpitan." 



1 Buzduganele sunt armele favorite ale vitejilor din balade, precum şi ale 
zmeilor şi ale feţilor-frumoşi din poveşti. Zmeii când se întorn la casele lor, 
aruncă buzduganele din depărtări fabuloase, şi acestea după ce lovesc în poartă, 
merg de se aşează în cuiele de la pereţi. Lupta între zmei şi feţi-frumoşi începe 
totdeauna cu lovirea buzduganelor. 

2 Moşia strămoşească, patria! Mândre timpuri erau acelea când ţara reprezenta 
pământul tuturor, averea rămasă de la moşi-strămoşi şi când glasul codrilor 
chema pe români la vitejie! 

3 Acest vers lasă a presupune că balada e de pe timpul năvălirilor lui Sobieski 
şi ale altor regi poloni. 

XVI 

Călătorul 



45 



Trece-un călător şi cântă, 
Trece pe-o cărare frântă 
Prin câmpia înflorită, 
Cu inima veştejită. 
El se plânge că-n cea lume 
Nime ştie de-al său nume, 
Nime nu se îngrijeşte 
De e mort ori de trăieşte. 
Surioara Magdalină 
L-auzea dintr-o grădină, 
Şi pe gânduri ea cădea 
Şi de dor se aprindea: 
„Călătorule mâhnit, 
Şi prin lume rătăcit! 
Tu eşti pasăre străină 



Care cântă prin grădină 
S-apoi zboară mai departe 
Lăsând inimi înfocate." 
„Surioară mângâioasă! 
Mult eşti dulce şi frumoasă! 
Ochii-ţi ard şi-ţi arde faţa 
Ca garoafa dimineaţa, 
Când de rouă-i încărcată 
Şi-n lumină se arată." 
„Călătorule mâhnit, 
Nu ţi-e calul obosit?" 
„Nu, drăguţă, nicidecum, 
Dar e săturat de drum". 
Călătorul se oprea, 
Nici că mai călătorea! 



1 Există o legendă a unei călugăriţe ce a urmat în codri pe un om necunoscut 
şi care a fost găsită moartă sub poalele Ceahlăului. Poate ca balada Călătorului 
să fie începutul acelui drum misterios. 

XVII 

Fata de birau 1 



VASILE ALECSANDRI 



„Fată de birău! 
Fă pe dorul meu." 
„Ba, bădiţă, ba, 
Nu te-oi asculta, 
Că mă-i înşela 
Şi nu mă-i lua." 
„Jur pe mândrul soare 
Ce sfârşit nu are! 
Că eu vreau să-mi fii 
Mamă la copii." 



Fata-1 asculta 
Şi mi-1 săruta; 
Iar a doua zi, 
Când ea se trezi, 
Prinsă-a lăcrima 
Ş-a se blestema. 
Ea se tot bocea, 
El îi tot zicea: 
„Fată la birău 
Şi de ţăran rău! 



1 Birătr. cioplitor de sare la ocnă. 
versurile următoare: 

Pe cea zare de colnic 
Merge-un tânăr de voinic. 
Pe cea vale înflorită 
Merge-o fată-mbobocită. 
Când au fost de către seară 
Ei în drum s-împreunară; 
Când au fost de către zi, 



acest subiect este cântat în Ardeal cu 

Unul ş-altul se trezi. 
El se scula şuierând, 
Clop de rouă scuturând; 
Mândra se scula plângând, 
Tot plângând şi blestemând, 
etc, etc. 

Ce plângi la pârău? 
Rogi pe Dumnezeu 
Ca să te iau eu? 
Nu mai plânge, fa, 
Că eu te-oi lua 
De soţia mea 
Când se va vedea 
Ursul cu cercei 



Umblând după miei, 
Lupul cu cimpoi 
Umblând după oi, 
Vulpea cu mărgele 
Culegând surcele, 
Ş-un iepure şchiop 
într-un vârf de plop." 

XVIII 

Mândra din Muncel 



Colo jos, pe lângă Tisă, 
Merge mândra cam descinsă 
Prin ierbuţa până-n brâu, 
Şi ţine murgul de frâu, 
Murg voinic şi pintenog 
Care paşte busuioc. 
Ea se primblă-n poieniţă 
Şi tot zice din guriţă: 
„Busuiocul l-aş privi 1 , 
Mă tem că m-oi zăbovi, 
Dar l-oi smulge şi m-oi duce 
Până dincolo de cruce, 
La marginea codrului, 
La stăpânul murgului, 
Tot pe culmea din Muncel, 
La haiducul voinicel. 
Cine-a vrea ca să mă ieie 
Meargă- acasă să mă ceie, 



Meargă- acasă la părinţi 
Cu inima lui în dinţi; 
Iar pe când el mă va cere, 
Tu, murguţule,-n putere, 
Du-mă iute ca un zmeu, 
Du-mă la stăpânul tău". 
Mândra calu-ncăleca, 
Spre Muncel vesel pleca, 
Noapte-n drum o apuca. 
Ea mergea, calea-şi pierdea 
Şi-ntr-un râu adânc cădea, 
Vai de mândra! vai de ea! 
Sufletu-i zburând zicea: 
„Sărmanul copilul meu! 
Cum rămâne singurel, 
Fără pic de mângâiere, 
Fără mamă cu durere!" 



1 Fetele românce au obicei de a-şi pune în păr şi în sân snopi de busuioc. Ele 
cred că această plantă are o putere fermecătoare ce atrage inimile bărbaţilor. 
Un cântec poporal zice: 

Floricea de busuioc 
Se opreşte mândru-n loc. 
Busuiocul se întrebuinţează la ţară în leacuri deosebite şi în descântece de 
dragoste. 

XIX 

Românii 
de pe malurile Dunării 1 



„Fă, bădiţă, piatra-n zece 
La ist mal curând de-i trece, 
Că suntem de soi român. 
Nu suntem de neam păgân. 
Despică Dunărea-n două, 
Să facem dragoste nouă, 
Colea-n umbra istor nuci 
Pe braţe-mi să mi te culci 
Să facem dragoste dulci. 
Bădiţă, la chip frumos, 
Fă-n pădurea cea din dos 
Că-i găsi un păltinel 
Să durezi luntre din el, 
Şi-i găsi două nuiele 
Să durezi vâsle din ele". 



„Face-oi, puică, cum mă-nveţi, 
Face-oi luntre şi lopeţi 
Să despic Dunărea-n două, 
Când a ieşi lună nouă". 
Iată soarele-a apus, 
Crai nou se iveşte sus. 2 
Mândrul trage din lopată, 
Trece Dunărea îndată, 
Iese-n valea înflorită, 
Vede puica adormită, 
S-o deştepte -i vine milă, 
Că-i gingaşă; că-i copilă. 
Să o lase-i vine dor, 
C-are faţa de bujor. 
„Scoală, puică, să mă vezi, 



1 Pe malul drept al Dunării sunt multe sate locuite de români pribegiţi din 
Moldova şi din Valahia. Asemeno în Epir, Macedonia, Tesalia, Albania şi Bosnia 
se găsesc multe politii şi sate în care locuiesc români cunoscuţi sub denumirea 
de cuţo-vlahi. Mulţi din ei sunt negustori, iar cea mai mare parte păstori. 

Vezi în „România literară" publicată în Iaşi în anul 1 855 statistica poporimii 
române din Turcia Europei. 

2 Când iese Crai-nou pe cer, fetele şi flăcăii români îl salută cu strigări de 
veselie şi îi adresează rugăminţi, zicând: „Crai-nou, Crai-nou, sănătos m-ai găsit, 
sănătos să mă laşi; fără bărbat m-ai găsit, cu bărbat să mă laşi"... etc. 

Să mă vezi şi să nu crezi." Să-ţi dau miere din guriţă, 

„Ai venit, ursitul meu? Miere de floare de tei, 

Noroci-te-ar Dumnezeu! De-i gusta-o să tot cei." 
Vină-n braţe, vin', bădiţă, 

XX 

Muieruşca din Bravau 



Sub tufe de clocotel 
Zace-un tânăr voinicel, 
Cu mândruţa lângă el. 
„Scoală, scoală, măi bărbate, 
Nu mai tot zace pe spate, 
Că mi- am urât zilele 
Mutând căpătâiele, 
Când la cap, când în picioare, 
Când la umbră, când la soare." 
„Oh! dragă muierea mea! 
Nu pot, nu pot, chiar d-aş vrea, 
Boala mea nici că s-a duce 
Pân' ce tu nu mi-i aduce 
Mură- albastră şi amară, 



Sloi de gheaţă-n miez de vară." 
„Oh! drăguţ bărbatul meu, 
Ajuta-ţi-ar Dumnezeu! 
Eu toţi munţii am călcat, 
Mură- albastră n-am aflat, 
Sloi de gheaţă n-am găsit, 
Că pământu-i încălzit." 
„Muieruşcă din Braşău! 
Mura-albastră-i ochiul tău 
Care mă ucide rău. 
Sloi de gheaţă netopită 
E chiar inima-ţi răcită 
Şi de mine dezlipită!" 

XXI 

Doica 



VASILE ALECSANDRI 



Pe câmpul Tinechiei, 
Pe zările câmpiei, 
Răsărit-au florile 
Odată cu zorile? 
N-au răsărit florile, 
Ş-a dus Costea oile 
De-a aşezat stânele 
Pe toate movilele. 
Azi e luni şi mâini e marţi, 
Pleacă Costea la Galaţi. 

Să ia sare 

La mioare, 

Şi bolovani 

La cârlani, 

Şi tărâţe, 

La oiţe, 

Şi glugi mari 

La cei zărari, 

Şi opinci 

La cei voinici. 



Iară Costea cum mergea 
Cu Fulga se întâlnea. 
Fulga cel cu barba neagră 
Şi cu mintea neîntreagă, 
Necăjit şi obosit, 
De trei zile flămânzit: 
„Alei! Fulgo, dragul meu, 
Să faci cum ţi-oi zice eu: 
Mergi la stâna mea cu bine 
Să-ţi iei un dar de la mine, 1 
Trei mioare de frigare 
Ş-încă una de căldare 
Ca să-ţi fie de prânzare." 
Fulga cel cu barba neagră, 
Dar cu mintea neîntreagă, 
Sus la stână se ducea 
Ş-oile cât le vedea, 
Cârduri, cârduri le rupea, 
Cu botâul le mâna 
în codru la Pandina. 



1 Generozitatea este una din calităţile românului. Inima lui blândă şi darnică 
îl îndeamnă totdeauna a veni în ajutor celui nevoiaş. Lui îi place a împărţi bucăţica 
lui cu altul: de-acolo s-a născut datina ospeţiei. 

Iar Costea când se-ntorcea 
Mare pagubă-şi vedea 
Că lui, mări, nu-i venea 
Nici laptele la mulsoare, 
Nici caşul la-nchegătoare, 
Nici urda la-nvelitoare! 
Costea mult nu se-ngăima, 
El dulăii toţi chema, 
Un caş dulce dezvelea, 
Optezeci de felii tăia, 
Patruzeci la pui de câini, 
Patruzeci la câini bătrâni. 
Toţi în grabă le mânca 
Dar seama nici că şi-o da. 
Când, la urma tuturor, 
lan că venea-ncetişor, 
Şchiopătând, schelălăind, 
Laturile cam ţinând, 
Doica, haita cea bătrână 
Ce ştia rândul la stână. 
Ea venea, nu prea venea, 
„Doica fa, Costea-i zicea, 
Unde mi-e averea mea?" 
Dolca-ncet schelălăia, 
La pământ se întindea. 
„Doica fa, tu eşti bătrână, 
Tu ştii rândul de la stână. 
Eu pe tine te-am grijit, 
Tot cu lapte te-am hrănit. 
Doică fa, cum de-ai lăsat, 



Furii stâna de-au prădat?" 
Gemea Doica, se culca, 
Laba ruptă-şi arăta: 
„Doica mea, Dolcuţă fa! 
Furii laba ţi-au rănit 
Când la dânşii ai sărit? 
Dacă-mi eşti tu pricepută 
Şi nu te-arăţi prefăcută, 
înainte să apuci 
Şi la furi drept să mă duci 
Pe urmele oilor 
Prin pajiştea florilor." 
Doica vesel se scula, 
Câmpul de-a lung apuca, 
Botul prin iarbă vârând, 
Urmele tot mirosind. 
Urma-i ici, urma-i colea, 
Doica nici c-o prăpădea. 
Ziua-ntreagă ea mergea 
Şi-ndeseară ajungea 
în codru la Pandina 
Ce de foc se lumina. 
Când în codru se-ndesea, 
Bietul Costea ce zărea? 
Fulga masă că-şi gătea, 
Miei de piele că-i jupea. 
Care prin frigări frigea, 
Care prin căldări fierbea! 
„Masă bună, veselie!" 
Striga Costea cu mânie. 

Şi Doica se repezea. 
La Fulga mereu bătea, 
Iar Fulga cum o zărea 
Crunt de spaimă tresărea. 
„Alei, Fulgo, barbă neagră, 
Dar cu mintea neîntreagă, 
Când la drum te-am întâlnit 
Eu, mări, ţi-am dăruit 
Trei mioare de frigare 
Ş-încă una de căldare 
Ca să-ţi fie de prânzare, 
Şi tu,-n loc de mulţumită, 

Ca o fiară flămânzită, 

Toată stâna mi- ai răpit 

Şi pe Doica mi-ai rănit! 

Stai, măi Fulgo, barbă neagră, 

Să te fac cu mintea-ntreagă." 

Şi cum sta şi-1 judeca, 

Inima i-o despica, 

Şi Dolcăi o arunca, 

Iară Doica n-o mânca, 

Inima de vânzător 1 

E venin otrăvitor! 



1 Nerecunoştinţa este în ochii românului una din cele mai urâte patimi 
omeneşti. 

l-am mâncat pâinea şi sarea, nu pot să-i plătesc cu rău, şi nemulţumitorului i se ia darul 
sunt zicătoare poporale care arată cât de frumoase simţăminte se află în inima 
poporului nostru. 

Această baladă a Dolcăi precum şi acea a Mioriţei le-am cules din gura unui 
baci, anume Udrea, de la stâna de pe muntele Ceahlău. Acel păstor suna din 
bucium cu o putere extraordinară, încât munţii se răsunau în mare depărtare. 
El cânta şi din fluier mai multe cântece ciobăneşti, iar mai cu seamă Doina cu 
o expresie de înduioşire ce aducea lacrimi în ochii celor care îl ascultau. 

La anul 1 842, într-o frumoasă seară de vară urcându-mă la stâna din Ceahlău 
unde auzisem răsunând buciumul lui Udrea, am asistat la unul din cele mai 
sublime spectacole ale naturii, luminat de razele asfinţitului soarelui, iar după 
ce noaptea presără cerul cu stele, mă aşezai cu Udrea şi cu alţi păstori împrejurul 
unui foc şi petrecui până-n zori cu cântecele de la munte. Udrea îmi spuse că 
tatăl său ştia o mulţime de balade, între care a iui Traian şi a lui Aurelian, dar din 
nenorocire el le luase cu dânsul în mormânt. 

Şalga 

Sus pe malul Dunărei, 
La perdeaua cu câini răi, 
A Şalgăi a vădanei, 



Ca şoimul de inimoasă. 1 
La perdea-n miezul nopţii 
Nimerit-au haiducii, 



Este-o turmă de cârlani 
Păscută de opt ciobani, 



Nimerit-au, năvălit-au, 
Paloşele zângnit-au, 



Turma Şalgăi cea frumoasă 



Pe ciobani legatu-mi-au, 



1 Şoimul e pasăre răpitoare, mai mare decât uliul şi mai mic decât vulturul, 
însă foarte îndrăzneţ şi rapid în zborul său. El trăieşte în munţii Carpaţi şi-şi 
face cuibul pe stânci înalte. 

Şoimul vânează păsări mari precum gâşte sălbatice, cocoare, dropii etc, 
care trec în cârduri prin Moldova şi pribegesc din ţară la apropierea timpului de 
iarnă. Când el zăreşte un cârd de acele păsări călătoare, îşi ia zborul de se înalţă 
mult deasupra lor, apoi se repede din senin ca o săgeată şi loveşte păsările cu 
osul pieptului, încât acestea cad ameţite şi se ucid zdrobindu-se de stânci. 

In timpurile de demult, strămoşii noştri aveau obicei de a îmblânzi şoimii şi 
a-i deprinde la vânat precum se face şi astăzi cu coroii, şi se vede că meşteşugul 
lor era foarte vestit, de vreme ce şoimii făceau parte din tributul ce se plătea 
sultanilor după închinarea Moldovei. Acest tribut ce purta numele de dar spre 
semn de închinare se compunea din 4000 galbeni, 40 iepe şi 24 şoimi. 

Şoimul se vede ades figurând în balade ca imagine de vitejie şi de repezime. 
Un voinic e Căpitan Şoiman şi are ochi şoimuleţi. Un cal sprinten zboară ca şoimul. 
In balada lui Serb-Sărac descrierea alergării cailor pe câmpul de la Haidar-Paşa 
e făcută în chipul cel mai poetic: 

Alalah! cai arăpeşti, Cum mişcau copitele 

Alalah! cai tătăreşti, Ca şoimii aripele. 

Dulăii-mpuşcatu-i-au. 
Iar pe baciul cel mai mare 
II fereca şi mai tare 
Cu coatele la spinare, 
De striga că rău îl doare: 
„Căpitan Caracatuci, 
Vătăjel peste haiduci! 
Peste cinci sute şi cinci 
Tot haiduci de cei voinici. 
De-ai făcut vrodată bine, 
Fă-ţi o milă şi cu mine 
Şi-mi dezleagă braţele, 
Rău mă dor sărmanele!" 
Căpitanul se-mblânzea, 
Braţele-i le slobozea. 
Iară baciul cum scăpa, 
Mâna-n sânu-şi o băga, 
Bucium de aur căta 1 
Şi de trei ori buciuma, 
Văile se răsuna, 
Frunzele se clătina, 
Şalga-n somnu-i l-auzea, 
Din somn Şalga se trezea, 
La soacră-sa se ducea 
Şi din gură aşa-i zicea: 

„Maică, măiculiţa mea! 
N-auzişi tu buciumând 
Şi văile răsunând? 
Nu ştiu, maică, ciobanii 
Rătăcit-au cârlanii, 
Ori drumul au rătăcit, 
Ori haiduci i-au năvălit?" 
Baba soacra răspundea: 
„Mergi, te culcă, fata mea, 
De ciobani nu te-ngrija, 
C-aşa bucium' ei cu dor 
Când le-i dor de casa lor." 
Soacra bine nu sfârşea, 
Şalga iar că auzea 
Glas de bucium răsunând, 
Pân-în suflet răzbătând. 
„Hei! copii, copii argaţi! 
Somnul dulce voi lăsaţi, 
Ş-un cal iute-mi înşăuaţi, 
Puneţi şaua bărbăteşte, 
Să încalec voiniceşte." 
Ea pe cal se arunca 
Şi spre Dunăre-alerga 
Hăulind şi chiuind, 
Buzduganul învârtind. 



1 In letopiseţele noastre se zice că semnalul de război se da prin buciume. 
Domnii porunceau a buciuma când oastea română era gata a se încleşta la 
luptă cu duşmanul. Este dar de presupus că în secolele de înainte buciumul nu 
era numai o ţevie de cireş, ca acela al ciobanilor de la munte, ci un instrument 
de metal, un soi de trâmbiţă militară. 

Cât haiducii o zăreau, 
Loc de fugă nu găseau, 
Iară Şalga-i urmărea 
Şi din gură-aşa răcnea: 
„Ian aşteapt' aşteapt' aşteaptă 
Să luptăm la luptă dreaptă, 
Căpitan Caracatuci, 
Vătăjel peste haiduci, 
Peste cinci sute şi cinci 
Tot haiduci de cei voinici! 
Stai pe loc să ne-ntâlnim, 
Două vorbe să grăim 
Şi-n arme să ne lovim, 
Că mă jur pe Dumnezeu! 
Să te-nvăţ eu, fătul meu, 
Cum se leagă ciobanii, 
Cum se pradă cârlanii." 
Căpitan Caracatuci, 



Cetaş mare de haiduci, 1 
Se ducea, ducea, ducea, 
Nici capul nu- şi întorcea. 
Şalga-i ici, Şalga-i colea, 
Capul din fugă-i tăia! 
Capu-n urmă rămânea, 
Trupu-nainte fugea, 
Sângele pârâu curgea, 
Drumul roş că se făcea! 



Cică, mări, de pe-atunci, 
Când vin cete de haiduci, 
Drumul lor nici că greşesc, 
Nici că, zău, mai nimeresc 
La perdeaua cu câini răi 
A Şalgăi, a vădanei 
A Şalgăi, a vădanei 
De pe malul Dunărei! 



1 Adică: căpitan de ceată. 

XXIII 

Mihu copilul 

I 

La dealul Bărbat, 
Pe drumul săpat, 
Merge hăulind, 
Merge chiuind 
Mihu copilaş, 
Mândru Păunaş, 
Păunaş de frunte, 
Copilaş de munte. 1 
Merge el cântând, 
Din cobuz sunând, 2 
Codrii dezmierdând 
Din cobuz de os 
Ce sună frumos. 
Merge cel voinic 



Pe-un murguşor mic 
Prin mezul nopţii, 
Prin codrul Herţii. 3 
Mult e frunza deasă, 
Noaptea-ntunecoasă, 
Şi calea pietroasă! 
Dar când se urca 
Şi murgul călca 
Piatra scăpăra, 
Noaptea lumina, 
Noaptea ca ziua. 
Merge, mări, merge, 
Ş-urma li se şterge 
Printre frunzi căzute 
Pe cărări pierdute. 
Merge tot mereu 



1 In locul acestor două versuri o variantă zice: 

"Păunaş de codru, 
Vătăjel de lotru." 

înţelesul cuvântului lotru nu e bine cunoscut. Unii pretind că însemnează 
bandă de hoţi. 

2 Cobuzul e un instrument oriental. 

3 Acest codru se găseşte în ţara de sus a Moldovei. El a fost mult timp 
lăcaşul hoţilor celor mai vestiţi. Asemenea a fost şi Strunga, şi Teiuşul în districtul 
Romanului, şi Bordea lângă Iaşi, şi Lunca-Mare etc. 

Voinicelul meu, 
Din frunze pocnind, 
Codrii vechi trezind 
Şi mereu grăind: 
„Hai, murgule, hai, 
Pe coastă de plai, 
Ce laşi tu drumul 
Ş-apuci colnicul? 
Ori zaua te-apasă, 1 
Ori şaua te-ndeasă, 
Ori frâul cu fluturi, 
Ori scumpele rafturi, 
Ori armele mele 
Ce lucesc ca stele, 
De duci aşa greu 
Trupuşorul meu?" 
„Zaua nu mă-ndeasă, 
Şaua nu m-apasă, 
Frâul nu mă strânge, 
Chinga nu mă frânge, 
Dar ce mă apasă 



Şi-n drum nu mă lasă, 
Că s-aţin pe-aici 
Patruzeci şi cinci, 
Cincizeci fără cinci 
De haiduci levinţi 2 
Duşi de la părinţi 
De când erau mici 
La codru-n potici. 
Ş-acum se găsesc 
De benchetuiesc 
La valea adâncă, 
La muchie de stâncă, 
La des păltiniş, 
Mărunt aluniş; 
La masă de piatră, 
In patru crăpată, 
Cu sârmă legată, 
Cu slove săpată, 
Cu slove de carte 
Cu aur suflate. 
Iar la masă, şade 3 



1 In secolul de mijloc oamenii războinici precum şi caii lor erau coperiţi cu 
cămăşi de fier, numite zale; prin urmare, balada lui Mihu se poate presupune că 
ar exista de pe epoca Cruciadelor. însuşi caracterul cavaleresc al eroului baladei 
ne întăreşte în această idee. 

2 Levent înseamnă viteaz de soi. Un voinic poate să fie de neam prost, iar un 
levent trebuie să fie de neam bun. 

3 Şadeîn loc de ţede, precum fapte în loc de şepte, provincialism din Moldova. 
Asemenea se ziceai în loc dea», cei în loc de cerietc. In unele părţi ale României 
pronunţarea cuvintelor, deşi mai puţin corectă, e mai dulce şi chiar mai 
armonioasă. 

Gata să te prade 
Ianuş Ungurean, 
Vechiul hoţoman, 
Cu barba zburlită, 
De rele-nvechită, 
Până-n brâu lungită, 
Cu brâu-nvelită. 
El are, măi frate, 
Săbii lungi şi late, 
Durdă ghintuită, 1 
Inimă-oţelită. 
Şi mai are încă 
Pe-mprejur de stâncă 
Voinicei levinţi 
Cu armele-n dinţi. 
Feciori buni de mână, 
Căliţi, tari de vână. 
Flăcăi groşi în ceafă, 
Voinici far' de leafă! 
Cu chivere nalte, 
Cu cozile late 
Lăsate pe spate. 
Ei te-or auzi 
Şi s-or repezi, 

Şi amar de tine 
Şi amar de mine!" 
„Hai, murgule, hai 
Pe coastă de plai, 
Lasă colnicul 
Ş-apucă drumul 
Că eşti cu Mihul! 
Lasă-n urmă-ţi teamă, 
Că te iau pe seama 
Istor braţe groase, 
Groase şi vânoase, 
Istuia piept lat, 
Lat ş-înfăşurat, 
Istui păloşel 
Cu buza de-otel. 
Unguru-i fălos, 2 
Nu-i primejdios, 
Gura lui e mare, 
Dar nu muşcă tare. 
Câţi sunt ei? cincizeci? 
Şasezeci, optzeci, 
O sută ş-o mie? 
Iasă-n cale-mi, vie 
Dacă vor să ştie 



1 Puşca are deosebite numiri. In munţii dinspre Ardeal e numită flintă şi-n 
alte localităţi durdă. 

2 Românul e înzestrat de natură cu un spirit de observare ce 1-a făcut a 
caracteriza în puţine cuvinte neamurile străine cu care s-au găsit în relaţii. Trebuie 
să adăugăm însă că spiritul său este totodată înarmat de un ghimp satiric ce îşi 
arată vârful în multe din zicerile sale. 

Cine e Mihul, 
Mihu Copilul!" 
Murgul ca gândul 
Lasă colnicul 
S-apucă drumul. 
„Hai, murgule, hai, 
Pe coastă de plai 
La poiana grasă, 
Dumbrava frumoasă 
Cu iarbă-nverzită, 
Cu flori înflorită!" 

II 

Iată-n codru, iată, 
Că Ianuş deodată, 
Cum benchetuieşte 
Şi se veseleşte, 
Stă, încremeneşte, 
Pe gânduri porneşte 
Că din când în când 
Aude sunând, 
Codrii răzbătând 
Un mândru cântic, 
Cântec de voinic 
Ş-un glas de cobuz 
Dulce la auz, 
De cobuz de os 
Ce sună duios. 

Şi iată, şi iată 
Că Ianuş deodată 
Tresare şi sare 
Şi zice-n glas mare: 
„Voi, vitejilor, 
Haraminilor! 1 
Ian staţi ş-ascultaţi 
Ş-armele-apucaţi, 
Că eu cam auz 
Un glas de cobuz 
Printre frunzi sunând, 
Codrii dezmierdând. 
Deci voi vă grăbiţi, 
Curând vă porniţi 
Să-i ieşiţi în cale 
Pe deal şi pe vale, 
La pod, la hârtop, 
La lunca de plop, 
La potica strâmtă, 
La cărarea frântă, 
La fântâna lină 
Cu apă puţină. 
De-a fi vrun viteaz 
Cu flori pe obraz, 
Să nu mi-1 stricaţi, 
Ci să mi-1 legaţi. 
Iar vreun fermecat, 
De muieri stricat, 



'înţelesul cuvântului haramin este necunoscut. 

O palmă să-i daţi 
Drumul să-i lăsaţi!" 
Ungurii pornesc 
Şi calea-i opresc. 
Iar cât îi zăreşte 
Mihu le grăieşte: 
„Voi, voinicilor, 
Haraminilor, 
Cine v-a mânat 
Capul v-a mâncat!" 
Şi nici că sfârşeşte, 
La harţă porneşte 1 
Şi se învârteşte, 
Toţi îi risipeşte. 
Apoi iar purcede 
Prin cel codru verde. 
Murgul se urca, 
Şi când el călca, 

Piatra scăpăra, 
Noaptea lumina, 
Noaptea ca ziua. 
Ianuş cum îl vede, 
Din loc se repede: 
„Voi, vitejilor, 
Haraminilor! 
Daţi cu lăncile, 
Daţi cu flintele." 
„Lăsaţi flintele, 
Lăsaţi lăncile, 
Voi, voinicilor, 
Haraminilor! 
Că eu Mihu sânt, 
Şi vreau să vă cânt 
Un mândru cântic, 
Cântec de voinic 
Cum n-aţi auzit 
Cât veac aţi trăit." 



1 După letopiseţele vechi, harţa era în timpul războaielor începutul luptei, 
ceea ce numesc francezii escarmouches d'avantgarde. Oştile aveau hărăţi sau hărţaşi 
care făceau atacul dintâi pentru ca să-1 silească pe duşman a-şi dezveli puterile. 
Oamenii însărcinaţi cu harţa erau aleşi printre cei mai îndrăzneţi şi mai iubitori 
de luptă, de-acolo vine cuvântul hărţăgos pentru ca să exprime un om gata de 
ceartă. 

In balada lui Mihnea-vodă şi Radul Calomfîrescu se vede că harţa era şi un 
joc voinicesc în soiul acelor cunoscute sub numele francez de tournoi. Fraţii 
Buzeşti şi Căpleşti zic lui Radu Calomfîrescu: 



Noi în cale ţi-am ieşit 
C-avem dor de harăţit. 
Hai la harţă voinicească 



Şi la joacă războiască. 
Etc, etc, etc. 

III 

Iată, mări, iată 
Că Mihu deodată 
începe pe loc 
A zice cu foc, 
începe uşor 
A zice cu dor 
Un cântec duios 
Atât de frumos, 
Munţii că răsun, 1 
Şoimii se adun, 
Codrii se trezesc, 
Frunzele şoptesc, 
Stelele clipesc 
Şi-n cale s-opresc! 
Iar ungurii mult 
Cu drag îl ascult, 
Şi Ianuş îndată, 
Ca nealtădată. 



Glasu-şi îmblânzeşte 
Mihului grăieşte, 
La masă-1 pofteşte. 
„Vin' tu, Mihule, 
Vin', voinicule, 
Să benchetuim 
Şi să veselim, 
S-apoi amândoi 
Ne-om lupta noi doi' 
Ei cu toţi s-adun, 
La masă se pun 
Şi benchetuiesc 
Şi se veselesc, 
Ploştile ciocnesc, 
Vesel chiuiesc. 2 
Dar când au sfârşit 
De benchetuit, 
Masă de-ospătat, 
Vinul de gustat, 
Ianuş ungurean, 



1 Tablou sublim de adevărată poezie. Una din cele mai încântătoare creaţii a 
închipuirii. Ar crede cineva că poetul ce a improvizat balada lui Mihu este 
acelaşi care a dat viaţă nemuritoare Mioriţei, acelaşi care a prefăcut Universul 
într-un templu pentru nunta păstorului moldovean cu moartea, zicând: 

Soarele şi luna Preoţi, munţii mari, 

Mi-au ţinut cununa, Păsări, lăutari, 

Brazi şi păltinaşi Păsărele mii, 

I-am avut nuntaşi; Şi stele, făclii! 

2 Chiotul face parte din toate serbările şi veseliile românului. Ia nunţi, la 
hore, la mese mari este obicei a chiui într-un ton puternic şi prelungit. 

Mihul moldovean 
Deoparte se duc 
La luptă s-apuc! 
Cruntă-i lupta lor, 
Că e pe omor. 
Cine c-a pica 
Nu s-a mai scula! 
Iar ungurii toţi, 
Lui Ianuş nepoţi, 
Stau de mi-i privesc 
Cum mi se-nvârtesc, 
Cum mi se smucesc, 
Cum mi se trântesc 
Ca doi zmei, ca lei, 
Ca lei paralei 1 . 
Iată, mări, iată 
Că Mihu deodată 
In loc se opreşte, 
Pe Ianuş suceşte, 
Sus îl opinteşte, 
Jos încă-1 izbeşte 
Şi-n genunchi îl pune 

Şi capu-i răpune. 
Iar ungurii toţi, 
Lui Ianuş nepoţi, 
Stau încremeniţi 
De moarte-ngroziţi. 
Mihu mi-i trezeşte 
Ş-astfel le grăieşte: 
„Voi, copiilor, 
Haraminilor! 
Care s-a afla 
De va ridica 
Buzduganul meu 
Cât este de greu, 
Durduliţa mea 
Cât este de grea 
Şi zalele mele 
Cât îmi sunt de grele, 
Acela să vie 
Cu mine-n frăţie 
Ca să vitejească, 
Numele să-i crească!" 2 
Ungurii se-ntrec 



'Fiinţe fantastice care figurează ades în poveştile poporale. In locul acestor 
două versuri unii cântăreţi zic: 

Ca doi voinicei 
Puişori de zmei. 
Alţii schimbă compararea şi spun: 

Ca doi negri tauri 
Şi ca doi balauri. 

2 Cântăreţul care la începutul baladei numea pe Mihu vatajelde lotru, cânta în 
locul versurilor de mai sus pe aceste următoare: 

La pământ se plec 
Şi-n zadar se-ncerc! 
Nici unul nu poate 
Să ridice-n spate 
Armele culcate 
Cu- aur îmbrăcate, 
Cu fier ferecate. 
„Voi, mişeilor, 
Haraminilor! 
Codrul mi-1 lăsaţi, 
Jugul apucaţi 
Că nu sunteţi voi, 
Nu sunteţi ca noi 
Oameni de mândrie, 
Buni de vitejie, 
Ci oameni de gloată, 



Buni de sapa lată." 
Şi cum zice-ndată 
Mihul cel voinic 
Cu degetul mic 
Armele-şi ridică, 
Pleacă pe potică 
Cu murgul voios 
Prin codrul frunzos. 
Şi-n urmă-i vuieşte, 
Codrul clocoteşte 
De un mândru cântic, 
Cântec de voinic, 
De-un glas de cobuz 
Dulce la auz, 
De cobuz de os 
Ce sună frumos! 



Ca să vitejească 
Şi-n frunzi să hoţească! 
Tot acela zice mai departe: 

Că nu sunteţi voi, Vrednici de hoţie, 

Nu sunteţi ca noi Ci de sapa lată 

Buni de haiducie, Şi de cea lopată. 

După ideea mea, balada lui Mihu este de preferat aşa cum este aici prescrisă 
şi cum mi-a cântat-o un vânător de la Bicaz, pe malul Bistriţei, anume Ştefan 
Nour. Eroul baladei e despoiat de nuanţele hoţiei, şi rămâne cu nobila figură a 
unui cavaler din secolele de mijloc. 

XXIV 

Toma Alimoş 



Departe, frate, departe, 
Departe şi nici prea foarte, 
Sus, pe şesul Nistrului, 1 
Pe pământul turcului, 
Colo-n zarea celor culmi, 
La groapa cu cinci ulmi 
Ce răsar dintr-o tulpină 
Ca cinci fraţi de la o mumă, 
Şedea Toma Alimos, 
Boier din Ţara-de-Jos; 
Şedea Toma cel vestit 
Lângă murgu-i priponit, 
Cu ţăruşul de argint 
Bătut în negru pământ. 2 
Şi pe iarbă cum şedea, 



Mândră masă-şi întindea 
Şi tot bea şi veselea 
Şi din gură-aşa zicea: 
,,Inchinare-aş şi n-am cui! 3 
Inchinare-aş murgului, 
Dar mi-e murgul cam nebun 
Şi de fugă numai bun, 
Inchinare-aş armelor, 
Armelor surorilor, 
Dar şi ele-s lemne seci, 
Lemne seci, oţele reci! 
Inchina-voi ulmilor, 
Uriaşii culmilor, 
Că sunt gata să-mi răspunză 
Cu freamăt voios de frunză, 



1 In partea Basarabiei de jos, ce purta numele de Bugeac. 

2 Pământul din ţările locuite de români e vestit pentru calitatea sa mănoasă. 
E un soi de pământ vegetal, negru şi gras, care dă roade îmbelşugate. De 
aceea românii l-au sanctificat în gândul lor şi îi zic sfântul pământ! el te hrăneşte, 
el te adăposteşte, el te înveleşte! Vechii romani dădeau pământului numele de 
mamă. 

3 Una din mulţumirile românului e de a închina pân-a nu bea. Cuvintele 
obişnuite la asemenea închinări sunt „Noroc să deie Dumnezeu! şi la anul cu bine!, 
voie bună cu belşug şi cu opt boi la plug" etc. 

Şi-n văzduh s-or clătina 
Şi mie s-or închina!" 
Iată, mări, cum grăia 
Că-n departe auzea 
Un nechez ce nechezea 
Şi se tot apropia. 
Toma-ncet mi se scula, 
Peste câmpuri se uita 
Şi zărea un hoţoman 
Pe-un cal negru dobrogean, 1 
Un cal sprinten voinicesc... 
Plătea cât un cal domnesc. 
Hoţomanul nalt, pletos 2 
Cum e un stejar frunzos, 
Era Mane cel spătos 
Cu cojoc mare, miţoş, 
Cu cojoc întors pe dos, 3 
Şi cu ghioaga nestrujită, 
Numai din topor cioplită. 
El la Toma-ncet venea 

Şi din gură-aşa-i grăia: 
„Alei! Toma Alimoş, 
Boier din Ţara-de-Jos, 
Ce ne calci moşiile 
Şi ne strici fâneţele?" 
Boier Toma Alimoş 
Ii da plosca cu vin roş: 
„Să trăieşti, Mane fârtate! 4 
Dă-ţi mănia după spate 
Ca să bem în jumătate". 5 
Mane cu stânga lua, 
Cu dreapta se înarma, 
Paloşul din sân scotea 
Ş-aşa bine -l învârtea, 
Ş-aşa bine mi-1 chitea 
Că pe Toma mi-1 tăia 
Pe la furca pieptului 
La încinsul brâului 
Deasupra buricului 
Unde-i greu voinicului. 6 



1 Caii din Dobrogea erau cunoscuţi pentru calitatea lor ca şi acei din Bugeac. 
Erau un soi de cai sălbatici, crescuţi în câmpiile pustii din Dobrogea, şi de soi 
tătăresc. 

2 Pletele sunt un semn de bărbăţie în ochii românilor. Ei le poartă lungi şi se 
mândresc cu dânsele. Una din cele mai adănci mâhniri ale flăcăilor ce sunt luaţi la 
oaste, este că disciplina militară îi sileşte a se despărţi de podoaba firească a capului. 

3 Se zice de un om aprins de mânie că şi-a întors cojocul pe dos. 

4 Cuvântul fartat e compus din cuvintele fără şi tată şi însemnează bastard. 

5 Adică să deşarte plosca fiecare pe jumătate. încă o dovadă de plăcerea ce 
are românul a împărţi cu altul bunurile de care el se bucură. 

6 Adică, unde atârnă greutatea armelor purtate la piept, încingătoare. 

Toma crunt se oţerea... 
Manea-n scări se-nţepenea, 
Dos la fugă şi punea. 
„Alelei! fecior de lele! 
Căci răpişi zilele mele! 
De te-aş prinde-n mâna mea, 
Zile tu n-ai mai avea!" 
Şi cum sta de cuvânta, 
Maţele şi le-aduna, 
In coşuri şi le băga, 
Pe deasupra se-ncingea 
Şi la murgu-i se ducea 
Şi cu murgu-aşa grăia: 
„Alelei! murguleţ mic! 
Alei! dragul meu voinic! 
De-ai putea la bătrâneţe 
Cum puteai la tinereţe!" 
Murgul ochii-şi aprindea, 
Nechezea şi răspundea: 
„Iată coama, sai pe mine, 
Şi de-acum te ţine bine. 
Să-ţi arăt la bătrâneţe 
Ce-am plătit la tinereţe!" 
Toma iute-ncăleca, 
Dupe Mane se lua 
Şi mereu, mereu striga: 

„Alelei! murguleţ mic, 
Alei! murgul meu voinic, 
Aşterne-te drumului 
Ca şi iarba câmpului 
La suflarea vântului!" 1 
Murgul mic se aşternea, 
Mane-n lături se zărea, 
Toma turba şi răcnea: 
„Ţăiatu-m-ai tâlhăreşte, 
Fugitu-mi-ai mişeleşte. 
De te-aş prinde-n mâna mea, 
Zile tu n-ai mai avea. 
Stai pe loc să ne-ntâlnim, 
Două vorbe să grăim, 
Două vorbe oţelite 
Cu paloşele grăite!" 
Mane-n lături tot fugea, 
Iară Toma-1 ajungea 
Ş-aşa bine mi-1 chitea 
Că din fugă mi-i tăia 
Jumătate-a trupului 
Cu trei coaste-a negrului! 
Mane-n două jos cădea, 
Toma murgului zicea: 
„Alelei! murguleţ mic. 
Alei! dragul meu voinic! 



1 Icoană vie şi admirabilă de fuga calului. In toate baladele unde se pomeneşte 
de alergări de cai, poeţii poporului se întrec în imagini de o sublimă frumuseţe. 

2 In poveşti, caii feţilor- frumoşi îi întreabă totdeauna cum să-i ducă: ca vântul 
ori ca gândul? 

Ochii-mi se păinjenesc, 
Norii sus se învârtesc. 
Te grăbeşte- aleargă, fugi 
Şi ca gândul să mă duci 2 
Colo-n zarea celor culmi, 
La gropana cu cinci ulmi, 
Că eu, murgule,-oi muri 
Pe tine n-oi mai sări! 
Iar când sufletul mi-oi da, 

Când nu te-oi mai dezmierda, 
Din copită să-ţi faci sapă, 
Lângă ulmi să-mi faci o 

groapă 

Şi cu dinţii să m-apuci, 
In tainiţă să m-arunci. 
Ulmii că s-or clătina. 
Frunza că s-a scutura, 
Trupul că mi-a astupa!" 1 



1 Unii din cântăreţi numesc pe T 
următoarele versuri la finitul baladei: 

„Şi să caţi, murgule,-n zori 
Să-mi găseşti vro două flori 
Şi la cap şi la picioare 
Să-mi sădeşti câte o floare: 
Una, floare de bujor 
Ce pare că arde-n dor, 
Şi alta de busuioc 
Ce opreşte mândra-n loc. 
Apoi, dragă, să-mi nechezi, 
Apoi să te depărtezi 
Şi să mergi la câmp, la noi, 
Unde-am născut amândoi. 



Alimoş, Toma a lui Moş şi adaugă 

Nime frâul să nu-ţi puie, 
Nici pe tine să se suie, 
Iar de-i vedea tu pe jos 
Un voinic tânăr, frumos, 
Cu păr lung şi gălbior, 
Să ştii că mi-e frăţior. 
Tu să-1 laşi ca să te suie, 
Mâna-n coamă să ţi-o puie, 
Şi să-1 porţi, murgule, bine 
Cum m-ai purtat şi pe mine 
Şi să-1 primbli aici pe culmi 
Tot la umbra istor ulmi!" 

XXV 

Român Grue Gro^ovanul 



i 

Sus, pe câmpul Nistrului, 
Sub poalele cerului, 
La coada Ialpăului 1 
Unde fat' zmeoaicele 2 
Şi s-adun' zărnoaicele, 
Şi s-adap' leoaicele, 
Multe- s, frate, şi mai multe 
Corturi mari, corturi mărunte! 
Iar în chiar mijlocul lor 
Nalţă-se-un cort de covor, 
Un cort mare şi rotat, 



Poleit şi narămzat, 
Cu ţăruşi de-argint legat, 
Parcă-i cort de împărat! 3 
Dar înuntru cine şede? 
Dar în el cine se vede? 
Ghirai hanul cel bătrân 4 
Cu hamger bogat la sân. 
Mulţi tătari stau împrejur 
Cu ochi mici, ca ochi de ciur, 
Şi stau toţi îngenuncheţi 
Pe covor cu perii creţi. 
Iar la uşa cortului 
Sub stejarul mortului, 5 



1 Ialpău, râu din Basarabia, ce se varsă în lacul numit Ialpug. 

2 Fiinţe fantastice care joacă un mare rol în basmele poporului. 

3 In broşura întâi a baladelor tipărite la laşi în anul 1852, se zice: 

Un cort mare şi rotat Cu sferi albe de mătasă... 

Mult e mândru narămzat, Parcă-i cort de-mpărăteasă. 

De ţăruşi de-argint legat 

4 Hanul de tătari purta denumirea de Ghirai, ca un titlu de suveranitate, 
după numele celui dintâi şef al tătarilor care a luat Crâmul. 

5 Tradiţia poporală spune de un copac locuit de sufletul unui om ce fusese 
spânzurat de crengile lui. Oricine adormea la umbra acelui arbore, făcea visuri 

Este-un biet român legat, 
Legat strâns şi ferecat 
Ca un mare vinovat. 
Român Grue Grozovanul, 
Român Grue moldovanul 
Care-a sărăcit pe hanul. 
Doi tătari ţeapa-i gătesc, 
Doi amar mi-1 chinuiesc, 
Dar el cântă-n nepăsare 
Parcă- ar fi la masă mare, 
Şi dă semn de veselie 
Parcă-ar fi la cununie!.. 
Iată mârzăciţele 1 
Şi cu tătăriţele 
Că la hanul năvălesc 
Şi cu toate aşa-i grăiesc: 
„Alei! Doamne han bătrân 
Cu hamger bogat la sân! 
Fă cu Grue ce vei face 
Sufletul să ni se-mpace, 
Că de când s-a ridicat 
Şi-n Bugeac Grue-a intrat, 
Mulţi tătari el ţi-a stricat 
Şi tătarce-a văduvit, 

Fete mari a bătrânit, 
Bugeacul 1-a pustiit, 
Bugeacul pe jumătate 
Şi Crâmul a treia parte!" 
Ghirai hanul cel bătrân 
Trage pala pe la sân 
Şi cu glas crunt de păgân 2 
Zice lui Grue român: 
„Alei! Grue viteaz mare! 
De la mine n-ai iertare. 
Spune-ncalte-adevărat 
Mulţi tătari tu mi-ai stricat?" 
„Alei! Doamne han bătrân, 
Lasă cel hamger la sân, 
Că eu sunt pui de român 
Şi nu-mi pasă de-un păgân! 
De-i iertare sau de nu-i, 
Tot cu dreptul vreau să-ţi spui 
Că de când m-am ridicat 
Şi-n Bugeac eu am intrat 
Mulţi tătari, zău, ţi-am stricat 
Şi tătarce-am văduvit, 
Fete mari am bătrânit 
Şi Bugeac am pustiit, 



de moarte care se împlineau până în trei zile. Poate că stejarul mortului din 
baladă să fie chiar acel din tradiţie. 

1 Adică nevestele mârzacilor şi tătarilor de gloată. Mârzacii erau de sânge 
hănesc şi formau o castă puternică între tătari. Numele lor era Myrza. 

2 Românii dau numele de păgân la toate neamurile ce nu erau de religia lui şi 
cu care se găseau în lupte. 

De bahmeţi l-am sărăcit, 1 
Bugeacul pe jumătate 
Şi Crâmul a treia parte. 
Iar Nistrul când l-am trecut, 
Pod pe dânsul am făcut 
Ca să duc, să car la noi 
Averile de la voi; 
Să duc care mocăneşti 
Cu copile mârzăceşti 
Şi cu roabe tătăreşti. 
Alei! Doamne han bătrân, 
Lasă cel hamger la sân 
Şi-mi dă moarte de român, 

Nu-mi da moarte de păgân, 
Las' să mă mărturisesc 2 
Şi de suflet să-mi grijesc 
La un popă creştinesc 
Care zice din psaltire 
In cea sfântă mănăstire, 
Că mult sunt eu vinovat, 
De păcate încărcat; 
C-am curvit cu sora ta 
Ş-am răpit pe fiica ta, 
Ş-am ucis pe frate-tău, 3 
Viteaz mare cât un leu, 
Care-a fost duşmanul meu!" 



1 Bahmetsau bahamet, cuvânt de origine tătară, ce denumeşte caii din Bugeac. 
O mare parte din Basarabia poartă numele de Bugeac, de pe timpul năvălirii 

tătarilor în sânul ei, în urma morţii lui Ştefan- vodă. Câmpiile Bugeacului hrăneau 
înainte un soi de cai sălbatici ce erau foarte apreţuiţi de turci şi de tătari. Aseme- 
nea şi în Dobrogea, pe malul drept al Dunării, în faţă cu Basarabia de jos, se 
găseau herghelii de soi bun. Caii cei mai buni însă, cei mai frumoşi la făptură şi 
mai spornici la pas erau caii din Moldova. 

Cantemir zice în Descrierea Moldovei că turcii au un proverb care pomeneşte 
de frumuseţea tinerilor persani şi de agerimea cailor moldoveni. Acei cai erau 
foarte căutaţi de unguri şi de Ieşi pentru remonta cavaleriei. 

2 Grue vroieşte să-şi mărturisească păcatele înainte de a muri. Românii ţin 
foarte mult la îndeplinirea datoriilor lor de creştini. 

3 Unii din cântăreţi adaugă mult la faptele lui Grue, după cursul inspirării şi 
câteodată după nevoia rimei. Astfel, în ediţia baladelor din 1852, se citesc 
următoarele: 

Am curvit cu sora ta Ş-am tăiat pe frate-tău 

Ş-am ucis pe maica ta Ş-am ars pe tatăl tău. 

Este însă de presupus că Ghirai hanul cel era bătrân, nu mai avea nici tată, 
nici mamă pe timpul lui Grue. 

Ghirai hanul cel bătrân 
Uită hamgerul la sân, 
Şi cu glasul oţerit 
Pe loc a şi poruncit 
La mârzaci de cei mai mari 
Şi la cincizeci de tătari 
Pe Grue să-1 ducă-ndată 
La cea mănăstire naltă! 

II 

Tătărimea purcedea 
Şi pe Grue mi-1 ducea 
La cel popă creştinesc, 
Sfânt cu chipul omenesc, 
Care zice din psaltire 
In cea sfântă mănăstire; 
Dacă vedea şi vedea, 
Grue vreme nu pierdea, 
Două cruci numai făcea, 
Doamne-ajută! el zicea, 
Bardă-n mână apuca 
Şi-n tătari se arunca 
Ca un vânt înviforat 
Intr-un lan de grâu uscat. 
„Aman!" ei cu toţi răcneau 1 
Şi din faţa-i toţi piereau! 

Dacă vedea şi vedea, 
El în grabă se ducea 
Chiar la grajdul hanului, 
Hanului tătarului. 
Când la grajd el ce zărea? 
Un bahmet ce tot sărea, 
Un căluţ cam pătrărel, 
Ieşea-n vară cincărel. 
Grue mi-1 apropia; 
Mâna-n coamă că-i punea 
Şi-n podele-1 azvârlea, 
Aşa cal nu-i trebuia! 
Dar colo, cât colo, -n fund, 
Iată-un negru cal rotund, 
Care soare n-a văzut 
De când mă-sa 1-a făcut 2 . 
La el Grue se ducea, 
Mâna-n coamă că-i punea, 
Din loc nici că mi-1 clintea! 
Aşa cal îi trebuia. 
El afară mi-1 scotea, 
Frumuşel mi-1 înşeua, 
Inşeua şi-1 înfrâua 
Şi pe ochi îl săruta 
Şi pe dânsul s-arunca. 
Trei dezbinuri că mi-i da, 



1 Aman e strigătul turcilor şi al tătarilor când ei se află în faţă cu un pericol. 
Aman înseamnă: „Graţie!" 

2 Vezi nota din balada lui Serb-Sarac. 

Scântei verzi din ochi îi da, 1 
Şi deodată s-arăta 
Chiar la uşa cortului 
Sub stejarul mortului. 
Ghirai han cât îl vedea, 
Ofta greu şi mi-i zicea: 
„Alei! Grue, viteaz mare! 
De la mine ai iertare, 
De vrei numai să te prinzi 
Negrul meu să nu mi-1 vinzi, 
Să nu-1 vinzi la ungurean, 
Nici la turc ţarigrădean. 
Să nu-1 vinzi nici la litean, 2 
Că liteanu-i om viclean. 
Ci să-1 vinzi la un român, 
Că-i om drept şi bun stăpân 
Şi de mână mai dănos 

Şi de suflet mai duios 3 . 
El pe negrul de-a avea, 
Tot de nunţi mi l-ar ţinea. 
Eu la dânsul l-oi vedea 
Ori la nunţi, ori la război, 
Când ne-om lupta noi cu voi. 
El că mi l-ar dărui 
Sau că i l-oi cumpăni 
De trei ori cu venetici, 4 
Venetici de câte cinci." 
Român Grue cam râdea 
Şi din gură răspundea: 
„Alei! mări, han bătrân! 
Ori nu ştii că sunt român? 
De-s român, sunt frate bun 5 
Cu-orice cal viteaz nebun! 
Iar de ai bahmeţi fugari 



1 Caii din baladele şi din poveştile poporale sunt hrăniţi cu jăratic şi scot 
scântei de foc pe ochi şi pe nări când se aprind la fugă. A scoate însă scântei 
verzi înseamnă a simţi o durere vie. 

2 Utean sau liţfean, locuitor din Litfania. Desele războaie ce avură moldovenii 
cu leşii, daunele ce făceau aceştia în ţară, când năvăleau, şi numeroasele lor 
călcări peste tractatele de pace, au dat cuvântului liţfă o semnificare foarte 
urâcioasa. Litfa e sinonim de neam rău şi fără credinţă. 

3 In ediţia baladelor de la 1852, cu greşeală s-au tipărit următoarele versuri: 

Sa nu-1 vinzi la vrun muntean 
Că munteanu-i om viclean. 

Adevăratul cântec bătrânesc, precum l-am aflat de la un cântăreţ orb din 
satul Bohotinu, anume Neculai Nastasi, pomeneşte de litfean, iar nu de muntean. 

4 Galbeni de Veneţia, ducaţi mari de câte cinci unul ce se numesc lefţi. 

5 Admirabilă caracteristică a românului de pe timpul vitejiei. 

Şi de ai voinici tătari, 
Bahmeţi iuţi să mă gonească, 
Tătari crunţi să îndrăznească. 
Dă-le voie, dă-le ştire 
După mine să se-nşire 
Şi s-alerge să m-ajungă 
Pe câmpia astă lungă." 

III 

Ghirai hanul semn dădea, 
Tătărimea purcedea 
Pe cel câmp nemărginit 
Cu negară învelit 
Şi cu troscot coperit. 
Tătărimea se-nşira 
Şi fugind se răsfira 
Câte unul, unul, unul 
După negrişor nebunul, 
Negrişor fugea, fugea, 
Cum se fuge nu fugea, 
Ci sărea tot iepureşte 
Ş-alerga tot ogăreşte 
Nechezând tot voiniceşte. 
Alei! voi tătari păgâni, 
Vi s-a stins ziua de mâini! 
Iată Grue dă-napoi 

Şi s-aruncă printre voi 
Ca un vânt înviforat 
Intr-un lan de grâu uscat; 
Şi cu negrişor nebunul 
Vă ia unul câte unul 
Şi din fugă vă coseşte 
Şi vă taie chip snopeşte 1 
Şi de-averi vă curăţeşte 
Şi de boală vă scuteşte 
Şi vă lasă-n urma lui 
Ca momâi de-a câmpului! 
Apoi Grue se porneşte 
Şi-n Moldova se iveşte 
Ca un soare ce-ncălzeşte, 
încălzeşte şi rodeşte, 
Că mult bine-n lume face 
Sufletul să şi-1 împace. 

Creştinează 2 

Şi botează, 

Da de fin 

Câte-un tretin 

Şi de fină 

O tretină. 
Şi cunună fete mari, 
Fără grijă de tătari, 
Şi ridică mănăstiri 



1 Adică îi taie snopuri, snopuri ca grâul. 

2 Românii sunt foarte bucuroşi de cumetri judecând după marele număr de 
cumetri ce se găsesc în fiecare sat. Ceremonia botezului da loc la serbări voioase 
cu mese mari şi cu hore. 

Pentru timp de năvăliri, 1 Că românu-i frate bun 

Iar pe negru sprintenel Cu-orice cal viteaz nebun! 
II face frate cu el, 



1 Mănăstirile ce se ridicau în timpurile grele ale luptelor noastre cu vecinii 
erau destinate a fi şi templul lui Dumnezeu şi locuri de adăpostire pentru bătrâni, 
pentru femei şi copii, când năvăleau duşmanii în ţară. 

De aceea mănăstirile aveau ziduri mari ca nişte cetăţi, başte boltite şi tainiţe 
pentru ascunderea sculelor, şi erau mai mult clădite în locuri retrase, prin munţi 
şi în fundul codrilor. 

XXVI 

Codreanul 
i 

Frunzuliţă de dudău! 1 

1 Cele mai multe dintre cântecele poporale încep cu frunza verde. Aceasta 
provine din iubirea românului pentru natura înverzită. Primăvara cu cerul ei 
albastru, cu dulcea sa căldură, cu însufleţirea ce ea aduce lumii, amorţită de 
viforele iernii, naşte în inima românului doruri tainice, porniri entuziaste care îl 
fac a uita suferinţele trecutului şi a visa zile de iubire, de vitejie. 

Lui îi place, când vine primăvara cea verzie, a se întinde pe iarbă, a se rătăci 
prin lunci şi codri, a cânta şi a pocni din frunze, a se scălda în lumina soarelui şi 
în aerul parfumat al câmpului. Frunza cea nouă îi insuflă cântece pline de o 
melancolie adâncă, ce exprimă jalea unui trecut de mărire şi aspirarea către un 
viitor măreţ. 

Frunza verde ce încunună cântecele poporale servă totodată de caracteristică 
cântecului. Astfel, când subiectul este eroic, când el cuprinde faptele unui viteaz, 
poetul alege frunzele de arbori sau de flori ce sunt în potrivire cu puterea şi cu 
tinereţea, precum frunza de stejar, frunza de brad, frunza de bujor, căci voinicii 
baladelor sunt nalţi ca bradul, tari ca stejarul şi rumeni ca bujorul. Cântecele de 
iubire se încep cu frunzele de lăcrimioară, de sulcină, de busuioc, pentru că 
aceste flori, după crederea poporului, au o menire fermecătoare. Când e cântecul 
de durere sau de moarte, el preferă frunzele de mărăcină, de mohor etc. 

In legendele şi în baladele unde figurează copile frumoase, acestea sunt 
întovărăşite de cele mai gingaşe flori ale câmpiilor, poetul le încunună cu 
ghirlande mirositoare de frunze de viorele, de trandafiri, de micşunele etc. şi 
astfel se poate cunoaşte subiectul unui cântec chiar de la cel întâi vers. 

Românii dovedesc, prin această formă poetică a improvizărilor lor, o şi mai 
strânsă rudire cu fraţii lor din Italia, căci în cântecele poporale ale umbrilor, ale 
ligurilor, ale picenilor şi ale piemontezilor, frunza e înlocuită prin floare. De pildă: 

Fior de viole 
Li voştri ochietti furono le straie 
Che fece la ferita che mi dole etc. 

S-a aflat la Movilău 1 
De Codreanul cela rău, 
Că se primblă prin ponoare 
Prin potice fără soare, 
Cu sarică bocsănească 
Şi căciulă ţurcănească, 
Nime să nu mi-1 cunoască. 
Mult e mândru, sprintenel 
Cel voinic, cel voinicel! 
Şi tot cată-un căluşel 
Roibuleţ, cu părul creţ 
De-al lui Codrean drăguleţ. 
Mult aleargă, s-osteneşte, 
Cal pe gânduri nu găseşte; 
Câţi fugari i s-arăta, 
El de coamă-i apuca, 
Peste tufe-i arunca. 
Dacă vedea şi vedea 
Că norocul nu-1 slujea, 
In baltag se rezema, 
Colea-n vale se lăsa, 
Colea-n vale, la strâmtoare 

Unde trec mocani cu sare. 2 
Iar în drum cât se punea, 
C-un mocan se întâlnea 
Şi din gură-aşa-i grăia: 
„Cale bună, măi muntene!" 
„Mulţumim, frate Codrene!" 
„Măi Mocane frăţioare, 
Nu ţi-e roibul de schimbare? 
Să-ţi dau chebea din spinare 
Ş-un car mare plin de sare, 
Un car mare cu opt boi 
Să mergi bogat de la noi?" 
„Nu mi-e roibul de schimbare, 
Nici mi-e roibul de vânzare, 
Că cu mama roibului 
Plătesc valea Oltului, 
Şi de-aş vinde pe roibul, 
Aş plăti Movilăul." 
„Alelei! mocănaş dragă, 
De mine dorul se leagă. 
Fă şi tu pe dorul meu 
Că bun e cel Dumnezeu! 



Fior di cerasa Fior di mela 

E d'una siepe de mortella e rosa Vattene a casa che mamma ti chiama 
Io la vorre siepa' la vostra casa. Mamma ti chiama e lo mio core pena. 

etc, etc. 

1 Oraş vechi din Basarabia pe malul Nistrului. 

2 Mocanii de la munte fac din vechime şi până astăzi, cu carele lor mari 
înhămate de herghelii întregi de cai, transporturi de sare şi de mărfuri prin ţară 
şi la hotare. 

Dă-mi pe roibul drăguleţ, 
Ca să cerc de-i şoimuleţ. 
De-i mi-a plăcea umbletul 
Eu ţi-oi da şi sufletul." 
Mocănaşul se pleca, 
Codrenaşu-ncăleca. . . 
Trei rugini el îi trăgea, 1 
Astfel roibul meu fugea... 
Văile se limpezea! 1 
Se ducea hoţul râzând, 
Fugea roibul nechezând, 
Iar mocanul sta plângând 
Şi din gură tot zicând: 
„Alelei! măi Codrenele! 
Te vezi de pe sprâncenele 
Că eşti făcător de rele. 
Vin', Codrene, înapoi, 
Dă-mi încalţe cei opt boi, 
Câţiva bani de cheltuială 
Şi chebea de primeneală." 
„Ba-ţi fă cruce, măi mocan, 
Zi c-ai cinstit pe Codrean, 
Că de-oi veni înapoi 
In loc de car cu opt boi, 
Ţi-oi da nişte pumni zgârciţi 

De ţi-or părea bani găsiţi" 3 
Şi s-a dus, s-a dus, s-a dus 
Pân' ce soarele-a apus. 

III 

Frunză verde de alună! 
Codrenaş cu voie bună 
Se urca în deal la stână, 
Se urca şi chiuia... 
Toţi ciobanii că fugea! 
Numai unul rămânea, 
Lângă foc se întindea, 
Bolnăvior că se făcea, 
Codrenaş îl pricepea 
Şi din gură-aşa-i zicea: 
„Mânca-te-ar lupii cioban! 
La ce te mai faci viclean 
Că ţi-oi trage-un iatagan 
De-i sări ca un şoldan! 
Scoal' de-mi alege -un cârlan, 
Cârlănaş de la Ispas 4 
Tinerel, rotund şi gras." 
El cârlanul şi-1 lua, 
La ciochine şi-1 lega 
Şi cu roibul iar pleca, 



1 Adică îl lovi de trei ori cu varga ruginită a puştii sau cu muchia ruginită a 
paloşului. 

2 Imagine minunată de repezimea calului. 

3 Ban găsit, ban vrăjit. Comoară găsită, belea nesfârşită, proverburi. 

4 De ziua Ispasului încep a se tăia miei pentru hrana poporului. De acolo 

Şi cu roibul se lăsa 
Colo-n vale la Şanta, 
La Şanta, la crâşmăreasă 
Cu ochi mari de puică- aleasă. 
Bea Codrean, se veseleşte, 
Cu Şanta se drăgosteşte 
Şi de plată nici gândeşte. 
Bea Codrean şi porunceşte, 
Iar crâşmaru-ngălbeneşte 
Şi porunca-i împlineşte. 
„Măi bădiţă, măi crâşmar! 
Adă-o ploscă de Cotnar 
Şi una de Odobeşti 
Dacă vrei să mai trăieşti!" 
Ploştile Codrean lua, 
La oblânc le anina, 
Crâşmăriţa săruta, 
Şi cu roibul iar pleca 
Şi cu roibul se lăsa 
Deasupra Copoului, 1 

Colea-n rediul Breazului, 
Locaşul viteazului. 
El la umbră se punea, 
Cârlanu-ntreg şi-1 frigea, 
Masă mândră-şi întindea, 
Şi mânca, bea, veselea, 
De potiră nici gândea! 
Dar potira-1 urmărea, 
Potiră arnăuţească 2 
Cu iarbă vânătorească, 
Unde-a da să nu greşească! 
Codrenaş cât o vedea, 
Plosca la gură- aducea, 
Iar potira-i tot zicea: 
„Dă-te, Codrene, legat, 
Să nu te ducem stricat." 
Codrenaş le răspundea: 
„Mielu-i gras, ploscuţa-i grea, 
De sunteţi niscaiva fraţi, 

vine zicătoarea prin care cată a se mângâia bătrânii: Frmăvara vede mai multe piei 
de miei decât de oi. 

1 Copoul e un câmp frumos în capătul Iaşilor, locul de primblare al societăţii 
fostei capitale. Dincolo de acest câmp se găseşte rediul Breazului. 

2 Arnăuţii au fost mult timp în serviciul domnilor şi al boierilor. La început 
ei formau o gardă domnească, îmbrăcată numai în haine cusute cu fir. Mai pe 
urmă ei fură întrebuinţaţi de agie ca potiraşi în contra hoţilor ce ţineau drumurile. 
Unul din şefii lor cel mai vestit a fost Bimbaşa-Sava. In fine, de când cu forma- 
rea miliţiei române, ei au rămas ca slugi de paradă la unii boieri. Meseria lor 
consistă numai întru a fi înarmaţi ca nişte arsenaluri şi a figura astfel dindărătul 
caleştilor. 

Iată masa şi mâncaţi!" 1 
Arnăuţii se izbeau, 
Armele de foc scoteau 
Şi-n Codrean le slobozeau... 
Pieptul lui Codrean sărea! 
Iar el rănile-şi strângea, 
Plumbii din carne-şi scotea, 
Cu ei durda-şi încărca 
Şi din gură-aşa striga: 
„Alelei! tâlhari păgâni! 
Cum o să vă dau la câini, 
Că de-atâta sunteţi buni". 
Apoi durda-şi întindea 
Şi-n plin durda lui pocnea. 
Potiraşii jos cădeau, 
In sânge se vârcoleau. 
Iar Leonti- Arnăutul, 
Inghiţi-l-ar pământul! 
Nasturi de-argint că scotea 2 
De-ncărca o şuşanea 3 
Şi-n Codrean o slobozea, 
Pe Codrenaş mi-1 rănea! 



Voinicelul meu turba, 
In durdă se rezema, 
Baltagul şi-1 ridica, 
In Leonti-1 repezea 
Şi capul îi retezea. 
Capul de-a dura sărea, 
Sângele bolborosea, 
Trupul metanii făcea. 
Dar Codreanul tot slăbea, 
Pe genunchi bietul cădea, 
în palme se sprijinea, 
Şi potira mi-1 prindea, 
Lega-s-ar moartea de ea! 

III 

Frunză verde de măcieş, 
Pe Codreanu-1 duc la Ieşi, 
La Domnul, la Ilieş. 4 
Şi mi-1 duc într-un divan 
Unde Domnul cu caftan 
Şi pe cap cu gugiuman 
Sta culcat pe-un buzdugan 



1 Răspuns caracteristic al unui din cele mai nobile obiceiuri române, obiceiul 
ospeţiei. Oricând vede cineva o masă întinsă şi zice: „Masă bună!", stăpânul 
mesei răspunde: „Poftim la dânsa!" 

2 Poporul crede că sunt zale vrăjite pe care numai glonţii de argint le pot 
străbate. 

3 Puşcă lungă arnăuţească. 

4 Este de prezumat că balada pomeneşte de Alexandru Ilieş care a domnit 
în al XVII secol, 1666. 

Lâng-un grec ţarigrădean. 1 
„Măi Codrene, voinicele, 
Spune tu domniei mele, 
Mulţi creştini ai omorât 
Cât în ţară ai hoţit?" 
„Domnule, măria-ta! 
Jur pe Maica Precista, 
Eu creştini n-am omorât 
Cât în ţară- am voinicit, 
Vreun creştin de-1 întâlneam, 
Averile-i împărţeam. 
Cu doi cai de-1 apucam, 
Unu-i dam, unu-i luam. 
Mâna-n pungă de-i băgăm, 
Jumătate-o deşertam. 
Unde vedeam săracul, 
îmi ascundeam baltagul, 
Şi-i dam bani de cheltuială 
Şi haine de primeneală. 2 
Iar unde zăream grecul, 
Mult îmi ardea sufletul 
Pân' ce-i retezeam capul! 
In cap mâna că-i puneam, 

La pământ îl aduceam, 
Căpăţâna i-o tăiam 
Şi la corbi o juruiam!" 
Cel grec mândru, coroiat, 
Ce şedea cu domnu-n sfat, 
Pe Codrean cât 1- auzea, 
La faţă se-ngălbenea, 
Pe covor îngenuchea 
Şi din gură-aşa grăia: 
„(De-a mai fi Codrean vro vară, 
îmi scoate grecii din ţară.) 
Domnule, măria-ta! 
Pe Codreanul nu-1 ierta, 
Că el capul ţi-a mânca 
Şi foc târgului ţi-a da 
Şi pe doamna ţi-a fura". 
Domnul că se speria, 
Semn călăului făcea. 
Iar Codreanu priceputul, 
Priceputul şi păţitul, 
Semnul domnului zărea 
Şi din gură-aşa grăia: 
„Domnule, măria-ta! 



1 Adică grec din Fanar, unul din acei intriganţi servili care au sădit în inimile 
românului ură şi dispreţ în contra grecilor, atât prin bântuirile ce au cauzat ţării 
în timp de mai mult de un secol, cât şi prin coruperea năravurilor ce au lăsat în 
urma lor! 

2 A se primeni în haine noi este un prilej de a primi urări de fericire şi de 
sănătate din partea cunoştinţelor şi a neamurilor. Aceştia zic: „Sa le porţi sănătos 
şi voios!" 

Tu pe greci nu asculta, 
Că ei viaţa ţi-or scurta, 
Grecu-i fiară duşmănoasă, 
Grecu-i limbă veninoasă, 
Grecu-i boală lipicioasă 
Ce pătrunde pân' la oase! 1 
Iar de vrei tu să mor eu, 
Mai lungeşte veacul meu 
Să mă-mpac cu Dumnezeu. 
Las' să mă mărturisesc, 
De moarte să mă gătesc, 
Şi s-ascult slujba cea mare 
Din gura popii Macare!" 
Domnul pe gânduri cădea, 
Semn Armaşului făcea; 
Porţile se deschidea, 
Iar Codreanu-n gândul său 
Zicea: „Bun e Dumnezeu!" 

IV 

Frunză verde de bujor! 
La biserică-n pridvor 

Sta Codreanul frăţior 
Cu butucul de picior. 2 
Popa slujbele -i citea, 
De moarte mi-1 pregătea. 
Codrenaş se umilea 
Şi popii, gemând, zicea: 
„Părinte, sfinţia-ta! 
Mai dezleagă-mi pe dreapta 
Să-mi fac cruce cu dânsa, 
Să-mi fac cruce, să mă-nchin 
Ca să mor ca un creştin." 
Popa dreapta-i dezlega, 
El în sân mâna-şi băga, 
Dalb de paloş că scotea, 
De butuc că-1 şi trântea 
Şi butucul deschidea: 
„Alelei! tâlhari păgâni, 
Cum o să vă dau la câini, 
Că de-atâta sunteţi buni!" 
Cum zicea, aşa făcea, 
Potira măcelărea 
Şi la curte se-ntorcea 



1 Aceste versuriaduc aminte pe acelea din Eneida: Timeo Danaos etdona ferentes; 
şi pe acel al poetului italian: O, vili, o, superbi, ma infami sempre! Unii dintre cântăreţi 
pomenesc de turc în loc de grec şi, prin urmare, Codrean zice: 

Dumnule, măria-ta, 
Pe străini nu-i asculta etc. 
Vezi partea I a baladelor, ediţia din 1852. 

2 Pedeapsa butucului, obişnuită în Orient, se aplica culpaşilor chiar la romani. 
Intre ruinele oraşului Pompeia s-au găsit într-o închisoare osemintele a doi 
oameni prinse într-un mare butuc de bronz. 

Şi-n glas mare-aşa zicea: 
„Domnule, măria-ta! 
Ian deschide-ţi fereastra, 
Să ne vedem feţele, 
Să ne-auzim vorbele. 
Să ştii, Doamne, să ştii bine 
Că nu-i vrednic pentru tine 
Să omori voinici ca mine!" 
Domnul faţa şi-aprindea, 1 
Grecu-n beciuri s-ascundea, 
Curtenii cu toţi săreau, 
Poarta curţii închideau. 
Codrenaş dacă vedea, 
Paloşul şi-1 zăngănea 2 
Şi deodată chiuia: 
„Alelei! cal roibuleţ, 
De-al lui Codrean drăguleţ! 
Unde eşti, voinicule, 
Să-mi mai scapi tu zilele!" 
Iată roibu-1 auzea, 
Iată roibul nechezea, 
De la iesle se smucea, 
La glas de stăpân venea. 
Venea vesel ne-nşeuat, 
Ne-nşeuat şi ne-nfrâuat, 

Zbura vesel pe pământ, 
Nara-n vânt şi coama-n vânt. 
Codrenaş se-nveselea, 
Pe el iute se-azvârlea, 
Printre glonţuri viu trecea, 
Zid de piatră nalt sărea 
Şi, sărind, aşa zicea: 
„Rămâi, Doamne, pe domnie, 
Eu mă duc în haiducie! 
Rămâi, Doamne, sănătos, 
Că tu vrednic nu mi-ai fost. 
Uieş, rămâi cu bine, 
Că nici tu nu eşti de mine 
Şi nici eu nu sunt de tine!" 
Scăpatu-mi-a voinicul! 
Eu mă-nchin cu cântecul, 
Ca codrul cu freamătul, 
Ca roibul cu umbletul. 
Roibul sare zid în loc, 
Scoate voinicul din foc, 
Codrul frunza-şi îndeseşte 
Pe voinic îl mistuieşte. 
Rămâneţi în veselie. 
Ca Codreanu-n haiducie 
Şi-mi faceţi parte şi mie. 3 



1 Adică i se cuprinse obrazul de roşaţea mâniei. 

2 Adică cerca ascuţişul cu unghia ca să se încredinţeze de sună a armă ruginită 
sau oţelită. 

3 Unele din balade se termină cu o urare adresată ascultătorilor. Strămoşii 

Vidra 

1 

Frunză verde peliniţă, 
Pe cel deal, pe cea colniţă, 
Primblă-mi-se-o cătăniţă 
Cu doi bani în punguliţă, 
Şi cu doi în buzunari, 
Cu doisprece lăutari, 
Şi cu doi, trei căluşei 
încărcaţi de gălbenei. 
Iar cu dânsa se afla, 
Tot pe lună se primbla, 
Stoian Şoimul, popă vechi, 
Cu potcapul pe urechi, 



Ce s-a lăsat de popie 
Şi de sfânta liturghie 
De s-a dat în haiducie. 
El de mijloc o ţinea, 
Lângă pieptu-i o strângea, 
Şi mereu o dezmierda, 
Şi mereu o săruta, 
Şi lăutarii cânta, 
Câmpii de se răsuna. 
Când fu către dimineaţă, 
Popa se spăla pe faţă, 
Barbă neagră pieptăna, 
La baltagu-i se-nchina 



noştri iubeau să audă cântece de vitejie, şi la mesele lor aduceau cântăreţi ce le 
spuneau faptele domnilor vechi. Cântarea acelor poezii se făcea într-un mod 
recitativ. Balada se sncea. Astfel mi-a zis mie balada lui Codrean orbul din Bohotin, 
Neculai Nastasi. 

1 Acest Stoian care, după cum zice balada, s-a lăsat de popie şi de sfânta 
liturghie de s-a dat în haiducie, nu a fost singurul hoţ ieşit din sânul clerului. Pe 
la 1820, s-a mai ivit în ţară un alt voinic de drumul mare, anume Andrii Popa, 
care, când se întâlnea cu potira, striga la tovarăşii lui: Daţi, copii, în numele Domnului! 
El a hoţit mai mulţi ani, bătându-şi joc de domnia lui Suţu, dar în fine a fost 
ucis în luptă de viteazul Mihai Cozoni, care primise ordin de la vodă ca să 
prindă pe Andrii viu sau mort. Vezi în Doine şi 'Lăcrimioare balada lui Andrii 
Popa. 

Şi pe Vidra mi-o trezea Pentru cumnăţei burlaci, 

Şi din gură-aşa-i grăia: Ş-un covrig de un mertic 

„Ştii tu, Vidro, ce-am gândit, Pentru cumnăţei mai mic. 

Ştii tu ce m-am socotit? Apoi haideţi amândoi 

Suflecă mânece largi Cu cotiga cu doi boi 

Şi-mpleteşte la colaci. 1 Peste codri, peste munţi, 

Fă colaci mari de doi saci La cei socri cam cărunţi." 



1 A da şi a primi colaci este una din vechile datini ale ţării. In toate 
împrejurările cele mai însemnate ale vieţii omului, la naştere, la botez, la 
înmormântare, colacii nu lipsesc, şi iau proporţii de mărime potrivită cu starea 
omului. 

Când se naşte un copil şi se botează, părinţii duc colaci naşului şi acesta 
dăruieşte finului sau finei ceea ce-i dă mâna. 

La înmormântări se fac colaci mari ce întovărăşesc pe mort, cu pompă, 
până la mormânt şi acolo sunt împărţiţi la săraci. 

Cuvântul de colaci a ajuns cu vreme a fi sinonim de prezent, plocon. Aşa, 
locuitorii de la ţară au obicei a merge la stăpânii moşiilor cu colacilz zile mari, 
însă acei colaci sunt reprezentaţi prin ouă, pui de găini, faguri de miere, poame 
şi miei. In ajunul Sf. Vasile, copiii şi flăcăii pleacă pe la casele oamenilor ca să 
facă urări de Anul nou; ei se numesc atunci colaieri ce merg cu colinda prin sat. 

Iată una din acele urări numite Plugul ce obişnuit se zice în ajunul Sf. Vasile, 
împreunând cuvintele cu sunet de telincă şi cu ciocniri de fiere de plug. 

URARE CU PLUGUL 

Aho! Aho! plugul badei cu 12 boi. Badea c-un plug bine-mpănat 

Boi bourei, Şi tot cu f ler ferecat 

In coadă cudălbei, T ras de boi bourei, 

In frunte ţintaţi, Voinicei ca nişte zmei, 

In coarne-nfieraţi, S-a apucat de arat 

Pe pânteci bălani, Zi de vară 

Pe spate plăvani, Până-n seară. 

Fiecare de câte cinci ani. Mânaţi, măi, hăi, hăi! 

Mânaţi măi, hăi, hăi! 

II Şi mereu boii-ndemnau: 

„Hăi Plăvan, hăi Bourean, 
Amândoi la drum plecau, Juncănaşi de-ai lui Stoian". 

Sus, la munte, se urcau Opinteau boii mereu, 

La luna, la săptămâna s-a dus badea să vadă grâul de-i răsărit, dar era de 
secerat. 

Badea 1-a secerat, Cu negrul, cu surul, 

In girezi 1-a adunat, Şi multe care-a încărcat 

Apoi 1-a treierat Şi la moara din vale-a plecat. 

Cu roibul, cu murgul, Mânaţi, măi, hăi, hăi! 

Dar hoaţa de moară, ce păştea brânduşe pe costişe, dacă a văzut aşa povară mare, 

Puse coada pe spinare 

Şi fugi spre lunca mare. "Na, morişca, na, na, na", 

Iar morarul, meşter bun, Moara tot hodorogea 

Alerga ca un nebun Şi prin apă tot fugea. 

Şi striga, mereu striga. Mânaţi, măi, hăi, hăi! 
Iar lelea morăriţă, bună meşteriţă, suflecând mâneci şi catrinţă, 
Luă un cojoc miţos 

Şi mi-1 îmbrăcă pe dos De o dete pe măsele; 

Cu tărâţe, cu cojiţe, Atunci moara s-a pornit, 

Prinse moara de cosiţe, Roţile şi le-a-nvârtit 

Ş-o apucă de călcâi Şi pe loc a măcinat 

Ş-o puse pe căpătâi. Tot grâul cel secerat. 

Lovi c-un ciocan în şele Mânaţi, măi, hăi, hăi! 

S-a sculat apoi nevasta bădicăi şi s-a dus în cămară, 

A scos o sită de sfară Şi cuptorul 1-a umplut 

Şi-i păru că-i prea rară. Şi colacii au crescut. 

Ea s-a dus iar în cămară Apoi lelea c-o lopată 

Şi a scos o sită deasă, Tras-a unul mare-n vatră, 

Tot cu firuri de mătasă. Un colac rotund, frumos, 

Mânaţi, măi, hăi, hăi! Alb ca faţa lui Hristos, 
Frământat-a ş-a dospit 

Opinteau şi suflau greu, 
Şi cotiga scârţâia 
Şi calea se-ngreuia. 
Iar pe când soarele-i sus, 
Pe când şoimul stă ascuns, 
Pe când umbra e scăzută 
Şi se face nevăzută, 
Stoian popa se oprea 
Şi de prânz el poposea 
In mijlocul codrului 
Unde-i larg voinicului, 
In poiana înflorită 
Cu frunzări acoperită, 
Unde iarba se-mpleteşte 
Şi-n vârf se găităneşte. 
Vidra masă că-ntindea, 
Şi la masă că şedea 
Cu Stoian alăturea. 
Ei prânzeau şi veseleau, 
De nimeni grijă n-aveau, 
Dar păcatul mi-i păştea, 

Pe Stoian îl zădăra 
Şi Stoian aşa grăia: 
„Oliolio! mândruţa mea! 
De când eu mi te-am luat 
Nici un cântec n-ai cântat. 
Cântă-ţi, mândro, cântecul, 
Că mi-e drag ca sufletul." 
„Alei! frate, dragul meu! 
Nu mai pofti să cânt eu, 
Să-ţi cânt cântec haiducesc 
Cu viers dulce femeiesc. 
Eu dacă ţi l-oi cânta, 
Apele s-or tulbura, 
Brazii mi s-or scutura, 
Munţii mi s-or clătina, 
Văile or răsuna 
Şi pe noi ne-a-ntâmpina 
Păunaşul codrilor, 
Voinicul voinicilor, 
Iubitul nevestelor, 
Drăgălaşul fetelor." 



Şi mi 1-a rupt drept în două 

Ca să ni-1 deie tot nouă.. 

De urat am mai ura, 

Dar ne temem c-a-nsera, 

Unii mai adaugă şi următoarele versuri: 

Noi din suflet vă dorim 
Acum şi până murim 
Câte paie sus pe casă, 
Atâţia galbeni pe masă, 



Şi-s cărările-ncurcate 

Şi casele depărtate 

Aho! Aho! plugul badei cu 12 boi 

Iată-ne sosiţi la noi. 

Câţi cărbuni în cel cuptori 
Aţâţi mândri gonitori, 
Câte fire în manta 
Atâtea vaci a făta. 



POEZII POPULARE ALE ROMÂNILOR 

„Las' să vie că nu-mi pasă, 
Eu că l-oi pofti la masă, 
Şi de-a mai vrea altă hrană, 
I-oi da trei baltagi pomană." 

III 

Puse Vidra a cânta, 
Codrii a se deştepta, 
Apele-a se tulbura, 
Brazii a se scutura, 
Munţii a se clătina, 
Văile-a se răsuna. 
Şi deodată s-arăta 
Păunaşul codrilor, 
Voinicul voinicilor: 
„Hei! Stoiene, bărbărie, 
Ce te- ai lăsat de popie 
Şi de sfânta liturghie 
De te-ai dat în haiducie! 
Ce ne calci poienele 
Şi ne paşti fânaţele?" 
„Ce poiene, măi Păune? 
Ce fânaţe, măi nebune? 
Doar pământul nu-i al tău, 
Nici al tău nu-i, nici al meu, 



Ci-i tot al lui Dumnezeu." 
„Hei Stoiene, bărbărie, 
Vorbă multă, sărăcie! 
Dă-mi juncanii tăi drept vamă 
Şi îţi cată- apoi de seamă." 
„Ba, juncanii nu-ţi dau eu, 
Că mi i-a dat Dumnezeu 
Să mă scoată de la greu." 
„Dă-mi pe Vidra ta de vamă 
Şi îţi cată- apoi de seamă." 
„Ba, pe Vidra nu ţi-oi da 
Pân' ce capul sus mi-a sta 
Că mi-a dat-o soacra mea 
Ca să ţin casă cu ea." 
„Dă-mi baltagul tău de vamă 
Şi îţi cată- apoi de seamă." 
„Eu să-ţi dau baltagul, eu? 
Vin de-1 ia tu, fătul meu, 
De ţi-e sufletu-ndrăzneţ, 
Cât ţi-e graiul de sumeţ!" 

IV 

Ei de brâie s-apucară 
Şi la luptă se luară 



URARE DE DIMINEAŢA ANULUI NOU 

Anul nou cu fericire 
Vă dorim şi cu-nflorire 

Ca merii 

Ca perii 
In mijlocul verii. 

Zi de vară pân-în seară. 
Când în loc mi se-nvârteau, 
Când la vale s-aduceau, 
Nici unul nu dovedea! 
Dar Stoian mereu slăbea, 
Brâul lui se descingea. 1 
„Vidro, puiculiţa mea! 
Vin' de-mi strânge brâul meu, 
Apăra-te-ar Dumnezeu, 
Că-mi slăbesc puterile, 
Mi se duc averile!" 
Iară Vidra mi-i privea, 
Ochişorii-i strălucea, 
Inimioara-i se bătea 
Şi guriţa-i răspundea: 
„Ba, nu, nu, bădiţă frate, 
Că vă-i lupta pe dreptate, 
Şi oricare-a birui, 
Eu cu dânsul m-oi iubi." 
Stoian popa s-aprindea 
Şi făcea el ce făcea 
Pe Păun că-1 aducea, 
Şi-n pământ că mi-1 izbea, 
Cât pământul despica, 

Pân-în brâu că mi-1 băga. 2 
Baltagu-apoi ridica, 
Capul lui Păun zbura; 
Trupul pe brânci se pleca, 
Lui Stoian se închina. 
Iar Stoian se întorcea, 
La Vidra-ncet se ducea, 
Se ducea posomorât, 
De gânduri negre muncit 
Ca un şarpe otrăvit. 
Vidra nici că se clintea, 
Ochii-n ochii lui ţintea, 
Ochii cătau bărbăteşte 
Şi pătrundeau femeieşte. 
Stoian popa mi-i zicea: 
„Vidro, fa, nevastă rea! 
Când de moarte mă luptam 
Şi pe tine te rugam 
Să vii iute lângă mine 
Ca să-mi strângi brâul mai bine, 
De bărbat nu ţi-a fost milă, 
De păcat nu ţi-a fost silă 
Şi cu glas dulce, frăţesc, 
Zis-ai cuvânt duşmănesc: 



1 Românii au obicei a-şi strânge mijlocul cu brâie de lână roşie, sau cu chingi 
late de piele, ţintuite cu bumbi de alamă. Ei pretind că puterea omului e cu atât 
mai mare cu cât şalele sunt mai strâns legate cu cingătoarea. 

2 In poveştile poporale, când zmeii se apuc la luptă dreaptă cu feţi-logofeţi, 
zmeii trântesc pe duşmanii lor astfel de tare că-i bagă în pământ până la genunchi, 
apoi feţii-frumoşi, la rândul lor, bagă pe zmei în pământ până la brâu etc. 

Că oricare-a birui 

Tu cu dânsul te-i iubi, 

Aşa este, Vidro fa?" 

„Aşa-i, Stoiene, aşa! 

Am zis -o şi-ncă-o mai zic 

Că mi-e drag cine-i voinic, 

De se luptă făr-a cere 

Ajutor de la muiere." 

„Ştii tu, Vidro, ce-am gândit? 

Ştii tu ce m-am socotit? 

Astă- vară am cosit 

Vro cinci clăi de le-am clădit, 

Patru mi le-am vârfuit, 

Iar unei vârfu-a lipsit 

Şi mi-am pus în gândul meu 

Să-i fac vârf cu capul tău." 

„Iată capul de mi-1 taie, 

Ca să-1 pui tu vârf la claie 

Şi te-nvaţă de la mine 

Ca să mori cum se cuvine!" 

Crunt Stoian se repezea 
Şi capul îi retezea. 
Şi ţâţele-i le tăia 
Şi pe câmp le-mprăştia; 
Apoi singur purcedea, 
La socrii lui se ducea. 
„Hei, Stoiene, popă vechi 
Cu potcapul pe urechi, 
Unde-i Vidra cea frumoasă, 
Fata noastră cea voioasă?" 
,,Eu pe Vidra mi-am lăsat 
Intr-un codru depărtat 
Hotărând moşiile 
Ş-aşezând momâile 
Cu capul şi ţâţele." 
Bine vorba nu sfârşea, 
Pe loc cerul s-aprindea 
Şi trei fulgeri repezea 
Pe Stoian popa-1 lovea, 
In cenuşă-1 prefăcea! 1 



1 Balada lui Stoian are asemănare în unele pasaje cu aceea a Păunaşului 
codrilor Ele mi-au fost amândouă cântate de un lăutar din satul Mirceşti, anume 
Didică, şi poate că au acelaşi autor. 

XXVIII 

Serb-sarac 

I 

Pe-n mijloc de Ţarigrad, 
La cişmeaua lui Murad 
Primblă-mi-se Serb-Sărac 
Pe-un cal negru din Bugeac, 
Voinicel şi sprintenel, 
Dar sărac ca vai de el! 
Cu saia îmbăirată 
Şi şalvari de ciorcă lată, 1 
Cotul cinci galbeni luată, 
Cu cămaşa de mătase, 
Viţele-mpletite-n şase. 2 
Cu picioarele -ncălţate 
în opinci înhârzobate: 

Hârzobul 

Şi galbenul, 

Nojiţa 

Şi leiţa, 

Cureaua 

Şi paraua. 



Primblă-mi-se-n sus şi-n jos 
Pe fugaru-i cel frumos. 
Unde negrul nechezea 
Ţarigradul se trezea, 
Turcii toţi că alergau 
Şi pe Serbu-1 întrebau: 
„Copilaş de Serb-Sărac! 
Nu ţi-e negrul din Bugeac? 
De ţi-e negrul vânzător, 
Eu îţi sunt cumpărător, 
Că vreau bine să-1 plătesc! 
Cu aur să-1 cumpănesc." 
„Nu mi-e negrul de vânzare, 
Nici mi-e negrul de schimbare, 
Că-i voinic şi-i pui de zmeu, 
Şi-i fugar pe placul meu!" 
Nepoata sultanului, 
Copiliţa hanului, 
Hanului tătarului, 
Pe Serb iată că-1 zărea, 



1 Cioarcă-lată sau aorcalată, cuvânt corupt ce însemnează negreşit o materie 
ecarlată, căci şalvarii se fac de postav roşiu. 

2 Şase în loc de şese, provincialism, asemenea se zice şapte va loc de şepte etc. 

Din sărai, de la zăbrea, 1 
Şi din gură-aşa grăia: 
„Copilaş de Serb-Sărac, 
Mult eşti mândru şi pe plac! 
Vin' colea, lângă zăbrea, 
Să-ti dau iuzluci cât îi vrea, 2 
Negrul tău să-1 primeneşti 
Şi pe mâini să-1 potcoveşti 
Cu potcoave de argint 
Ce sunt spornici la fugit. 
Că ştii, frate, pe la noi 
Azi e miercuri, mâini e joi, 
Mâini ies turcii la halca 3 
Sus, în Haidar-paşa, 4 
Şi oricine-a câştiga 
Roabă lui hanul m-a da!" 

„Floricică din zăbrea 

Răsărită în calea mea! 

De-ţi sunt drag de-ţi sunt pe plac, 

Mâini vârtej am să mă fac 

Să vin turcilor de hac!" 

„Copilaş de Serb-Sărac, 

Mult mi-eşti drag şi-mi eşti pe plac, 

Dar eu, frate, mult mă tem 

De căzlarul din harem 5 

Cel cu chipul de arap, 

Buzat, negru, ras pe cap 

Şi cu solzii mari de crap. 

El că-şi are-un bidiviu 6 

Cu sânge de argint viu, 

Un fugar neîntrecut 

Care soare n-a văzut 



1 Ferestrele de la casele turceşti, mai cu seamă acele din partea haremului, 
sunt închise cu gratii împletite de lemn, sau ^abrele — jaluzele, care opresc ochii 
de-a pătrunde înăuntru. 

2 Iuzlucul e o monedă turcească veche. 

3 Halca e cuvânt turcesc ce însemnează verigă. Jocul halcalei trebuie să fi 
fost acelaşi care poartă la francezi numele de jeu de bagues. După înţelesul baladei, 
jocul consista întru a se repezi călare în partea unde se găsea halcaua spânzurată 
şi a zvârli djeridul astfel încât sa treacă prin cercul ei. 

4 Haidar-Paşa este numele unui câmp lat şi frumos ce se găseşte în Asia, 
lângă Scutari (Ischiudar) în faţă cu Stambulul. Pe acel câmp se făceau înainte 
jocurile favorite ale turcilor, djeridul, halcaua, arcul; şi pe dânsul astăzi se adună 
caravanele şi hagiii care pleacă pe tot anul la Meca, spre a duce prezenturile 
sultanului la mormântul lui Mahamed, profetul islamismului. 

5 Haremurile turcilor, adică locuinţa femeilor, sunt încredinţate pazei 
eunucilor, arapi ce se numesc turceşte căzlari. 

6 Cal tânăr şi sprinten la fugă. 

De când mă-sa 1-a făcut". 
„De ţinut unde şi-1 ţine?" 
„De trei ani e ţinut bine 
Intr-o boltă-ntunecată 
Sub pământ, în grajd de piatră." 
„De hrănit cu ce-1 hrăneşte?" 
„De doi ani îl întăreşte 
Cu floarea trifoiului, 
Hrana dulce-a roiului." 
„De-adăpat cu ce-1 adapă?" 
„Tot cu lăptişor de iapă, 
De şi-1 face lat pe sapă. 
Ş-aşa, frate, mult mă tem 
De căzlarul din harem 
Şi de mândru-i bidiviu 
Cu sânge de argint viu; 
Că pe el de-a-ncăleca 
Mâini la jocul de halca, 
Roabă lui Hanul m-a da!" 2 
„Floricică din zăbrea 
Răsărită-n calea mea! 

Să n-ai frică 

De nimică, 
Că nu-i cal împărătesc 
Ca negrul ist voinicesc! 

Orice-alung 

Cu el ajung, 

Oricând plec 

Păsări întrec!" 

II 

Trecea miercuri, venea joi, 
Turcii mergeau câte doi 
Ca să joace la halca 
Sus, în Haidar-Paşa, 
Şi deodată toţi plecau, 
La fugă se aruncau, 
Pe câmp luciu se-nşirau. 
Iar sultanul, stând pe cal, 
Sub un verde cort de şal, 
Barbă neagră-şi netezea 
Şi cu ochii urmărea. 



1 A creşte caii la întuneric pentru a-i face iuţi şi mai frumoşi este o crezare 
orientală ce există şi la români. Toţi caii cei mai vestiţi din poveşti, precum cal 
Graur, cal Vânteş şi alţii, ce duc ca vântul şi ca gândul pe Făf- Logofăt cu părul 
de aur, sunt născuţi şi crescuţi în bolţi întunecoase. Balada zice: 

Că el soare n-a văzut 
De când mă-sa 1-a făcut. 

2 Adică: hanul o va da lui de soţie. Se crede că femeile, chiar cele măritate, 
sunt roabe la turci. 

Alalah! cai arăpeşti, 
Alalah! cai tătăreşti! 
Cum mişcau copitele 
Ca şoimii aripele! 1 
Dar căzlarul se-ncrunta, 
Bidiviu-şi întărta, 
Pe toţi turcii-i întrecea 
Şi-nainte se ducea. 
Vai! de fata hanului, 
Hanului tătarului, 
Nepoata sultanului! 
lată, iată Serb-Sărac 
Pe-un şoimuţ de la Bugeac 
Că venea, mări, venea 
Cuvântul de-şi împlinea. 
Pe căzlaru-1 ajungea, 
Ajungea şi întrecea! 
Iar căzlaru-1 viclenea 
Şi din urmă-i tot răcnea: 
„Copilaş cu cal de foc! 
Opreşte negrul pe loc, 
Că-i pică potcoavele 
Şi-ţi răpune zilele." 
Serb-Sărac descăleca, 
Potcoavele cerceta... 
Nici un cui nu le cădea! 
Dacă vedea şi vedea, 



Bici de sârmă el scotea 
Şi pe negrul opintea, 
Şapte stânjeni că sărea, 
Pe arapu-1 urmărea. 

Punea scară 

Lângă scară 

Şi oblânc 

Lângă oblânc 

Şi dârlog 

Lângă dârlog, 
Şi din fugă cum venea 
El în scări se-nţepenea, 
De căzlari s-apropia 
Două palme-n ceafă-i da, 
De pe cal îl ridica 
Şi pe câmp îl arunca! 
Se ducea bietul arap 
Rostogolul peste cap, 
Şi pe câmp se răstignea 
Şi în urmă rămânea 
Buzat, negru, părăsit 
Tocmai ca un ciung pârlit! 
Iar Şerbul se tot ducea, 
De halca s-apropia 
Şi din fugă azvârlea 
Djeridul său chiar prin ea. 2 
Apoi vesel se-nturna, 



1 Minunată şi mult poetică imagine de alergarea cailor. 

2 Jocul djeridului a fost cel mai favorit al turcilor, căci el da prileji a arăta 
dibăcie şi în purtarea calului şi în aruncarea lăncii plumbuită la capete ce se 

La sultan de se-nchina 
Cu adâncă temenea. 1 
Iar copila hanului, 
Hanului tătarului, 
Nepoata sultanului, 
Cu ocheana prin zăbrea 
Pe voinicu-1 urmărea 
Şi când Şerbul se-ntorcea, 

Ea-nainte-i se ducea, 
Cu năstrapa mi-1 stropea 2 , 
Cu năframa-1 răcorea. 
Apoi nunta se făcea, 3 
Şi la nuntă petrecea 
In cântări şi veselie 
Cum e rândul la domnie... 
Faceţi-mi parte şi mie! 



numea djerid. Acel joc era ca un soi de tournoi cavaleresc în care luau parte un 
mare număr de amatori, şi se executa ades sub ochii sultanului, pe câmpul de la 
Apele-dulci din Europa. Luptătorii se împărţeau în două tabere, fiecare din ei 
îşi alegea protivnicul său, apoi la un semnal ce se da din chioşcul împărătesc, 
toţi se repezeau în fuga cailor şi aruncau djeridele. Dibăcia consista întru a se 
feri de djeridul protivnicului, a-1 prinde din zbor sau a-1 culege de jos fără a-şi 
opri calul şi a-1 arunca îndărăt. 

1 Cuvânt turcesc ce înseamnă închinăciune. Turcii fac multe temenele când 
se întâlnesc; ei se pleacă până la pământ unul dinaintea altuia şi cu mâna dreaptă 
îşi ating pieptul, gura şi fruntea. Aceste semne înlocuiesc la dânşii scoaterea 
pălăriei şi strângerea de mână a europenilor. 

2 Vas de aur sau de argint în care se vărsau ape mirositoare. Obiceiul înainte 
era de a stropi cu apă de trandafiri pe vizitatori la zile mari. 

3 în ediţia baladelor din 1852, s-au tipărit alte versuri la finitul baladei lui 
Serb-Sarac. Iata-le: 

Iar copila hanului, Şi la sânu-i mi-1 strângea, 

Nepoata sultanului, Şi-n iatac că mi-1 ducea, 

Cu ocheana prin zăbrea Nuntă mândră că făcea, 

Serbuşorul şi— 1 zărea Săptămână, 
Şi-naintea lui sărea, Lună plină, 

Cu năstrapa-1 răcorea, Cum e rândul domnilor 

Cu meneştergu-1 ştergea Şi rândul vitejilor. 

Doncila 1 

Sub cel păr mare din sat 
Zace Donciul pe un pat; 
Nouă ani şi jumătate 
De când zace el pe spate! 
Pentru dânsul nu e vară, 
Nu e dulce primăvară, 
Ci numai viaţă amară! 
Pe de-o parte carnea-i cade, 
Pe de alta vermii-1 roade, 
El se roagă tot mereu 
Să-1 sloboadă Dumnezeu. 
Toată lumea 1-a lăsat, 
Lumea toată 1-a uitat, 
Numai soră-sa Ancuţa, 
Anicuţa româncuţa, 
Luceafărul satului, 
Salba împăratului, 
Nici pe Donciu 1-a lăsat, 
Nici pe Donciu 1-a uitat, 



Nouă ani ea 1-a cătat, 
Nouă ani şi jumătate 
L-a cătat tot ca pe-un frate. 
Zi şi noapte l-a vegheat, 
Perne albe i-a mutat 
Când la cap, când la picioare, 
Când la umbră, când la soare! 
Intr-o zi el o vedea 
Că de plâns se ascundea 
Şi cu jale-aşa-i zicea: 
„Ce-i, Ancuţo, draga mea? 
Ochişorii tăi frumoşi 
Sunt ca doi luceferi roşi: 
Poate că ţi-a venit greu 
De când tu mă caţi mereu?" 
„Ba, ferească Dumnezeu! 
Nu-i asta, drăguţul meu. 
Dar un plâns m-a apucat 
Că pe fetele din sat 



1 Subiectul acestei balade a fost tratat şi de poeţii poporali ai Serbiei, sub 
numele â&Dojcin bolnavul Vezi colecţia cântecelor poporale ale şerbilor, tradusă 
în limba franceză de August Dozon (Dentu libraire-editeur Paris). 

In Ardeal există asemenea balada lui Doncilă, însă cu numele de Radu p 
călugăriţa (vezi colecţia tipărită la Pesta de dr. Marin Marienescu). 

Grea urgie a picat! 
Că ştii, frate, un mârzac 
A sosit de la Bugeac 
Şi prin ţară face jac. 1 
Lângă sat el s-a oprit 
Sub un cort mare pâslit, 
Şi-orice vrea tătarul cere 
Tot în silă şi-n putere. 
De tot omul de pe-aici 
Zece galbeni venetici, 
Şi de fiecare casă 
Câte -un miel şi-o juncă grasă, 
Iar pe noaptea fiecare 
Cere câte-o fată mare! 
„Hei, Ancuţo, draga mea, 
Facă Dumnezeu ce-a vrea! 
Tu să n-ai nici o păsare. 
Fierbe lapte-ntr-o căldare 
De-mi găteşte-o scăldătoare 
Şi mă freacă-ntr-un noroc 

Cu floare de busuioc, 
Doar mi-ar potoli cel foc, 
Apoi adă-mi haine dalbe, 
Cusute cu firuri albe; 
Adă-mi şi armele mele 
Ce lucesc ca nişte stele. 
Apoi cheamă din câmpie 
Calul meu de voinicie 
Care plânge când mă vede, 
Şi de-i zic că mor, nu crede!" 
El în lapte se scălda, 
Cu busuioc se freca, 
Haine dalbe îmbrăca, 
Calul şi-1 încăleca, 
Şi cât se vedea călare, 
Striga tot în gura mare: 
„Rămâi, soro, sănătoasă 
Ca o viorea frumoasă 
Intr-un păhărel pe masă! 
Şi tu, Şoime, ce nechezi 



1 In timpurile pe când Bugeacul era în stăpânirea tătarilor, aceştia făceau 
ades năvăliri pe pământul Moldovei şi căşunau cumplite rele locuitorilor români, 
arzându-le satele, prădându-le vitele şi răpindu-le nevestele şi fetele. Asemenea 
românii, din partea lor, dădeau năvală în Bugeac şi-şi răzbunau cu foc şi cu 
moarte. In balada lui Doncilă, tătarul Crâm Hogea cere tot în silă şi în putere, 
el ridică haraci de tot omul câte zece galbeni venetici etc. şi pretinde pe fiecare 
noapte câte o fată mare. 

In balada lui Român Grue Grozovanu, am văzut ca el intrase în Bugeac 
pentru ca să ducă în ţară care mocăneşti pline de copile mârzăceşti şi de roabe 
tătăreşti. Tablou viu şi spăimântător de acea epocă de vrăjmăşie, unde omul nu 
era sigur de azi până mâine, şi în care el se găsea într-o luptă necurmată cu 
duşmanii din ţările vecine. 

Şi de boala mea nu crezi, 
Să te văd cum te repezi, 
Când în mine mă gândesc 
Să răpun cap tătăresc!" 
Şoimul vesel necheza, 
Zborul iute-şi repezea, 
Iepureşte, ogăreşte, 1 
Păsăreşte, fulgereşte, 
Şi-ntr-o clipă ajungea 
La cortul lui Crâm Hogea. 
„Bun sosit, ghiaur Doncilă! 2 
De-mi aduci vreo copilă, 
Adă-mi tu pe soră-ta, 
Că nu doresc pe alta." 
„Iti aduc altă mireasă, 3 
Mai frumoasă, mai aleasă, 
Care, când te-a săruta, 
Halal de viata ta!" 
„Cine-i, bre Doncilă, cine? 
Unde, unde-i s-o văd bine!" 
Iat-o ici în brâu la mine! 

Ian vezi cât e de frumoasă, 
De subţire, de lucioasă, 
Ce glăsuţ zângănitor 
Scoate când o prinde dor, 
Dar mănâncă om de viu 
Şi taie cap de deliu." 4 
„Ah! amar, amar Doncilă! 
N-am cerut aşa copilă. 
Du-te cu dânsa-napoi, 
Că eu plec azi de la voi." 
„Ba nu! vreau să te cunun, 
C-am jurat să fiu azi nun." 
Pala-n aer fulgera 
Capul mârzăcesc zbura! 
Apoi Donciul se-ntorcea, 
Anicuţei de zicea: 
„Bietul om! noroc nu are; 
I-am dus lui o fată mare, 
Şi numai dintr-un sărut, 
Capul lui şi 1-a pierdut!" 



1 Aceste patru cuvinte formează un adevărat model de repezimea calului. 
Ogarul e mai iute decât iepurele, pasărea mai iute decât ogarul şi fulgerul mai 
iute decât pasărea. 

2 Popoarele ce urmează preceptelor religiei lui Mohamed dau creştinilor 
denumirea de ghiauri, adică: necredincioşi. 

3 Expresia poetică de mireasă întrebuinţată pentru spadă se găseşte şi în una 
din cele mai frumoase poezii ale vestitului poet german Uhland. In bucata 
intitulată Spada, cavalerul zice: 

„Dar, spada mea, dar, eu sunt un om liber, şi te iubesc din fundul inimii, te 
iubesc ca şi când mi-ai fi mireasă... etc". 

4 Deliu înseamnă în limba turcească un om voinic, însă cam nebun. 



IOO 



XXX 

Chira 

La Brăila-n vale 
Şepte bolozale 1 
Şi şepte sandale 
Descarc la zamboale 
Şi-ncarc la stamboale, 
Descarc băcălii 
Şi-ncarc dimerlii, 
Tot de grâu mărunt 2 
Şi de arnăut, 
Dar cine descarcă 
Şi cine încarcă? 
Un arap bogat 
Negru şi buzat 



Cu solzi mari pe cap, 
Ca solzii de crap; 
Şi cu buze late, 
Roşii şi umflate, 
Şi cu ochi holbaţi 
Şi cu dinţi smălţaţi. 
Dar pân' descărca 
Şi pân' încărca, 
El ce mai făcea? 
Tot pe mal şedea 
Şi mânca şi bea 
Sub verde frunzar 
De crengi de stejar. 



1 Negreşit aceste cuvinte sunt numiri corupte de vase plutitoare, căci românii 
cam au obicei a stropşi unele nume străine, precum au prefăcut cuvântul de 
canton în cardon şi acel de dilijanţă în dirijanca etc. 

2 Tablou statistic de comerţul ţărilor noastre. 

Moldova şi Valahia sunt vestite pentru pământul lor mănos şi produc, de 
mai mulţi ani, câtimi foarte însemnate de grâu, păpuşoi, orz, ovăs etc. ce se 
exportă prin porturile Galaţi şi Ibraila. Agricultura este până acum singura 
industrie importantă a Principatelor Unite, şi de când a încetat producerea 
cailor şi s-au stins numeroasele herghelii ce formau înainte unul din izvoarele 
de bogăţie a românilor, aceştia s-au dedat la înmulţirea vitelor albe din care se 
exportă mare număr în Austria. 

Iată-o copiliţă, 
Cu albă cofiţă; 
„Chiro, Cbirolină, 
Floare din grădină! 
Ghelai tu cu mine 1 
Că te-oi purta bine; 
Bine te-oi purta 
Şi ţi-oi cumpăra 
Rochiţă cu zale 
Lăsată pe şale, 
Rochiţă în bolduri 
Lăsată pe şolduri. 
Şi paftale mari 
De mărgăritari, 
Şi paftale mici 
Tot de irmilici." 2 
Chira tot râdea 
Şi îi răspundea: 
„Alei, Arăpilă, 
Alei! măi Buzilă! 
Unde s-a aflat 
Că s-a-mpreunat 
Corbi cu turturele, 
Şerpi cu floricele, 
Urşi cu căprioare 
Şi nouri cu soare?" 
Iară cel arap, 



Cu solzi mari pe cap, 
Cât o auzea 
Se şi repezea, 
In braţe-o lua, 
în caic intra 
Şi se depărta, 
Către Sulina. 
Iar fraţii Chirei, 
Hoţii Brăilei, 
Şerpii Dunărei, 
La mal alergau, 
Pe Chira strigau 
Şi-not mi se dau, 
Şi se cufundau 
Şi când se iveau 
In caic săreau, 
Şi pe cel arap 
II dau peste cap. 
Apoi se-ntorceau 
Şi Chirei ziceau: 
„Soră ticăloasă! 
Soră păcătoasă! 
Spune la tustrei 
Care moarte vrei? 
Moarte luminată 
Ori întunecată?" 
„Frăţiorii mei! 



1 Cuvânt turcesc ce înseamnă: „Vină tu cu mine" 

2 Monedă turcească de o valoare de 20 lei de Ţarigrad. 

Vă jur la tustrei, 
Jur pe Dumnezeu, 
Pe Sufletul meu! 
Că-s nevinovată 
Ca apa curată. 
Ah! drăguţii mei, 
Nu-mi fiţi duşmănei, 
Nu vă-ntunecaţi 
Nu vă încruntaţi, 
Că-s o biată fată, 
Zău! nevinovată!" 
Iar fraţii Chirei, 
Hoţii Brăilei, 
Şerpii Dunărei, 
Acasă-o duceau, 
Apoi ce făceau? 
O legau de-un par, 
De-un par de stejar 
Şi pe lângă ea 
Vreascuri aduceau. 
Şi ce mai făceau? 
Trupu-i cătrăneau 
După ce-1 goleau, 
Apoi foc îi dau 
Ş-astfel o mustrau: 
„Soră ticăloasă! 
Soră păcătoasă! 
Unde s-a aflat 
De s-a-mpreunat, 
Corbi cu turturele, 

Şerpi cu floricele, 
Urşi cu căprioare 
Şi nouri cu soare? 
Arzi în foc nestins, 
De noi trei aprins. 
Şi te fă tăciune 
Şi te fă cărbune 
Cu- arapi de vroieşti 
Ca să te iubeşti!" 
Focul s-aprindea, 
Vreascurile-ardea, 
Para se suia, 
Chira, vai de ea! 
Gemea şi plângea, 
Trupul îşi frângea, 
Şi amar zicea: 
Frăţiorii mei, 
Mă rog la tustrei, 
Faceţi- vă milă 
De-o biată copilă. 
Ah! mă doare foarte! 
Ah! mă tem de moarte 
Fie luminată, 
Fie-ntunecată! 
Vai ş-amar de mine, 
Iată moartea vine, 
Vine, se repede 
Şi nime nu-mi crede! 
Măiculiţa mea, 
Ce pedeapsă grea! 

Focul mă cuprinde, 
Carnea mi-o aprinde; 
Maică, unde eşti 
De mă părăseşti? 
Maică, mor ah! mor 
Şi la tine zbor!" 
Chira tremura, 
în foc se lupta, 
Şi amar striga; 
Apoi lin ofta, 
Capul îşi pleca, 
Sufletul îşi da! 
Iar trupu-i ardea, 
Trupu-i se roşea, 
Trupu-i se-nnegrea, 
Carnea sfârâia, 
Oasele trăsnea, 
Para pâlpâia, 



Fumul se-nvârtea, 
Iar când trupul ars 
Cenuşă-a rămas, 
Fraţii câte trei, 
Şerpii Dunărei, 
Oasele strângeau, 
Cenuşă-alegeau 
Şi-n vânt o zvârleau: 
Şi astfel grăiau: 
„Oase păcătoase, 
Pulbere de oase! 
Mânca-v-ar pământul 
Şi v-ar duce vântul 
Peste nouă mări, 
Peste nouă ţări, 
In pustiu golit 
Şi nemărginit!" 1 



1 Unii cântăreţi sfârşesc balada Chirei prin următoarele versuri: 

Pulberea zbura, Şi din sân scoteau 

La cer se-nălţa Trei fulgeri de foc 

Şi-n cer aduna Căzute pe loc 

Nori îngrozitori, Peste cei trei fraţi 

Nori răzbunători Crunţi şi ne-mpăcaţi. 
Care se-nvârteau 

XXXI 

Rada 

La cea casă mare 
Cu fereşti în soare, 
Multe buţi de toate 
Se lovesc în coate, 
Buţi mari, ne-ncepute 
De câte cinci sute, 1 
Ş-altele mai mici 
De-o sută şi cinci. 
La cea casă mare, 
Cu fereşti în soare 
Vinu-i bun şi rece, 
Mult vinaţ se trece 
Că-1 vinde Rădiţa, 
Rada crâşmăriţa, 
Şi-1 beau cazaclii, 2 
Negustori de vii. 
Iar unul din ei, 
Căpitan Matei, 
Cazacliu bătrân 



Şi cu moartea-n sân, 
La Rada căta, 
Din suflet ofta 
Şi- apoi cuvânta: 
„Rado, Rădişoară, 
Mândră viişoară! 
Ia-mă tu pe mine 
Că te-oi ţinea bine 
Şi ţi-oi da eu ţie 
Ruble chiar o mie, 
Papuci în badii 
Aduşi din Indii, 3 
Blană lungă, moale, 
Cu samur în poale, 
Şi un aşternut 
Cu aur ţesut." 
Rada mi-1 vedea 
Şi îi răspundea: 
„Căpitan Matei, 



1 Adică fiecare bute era de 500 vedre. 

2 Cazaclii se numesc unii negustori din Rusia care cumpără în tot anul vin de 
la Odobeşti şi-1 duc peste Prut. 

3 Adică din India. 

Mă vrei, nu mă vrei, 
Cât eşti de bogat 
Nu mi-i fi bărbat, 
Că ţi-e barba sură 
Şi n-ai dinţi în gură. 
Bărbat oi lua 
Care s-a afla 
Dunărea să-noate 
Ridicând din coate, 
In picioare stând, 
Buzdugan purtând." 
Nime nu s-afla 
Care cuteza 
Din cei cazaclii 
Negustori de vii. 
Iar un argăţel 
Tânăr, voinicel, 



Pe loc s-apuca 
De se încerca. 
Dunărea trecea, 
Şi iar se-ntorcea 
Din coate -notând 
In picioare stând, 
Buzdugan purtând. 
Rada-nveselea 
Şi astfel grăia: 
„Vin', voinicule, 
Argăţelule! 
Pe tine te vreau, 
Bărbat să te iau, 
Că-i o zicătoare 
De însurătoare: 
Cine bate Dunărea 1 
Nu mi-l bate muierea! 



1 Din cuprinsul baladelor ~Paunaşul Codrilor, Vidra şiRada se poate dobândi o 
idee exactă de caracterul femeilor românce. Ele sunt vesele, glumeţe şi au o 
plecare mare pentru voinici. Un om vrednic, care rupe mâţa-n două, după 
proverbul poporal, plăteşte mult în ochii româncei, şi fie cât de sărac, el e 
preferat unui avut nevrednic. Românul asemenea îşi arată simţirile lui în 
următoarea zicală: „Mai bine cu un voinic la pagubă, decât cu un mişel la câştig". 

Badiul 1 

Pe luciul Dunării, 
La scursurile gârlei, 
La cotitura mării, 
Ian că se zărea plutind, 
Cu lopeţile vâslind, 
Cu pânzele fâlfâind, 
Un caic mare, bogat, 
Cu postav roş îmbrăcat, 
Pe-n afară zugrăvit 
Şi pe margini poleit. 
Da-n caic cine era? 
Era căpitan-Paşa, 



Baş-agaua turcilor, 
Măcelarul frâncilor, 2 
Cu cincizeci de brăileni, 3 
Şi cincizeci de bosnieni, 
Brăileni din Brăila, 
Bosnieni din Bosnia. 
Ei, mări, cu toţi veneau 
Şi pe mal se coborau 
In cel sat mare, serbesc, 
Jumătate românesc, 
La casele Badiului, 
Badiului bulgarului, 



1 Această baladă se cântă pe o arie cam serbească, cu trăgănituri de glas 
orientale, şi lăutarii adaugă la sfârşitul ariei un soi de suspin pe cuvintele turceşti 

Brui aman, aman! 

2 Turcii dau numirea de frânei la toate popoarele îmbrăcate cu haine europene, 
şi fiindcă ei au avut multe războaie cu ungurii şi cu nemţii, poate că versul de 
sus face aluzie la unul din acele măceluri crâncene ce au roşit cu sânge de atâtea 
ori malurile Dunării. Punem înainte această presupunere, fiindcă caracterul 
mai modern al baladei Badiului nu ne îngăduie a o crede de pe timpul cumplitei 
desfaceri a francilor sub zidurile Nicopolei. 

3 înainte de războiul ruşilor cu Turcia, la 1828, oraşul Brăila, întărit cu ziduri, 
era ocupat de o garnizoană turcească. Brăilenii din baladă nu sunt decât ostaşi 
din acea garnizoană. 

Frăţiorul Marcului. 
„Dalbo, dalbă, jupâneasă! 
Cu ochi mari de puică- aleasă; 
De ţi-e Badiul tău acasă, 
Zi-i degrabă ca să iasă, 
Iar de-i dus în deal la vie, 
Mergi de-i zi să nu mai vie, 
Că s-a trecut de glumie!" 
„Nu-i la vie, şi-i în casă 
Cu paloşul gol pe masă. 
Badiului voinic nu-i pasă 
Nici de cursă duşmănească, 
Nici de oaste -mpărătească!" 
Badiule, te ţine bine, 
Că urdia-ntreagă vine! 
Turcii vin grămadă, claie, 
Capul tău să mi ţi-1 taie 
Şi să-1 ducă pe tipsie 
De peşcheş la-mpărăţie. 1 
Iată lupta se-ncleşta: 
Badiul singur se lupta, 

Chiar în sânge se scălda 
Şi din loc el nu se da. 
Dar când trupul oboseşte, 
Când puterea se sfârşeşte, 
Inima la ce-ţi slujeşte! 
Badiul meu slăbea, cădea, 
Turcii rămaşi mi-1 prindeau 
Şi-1 ferecau peste tot, 
Şi-1 legau strâns cot la cot 
Jos la stâlpul hornului, 
La dogoarea focului, 
Cu frânghie de mătase, 
Viţele-mpletite-n şase... 
Tăiau carnea pân' la oase! 2 
Badiul greu se răsucea 
Şi din gură-ncet zicea: 
„Băduleasa mea frumoasă! 
De mi-ai fost tu credincioasă, 
Mergi degrabă la cămară, 
De ia galbeni din comoară. 
Umple-ţi poala plină, rasă 



1 Cuvânt turcesc ce însemnează prezent, dar. 

2 Un lăutar din satul Folteşti, ce se află la coada lacului Brateş, lângă Galaţi, 
zicea următoarele versuri: 

Cu-o frânghie de mătase Dar când Badiul se-ntindea, 

Impletita-n în trei, în şase Cele două se rupea, 

Cât şi braţul meu de groasă, Numai laţul de mătase 

Tăia carnea pân' la oase Nu-i da drumul ca să iasă, 

Şi cu două de fuior, Ci-1 strângea, strângea cumplit, 

Cât un fluier de picior, Ca un şarpe-ncolăcit. 

S-o revarsă-aici prin casă, 
Doar or vrea ca să mă lasă!" 
La bani turcii năvăleau, 
Şi pe jos se tăvăleau, 
Dar pe Badiul nu-1 slăbeau! 
Badiul încă mai zicea: 
„Băduleasa mea frumoasă! 
Cu ochi mari de puică- aleasă, 
Mergi degrabă în cea casă; 
Pune faţă la ghileală, 
Buze moi la rumeneală 
Şi sprâncene la cerneală; 1 
Apoi vină-aice-n casă, 
Doar or vrea ca să mă lasă!" 
Mândra cât se arăta, 
Baş-agaua se-mbăta, 
Dar de Badiul ce zăcea, 
Milă nici ca-i se făcea! 
Badiul încă-ncet zicea: 
„Băduleasa mea frumoasă! 
De-mi eşti soaţă credincioasă, 
Fă la apă că purcezi, 
Şi-n fugă să te repezi 
Pe la gura pivniţei, 
Tot de-a lungul uliţei, 

La casele Marcului, 
Frăţiorul Badiului, 
Şi dă lui pe loc de ştire 
Că mă aflu la pieire." 
Băduleasa purcedea, 
Dar la apă nu mergea, 
Ci-ntr-o fugă ajungea 
La casele Marcului, 
Marcului bulgarului, 
Frăţiorul Badiului: 
„Alei! cumnăţica mea! 
Răsărit-ai ca o stea, 
Ce vânt dulce te-a bătut, 
La noi de te-ai abătut?" 
„Am venit să-ţi dau de ştire 
Că mi-e Badiul la pieire, 
Pe mâna bosnenilor 
Şi a brăilenilor!" 
Băduleasa nu sfârşea, — 
Marcul se şi repezea, 
Buzduganul învârtind 
Şi din gură chiuind: 
„Măi bosneni, măi brăileni, 
Mişei duşmani şi vicleni! 
V-aruncaţi sută pe-un om 



1 Femeile în Orient au urâciusul obicei de a-şi drege obrazul cu suliman şi a- 
şi boi sprâncenele cu nucuşoară arsă. Acel obicei s-a adoptat de toate femeile, 
fie mahometane, fie creştine ce locuiesc în Imperiul Otoman, şi din nenorocire 
a şi trecut peste Dunăre şi s-a încuibat în satele româneşti de pe malul stâng al 
râului. 

Ca şi cioarele pe-un pom. 
Ce vi-i robul vinovat, 
Astfel de l-aţi ferecat? 
De vă-i robul de iertat, 
De vândut sau de schimbat. 
Mie mi-e de cumpărat." 
„Nu ne-i robul de vândut 
Ci ne-i robul de pierdut." 
„Alei! frate Badiule, 
Cum te calcă babele!" 
Cât zicea, se repezea, 
Stâlpul hornului smuncea, 
Pe Badiu că-1 slobozea 
Şi din gură-i poruncea: 
„Bate tu marginile, 
Că eu bat mijloacele, 
Care-a scăpa de la mine, 
Să nu scape de la tine!" 
Amândoi turbat răcneau, 
Vârteji de moarte făceau, 

Pintre turci se învârteau, 
Turcii sărea şi fugea 
Dar păcatu-i ajungea! 
Care scăpa de stâlpan, 
Nu scăpa de buzdugan!... 
Noaptea neagră când cădea, 
Clăi de turci în foc ardea, 
Şi lumina se-ntindea 
Pe luciul Dunării, 
Pe valurile mării. 
Iar nevasta Badiului, 
Cumnăţica Marcului, 
La cel foc grozav căta 
Şi cu jale cuvânta: 
„Alei! frate Badiule! 
Cumnăţele Marcule! 
Auziţi voi parele 
Cum mănâncă oasele? 
Auziţi voi mamele 
Cum îşi plâng păcatele?..." 



IIO 

XXXIII 

Ghemiş 



i 

Frunză verde de-aluniş: 
Tace cucul la răriş, 
La răriş, la cărpeniş 
De frica celui Ghemiş, 
Că de-i mic şi ghemuit, 
Are faţa de-ngrozit, 
Şi de-i mare cât un ghem, 1 
Turcii toţi de el se tem. 
Cât a fost vara de mare, 
El a mas pe la coşare 
Cu vânătă cea frumoasă, 
Iapă scurtă şi vânoasă, 
Cu dungi negre pe spinare, 
Şi scântei de foc în nare. 



Ea-i ogarcă pe sub foaie, 2 
Cât aleargă, nu domoale 
Şi-i lăcustă săritoare... 
Unde-o vede Ghemiş moare! 
într-o zi Ghemiş punea 
Şapte buţi alăturea, 
Cu vânătă le sărea, 
Pe vânătă o spetea! 
Iar Ghemiş ca un nebun 
O lega de un alun 
Şi trei zile o plângea, 
Nici că se mai mângâia! 
Apoi, mări, se-ndrăcea, 
Colea-n vale se ducea, 
O falangă-n drum scotea, 3 
Pe drumeţi pe toţi bătea 



1 In poveştile poporale există o fiinţă fantastică ce se numeşte Statul-Palma- 
Barbă-Cot, adică cu statul nalt de o palmă şi cu barba lungă de un cot. El trăieşte 
sub pământ şi umblă călare pe un iepure şchiop. Ghemiş, mare cât un ghem, o 
fi negreşit rudă cu el. 

2 Adică are formă de ogar, făcută pe alergare. 

3 Pedeapsa barbară a falangăi s-a aplicat în ţară în timpul domniei fanarioţilor. 
Nenorocitul osândit la această pedeapsă primea lovituri de bici sau de vergi pe 
tălpile picioarelor, în vreme ce picioarele lui erau strâns legate de un drug, 
numit falangă, şi ridicate în sus. 

III 



Ca să-i spuie de ştia 
Dacă-n lume cunoştea 
Alt fugar ca vânata, 
Să-i se dreagă inima. 
Când la urma tuturor, 
Iat-un biet de cerşetor. 1 
In spinare cu desag 
Şi în mână c-un toiag. 
Iar Ghemiş cum îl vedea, 
La pământ îl întindea, 
De falangă mi-1 lega 
Şi-1 bătea şi tot striga: 
„Măi sărace, sărăcilă, 
De când umbli cerând milă, 
Văzut-ai în calea ta 
Vreun cal bun ca vânătă?" 
„Stai, jupâne, nu mai da, 



Că ţi-oi spune tot ce ştiu. 
Eu cunosc un bidiviu 
La cel paşă din Măcin 2 
Care bea rachiu şi vin!" 3 

II 

Ghemiş iute purcedea, 
Luntre mică el prindea, 
Latul Dunării trecea, 
La Măcin de se ducea, 
Şi-n cetate el intra, 
Iar de pitic ce era, 
Nime-n seamă nu-1 băga, 
El la grajd şi alerga, 
Grajdul Miralaiului 4 
In dosul saraiului, 
Şi la pândă se punea, 



1 In ţările noastre e foarte rar de a găsi un cerşetor român, căci cerşetoria e 
considerată ca o meserie ruşinoasă. A ajunge pe la uşile străinilor este cea mai 
mare nenorocire pentru un om, prin urmare e o foarte crudă ocară cuvântul de 
calic. [...] 

Cu toate acestea, până la domnia lui Ioan Sturza calicimea din ţară era 
oarecum privilegiată prin hrisov domnesc, şi poseda în Iaşi un foburg numit 
mahalaua Calicimii. Ea avea dreptul de a lua parte la cortegiul înmormântărilor. 
Breasla calicilor era reprezentată la aceste triste ceremonii prin oameni aleşi 
din sânul ei, şi care purtau toiaguri groase de ceară zugrăvită cu flori şi poleită. 
Toiagurile însă erau atât de groase că de-abia doi oameni puteau să ducă câte 
unul pe umerii lor. 

2 Oraş mic aproape de malul drept al Dunării, în Turcia. 

3 Legea lui Mohamed opreşte băutura vinului şi rachiului. 

4 Miralai însemnează la turci rangul de colonel. 

In gunoi se ascundea. 
Când fu despre cântători 
Pân-a nu răsări zori, 
Ghemiş iute se trezi 
Şi-ncepea a nechezi 
Cum nechează iepele, 
Iepele sirepele. 
Armăsarul 1- auzea, 
Se-ncorda şi necheza, 
De la iesle se smucea, 
Peste zid uşor trecea, 
Şi zburând voios venea, 
Iar Ghemis îl viclenea 
Pân' de coamă-1 apuca, 
Apoi iute-ncăleca 
Şi numai o fugă-i da 
Pân' la soră-sa Manda: 
„Bună ziua, surioară! 
De eşti bună, bunişoară, 
Fii de inimă voioasă 
Şi de oaspe bucuroasă." 1 
„Bun sosit, frate Ghemiş! 
Bine făcuşi că venişi, 
Dar mai bine, zău, făceai 
Dacă- aice nu veneai. 



VASILE ALECSANDRI 

Că duşmanu-ţi de cumnat 
Chiar pe cruce s-a jurat 
Să te dea la turci legat 
Pentru-o palmă ce mi-ai dat 
Când cu el m-am cununat!" 
„Să n-ai grijă, soro dragă, 
Că cu mine nu-i de şagă. 
De mine care se leagă, 
Sângele-n trup i se-ncheagă." 

III 

Iată că se-nainta 
Şi pe prag se arăta 
Cel cumnat jurat, hain 
Ce venea de la Măcin. 
„Aferim, frate Ghemiş, 2 
Bine făcuşi că venişi, 
Amândoi să veselim 
Ca fraţi buni să ne cinstim. 
Fa nevastă, du-te, adă 
Vin de cel ce fierbe-n cadă, 
Să ne cinstim oaspele, 
Să răcorim fratele." 
Manda vinul aducea, 
La băut ei se-ntrecea, 



1 Datina ospeţiei e una din cele mai vechi şi mai sfânt păzite la români. Când 
soseşte un străin pe pragul casei unui om, el zice până a nu intra: bucuroşi de 
oaspeţi? şi-i răspunde totdeauna: Bucuroşi! 

2 Aferim, turceşte, sinonim de bravo. 

Pân' ce unul se-mbăta 
Şi-n somn greu se cufunda. 
Iar cumnatul cel hain, 
Tufecciul din Macin, 1 
Pe Ghemis îl fereca, 
La seleafu-i se pleca, 
Pistoalele-i le-apuca, 
De iarbă le descărca, 
Cu cenuşă le-ncărca. 
Apoi iute alerga 
Şi la turci veste le da. 
Turcii casa-nconjurau 
Şi-n casă buluc intrau, 2 
Iară sora lui Ghemiş 
Punea salbă şi beniş 
Şi-ntre turci se arăta 
Şi din gură cuvânta: 
„Turcilor, spahiilor, 
Nu daţi vânt săbiilor 
Pân-a nu mă plăti eu 
De Ghemiş, fratele meu, 
Cu o palmă ce mi-a dat 
Când bărbatul m-a luat." 



Bună palmă-atunci îi da 
Cât Ghemiş se deştepta 
Şi pe turci cât îi zărea 
In picioare drept sărea, 
Şi pistoalele-ntindea, 
Dar nici unul s-aprindea! 
Dacă vedea şi vedea, 
Iataganul apuca, 
Printre turci se arunca, 
Printre turci cale-şi făcea 
Şi la grajd el se ducea, 
Chiuind şi nechezând 
Iataganul învârtind, 
Armăsaru-1 auzea, 
Armăsarul necheza, 
La Ghemiş zburând venea 
Şi-n genunchi el se punea. 
Ghemiş iute-ncăleca 
Şi spre Dunăre pleca, 
Apa-n două despica 
Şi sălta din val în val 
Pân' sosea la cela mal! 



1 Cuvânt turcesc care însemnează fabricant de arme. 

2 Adică dă năvală în casă cu grămada. Buluc e un cuvânt turcesc care s-a 
pripăşit în ţară de când cu năvălirile turcilor, dar începe a se pierde din limba 
noastră ca multe alte cuvinte slavone şi greceşti lăsate în urma lor de ocupările 
ruseşti şi de fatala domnire a fanarioţilor. 

Vulcan 

I 

La gura Şiretului, 

Prin postul Sân-Petrului, 

Ian, mări, că s-a ivit 

Un caic lung, poleit, 

Cu postav verde-nvelit. 1 

Dar în el cine-mi era? 

Era Soliman Aga 

Cu cincizeci de ieniceri 2 

Care poartă-n brâu hamgeri. 

Ei veneau încet, încet 



De la Dunărea-n Şiret, 
Vadurile străbătând, 
Malurile cercetând 
De-un Vulcan, de-un căpitan, 
Duşmanul lui Soliman. 
Iată, mări, cum venea, 
Că pe-un mal se întâlnea 
Cu trei fete moldovence 
Floricele dunărence, 
Vorbitoare, cântătoare, 
Şi de pânzi înălbitoare. 3 
„Bună vremea la trei fete! 



1 Colorul verde e purtat la osmani numai de persoanele ce au un caracter 
sacru, precum hogii, dervişii, imamii, fiindcă stindardul lui Mohamed, sangeacul, 
e de culoare verde. 

2 Miliţia ienicerilor a fost instituită la 1362, sub sultanul Amurat, de către 
marele vizir Kara Halii Başa. Ea era compusă de robi luaţi în războaie după ce 
Ornus Beglerberg de la Rumelia luă Ipsala şi Malgara. După formarea acestei 
vestite miliţii, un şeic, anume Hagi Bektaş o binecuvântă, zicând: „Numele 
vostru să fie ienghişehri (cuvânt compus din enghi, nou, şichehri, soldat); înfăţişarea 
voastră sa fie vie şi mândră; mâna voastră să fie învingătoare; sabia voastră 
ascuţită, lancea voastră totdeauna gata de a lovi capul duşmanului, şi oriunde 
veţi merge să vă întoarceţi cu chipul înflorit de sănătate". 

3 Viata patriarhală a familiilor române impune femeilor datoria de a ţese în 
case pânza trebuitoare pentru îmbrăcămintea bărbaţilor şi a copiilor. Ele au 

De nu sunteţi voi şirete, 
Spuneţi nouă de Vulcan, 
Unde-i aprigul bogdan? 1 
Dacă-ţi spune voi cu drept, 
Răsări-v-ar flori la piept, 
Flori cu faţă de bujori 
Şi cu ochi de pruncuşori. 
Lucrul vostru să sporească, 
Pânzele să se-nălbească 
Cum e coala de hârtie 
Şi floarea de iasomie. 
Iar de nu-ti grăi cu drept, 
Arde-v-ar dorul în piept, 
Lucrul să nu vă sporească, 
Pânzele să nu albească, 
Ci la soare să-nnegrească 
Şi la vânt să putrezească." 
Cele fete moldovence 
Floricele dunărence, 
De la mal se depărtau 
Şi din gură cuvântau: 
„Atunce s-ajungeţi voi 

Când îţi afla de la noi 
Unde-i badea cel iubit 
Şi de turci nebiruit!" 
Turcii se posomorau, 
Pe mal verde coborau 
Şi de mers nu se opreau 
Pân' ce-n cale nu zăreau 
O sălcică rămurată 
Pe-un izvor rece culcată; 
Lângă salcie o bătrână 
Cu trei caftane-ntr-o mână 2 
De sânge spălându-le, 
De pietre bătându-le; 
Iar sub salcle-un căpitan, 
Şoimul ager de Vulcan, 
Stând la umbră şi dormind 
De-a lui viaţă ne-ngrijind, 
Că de pază mi-1 păzeşte 
Şi la capu-i străjuieşte 
Pandelaş, un grec voinic 
Cu pistoale sub ilic, 
Slugă veche şi iubită 



perfecţionat această industrie şi au ajuns a face meneşterguri şi ştergare foarte 
frumoase. 

Femeile de la munte poartă ştergare de mătase lucrate de dânsele, ce se 
deosebesc prin dibăcia ţesăturilor. 

1 Turcii dau Moldovei denumirea de Bogdania, după numele lui Bogdan, 
fiul lui Ştefan cel Mare, ce a închinat ţara sub suzeranitatea sultanilor. Ei le zic 
moldovenilor: bogdani. 

2 Caftanul e o haină orientală ce servea înainte ca un semn de onor. Domnii 
când primeau domnia, şi boierii când primeau boieria, erau învestiţi cu caftane. 

De stăpânu-i dăruită. 
Soliman s-apropia 
Şi din gură-aşa grăia: 
„Bre Pândele! de vrei bani 
Să nu-i poţi mânca doi ani, 
Dă-ne pe Vulcan legat, 
Că-i peşcheş de împărat." 
Grecul lacom răspundea: 
„Daţi-mi banii ş-om vedea." 
Soliman se bucura, 
Bani-n poală-i număra, 
Zece pungi de irmilici, 
Opt de rubiele mici 1 
Şi vro trei de venetici. 
Iar Pândele ce făcea? 
La stăpânu-i se ducea 
Şi cu brâu-i de mătasă, 
Brâu cu ţesătura deasă 
Ii lega braţele-n cruci 
Şi-1 dăruia rob la turci. 

II 

Lângă malul ridicat 
Sta Vulcanul răsturnat 
Ca stejarul cel frunzos 
In pădure-aruncat jos. 
Imprejuru-i adunaţi 
Şedeau turcii înarmaţi 

Şi pe rând se întreba 

Ca ce moarte i-ar afla? 

Unii ziceau să-1 omoare 

Cu laţ de spânzurătoare, 

Alţii să-1 cufunde-n apă, 

Alţii să-1 înfigă-n ţeapă, 

Alţii să-1 taie pe loc, 

Alţii să-1 arunce-n foc. 

Iar Pandele-i asculta 

Şi la rându-i cuvânta: 

„La cea moară părăsită, 

De stăpânul meu clădită, 

Este-o piatră de râşnit 

Care încă n-a slujit, 

Şi e bună de-aninat 

De un gât de vinovat 

Şi-n Şiret de cufundat." 

Turcii toţi ^/ziceau. 2 

Pe Vulcan iute-1 duceau 

Şi de piatră mi-1 legau 

Şi-n Şiret îl aruncau. 

Apele se deschideau 

Şi pe loc se închideau 

Cum se-nchide pe-un mormânt 

Gura negrului pământ. 

Apoi turcii purcedeau, 

La Galaţi ei se duceau, 

Lăsând îndărătul lor 



1 Monedă turcească de aur. 

2 Evet, cuvânt turcesc ce însemnează: aşa. 

Pe luciul apelor 

Vălurele uşurele 

Şi vârtej e-n cercurele. 

Iar Vulcan se cufunda 

Până ce de fund el da. 

Când în fund el ce făcea? 

Brâul cu dinţii-1 rodea. 

Mână dreaptă-şi desfăcea, 

Din picioare s-opintea 

La lumină de ieşea. 

Apoi greu el înota 

Şi din gură cuvânta: 

„Sărăcuţ, amar de mine! 

Căci un ajutor nu-mi vine 

Să mă scoată de la greu, 

Să-mi lungească veacul meu!" 

Iată, mări, că deodată, 

Ii răspunde-un glas de fată: 

„Voinicele, ţine bine, 

Că eu vin, alerg la tine." 

Copilita sprintenică 

Sărea într-o luntricică 

Şi cu mâinile vâslea, 



IV 

Pe Vulcan de mi-1 scăpa, 
Iar Vulcan o săruta 
Şi cu drag îi cuvânta: 
„Fire-ai, dragă, fericită! 
Că tu eşti a mea ursită 1 , 
Ca lumina de iubită. 
Mergi acum la tine-acasă 
Şi-ţi ia haine de mireasă 
Şi m-aşteaptă bucuroasă. 
Că eu dacă-oi izbândi 
Cu tine m-oi logodi, 
Ş-om face casa-mpreună, 
Să trăim viată bună." 

III 

El la târg se îndrepta, 
Mamei lui se arăta, 
Iar bătrâna lăcrima 
Şi cu jale cuvânta: 
„Alei! dragă, de eşti viu, 
Spune mamei ca s-o ştiu, 
Iar de nu, să te bocesc 2 
Trupul să ţi— 1 pânzuiesc, 



1 Ursitul sau ursita însemnează mirele sau mireasa hotărâţi de soartă. Flăcăii 
şi fetele cred că norocul se ocupă de viitorul lor. Fetele mai cu seamă sunt în 
plecare de a-şi căta ursiţii în faţa apei de prin fântâni, în lucirea misterioasă a 
stelelor, în forma copacilor de prin păduri etc. 

2 Bocitul e un obicei ce există la români de pe timpul vechilor romani. Ca şi 
în epoca lui Traian, se află între femei bocitoare, care merg de bocesc morţii pe 
la case, şi pomenesc cu un ton plângător, de toate meritele lor. 

Podurile să-ţi gătesc. 1 
„Nu sunt mort, nu mă boci, 
Nici în pânzi nu mă-nveli, 
Ci în stremţe mă-nveleşte 
De mă schimbă caliceşte." 
Făcea mă-sa cum zicea, 
In calic îl prefăcea. 
El pe uliţe apuca, 
Crâşmele de le cerca, 
Cerca una, cerca două, 
Pân-împlinea câte nouă... 
Când a fost 1-a nouălea, 
El înuntru năvălea, 
Că-nlăuntru el văzuse 
Pe Pandeli ce-1 vânduse. 
Vânzătorul sta culcat 
Tocma-n fund pe un macat, 
Lăudându-şi faptele 
Şi bându-şi păcatele. 
„Noroc bun şi veselie 

Celor ce-s în avuţie, 
Să-mi faceţi parte şi mie! 
Căpitane Pandelaş, 
Tu, ce eşti un bogătaş! 
Dă-mi o frântă de leţcaie 
Că foamea cumplit mă taie 
Şi pân' la pământ mă-ndoaie." 
„Măi străine, măi sărace! 
De ţi-e foame, n-am ce-ţi face 
Că mă ţin greu înşelat 
De toţi banii ce i-am dat 
Pe ist paloş oţelit, 
Cu mănunchiul poleit." 
„Dă-1 încoace, fătul meu, 
Ca să-1 cercetez şi eu, 
Şi să-ţi spun adevărat 
Dac-ai fost tu înşelat." 
Grecul beat paloşu-i da, 
Iar Vulcan cum îl lua, 
Ochii-n sânge-şi încrunta 



1 Când este a se face vreo înmormântare, obiceiul antic cere de a se aşeza 
poduri în calea mortului. Se întinde pe pragul porţii casei o pânză albă peste 
care trece cortegiul. A doua pânză se pune asemenea la jumătatea drumului, şi 
a treia pe pragul porţii de la biserică. Acele pânze se dau pe urmă de pomană la 
săraci împreună cu lumânările de ceară şi cu monedele aruncate pe ele. 

Aceste poduri alegorice închipuiesc punţile ce are a trece sufletul răposatului 
ca să ajungă la uşa raiului, iar monedele slujesc a plăti vămile pe astă lume (?). 
Afară de zisele monede se mai pune şi câte o monedă mică în mâna mortului, 
pentru ca să aibă cu ce plăti pe ceea lume barca lui Caron. Românii însă au uitat 
şi pe Caron şi râul Stix şi Câmpii Elisei din mitologia strămoşească, de când 
hristianismul a înlocuit religia păgânismului. 

Ş-apoi aspru cuvânta: 
„Alelei! fecior de lele! 
Vânzător zilelor mele! 
Nu te ţinea înşelat 
De câţi bani pe el ai dat, 
Dar te ţine înşelat 
Intr-a cui mână l-ai dat 
Alei! fiară veninoasă! 
Litfă rea, necredincioasă! 1 
Ce rău, spune, ţi- am făcut, 
Turcilor de m-ai vândut? 
Ori la mine n-ai avut 
De mâncat şi de băut? 
Haine bune de-mbrăcat? 
Cal frumos de-ncălecat? 
Ai vroit tu să mor eu, 
Dar n-a vroit Dumnezeu, 
Că de moarte m-a scăpat, 
Să te curăţ de păcat!" 
Cum zicea se şi izbea, 

Capul grecului tăia, 
Apoi trupu-i târâia 
Fără popă, nici prohod 
Pân la capra unui pod, 
Şi podeaua ridica 
Şi sub pod îl arunca. 
Apoi iar se întorcea, 
Iar pe uliţi purcedea 
Şi din turci el căsăpea 
Câţi pe mână-i încăpea. 
Apoi iute alerga 
Şi voios se cununa 
Cu cea fată moldoveancă, 
Floricică dunăreancă, 
Care-n haine de mireasă 
L-aştepta de mult acasă. 
Spusu-v-am cântec bătrân 
Şi mai am vro două-n sân. 
De-ţi avea suflete bune, 
Şi pe-acele vi le-oi spune. 



1 Cuvântul litfă, care la început servea a denumi pe polonii din Litfania, a 
ajuns a însemna neam rău şi fără credinţă. Prin urmare, el se aplică de români 
la orice popor care i-au făcut daune rele 

XXXV 

Corbac 1 



VASILE ALECSANDRI 



Corbac zace la-nchisoare 

De trei ani lipsiţi de soare, 

In oraş la Ţarigrad, 

In beci la sultan Murad. 

El oftează şi jeleşte 

Şi prin gratii tot priveşte 

Când la nori purtaţi de vânt 

Care plouă pe pământ, 

Când la cârduri de cocoare 

Ce mereu zbor către soare. 

Iată, mări, că-ntr-un nor 

El zărea un corbuşor 

Ce pe sus tot croncănea 

Şi din aripi tot bătea. 

„Alelei! Corbac zicea, 

Căci n-am durdă, pui de corb, 

Sângele să mi ţi-1 sorb! 

Ce tot zbori şi croncăneşti? 

Ori pe mine mă jeleşti, 

Ori de mine tu-ţi baţi joc? 

Rămânere-ai fără cioc, 



Şi ţi- ar cădea unghiile 
Să n-acaţi cu dânsele!" 
Corbul cât îl auzea 
Din cel nor se repezea, 
Pe fereastră se lăsa 
Şi pe limbă-i cuvânta: 
„Corbăcele, dragul meu! 
Ce mă blestemi aşa rău? 
Că umblu de rândul tău 
De trei ani fără-ncetare 
De când zaci la închisoare. 
Maică-ta mi-a poruncit 
Să tot zbor neobosit 
Pe spinarea vântului 
In jurul pământului, 
Să te aflu, ca să ştiu 
De eşti mort sau de eşti viu." 
„Alei, corbe, de-i aşa, 
Eu nu te-oi mai blestema, 
Ci cu lacrimi te-oi ruga 
Ca să faci pe gândul meu 



1 Această baladă are multă asemănare cu acea a lui Novac şi Corbul şi, pe 
cât presupun, ea este numai o parte din vreo altă baladă ce s-a pierdut. 

Să-mi aduci cu pliscul tău 
Cinci fuioare de mătasă 
De la mama, de acasă 
Ş-încă iarba-fierului 1 
Din codrul Neferului." 
Corbul iute-n zbor sărea 
Cât pe cer el se zărea 
Mai întâi ca un porumb, 
Apoi numai cât un plumb, 
Pân' ce-n zare ajungea 
Şi din zare se ştergea. 
Două zile nu trecea, 
Corbuşorul se-ntorcea 
Şi cu pliscul aducea 
Cinci fuioare de mătasă 
Cea mai bună şi aleasă, 
Ş-încă iarba fierului 
Din codrul Neferului. 
„Alei! corbuşorul meu! 
De-a vrea sfântul Dumnezeu 
In cea lume să scap eu, 
Jur să mi te înfrăţesc 
Şi să mi te tot hrănesc 
Nu cu carne păsărească, 
Ci cu carne păgânească, 
Nici cu sânge păsăresc, 
Dar cu sânge păgânesc!" 



Corbea timpul nu pierdea, 
El mătasea o torcea, 
Lungă funie-o făcea 
Şi de gratii o prindea, 
Apoi când noaptea cădea, 
El cu iarba-cea-de-fier 
Atingea gratii de fier; 
Gratiile, ca de foc, 
Se topeau toate pe loc. 
Numai una rămânea 
Care funia ţinea. 
Dacă vedea şi vedea, 
Corbac timpul nu pierdea. 
Funia şi-o apuca, 
Pe funie luneca, 
Legănat mereu în vânt 
Până ce da de pământ, 
Apoi el se depărta 
Şi din gură cuvânta: 
„Corbe, corbe, frăţior, 
Mergi la maica cea cu dor 
Şi-i du veste c-am scăpat 
De la loc întunecat, 
Şi de-acum ca să mă-mpac, 
Eu din funie-am să fac 
Colan mândru pentru turci, 
Ca să mi-i ridic în furci!" 



1 In poveşti se pomeneşte ades de o iarbă ce are putere a topi fierul de la 
zăvoarele închisorilor. Ar fi de crezut că iarba-fierului nu e alta decât iarba de 
puşcă, dacă poveştile poporale nu ar fi existat înainte de descoperirea prafului. 

XXXVI 

Novac şi corbul 



VASILE ALECSANDRI 



I 

Fost-a, cică, un Novac, 
Un novac, Baba Novac, 
Un viteaz de-al lui Mihai 1 
Ce sărea pe şapte cai 
De striga Craiova vai! 
El un fecioraş avea 
Şi tot astfel îi zicea: 
„Fecioraş, Gruiuţul meu! 
Ascultă de ce-ţi zic eu, 
Să nu cazi la vreun loc rău, 
La loc rău şi mult departe 



In neagra străinătate. 2 
Dacă sorţii te-or purta 
Ţările de-a vântura 
Şi-n Stambul de a intra, 
Tu de asta nu uita: 
Vamă dreaptă să plăteşti, 
Armele să-ţi oţeleşti, 
Hainele să-ţi primeneşti 
Ca să pari un biet sărac, 
Să nu semeni a Novac, 
Că nu-i turcilor pe plac." 
Grue-n Ţarigrad intra, 



1 Printre generalii lui Mihai-vodă Viteazul s-a deosebit Baba-Novac, om 
credincios al Domnului, şi care a avut o moarte glorioasă de martir, din ordinul 
lui Ciaki şi al Senatului unguresc. 

2 Simţul de naţionalitate şi iubirea de patrie sunt aşa de adânc întipărite în 
inimile românului, că pentru el străinătatea e neagră, fără lumină. Soarele nu-1 
încălzeşte pe pământ străin! 

Românii sunt supuşi tristei boli a nostalgiei, când se află desţăraţi. De aceea 
în armia austriacă unde sunt mulţi feciori din Ardeal şi din Bucovina, legea de 
pedeapsă în contra fugirii din oaste, e mult mai puţin aspră pentru români. Un 
cântec vechi zice: 

Roman în ţara străină, 
Duce dorul şi suspină. 

Vamă dreaptă el nu da, 
De haine nu se schimba, 
Ci pe uliţi se primbla 
Tot în haine novăceşti 
Cum e drag ca să-1 priveşti! 
Turcii toţi cât îl zăreau, 
Intre dânşii se grăiau: 
„Ista-i Gruia lui Novac, 
Lui Novac Cara-Iflac!" 1 
Şi pe loc ei s -adunau, 
Şi de Grue s-aninau, 
Şi cu Grue se luptau 
Şi pe Grue mi-1 legau 
Cu trei funii de mă tas ă, 
Din ele să nu mai iasă! 
Dar când Grue se-ntindea, 
Două funii se rupea, 
Numai una rămânea, 
Una lungă noduroasă, 
Cât un braţ voinic de groasă! 
Turcii iute-1 cuprindeau 
Şi-ntr-un beci îl închideau, 
Lumea să n-o mai privească, 
Soare să nu mai zărească! 

II 

Grue zace la-nchisoare, 
De trei ani lipsiţi de soare 

Şi prin gratii lung priveşte 

Cerul care străluceşte 

Şi de dânsul nu-ngrijeşte! 

Dor cumplit inima-i seacă, 

Plâns de jale mi-1 îneacă, 

Când zăreşte despre soare 

Cârduri, cârduri de cocoare, 

Călătoare zburătoare 

Şi de el nepăsătoare. 

Iată, mări, cum plângea 

Că departe, sus zărea 

Un corb negru, corbişor 

Ce zbura încetişor 

Şi din aripi tot bătea 

Şi cu jale croncănea. 

Iar Grue se amăra 

Şi din gură-amar zicea: 

„Căci n-am durdă, pui de corb, 

Zilele să ţi le sorb! 

Ce tot ţipi şi croncăneşti, 

Ori de mine te găteşti?" 

Corbul se apropia, 

Pe fereastră se punea 

Şi din pliscu-i răspundea: 

„Gruişor, drăguţul meu! 

Ce mă blestemi aşa rău 

Când umblu de rândul tău?" 



1 Turcii numesc pe români iflac, adică valac, însă pe acei din Valahia îi cheamă 
cara-iflac, români negri, şi pe cei din Moldova ac-iflac, români albi. 

„Alei! corbe, corbişor, 
De vrei tu să-mi faci pe dor, 
Ţine ineluşul meu 
Şi du-1 unde voiesc eu, 
în munţii Catrinului, 
In pădurea Pinului 
La condacul lui Novac, 
Lui Novac, Baba-Novac. 
Şi mă jur că de-oi scăpa, 
Pe tine te-oi adăpa 
Nu cu sânge păsăresc, 
Dar cu sânge păgânesc!" 
Corbul vesel croncănea, 
Inelu-n plisc îl punea, 
Aripile-şi întindea, 
Şi pe cer el se zărea, 
întâi ca un porumbaş, 
Apoi ca un lăstunaş, 
Apoi ca un bondăraş 
Şi-n zare dacă-ajungea, 
El din zare se ştergea. 

III 

In munţii Catrinului, 
în pădurea Pinului 



VASILE ALliCSANDRl 



Odihnea Baba-Novac 
La umbra unui copac, 
Şi prin vis el tot vedea 
Pe feciorul său Gruia. 
Iată-un corb că se ivea 
Şi pe-o creangă se punea 
Chiar deasupra capului, 
Capului Novacului: 
Corbuleţul uşurel 
Avea-n pliscu-i un inel 
Care jos cădea din el 
Chiar în barba lui Novac, 
Lui Novac, Baba-Novac. 
Adormitul se trezea, 
Şi inelul cât vedea, 
Scotea haine novăceşti, 
De punea călugăreşti, 
Scotea cuca de Novac 1 
Şi punea un comănac, 
Şi-ncăleca voiniceşte, 
Şi purcedea vultureşte, 
Cu desagi, cu buzdugele 
Pline de mahmudele 2 . 



1 Cuca era un soi de coifură împodobită cu pene de struţ, cu care domnii 
Moldovei şi ai Valahiei erau încoronaţi când ei mergeau de se închinau sultanului 
ca să primească învestitura. Obiceiul era ca până a nu intra în sala de audienţă 
a sultanului, arzodaşi, cel întâi uşer numit capusilar kiethudaşi să îmbrace pe 
domn cu caftan şi muhzur-aga să-i puie pe cap cuca domnească. Mai erau însă 
şi alte cuce mai mici pentru solaki. 

2 Monedă turcească de pe timpul lui sultan Mahmud. 

El mergea şi iar mergea, 

în Ţarigrad ajungea, 

La divan că se ducea 

Şi din gură-aşa zicea: 

„Auzit- am, auzit 

De-un voinic ce mi-aţi robit, 

Iată-mă-s că am sosit 

Să vi-1 plătesc îndoit". 

El desagii deşerta, 

Turcii toţi năvală da, 

Şi pe jos se tăvălea, 

Unul pe-altul se-mpingea. 

Iar Novac că alerga, 

Pe Grue mi-1 dezlega, 



Un paloş în mână-i da 
Şi din gură cuvânta: 
„Bate tu marginile, 
Eu să bat mijloacele, 
Că le ştiu soroacele." 
El tăia la turci, tăia 
Pân' ce bine ostenea, 
Apoi iute purcedea 
Amândoi de se ducea 
In codrii Catrinului, 
In pădurea Pinului, 
Unde corbii locuiesc 
Şi ca frunza se-nmulţesc 
Şi bine hălăduiesc! 

XXXVII 

Fata cadiului 



VASILE ALECSANDRI 



La grădină, la cerdac 

Lui Hagi Baba-Novac 

Care poartă comănac, 1 

Lungă masă e întinsă 

Şi de oaspeţi mulţi cuprinsă. 

Dar la masă cine şede? 

Pe-mprejur cine se vede? 

Şede bătrânul Novac 

Ce trăieşte-acum de-un veac, 

Cu cincizeci de finişori, 

Tinerei, mândri bujori, 

Şi cincizeci de finişoare, 

Tinerele garofioare. 

Toţi cu bine petreceau, 

Pe Novac îl fericeau, 

Numai tânărul Ioviţă, 

Copilaş de Novăciţă, 

Nici nu bea, nici nu mânca: 



De la inimă ofta. 
„Nepoţele hăi, Ioviţă, 
Copilaş de Novăciţă, 
Şoimuleţ, pui de român 
Ce nu ştie de stăpân! 
Nici nu bei, nici nu mănânci. 
Ce stai pe gânduri adânci?" 
„Eu pe gânduri am căzut 
De când, moşule,-am văzut 
Pe fata cadiului 2 
Din satul Odriului." 3 
„Fecioraş pui de român 
Ce nu ştie de stăpân! 
Dacă este mări,-aşa, 
încetează de-a ofta 
Şi te du în grajdul meu 
De-ţi alege-un pui de zmeu 
Din cincizeci de bahameţi, 



1 Comanacul e coifură călugărească. Este de crezut că bătrânul Novac din 
această baladă nu e tot acela din balada precedentă, căci nu se potriveşte 
comănacul său cu hainele novăceşti şi cuca viteazului ostaş şi prieten al domnului 
Mihai Viteazul. 

2 Cadiu, cuvânt turcesc ce însemnează judecător. 

3 Din Adrianopol. 

Bahameţi cu perii creţi, 
Şi-ţi fă singur izbânda 
Ca să-ţi capeţi dobânda." 
Tinerelul se scula, 
Lui Novac se închina, 
Mâna dreaptă-i săruta 1 
Şi la grajd se îndrepta. 
Iar la grajd dacă mergea, 
El un mânz îşi alegea, 
Mânz de fugă sprintenel, 
Ieşea-n vară pătrărel 2 , 
Mânz ce fuge ca şolcanul 
De nu-1 prinde nici arcanul. 
Pe el iute că sărea 
Şi din fugă mi-1 oprea 
La o poartă de grădină, 
De grădină cu flori plină 
Unde stau cadânele 3 
De se-ngân cu florile. 
„Tu, fată-a cadiului 
Din satul Odriului, 
Ghelai, ghelai pân' colea 4 
Ca să-mi dai o floricea, 
Şi mi-o dă cu mâna ta 



Ca să-mi dreagă inima". 
Copila cadiului 
Din satul Odriului 
Rumeoară se făcea 
Şi trei flori ea-şi alegea, 
Şi trei flori ea culegea, 
Ş-un fir de păr îşi smulgea 
Şi cu firul le lega 
Ş-apoi tainic ea le da 
Unei roabe mândruliţă 
Să le ducă la portiţă. 
Voinicelul greu ofta, 
Perişorul săruta 
Şi din gură cuvânta: 
„Tu, fată-a cadiului, 
Surioara crinului! 
Ghelai, ghelai pân colea 
Ca să-mi dai o floricea, 
Dar mi-o dă cu mâna ta, 
Ca să-mi dreagă inima." 
Copila cadiului 
Din satul Odriului 
Bujorică se făcea 
Ş-o garoafă culegea 



1 Sărututul de mână e un semn de respect din partea celor tineri către cei 
mai bătrâni. Acest obicei există din vechime la români, căci ei au mult respect 
pentru bătrâneţe. 

2 Adică de patru ani. 

3 Femeile turceşti port numele de cadâne. 

4 Expresie turcească ce însemnează: Vină până colea. 

O garoafă ca şi ea, 
Apoi singură-o ducea 
Celui mândru Novăcel, 
Avere-ar parte de el! 
Fecioraşul se pleca, 
De mijloc o apuca, 
La sânu-i o ridica 
Şi la fugă se-arunca, 
Şi din fugă-o dezmierda, 
Mii de sărutări îi da. 
Iar cea roabă medioară 
Şi de minte cam uşoară 
Spaimă singură-şi făcea 
Şi-ntr-un suflet se ducea 
La cadiu, la cafenea, 
Unde beau turcii cafea. 
„Sai, cadiule, nu sta, 
C-au răpit pe fiica ta!" 
Cadiul se-ngălbenea, 
Celmaua pe ochi punea, 
Pe-o tătarcă-ncăleca 1 
Şi la goană se lua, 
Iapa câmpii apuca, 
Urechiuşele-şi culca, 
Urma mânzului călca, 
Fugea mânzul nechezând, 

1 Adică: încăleca pe o iapă de soi tătăresc. 

2 Acest fapt se găseşte raportat în călătoria dlui de Lamartin în Orient. Un 
arap furând calul altuia, acesta se luă pe urma furtului, dar când era să-1 ajungă, 
el însuşi îi strigă ca să muşte calul de ureche, căci el prefera a-1 pierde decât a-1 
vedea ajuns de alt cal. 



Iapa fugea rânchezând, 
Ş-aşa bine că fugea, 
Mai că mai îl ajungea. 
Dacă vedea şi vedea, 
Fata mintea nu-şi pierdea, 
Ea pe mânz că se pleca, 
De ureche mi-1 muşca, 2 
Urechiuşa sângera, 
Iar mânzul se oţerea 
Şi sărea, sărea, sărea, 
Ş-aşa bine că fugea, 
Intr-o clipă ajungea 
In grădină, la cerdac, 
La hagi Baba-Novac. 
Cadiul încă sosea, 
Iataganul îşi scotea, 
Iar Novacul cel bătrân 
Ce nu ştie de stăpân, 
îşi ridică genele, 
Genele cu cârjele 
Ca să-şi vadă oaspele: 
„Stai, cuscre cadiule, 
Să ne-ascultăm vorbele, 
Că junii fac certele 
Şi bătrânii pacele!" 

XXXVIII 

Mogoş vornicul 

In oraş, la Bucureşti, 
Tot să stai şi să priveşti 
Pe cei şapte voinicei, 
Mândri puişori de zmei, 
Şapte fraţi ca şapte brazi, 
Toţi de-ai lui Mogoş cumnaţi. 
Ei în capul podului, 
In fruntea norodului, 
Aşteptau pe sora lor 
Şi pe mândru-i soţior, 
Mogoş, vornicul bogat, 
Ce glumeşte ne-ncetat. 
Ei la umbră se culcau, 
Beau voios şi ospătau, 
Cu ploscuţa închina 
De cinci vedre ş-o oca, 
Vadra Ţarigradului, 
Măsura-mpăratului. 
Iar fratele cel mai mare 
(Că-i mai mare, minte n-are) 
Pe drum ochii-şi alerga 
Şi cu glas dogit striga: 



„Zăriţi voi ce zăresc eu? 
Iată vine ca un zmeu, 
Vine Mogoş vornicul, 
Călare pe galbenul." 
Fraţii toţi mi se sculau, 
Peste câmpuri se uitau, 
Şi vedeau, mări, vedeau 
Cum venea Mogoş, venea: 
„Bună ziua, şapte fraţi, 
Şapte fraţi ca şapte brazi!" 
„Bun sosit, frate cumnate, 
Ai venit pe neaşteptate. 
Dar unde ţi-e soţioara? 
Ce ne-ai făcut surioara? 
Ori poate c-ai şi uitat 
Către noi că te-ai legat 
Când pe Stanca ne-ai luat, 
S-o aduci la frăţiori. 
Pe iarnă de nouă ori, 
Că-s mai multe sărbători: 
Pe vară de patru ori, 
Că-s mai multe lucrători?" 

„Ba, măi fraţi, eu n-am uitat 
Către voi că m-am legat, 
Şi cu Stanca am plecat 
S-o aduc la desfătat, 
Dar în drumul părăsit 
Turci, tătari ne-au întâlnit 
Şi pe Stanca mi-au răpit." 
„Pe Stăncuţa ne-au răpit 
Şi tu, Mogoş, ai fugit? 
Cu cei furi nu te-ai luptat, 
După ei nu te-ai luat, 
Nouă ani să-i tot alungi 
Şi cu moartea să-i ajungi? 
Mori dar, câine blestemat! 
Că ţie nu ţi-a fost dat 
Ca să fii vrednic cumnat 
Cu- ai Stăncuţei şapte fraţi, 
Şapte fraţi ca şapte brazi!" 
Şi cu toţii crunt turbau 
Paloşele ridicau. 
Iar fratele cel mai mare 
(Că-i mai mare, minte n-are) 
Paloşul mi-1 învârtea, 
In Mogoş îl azvârlea, 
Dar nici că mi-1 nimerea. 
Paloşu-n vânt vâjâia, 
De-un zid mare se lovea 
Şi-ndărăt se întorcea, 
Lângă Mogoş de cădea 
Şi-n pământ se îngropa 

Şi până în mănunchi intra. 
Iar fratele cel mai mic 
(Că-i mai mic, e mai voinic) 
Paloşul mi-1 învârtea, 
în Mogoş îl azvârlea, 
Şi prin inimă-1 junghea! 
Când deodată ce vedea, 
Ce vedea şi nu credea? 
O teleagă zugrăvită, 
Pe dinuntru poleită 
Cu doisprezece telegari, 
Telegari cu coame mari, 
Şi-n teleagă sora lor 
înflorind ca un bujor! 
„Bună ziua, fraţii mei. 
Şapte puişori de zmei! 
Dar unde vi-i cumnatul? 
Ce mi- aţi făcut bărbatul?" 
„L-am trimis în iad de-a drept 
Cu şapte paloşe-n piept, 
Că nu-i vrednic să trăiască 
Şi cu noi să se rudească 
Cine-n oardă păgânească 
Nu ştie să vitejească 
Şi nevasta să-şi păzească!" 
„Vai de mine! ce-aţi făcut? 
Vai de voi! n-aţi priceput 
Cum că Mogoş a glumit 
Când de mine v-a grăit?" 
Bine vorba nu sfârşea, 

Lacrimi din ochi îi ieşea, 
Lângă Mogoş ea cădea, 
Cu braţele-1 cuprindea, 
II bocea, îl dezmierda, 



Apoi sufletul şi-1 da 
In capătul podului, 
în ochii norodului! 1 



1 Poate că legenda raportată aice să fie izvorul de unde se trage numele 
podului Mogoşoaiei din Bucureşti. 

XXXIX 

Bujor 



VASILE ALECSANDRI 



I 

Frunză verde de negară, 
A ieşit Bujor în ţară! 1 
Bate, pradă, nu omoară, 
Pe ciocoi îi bagă-n fiare, 2 
Să-i dea bani de cheltuială 
Şi haine de primeneală. 
Bujor iese, Bujor zice: 
„Halal de tine, voinice! 
Haideţi, copii, după mine 
Că ştiu calea-n codru bine 
Şi ştiu turme de berbeci, 
Izvoare cu ape reci, 
Şi neveste frumuşele 
Şi desagi cu rubiele!" 

Ici în vale, colea-n vale 
Sună-un glas duios cu jale, 



Glas frumos de fată mare, 
Bujor prinde-o sărutare! 

Ici în vale, la pârâu, 
Două fete spală grâu, 
Bujor le ţine de brâu! 

Ici în vale, la fântână, 
Două fete spală lână, 
Bujor le strânge de mână! 

Ici în valea lui Terinte, 
Două fete culeg linte, 
Bujor le scoate din minte! 

II 

Frunză verde de negară, 
La Focşani, între hotară, 
Este-un bordei cam plecat 3 
De copaci înconjurat. 
Acolo-i Bujor culcat, 



1 Acest hoţ vestit, poreclit Bujor din cauza culorii părului său, a ieşit în ţară 
pe la începutul veacului XIX. El era fecior boieresc la moşia unui boier pân' a 
nu se da la hoţie; fiind însă rău bătut într-o zi de stăpânul său, Bujor a apucat 
calea codrului, ca să-şi răzbune în contra boierilor. Cântecul însuşi zice că el nu 
făcea morţi de om, dar avea mulţumire a pune pe ciocoi în lanţuri. 

2 Fiare în loc de fere, provincialism. 

3 Bujor a fost prins într-un bordei, aproape de Focşani, unde el se odihnea. 

La Aniţa văduviţa, 
Ce-i dă vin tot cu vădriţa 
Şi-1 îmbată cu guriţa! 
„Aniţico, draga mea! 
Mult mi-e dor de-o floricea, 
Floricică rumeoară 
Care-o porţi în buzişoară." 
„Ştefănică Bujoraş! 
Floricica da-ţi-o-aş. 
Na şi na guriţa mea 
De-o sărută cât îi vrea. 
Iar de băut, nu mai bea, 
Că potira-i cât colea." 
„Las' să vie că nu-mi pasă 
Când mi-e paloşul pe masă 
Şi mândruţa drăgăstoasă." 
Sărutatul n-a sfârşit, 
Potira c-a şi sosit. 
Luptat-a Bujor, luptat, 
De potiră n-a scăpat! 

III 

Frunză verde de negară, 
Pe Bujor mi-1 duc prin ţară 



De-1 arată ca pe-o fiară! 
Şi mi-1 pun la închisoare, 
Fără arme, fără soare! 
Oliolio! codru frunzos, 
Cât eşti vara de frumos, 
Iarna putrezeşti tu jos! 
Ca tine Bujor în gros 
Sta culcat cu faţa-n jos. 

IV 

Frunză verde de negară, 
Pe Bujor mi-1 judecară, 
La Divan îl întrebară, 
Mulţi creştini de-a omorât 
Cât prin ţară a hoţit? 
Iar Bujor cruce-şi făcea 
Şi cu dreptul răspundea: 
„Mort de om eu n-am făcut, 
Dar ciocoi mulţi am bătut!" 
„Ştefane Bujorule, 
Unde-ţi sunt averile 
Ca să-ţi scapi tu zilele?" 1 
„Le-am ascuns pe la copaci, 
De-ajutor la cei săraci, 
Să-şi cumpere boi şi vaci!" 2 



1 După înţelesul acestor două versuri, se vede că şi pe timpul lui Bujor unii 
din judecători erau supuşi farmecului banilor. 

2 Hoţii români s-au arătat mai totdeauna cu îndurare pentru cei slabi şi 
săraci; de aceea şi poporul îi consideră ca pe nişte eroi şi are pentru ei o dragoste 
plină de admirare. 

V 

Frunză verde de negară, 
Bujor se suie pe-o scară... 
Plâng săraci cu jale- amară, 

Că nu-i scara domnilor 
Şi e scara hoţilor, 
Calea neagră-a morţilor! 



In cele mai multe balade, hoţii sunt reprezentaţi în culori vii şi mândre. 
Voicu, un alt hoţ ce s-a arătat în ţară după Bujor, răspunde ca şi acesta 
judecătorilor ce-1 întrebau despre averile adunate: 

„Averile nu v-oi da, Cu droşţile îţi primbla, 

Că pe Voicu-ţi spânzura Cu muierile-ţi mânca. 

Şi voi galbenii-ţi lua, I-am ascuns pe la copaci... 

Cu cărţile îţi juca, etc, etc." 

XL 

Jianul 1 

N-aţi auzit de-un Jian, 
De-un Jian, de un oltean, 
De un hoţ de căpitan 
Care umblă prin păduri 
Cu doisprezece panduri, 
Cu ghiebe şi cu poturi? 
El ia miei de la ciobani, 
Armăsari de la mocani, 
Fără plată, fără bani! 



Şi pândeşte la strâmtori 
De despoaie negustori, 
Şi tot prinde la boieri 
De-i curăţă de averi! 
Toţi de dânsul că fugeau, 
Toţi de el se jeluiau 
La domnul, la Caragea. 
Domnul potiră- aduna, 
După hoţ el o mâna. 



1 Jianul era de neamul său boier. El a hoţit, ca şi Bujor, pe la începutul 
veacului XIX şi şi-a săvârşit zilele la Târgovişte, fiind iertat de guvern. 
Un alt cântec al Jianului sună aşa: 



„Colea, maică,-n făgeţel 
S-a ivit un voinicel 
Pe-un cal vânăt porumbel. 
Mă duc, maică, după el". 
„Nu te duce, fata mea, 
Că-i păţi ruşine grea. 
Cel voinic cu calul mic 
Iancu Jianul îi zic. 
El pe câte le-a iubit 



Le-a lăsat şi a fugit, 

La Jiu pe unde-a umblat, 

Câte fete s-a-nşelat 

După el de s-au luat, 

Cu copii tot le-a lăsat. 

La Olt, prin oricare loc, 

Câte le-a luat la joc, 

Le-a lăsat plângând cu foc, 

De-au rămas far' de noroc". 



Pe toate le-a amăgit, 

Se vede că Jianul, ca şi Bujor, avea mare prestigiu în ochii fetelor şi că era nu 
numai fur de averi, dar şi de inimi fecioreşti. 

Iar Jianu-nţelegând 
Cele ce-i treceau prin gând 
Se-ndruma spre Olt fugând. 
Când la Olt, Oltu-i umflat, 
Că la munte 1-a plouat: 
„Măi române, măi podar, 
Trage podişca de car 
Să mă treci la cela mal 
Cu viteazul ist de cal. 
Trage podul mai de-a drept 
Pân' nu-ţi pun un glonte-n piept, 
Nu-mi fii duşman şi-mi fii frate 
De nu vrei un glonte-n spate." 
Dar podarul se gândea 
Şi cu lene se-ntindea. 
Dacă vedea şi vedea, 
Jian rostul nu-şi pierdea. 
El se aruncă înot 
Cu suflet, cu cal, cu tot. 
Calu-n apă se lupta, 
Iar Jianul cuvânta: 
„Decât să mă rog de prost 
Ca să deie podu-n rost, 
Mai bine cu murgu-not 

Că şi el e pui de Olt. 
Decât să mă căciulesc, 
Mai bine să haiducesc! 
Hai, voinice murguleţ, 
Nu mai face părul creţ, 
Hai la Slatina-n judeţ, 
Unde gazda ne-om afla 
Ş-amândoi ne-om răsufla!" 
Când la gazdă el sosea, 
Ce vedea şi ce- auzea? 
Potira gazda lega, 
De Jian o întreba. 
„Haide iar, murgule, hai, 
Hai la munte sus, pe plai, 
Să scăpăm de chiu, de vai!" 
Fugea murgul cât fugea, 
Dar potira-1 ajungea, 
Pe Jianu mi-1 prindea 
Şi-1 ducea la Caragea. 
Vai! sărmanul voinicel! 
Sărăcuţ, amar de el! 
Căci pe loc mi-1 judecară, 
Cu lanţuri mi-1 încărcară 
Şi-n ocnă mi-1 aruncară. 

Tunsul 1 



Vestea-n ţară a ajuns 

De un hoţ cu nume Tuns, 

Că prin codri a ieşit 

De şase-ntovărăşit, 

Toţi voinici, aleşi panduri, 

Oaspeţi ageri de păduri, 

Ce se port din crâng în crâng, 

Câţi îl văd, de ei se plâng. 

Că nici unde nu gândeşti, 

Cu dânsul te întâlneşti 

Şi-1 auzi zicând cu bine: 

„De unde vii, măi creştine? 

Din ce sat, din ce oraş? 

Luat-ai la drum răvaş 

Să nu pătimeşti cevaş? 



Te jur cu pistolu-n piept, 
Spune mie tot cu drept, 
De ai bani mai multicei, 
Dă-mi jumătate din ei, 
Că-ţi dau la mână răvaş 
Să nu rămâi păgubaş, 
Şi cu vreme de-oi trăi, 
Pân-într-unul ţi-oi plăti, 
Dar cumva de-oi muri eu, 
Ţi-i va plăti Dumnezeu!" 
Vai! sărmanul voinicel! 
Sărăcuţ, amar de el! 
Căci păcatul 1-a gonit, 
Cu moarte 1-a pedepsit! 



1 Istoria Tunsului a fost scrisă de un autor rus şi tipărită într-un calendar, 
după ocupaţia Valahiei de către armiile ruseşti, la 1828. O parte din acea istorie 
anecdotică a fost tradusă de dl A. Donici şi tipărită fin Foaia ştiinţifică şi literară 
ce s-a publicat la Iaşi în anul 1844. 

XLII* 

Drago f 

I 

Dragoş, mândru ca un soare 2 , 
A plecat la vânătoare. 
Ghioaga şi săgeata lui 
Fac pustiul codrului! 
Cerbul moare, urşii pier 
Şi vulturii cad din cer... 
Iată că-ntr-o dumbrăvioară 
El zăreşte-o căprioară, 
Fiară blândă de la munte, 
Cu steluţă albă-n frunte 
Şi corniţe subţirele 
Şi copite sprintenele. 
Căprioara cum îl simte 



Lasă locurile strimte, 
Fuge, saltă, zboară, piere, 
Ca un vis, ca o părere; 
Iară Dragoş înfocat 
O goneşte ne-ncetat. 
Zi de vară cât de lungă, 
Vânătorul o alungă, 
Ş-amândoi se pierd de vii 
în codri merei pustii! 

II 

Iată, mări, că deodată 
O poiană se arată, 
înverzită, înflorită 
Şi de lume tăinuită. 



* Balada Dragoş, fiind inclusă de poet în ciclul Mărgărităreklor, este reprodusă 
în întregime în voi. înşiră-te, mărgărite. Aici păstrăm notele lui Alecsandri din 
ediţia de la 1866 a poeziilor populare (n. ed.). 

1 Această baladă, deşi compusă de mine în stilul cântecelor bătrâneşti, am 
găsit de cuviinţă a o cuprinde în colecţia poeziilor poporale, fiindcă ea aminteşte 
una din legendele cele mai interesante ale Moldovei. 

2 Dragoş, mândru ca un soare. 

După tradiţia populară, Dragoş a venit din Ardeal şi a poposit într-o vale 
numită Câmpul lui Dragoş, ce se găseşte între Bacău şi Piatra. 
Descălecarea lui a fost pe la începutul vecului XIII. 

Asemenea se pretinde că bourul Moldovei reprezintă capul unui zimbru ucis 
de Dragoş la descălecarea lui în ţară, în secolul XIII. Bour însemnează Boul Urus. 

Iar pe iarbă-n poieniţă 
Cântă-o albă copiliţă, 
Cu ochi dulci, dezmierdători 
Şi cu sânul plin de flori. 
Căprioara, cât o vede, 
Zboară vesel, se repede 
Şi îi cade la picioare 
Pe-un covor de lăcrimioare. 
Cât viteazul o zăreşte, 
Pe loc stă şi se uimeşte! 
Uită blânda căprioară 
Şi săgeata ce omoară! 
Uită draga vânătoare, 
Uită lumea de sub soare! 

III 

"Copiliţă! zice el 
Rezemat de-un stejărel. 
Eşti tu zâna ăstui plai, 
Sau o floare de la rai?" 
"Dragoş, Dragoş, frăţioare, 
Nu sunt zână, nu sunt floare, 
Dar am suflet fecioresc 

Şi Moldova mă numesc. 
Mult e mult de când te-aştept 
Şă-mi alin dorul din piept, 
Că de Domnul sunt menită 
Ca să fiu a ta ursită!" 
"O, Moldovo-ncântătoare, 
Gingaşă fermecătoare! 
Iată, arcu-mi vitejesc 
Lângă tine -l răsădesc 1 , 
Ca să deie pân-în zori 
Crengi cu frunze şi cu flori, 
Şi cu- acele crengi frumoase 
Să-mpletim cununi voioase, 
Una ţie, una mie, 
Pentru-a noastră cununie!" 

IV 

A doua zi ei plecară 
Şi prin codri apucară, 
Amândoi îmbrăţişaţi, 
Cu flori mândre-ncununaţi. 
Dealuri multe ei suiră, 
Multe dealuri coborâră, 



1 Iată, arcu-mi vitejesc, 
Lângă tine-l răsădesc. 

In munţii Moldovei dinspre Ardeal am văzut un stejar bătrân de mai multe 
sute de ani, pe care locuitorii îl numeau: Arcul lui Dragoş. El era cu trunchiul 
îndoit ca un arc. 

Pân-în valea cea-nverzită, 
De-un râu luciu răcorită 1 . 
Copiliţa-nveselea 
Şi din gură-aşa grăia: 
"Dragoş, Dragoş, frăţioare, 
Lasă ochii tăi să zboare 
Peste dealuri şi câmpii 
Păscute de erghelii, 
Peste văi, peste grădini 
Unde zbor mii de albini, 
Peste ape curgătoare 
Şi dumbrăvi răsunătoare. 
Cât pământ tu vei vedea, 
E cuprins de zestrea mea! 
Ş-acea dalbă de moşie 
Toată-n veci a ta să fie, 
Ca să fie-n veci scăpată 
De o fiară-nfricoşată, 
De un zimbru fioros 2 
Care-o calcă-n sus şi-n jos". 

V 

Bine vorba nu sfârşea, 
Din râu iată că ieşea 
Zimbrul aprig ca un zmeu, 
Cu lungi coame ca de leu, 
Şi cu coarne oţelite, 
Şi cu aripi la copite. 
Fiară cruntă şi turbată 
Pleca fruntea lui cea lată 
Şi sărind, mugind, da zor 
Peste mândrul vânător. 
Iară Dragoş s-aţinea 
Şi, cel zimbru cum venea, 
Ghioaga-n frunte -i arunca, 
Fruntea-n două-i despica! 
Apoi capul îi tăia, 
Intr-o lance îl punea 
Şi pleca în veselie 
Pe frumoasa lui moşie, 
De păgâni să o ferească 
Şi ca domn să o domnească! 



1 De-un râu luciu răcorită. 
Râul Moldova. 

2 De un timbru fioros. 

Tradiţia veche pretinde că bourul Moldovei reprezintă capul zimbrului ucis 
de Dragoş când a descălecat în ţară; istoria însă susţine că acel bour vine de la 
cetatea Caput Bovis ridicată de împăratul Traian în Dacia. 

XLIII 

Movila lui Burcel! 

Intr-o zi de sărbătoare, 
Intr-o zi cu mândru soare 
Care lumea-nveselea 
Şi cu aur o-nvelea, 
Iată, mări, se ivea, 
Ca alt soare strălucea 
Domnul Ştefan cel vestit, 
Domnul cel nebiruit! 
El pe cal încăleca 
Şi cu mulţi voinici pleca 
De la scara curţii lui 
La biserică-n Vaslui. 2 
Clopotele răsunau, 
Steagurile-i se-nchinau, 
Armăsarii spumegau, 
Frâiele şi le muşcau, 



Iar poporul tot striga: 
„Să trăieşti, măria-ta!" 
Când aproape de intrare, 
Ce s-aude-n depărtare? 
Glas de om chiuind tare: 
„Hai, ho, ţa, ho, Bourean, 
Trage brazdă pe tăpşan." 
Ştefan-vodă se oprea 
Şi din gură-aşa grăia: 
„Auzit-aţi, auzit 
Glas de român necăjit? 
Intr-o clipă să-1 găsiţi, 
Şi cu el aici să fiţi." 
Cinci panţiri se alegeau, 
Pe Vaslui în sus mergeau 
Pân' zăreau într-o movilă 



1 Intre Iaşi şi Vaslui se află un deal gol numit Movila lui Burcel. Poporul însă 
îi zice Movila lui Purcel, şi unii arheologi pretind că acest nume îi vine de la 
generalul roman Porcelus care ar fi tăbărât pe vârful ei. Balada ne spune adevărata 
origine a numelui dealului. 

2 Sub Ştefan-vodă cel Mare scaunul domniei a fost câtva timp în oraşul 
Vaslui, poziţia acestui oraş fiind mai îndemânatică pentru apărarea ţării în contra 
năvălirii tătarilor. Codrii Vasluiului erau pe atunci foarte întinşi şi au mistuit 
multe hoarde de tătari. 

Un român arând în silă 
Şi movila brăzduind 
Şi din gură chiuind: 
„Hai, ho, ţa, ho, Bourean, 
Trage brazdă pe tăpşan!" 
Cei panţiri descălecară, 
Pe român îl ferecară, 
La Vaslui îl aduceau 
Şi la Domnul mi-1 duceau: 
„Măi române, să n-ai teamă, 
Spune nouă cum te cheamă?" 
„Teamă n-am că sunt român! 
Teamă n-am, că-mi eşti stăpân! 
Tu eşti Ştefan domn cel mare 
Care -n lume seamăn n-are 
Şi eu sunt Şoiman Burcel, 
Puişor de voinicel!" 
„Să trăieşti dacă n-ai teamă! 
Dă-ne nouă bună seamă 
Cum de te-ai păcătuit 
Să te-apuci de plugărit, 
Tocma-n zi de sărbătoare, 
Tocma-n timp de închinare?" 1 
„Doamne, pun mâna la piept 

Şi mă jur să-ţi spun cu drept. 
Pân-a nu- ajunge plugar 
Aveam falnic armăsar 
Şi o ghioagă nestrujită 
Cu piroane ţintuită, 
Care când o învârteam 
Proaşcă prin duşmani făceam, 
Câte opt pe loc turteam! 
Alelei! pe când eram 
Om întreg de mă luptam, 
Mulţi păgâni am mai stricat! 
Multe capete-am fărmat 
De tătari şi de lifteni 
Şi de falnici ungureni! 
Iar în loc la Războieni 2 
Mi-a căzut ghioaga din mână 
De o sabie păgână: 
Dar n-a căzut numai ea, 
A căzut şi mâna mea 
Cu păgânu- alăturea!... 
De-atunci n-am ce să mă fac 
C-am ajuns un biet sărac, 
Nici n-am casă, nici n-am plug, 
Nici juncani ca să-i înjug! 



1 Cunoscut este din istorie şi din tradiţie că Ştefan- vodă a fost foarte religios. 
El a zidit în ţară 40 de biserici, spre pomenirea numeroaselor sale izbânzi asupra 
leşilor, a ungurilor, a tătarilor, a turcilor şi a cazacilor cu care a fost în luptă în 
tot cursul glorioasei sale domnii. 

2 Crâncena bătălie cu turcii de la anul 1476 în care Ştefan a avut a se lupta cu 
toată oastea lui Mohamed II, în număr de 120. 000 ostaşi. 

Toată vara m-am rugat 
De bogaţii cei din sat 
Să-mi dea plugul ca să ar... 
Mi-a fost ruga în zadar. 
Atunci, Doamne, mă-ntorsei, 
La tătari că mă dusei, 
Un plug mare că prinsei, 
Şi c-un bou îl înjugai 
Şi de lucru m-apucai, 
Că săracul n-are soare, 
Nici zile de sărbătoare, 
Ci tot zile lucrătoare!" 
Domnul Ştefan l-asculta 
Şi din gură cuvânta: 
„Măi Burcele, fătul meu! 
Iată ce hotărăsc eu: 



Ia-ţi un plug cu şase boi 
Şi mergi bogat de la noi. 
Ia-ţi movila răzăşie 
Ca s-o ai de plugărie, 
Dar în vârfu-i să te-aşezi, 
Ca stejar să priveghezi, 
Şi tătarii de-i vedea 
C-au intrat în ţara mea, 
Tu să strigi cât ce-i putea: 
Sai, Ştefane, la hotare 
C-a intrat sabie-n ţară! 1 
Atunci eu te-oi auzi, 
Ca un zmeu m-oi repezi 
Şi nici urmă-a rămânea 
De tătari în ţara mea!" 



1 Istorie! Tradiţia spune că în adevăr pe timpul lui Ştefan-vodă, şedea un 
ostaş de-al lui pe Movila lui Burcel, cale de o poştă şi jumătate de la Vaslui, şi că 
glasul său era atât de puternic, încât ajungea pân-în auzul Domnului! 

XLIV 

Ştefan Vodă şi şoimul 



ŞTEFAN 

Şoimule, şoimuţ uşor, 
Fă-te roată sus în zbor. 
Ce se vede la hotare 
De s-aude zgomot mare? 

ŞOIMUL 

Ştefane! viteazul meu! 
Zău! de altul c-ar fi rău, 
Iar de tine mult e bine 
Că tu eşti şoiman ca mine. 
De jur împrejurul tău 
Năvălesc duşmani mereu 1 , 
Te calc ungurii făloşi 
Şi lifteni necredincioşi, 



Te calc hanii tătăreşti 
Şi urdiile turceşti! 

ŞTEFAN 

Las' să vie, las' să vie 
Să se deie pradă mie! 
Moartea-i paşte ca o turmă, 
Păcatu-i mână din urmă. 
Mulţi au mai venit la noi, 
Putini s-au dus înapoi, 
Că-s român cu patru mâini 
Şi am leacuri de păgâni: 
De tătari am o săgeată, 
De turci pala mea cea lată, 
De lifteni un buzdugan 
Şi de unguri un arcan. 

XLV 

Cântecele lui Ştefan Vodă 



Ştefan, Ştefan, Domn cel mare, 
Seamăn pe lume nu are 
Decât numai mândrul soare! 
Din Suceava când el sare, 
Pune pieptul la hotare 
Ca un zid de apărare! 
Braţul lui fără-ncetare 
Bate hoardele tătare, 
Bate cetele maghiare, 
Bate Ieşi din fuga mare, 
Bate turci pe zmei călare 
Şi-i scuteşte de-ngropare. 
Lumea-ntreagă stă-n mirare, 
Ţara-i mică, ţara-i tare 
Şi duşmanul spor nu are. 



ALTUL 

Ştefan, Ştefan, Domn cel mare, 

In Suceava cuibu-şi are 

Ca un şoim voinic şi tare. 

Din Suceava când el sare 

Zi şi noapte, de călare, 

Se bate-n patru hotare. 

Pe tătari îi căsăpeşte, 

Pe unguri îi pârjoleşte, 1 

Şi pe turci îi risipeşte. 

Iar pe Ieşi cu chica tare 2 

Ii avântă-n spânzurare, 

Şi-i înjugă ca să are! 3 



1 Pe unguri îi pârjoleşte. 

Aluzie la bătălia de la Baia, unde o mulţime de unguri au pierit în focul acelui oraş. 

2 Iar pe Ieşi cu chica tare 
li avânta-n spânzurare. 

Intr-una din năvălirile leşilor în Moldova, Ştefan Vodă i-a surprins într-un codru, 
şi pe câţi din ei a robit i-a spânzurat de păr în copaci. După acea nenorocită expediţie, 
regele polon, întorcându-se în ţara lui, a dat un decret poruncind ca toţi leşii să 
poarte chica scurtă. (Tradiţie). 

3 Şi-i înjugă ca să are. 

Aluzie la Dumbrava Roşie ce a fost arată de Ieşi înjugaţi la plug şi semănată apoi 
cu ghindă. 

XLVI 

Bogdan 

I 

Lăpuşneanul cel cumplit 1 
Stă pe scaun poleit. 
Curtea-i plină de boieri, 
Vornici, hatmani, vistieri 
Ce se-nchină Domnului 
Şi se tem de ura lui 
Că ura lăpuşnănească 
E peire boierească. 2 
Iată, mări, că deodată 
Un luceafăr se arată 
Cu chip vesel şi domnesc 
Şi cu mersul voinicesc! 
Cine-i mândrul tinerel. 



Care-i tras printr-un inel? 
E Bogdanul cel glumeţ 
Şi la luptă îndrăzneţ, 
Şi de carte cărturar 
Şi de arc bun săgetar. 
El în sală-naintează 
Şi la Domnu-ngenunchează, 
Apoi zice: „Mă rog ţie, 
Taică, Doamne din domnie, 
Voie dă-mi să iau soţie 
Ursita ce-mi place mie. 
Ea nu-i fată de-mpărat 
Şi-i chiar de litean bogat 
Şi de lege lepădat, 



1 In ediţia baladelor, partea II, publicată la Iaşi în anul 1853, s-a lunecat o 
greşeala importantă, confundând pe Bogdan Chiorul, fiul lui Ştefan cel Mare, 
cu Bogdan, fiul lui Alexandru Lăpuşneanu. După aflările de la cântăreţi, balada 
a luat schimbare la începutul ei şi se potriveşte chiar cu cronica Moldovei ce 
zice despre Bogdan fiul lui Lăpuşneanu că „de carte nu era prost, la călărime 
sprinten, cu suliţa la hal nime nu-1 întrecea, a săgeta din arc era mare meşter, îi 
plăceau jocurile copilăreşti şi glumele" etc. 

2 Aceste două versuri fac negreşit aluzie la uciderea celor 47 de boieri mari 
în vreme ce benchetuiau la masa lui Alexandru Lăpuşneanu. Vezi descrierea 
făcută de C. Negruzzi. 

Da-i fecioară ca o stea, 
Mândră ca o păsărea, 
Dulce ca o floricea, 
Şi sufletul meu o vrea!" 
Lăpuşneanul se-mblânzeşte 
Şi din gură-aşa grăieşte: 
„Dragul tatei, mergi cu bine, 
Voie tu ai de la mine!" 
Astfel zice şi-1 sărută 
Ca pe-o floare-n sân crescută, 
Şi pocloanele-i găteşte 
Şi pe cale mi-1 porneşte 
Cu o sută de nuntaşi, 
Toţi aleşi din tăbăraşi. 

II 

Nuntaşii încălecau, 
Cu Bogdan vesel plecau, 
Ei plecau pe la Sân-Petru. 
Ş-ajungea pe la Sân-Metru 1 
La liteanul cel bogat 
Şi de lege lepădat. 
Iar liteanul de-i vedea 
Poarta curţii închidea 
Şi-n lanţuguri o lega 

Şi din gură-aşa striga: 
„Care este mirele, 
Mirele, ginerele, 
Sară el zidurile, 
Să deschidă porţile!" 
Cât Bogdan îl auzea, 
De sârg mi se repezea, 2 
Calul îşi înfierbânta 
Ş-un răpez voinic îi da. 
Calul rândunel zbura 
Şi în curte că era! 
Iar în curte cum sărea, 
Bogdan timpul nu pierdea, 
Poarta curţii deschidea 
Şi nuntaşii toţi intra. 
Liteanul că se mira 
Şi mustaţa- şi răsucea 3 
Şi din gură iar zicea: 
„Care este mirele, 
Mirele, ginerele, 
Sară el teancurile 
Să-şi ia postavurile!" 
Cât Bogdan îl auzea, 
Calul iar îşi repezea, 
Peste teancuri el zbura, 



1 Adică pe la sfântul Dimitrie. 

2 De sârg, cuvânt vechi ce însemnează degrabă. 

3 Răsucirea mustăţii e considerată ca un semn de plăcere. Românul, când 
vede o nevastă frumoasă, îşi răsuceşte mustaţa cu mulţumire şi astfel îi dă a 
înţelege că îi place. 

Apoi le desfăşura, 

Şi le da pe la nuntaşi 

Care-n lupte sunt fruntaşi, 

Cum era şi nuntaşul 

Aşa-i da şi postavul. 

De era el nălţişor, 

Ii da postav roşior, 

Să fie strălucitor. 

De era el medior, 

Ii da postav gălbior, 

Ca să-1 prindă binişor. 

De era el mititel, 

Ii da postav albăstrel, 

Ca să se mândrească-n el! 

III 

Liteanul se bucura, 
El în casă că intra, 
Lui Bogdan că arăta 
Trei copile tot de-un stat, 
Tot de-un chip asemănat. 
Albe gingaşe tustrele 
Ca trei flori de viorele. 
Domnul tânăr le privea, 
Cu ochi dulci care sticlea, 
Iar liteanul mi-i zicea: 
„Care este mirele, 
Mirele, ginerele 

Cunoască-şi el mireasa, 

Cunună-se cu dânsa!" 

Bogdan mintea nu- şi pierdea, 

Inel din deget scotea, 

Pe covor îl arunca 

Şi din gură cuvânta: 

„Care-mi este mireasa, 

Să mă iubesc cu dânsa, 

Culeagă-mi ea inelul, 

Inelul cu degetul, 

Căci am sabia-nsetată 

Ce doreşte cap de fată". 

Din trei două nici mişca, 

Iar mireasa se pleca, 

Pe covor îngenunchea, 

Ca o floare se-ndoia, 

Şi inelul culegea 

Şi-n degeţel şi-1 punea. 

Ochii mirelui sticlea, 

Inima-i se-nveselea. 

El mireasa- şi ridica, 

Pe ochi dulce-o săruta 

Şi pe braţe mi-o purta 

Şi-n rădvan că o punea 

Şi spre ţară purcedea. 

După ei încă venea 

Car mare cu drsuştele, 1 



1 Druşte se numesc fetele prietene ale miresei care o întovărăşesc şi o asistă 
la cununie. Ele sunt împodobite cu peteală de aur pe cap, ca şi mireasa. 



POEZII POPULARE ALE ROMÂNILOR 



149 



Grădina cu florile 
Şi o sută de nuntaşi, 
Toţi aleşi din tăbăraşi. 
Ei plecau pe la Sân-Metru 
Ş-ajungeau pe la Sân-Petru 



Şi pe loc cât ajungeau, 
Mândră nuntă că făceau, 
Vestele de se duceau 
La vecini şi-n depărtări, 
Peste nouă ţări şi mări! 



jj-q VASILE ALECSANDRI 



XLVII 

lordachi al Lupului 



i 

Jos, pe apa Prutului, 
In ţinutul Huşului 
La casele Lupului 2 
Mers-a ura Domnului! 
Mers-a ura şi lovit- a, 
Pe Iordache prăpădit-a! 
El cu Domnul se-nvrăjbea 
Şi călare pribegea 
Pe drumul Bugeacului, 
Scăparea pribeagului, 
Şi cu bine el sosea, 
Adăpost el îşi găsea 
La saraiul Hanului, 
Cumnatul sultanului. 
Frunză verde măcieş, 



Mare groază-i sus, la Ieşi, 
De Iordache c-a să vie 
Să aducă grea urgie 
De tătari cumpliţi grămadă 
Să le deie ţara-n pradă! 
Boierii se adunară 
De la târg şi de la ţară 
Şi trei zile se vorbiră, 
Trei zile se sfătuiră 
Lui Iordache, să-1 înşele, 
Trimiţându-i măgulele 
Ş-un poclon de zece pungi, 3 
Patru şaluri tot în dungi, 
Două scurte, două lungi. 
Ş-un fugar frumos, domnesc, 
De soi bun, moldovenesc, 



1 In letopiseţul lui Ion Neculce, se pomeneşte de un Iordache Costache Lupu, 
ce a fost vel stolnic sub domnia lui Grigore Ghica 1727. El era fiul lui Lupu 
Costache Gavriliţă care a jucat un rol însemnat în războiul lui Petru cel Mare cu 
turcii. 

2 Trebuie să presupunem că Iordache al Lupului avea afară de Mileşti ce se 
află în ţinutul Vasluiului, o altă moşie, pe malul Prutului, unde 1-a ajuns urgia 
domnească ce 1-a silit a pribegi la tătari. 

3 O pungă cuprindea 500 lei. 

Şi o carte mare-nchisă 
Ca de la Domnie scrisă, 
O hârtie-nşelătoare, 
Poftitoare, rugătoare, 
Ca să vie-Iordache-acasă 
La Măria cea frumoasă. 
Iar de-i trebuie domnie, 
I-o dă Vodă cu frăţie, 
Intre ei pace să fie!. . . 
Iordăchel se-nveselea, 
Iară hanul îi grăia: 
„Zece zile mai aşteaptă 
Ca să ai tu parte dreaptă, 
Căci am scris la-mpărăţie 
Pentru-un firman de domnie, 
Ori de nu, ia-ţi oastea mea 
Şi cu dânsa fă ce-i vrea." 
„Ba, eu oastea n-oi lua, 
Că ţara m-a blestema. 
Cine-aduce oaste-n ţară 
Sub blestemul ţării piară!" 1 
Astfel dac-a cuvântat, 
Cu hanul s-a sărutat 
Şi spre ţară a plecat 
Cu Marin şi cu Ciocan, 
Cu Lisandru cel bălan, 2 



Şi cu Zaria, bun viteaz 3 
Ce-i cam negru pe obraz. 
Toţi cu inimile drepte, 
Slugi viteze şi-nţelepte; 
Oameni buni şi credincioşi 
Ce-s la masă ruşinoşi, 
Dar la luptă hărţăgoşi! 

II 

Vinerea spre sâmbăta, 
El Măricăi s -arăta 
Şi cu drag o săruta 
Mulţumind lui Dumnezeu 
C-a sosit la locul său. . . 
Dar în lume cine ştie 
Azi şi mâini ce-o să mai fie! . 
Iată-un grec, unul Zoilă, 
Om de vrajbă şi de silă, 
Un trimis de la domnie, 
(Negre zilele să-i fie!) 
Olăceşte se ducea 
Şi la domn ştire făcea 
C-a sosit Iordache 
La Măria cea frumoasă! 
Frunză verde alunică, 
Grea pulbere se ridică 



1 Cuvinte sublime! Model de patriotism. 

2J Lisandru şi Zaria în loc de Alexandru şi Zaharia. 

De la Ieşi înspre Mileşti, 1 
Iar printr-însa ce zăreşti? 
Arnăuţi cu şuşanele, 
Cu argint pe la oţele. 



Lefegii şi darabani 
Cu- ai lor mândri căpitani. 
Iordăchele, te fereşte, 
Cursă rea ţi se găteşte! 



1 Această moşie, Mileşti, din ţinutul Vasluiului a fost proprietatea spătarului 
Neculai Cârnul, care trăia pe timpul domniei lui Ştefăniţă vodă, fiiul lui Vasile 
Albanezul (1660-1662). Neculai Cârnul era un om foarte învăţat şi cunoştea 
mai multe limbi, precum elineşte, greceşte, slavoneşte, latineşte, nemţeşte şi 
turceşte. El era bogat şi îi plăcea fastul. Când ieşea, avea un cortegiu domnesc, 
şi el purta totdeauna un buzdugan şi o platoşă de argint, pe când caii lui erau 
împodobiţi cu pere frumoase şi cu hamuri cusute cu fir de aur. 

Spătarul Neculai Cârnul, uitând binefacerile şi amicia lui Ştefăniţă vodă, 
începu o corespondenţă cu fostul domn al Valahiei, prinţul Basarab, care trăia 
retras în Polonia, şi-1 îndemnă a strânge oaste leşească şi a intra în Moldova 
pentru ca să detroneze pe Ştefăniţă, a cărui domnire era prea tiranică. Basarab 
nu numai că refuză propunerile spătarului Cârnul, dar le şi încunoştiinţă lui 
Ştefăniţă-vodă. Acesta, aprins de mânie, puse pe călău să-i taie nasul, faptă 
crudă de unde i se trase şi porecla de Cârn. 

După o aşa pedeapsă, spătariul Neculai părăsi Moldova şi se duse la Moscova, 
lângă împăratul Alexei Mihailovici, tatăl lui Petru cel Mare, şi cum sosi în capitala 
Rusiei, el fu instituit preceptorul tânărului Petru Alexievici. Această poziţie îi 
dobândi multă onoare şi mari avuţii. 

împăratul îl avea de-aproape credincios şi îl însărcină cu misiuni importante. 
Astfel fu trimis ambasador în China, unde, câştigând încrederea împăratului 
chinez, primi după trei ani prezenturi mari şi un talger plin de pietre scumpe. 
Intre aceste pietre se afla şi un briliant de grosimea unui ou de porumb, care 
astăzi se află în comoară împărătească. 

După moartea lui Alexei Mihaiiovici, Petru suindu-se pe tron şi aflând că 
preceptorul său se găsea exilat în Siberia în timpul anarhiei strelizilor îl aduse 
îndată la Moscova şi îl institui consilierul său cel mai de aproape. Acolo el se 
însură cu fata unui din cei mai mari nobili din Rusia, şi după un trai îndelungat 
pe lângă Petru cel Mare se săvârşi din viaţă în timpul domniei lui Mihai Racoviţă 



(1707-1709). 

Cei ce vin călări la tine 
Nu vin ca să se închine, 
Ci vin cu porunci domneşti 
Şi cu gânduri duşmăneşti. 
Frunză verde porumbică! 
Drăgălaşa de Marică 
Pe Iordache mi-1 trezea 
Şi din gură-aşa-i grăia: 
„Hai, frate, la biserică 
De sfânta Duminică, 
Că de când ai pribegit 
Sufletul nu ţi-ai grijit!" 
Iordăchel se întindea 
Şi cu lene răspundea: 
„Mergi, Marico, dumneata, 
Că eu nu mă pot scula, 
Drumul lung m-a obosit, 
Calul greu m-a ostenit!" 
Iată, mări, cum vorbea 
Că fereastra se izbea 
Şi cădea jos la pământ 
Fără suflare de vânt. 1 
Ş-o icoană poleită 
Trăsnea făr-a fi lovită. 2 
Măria se-nspăimânta, 
Iordache se întrista, 

Dar pe gânduri mult nu sta, 

Că Lisandru-i aducea 

Carte mare şi-i zicea: 

„O ceată de oameni mulţi, 

Lefegii şi arnăuţi, 

A sosit aici din sus 

Ş-astă carte ţi-au adus 

Cu poftire boierească 

Să mergi la curtea domnească, 

Dar ascultă-mă pe mine, 

Căci ce simt eu nu-i a bine. 

Tu eşti mare cât un domn, 

Iar de ai minte de om, 

Hai cu toţi să-ncălecăm, 

Arnăuţii s-alungăm 

Şi de drum să ne cătăm, 

Spre Bugeac să apucăm, 

Pe hanul să-1 ridicăm 

Şi foc leşului să dăm." 

Iordăchel nu-1 asculta 

Şi din gură cuvânta: 

„Ba, m-oi duce la domnie 

Că chiar domnul mă îmbie 

Şi se jură că va face 

Tot ce-oi vrea ca să 

mă-mpace!" 



Numele său adevărat era Neculai Milescu (Vezi Yragments des chroniques 
Moldaves et Valaques pour servir a l'histoire de Pietre le Grand, Charles XII, Stanislav 
Lesc^ynski, Demetre Cantemir et Constantin Brancovan, par le Major M. Kogalnicean) 

1,2 Semne prevestitoare de moarte, după crederea poporului. 

III 

Frunză verde de negară, 
Pe cel drum în zi de vară, 
Ce se vede strălucind 
Şi spre Ieşi înaintând? 
Un rădvan cu telegari, 
Şese negri armăsari, 
Şi-n rădvanul boieresc 
Un luceafăr pământesc, 
Cu chip dulce femeiesc. 
Iar pe lângă cel rădvan, 
Călare pe-un năzdrăvan, 1 
Merge mândrul Iordăchel 
Cu slugile după el: 
Slugi cu inimile drepte, 
înţelepte şi deştepte, 
Ce-s la masă ruşinoase, 
Dar la luptă hărţăgoase. 
Apoi venea după ei 
Ceată de arnăuţei, 
Lefegii şi darabani 
Cu- ai lor mândri căpitani. 
Ei la Ieşi cât ajungea, 
Iordache la domn mergea, 

Dar domnul cât îl vedea, 
De mânie s-aprindea 
Şi striga: „Jos pe covor, 
Tăiaţi-i capul din zbor." 
Un călău se repezea, 
Iataganu-şi netezea, 
Dar Iordache-1 aştepta, 
O palmă voinică-i da, 
Cât călăul jos pica. 
Apoi el se întorcea 
La Lisandru de-i zicea: 
„Ţine tu sabia mea 
De-mi taie capul cu ea, 
Că nicicum nu m-a durea." 
Iar Lisandru, oftând greu, 
Răspundea: „Stăpânul meu! 
Pâinea, sarea ţi- am mâncat, 
Nu mă vârî la păcat!" 2 
Din nou vodă poruncea, 
Arnăuţii se-mbrâncea, 
Pe Iordache s-aruncau, 
De păr lung îl apucau, 
Pe covor îl întindeau 
Şi din zbor capu-i tăiau. 



1 Adică călare pe-un cal deştept. In poveşti se văd figurând cai năzdrăvani, 
păsări năzdrăvene şi oameni năzdrăvani, care au minte pătrunzătoare şi prevăd 
viitorul. 

2 Răspuns caracteristic care arată cât de puternică e simţirea recunoştinţei în 
sufletul românului. 

Capul se rostogolea, 

In sânge se tăvălea 

Şi pe scări se cobora 

Şi-n rădvan apoi sărea. 

Iar Marica, vai de ea! 

Capu-n braţe apuca 

Şi plângând la el căta, 

Şi bocind îl săruta, 

Când pe frunte, când pe gură, 

Când pe gât, la-ncrestătură. 

„Alei! Doamne! striga ea, 

Facă-se pe vrerea mea! 

Doamna ta să văduvească, 

Neamul tău să calicească, 
Târgul tău întreg să ardă 
Şi domnia-ţi să se piardă!..." 
Frunză verde siminoc, 
La Ieşi arde mare foc. 
Bate para prin Mileşti, 
Zbor tăciunii la Lăţeşti, 
Scânteile-n Bărlăneşti, 
Până pe la Ciocăneşti, 
Şi duc veste de-ngrozit 
Că Iordache a pierit 
Şi că focul a zbucnit 
Din blestemul cel cumplit! 



VASILE ALECSANDRI 

XLVIII 

Mănăstirea Argeşului 



i 

Pe Argeş în jos, 
Pe un mal frumos, 
Negru-vodă trece 1 
Cu tovarăşi zece, 
Nouă meşteri mari, 
Calfe şi zidari, 
Şi Manole, zece, 2 
Care-i şi întrece. 
Merg cu toţi pe cale 
Să aleagă-n vale 
Loc de mănăstire 



Şi de pomenire. 
Iată, cum mergeau 
Că-n drum ajungeau 
Pe-un biet ciobănaş 
Din fluier doinaş, 3 
Şi cum îl vedea 
Domnul îi zicea: 
„Mândre ciobănaş, 
Din fluier doinaş! 
Pe Argeş în sus 
Cu turma te-ai dus, 
Pe Argeş în jos 



1 După cronicile Ţării Româneşti, Radul Negru voievod domnea dincolo de 
Carpaţi, pre Almas şi pe Făgăraş, ridicatu-s-au de acolo cu toată casa lui şi mult 
norod şi pogorându-se pe apa Dâmboviţei început-a a face ţară nouă. întâi a 
făcut oraşul Câmpulung unde a ridicat şi o biserică naltă şi frumoasă. Apoi a 
descălecat pe Argeş, unde şi-a pus scaunul domniei zidind curţi de piatră şi 
case domneşti, şi o biserică mare şi mândru lucrată. 

In Revista română, publicată la Bucureşti, se găseşte descrierea acestei biserici 
împreună cu stampe litografiate ce reprezintă frumuseţile arhitecturii sale. 

2 Acest meşter Manole a rămas în tradiţie un personaj legendar. Poporul 
atribuie lui Manole zidirea tuturor monumentelor vechi din ţară. 

3 Toţi păstorii români poartă în brâu un fluier mic ce se numeşte fluier 
ciobănesc, şi sună din el deosebite arii, unele vesele, iar cele mai multe melancolice 

Cu turma ai fost. 
Nu cumva-ai văzut 
Pe unde-ai trecut 
Un zid părăsit 
Şi neisprăvit 
La loc de grindiş, 
La verde-aluniş?" 
„Ba, doamne,-am văzut 
Pe unde-am trecut 
Un zid părăsit 
Şi neisprăvit. 
Câinii cum îl văd, 
La el se repăd 
Şi latră-a pustiu 
Şi urlă-a morţiu." 
Cât îl auzea, 
Domnu-nveselea 
Şi curând pleca, 
Spre zid apuca 
Cu nouă zidari, 
Nouă meşteri mari 



Şi Manole zece 
Care-i şi întrece. 
„Iată zidul meu! 
Aici aleg eu 
Loc de mănăstire 
Şi de pomenire. 
Deci voi, meşteri mari, 
Calfe şi zidari, 
Curând vă siliţi 
Lucrul de-1 porniţi, 
Ca să-mi ridicaţi, 
Aici să-mi duraţi 
Mănăstire naltă 
Cum n-a mai fost altă, 
Că v-oi da averi, 
V-oi face boieri, 
Iar de nu, apoi 
V-oi zidi pe voi, 
V-oi zidi de vii 
Chiar în temelii!" 



şi foarte expresive. Un călător străin, muzician de mare talent, zice „că adeseori, 
când cineva umblă în munţii ţărilor române, el aude în depărtare un fluier 
păstoresc ce sună cu dulceaţa un cântec de dor. Atunci el se opreşte fără voie, 
dominat de un farmec necunoscut pentru ca să asculte mult timp aceste suspinuri 
ale muntelui." 

In călătoriile mele prin munţi după căutarea baladelor poporale, am auzit 
multe fluiere răsunând prin poienele codrilor şi am rămas încântat de frumuseţea 
originală a acelor sunete pătrunzătoare, iar mai cu seamă la Bicaz, pe malul 
Bistriţei, am întâlnit un păstor anume Brânduşă, care se înălţa la gradul unui 
adevărat artist prin talentul cu care cânta Doina din fluierul său. 

II 

Meşterii grăbeau, 
Sferile-ntindeau, 
Locul măsurau, 
Şanţuri largi săpau, 
Şi mereu lucrau, 
Zidul ridicau, 
Dar orice lucra 
Noaptea se surpa! 1 
A doua zi iar, 
A treia zi iar, 
A patra zi iar 
Lucrau în zadar! 
Domnul se mira 



Ş-apoi îi mustra, 
Ş-apoi se-ncrunta 
Şi-i ameninţa 
Să-i puie de vii 
Chiar în temelii! 
Meşterii cei mari, 
Calfe şi zidari, 
Tremurau lucrând, 
Lucrau tremurând 
Zi lungă de vară 
Ziua pân-în seară, 
Iar Manole sta, 
Nici că mai lucra, 
Ci mi se culca 
Şi un vis visa, 



1 Superstiţiile poporului în privirea zidirilor sunt multe. Aşa, el crede că o 
zidire nu poate avea trăinicie dacă nu se îndeplinesc oarecare datini mistice, 
precum de pildă îngroparea umbrei unui om în temelie. Pietrarii au obicei a 
fura umbra cuiva, adică a-i lua măsura umbrei cu o trestie şi a zidi apoi acea 
trestie în talpa zidirii. Omul cu umbra furată moare până la 40 de zile şi devine 
stafie nevăzută şi geniul întăritor al casei. 

Fiind însă că acest obicei a produs adeseori nenorociri, speriind mintea 
celor cu umbrele furate, şi aducându-i astfel la boale grele, zidarii au fost siliţi 
a-şi schimba datina. Când dar este a se ridica vreo casă nouă, până a nu se aşeza 
cea întâi piatră a temeliei, se face agheasmă cu care se stropesc şanţurile. Apoi 
se taie doi miei de se face masă mare pentru zidari, care după ce ospătează şi 
închină în sănătatea stăpânului casei şi întru tăria zidurilor, îngroapă cruciş 
capetele mieilor în două colţuri ale casei, iar în celelalte două unghiuri, ei zidesc 
două oale roşii pline cu apă ne-ncepută. 

Iar după ce lucrul se săvârşeşte, românii nu se mută în casă până ce mai întâi 
nu duc înăuntru icoanele, zahăr, pâine şi sare, şi după mutare ei dau masă mare 
de bună locuinţă. 

Apoi se scula 
Ş-astfel cuvânta: 
„Nouă meşteri mari, 
Calfe şi zidari! 
Ştiţi ce am visat 
De când m-am culcat? 
O şoapta de sus 
Aievea mi-a spus 
Că orice-am lucra 
Noaptea s-a surpa 
Pân-om hotărî 
în zid de-a zidi 
Cea-ntâi soţioară, 
Cea-ntâi surioară 
Care s-a ivi 
Mâini în zori de zi 



Aducând bucate 
La soţ ori la frate. 
Deci dacă vroiţi 
Ca să isprăviţi 
Sfânta mănăstire 
Pentru pomenire, 
Noi să ne-apucăm 
Cu toţi să jurăm 
Şi să ne legăm 
Taina s-o păstrăm: 
Ş-orice soţioară, 
Orice surioară 
Mâini în zori de zi 
întâi s-a ivi, 
Pe ea s-o jertfim 
în zid s-o zidim!" 1 



1 Nenorocita este menită a-şi pierde viaţa pentru mântuirea zidirii şi a se 
face stafia bisericii. Vezi nota precedentă. 

Fiindcă am pomenit mai sus de stafii ce sunt umbre casnice care locuiesc 
mai cu seamă în beciuri întunecoase, aici credem că e locul să pomenim şi de 
alte crederi superstiţioase ale poporului român. Astfel sunt strigoii, moroii, 
rusaliile etc. 

Strigoii sunt morţii care se scoală din morminte şi merg în noaptea Sfântului 
Andrei cu sicriile pe cap, de cearcă pe la casele lor. Românii spre a se apară de 
asemenea vizite supărătoare au obicei a freca uşile şi ferestrele cu usturoi în 
ajunul Şf. Andrei, fiind usturoiul displăcut strigoilor. 

Moroii sunt iarăşi un soi de strigoi mici ce vin de cer ţâţă la mamele lor. Ei 
sunt copii noi-născuţi ce mor până a nu fi botezali. Spre a-i împăca, mamele 
trebuie să care cu gura, şapte ani de-a rândul, în ziua de Bobotează aghiazmă 
mare şi să stropească astfel mormintele copiilor 

Rjisaliik sunt trei fete de împărat care au ciudă asupra oamenilor fiindcă nu 
au fost băgate în seamă de dânşii în cursul vieţii lor. Ele nasc furtuni ce descoperă 

Iată-n zori de zi 
Manea se trezi, 
Ş-apoi se sui 
Pe grad de nuiele 
Şi mai sus, pe schele, 
Şi-n câmp se uita, 
Drumul cerceta. 
Când, vai! Ce zărea? 
Cine că venea? 
Soţioara lui, 
Floarea câmpului! 
Ea s-apropia 
Şi îi aducea 
Prânz de mâncătură, 



Vin de băutură. 
Cât el o zărea, 
Inima-i sărea, 
In genunchi cădea 
Şi plângând zicea: 
„Dă, Doamne, pe lume 
O ploaie cu spume, 
Să facă pâraie, 
Să curgă şiroaie, 
Apele să crească, 
Mândra să-mi oprească, 
S-o oprească-n vale 
S-o-ntoarcă din cale! 
Domnul se-ndura, 
Ruga-i asculta, 



casele românilor, vârtejuri ce ridiă pânzele nevestelor în vremea ghilitului şi le 
anină pe copaci. Se crede ca rusaliile fură şi copii de lângă mamele lor şi îi duc 
peste ape şi peste codri. De acolo vine vorba l-au umflat rusaliile! 

Femeile românce păzesc cu sfinţenie ziua de Rusalii, şi în vreme de nouă 
săptămâni ele nu culeg nici o buruiană de leac, crezând că în acel timp buruienile 
sunt pişcate de rusalii şi nu au putere de lecuit. Cum vine însă ziua Sânzienelor, 
toate româncile aleargă pe câmp la culesul de buruiene crezând ca în acea zi 
toate au darul vindecării. Spre a se apăra de mânia rusaliilor, este obicei în 
ajunul zilei lor a pune pelin sub căpătâiul patului şi a purta a doua zi pelinul la 
brâu. 

Subiectul acestei balade este cântat şi de poeţii poporali ai Sârbiei, însă cu 
oarecare deosebiri. Balada sârbească se numeşte Fondarea cetăţii Scadar ( Scutari ) ce 
este ridicată de trei fraţi Merljawtschewitsch, anume regele Wukaschin, voievodul 
Ugljescha şi tânărul Gojko. Meşterul cel mare se cheamă Rad în loc de Manole. 
Femeia zidită este nevasta lui Gojko. Din cuprinsul acelei balade se vede însă că 
aceeaşi superstiţie există pe ambele maluri ale Dunării. 

Norii aduna, 

Ceru-ntuneca 

Şi curgea deodată 

Ploaie spumegată 

Ce face pâraie 

Şi umflă şiroaie. 

Dar oricât cădea 

Mândra n-o oprea, 

Ci ea tot venea, 

Şi s-apropia. 

Manea mi-o vedea, 

Inima-i plângea, 

Şi iar se-nchina, 

Şi iar se ruga: 

„Suflă, Doamne,-un vânt 

Suflă-1 pe pământ, 

Brazii să-i despoaie, 

Paltini să îndoaie, 

Munţii să răstoarne, 

Mândra să-mi întoarne, 

Să mi-o-ntoarne-n cale, 

S-o ducă de vale!" 

Domnul se-ndura, 

Ruga-i asculta 

Şi sufla un vânt 

Un vânt pe pământ 

Paltini că-ndoia, 

Brazi că despoia, 

Munţii răsturna, 

Iară pe Ana 



Nici c-o înturna! 
Ea mereu venea, 
Pe drum şovăia 
Şi s-apropia 
Şi amar de ea, 
Iată c-ajungea! 

IV 

Meşterii cei mari 
Calfe şi zidari, 
Mult înveselea 
Dacă o vedea, 
Iar Manea turba, 
Mândra- şi săruta, 
In braţe-o lua, 
Pe schele-o urca, 
Pe zid o punea 
Şi, glumind, zicea: 
„Stai, mândruţa mea, 
Nu te speria, 
Că vrem să glumim 
Şi să te zidim!" 
Ana se-ncredea 
Şi vesel râdea. 
Iar Manea ofta 
Şi se apuca 
Zidul de zidit, 
Visul de-mplinit. 
Zidul se suia 
Şi o cuprindea 

Pân' la gleznişoare, 
Pân' la pulpişoare. 
Iar ea, vai de ea! 
Nici că mai râdea, 
Ci mereu zicea: 
„Manole, Manole, 
Meştere Manole! 
Ajungă-ţi de şagă, 
Că nu-i bună, dragă. 
Manole, Manole, 
Meştere Manole! 
Zidul rău mă strânge, 
Trupuşoru-mi frânge!' 
Iar Manea tăcea 
Şi mereu zidea. 
Zidul se suia 
Şi o cuprindea 
Pân' la gleznişoare, 
Pân' la pulpişoare, 
Pân' la costişoare, 
Pân' la ţâţişoare. 
Dar ea, vai de ea, 
Tot mereu plângea 
Şi mereu zicea: 
„Manole, Manole 
Meştere Manole! 
Zidul rău mă strânge, 
Ţâţişoara-mi plânge, 
Copilaşu-mi frânge!" 
Manole turba 

Şi mereu lucra. 
Zidul se suia 
Şi o cuprindea 
Pân' la costişoare, 
Pân' la ţâţişoare, 
Pân' la buzişoare, 
Pân' la ochişori, 
încât, vai de ea, 
Nu se mai vedea, 
Ci se auzea 
Din zid că zicea: 
„Manole, Manole 
Meştere Manole! 
Zidul rău mă strânge, 
Viaţa mi se stinge!" 

V 

Pe Argeş în jos, 
Pe un mal frumos, 
Negru-vodă vine 
Ca să se închine 
La cea mănăstire, 
Falnică zidire, 
Mănăstire naltă 
Cum n-a mai fost altă. 
Domnul o privea 
Şi se-nveselea 
Şi astfel grăia: 
„Voi, meşteri zidari, 
Zece meşteri mari! 

Spuneţi-mi cu drept, 
Cu mâna la piept, 
De-aveţi meşterie 
Ca să-mi faceţi mie 
Altă mănăstire 
Pentru pomenire 
Mult mai luminoasă 
Şi mult mai frumoasă! 
Iar cei meşteri mari, 
Calfe şi zidari, 
Cum sta pe grindiş, 
Sus pe coperiş, 
Vesel se mândreau 
Ş-apoi răspundeau: 
„Ca noi, meşteri mari, 
Calfe şi zidari, 
Alţii nici că sânt 
Pe acest pământ! 
Află că noi ştim 
Oricând să zidim 
Altă mănăstire 
Pentru pomenire, 
Mult mai luminoasă 
Şi mult mai frumoasă. 
Domnu-i asculta 
Şi pe gânduri sta, 
Apoi poruncea 
Schelele să strice, 
Scări să le ridice. 
Iar pe cei zidari, 



Zece meşteri mari, 
Să mi-i părăsească 
Ca să putrezească 
Colo pe grindiş, 
Sus pe coperiş. 
Meşterii gândeau 
Şi ei îşi făceau 
Aripi zburătoare 
De şindrili uşoare, 
Apoi le-ntindeau 
Şi-n văzduh săreau 
Dar pe loc cădeau, 
Şi unde picau 
Trupu-şi despicau. 
Iar bietul Manole, 
Meşterul Manole, 
Când se încerca 
De-a se arunca, 
Iată c-auzea 
Din zid că ieşea 
Un glas năduşit, 
Un glas mult iubit 
Care greu gemea 
Şi mereu zicea: 
„Manole, Manole, 
Meştere Manole! 
Zidul rău mă strânge, 
Ţâţişoara-mi plânge, 
Copilaşu-mi frânge, 
Viaţa mi se stinge!" 

Cum o auzea, Mort bietul cădea! 

Manea se pierdea, Iar unde cădea, 

Ochii-i se-nvelea, Ce se mai făcea? 

Lumea se-ntorcea, O fântâna lină, 

Norii se-nvârtea, Cu apa puţină, 

Şi de pe grindiş, Cu apă sărată 

De pe coperiş, Cu lacrimi udată! 

XLIX 

Radu Calomfirescu 



i 

In oraş la Bucureşti, 
In curţi nalte şi domneşti 
Mândră masă e întinsă 
Şi de mari boieri cuprinsă. 
Dar în mijloc cine şede? 1 
Mircea-vodă-n mijloc şede, 
Şi la dreapta lui se vede 
Doi Căpleşti şi trei Buzeşti 
Zmeii Ţării Româneşti, 
Purtătorii oştilor 
Şi fruntea boierilor. 
Ei toţi beau, se veseleau 
Şi pe domn îl fericeau, 
Dar când fu despre beţie, 
Despre dalba veselie, 
Iată, nene, că sosea 
Şi la domn îngenunchea 
Radul din Calomfireşti, 
Zmeul Ţării Româneşti, 
Cu sluga lui, cu Nedea, 



Ce de mic îi tot dădea 
Ajutor bun de putere 
Şi cuvânt de mângâiere: 
„Domnule, măria-ta! 
Fie cum oi cuvânta: 
îţi aduc ţie-nchinare, 
Ca unui frate mai mare, 
Şi-ţi doresc mereu să fii 
Cu izbânzi şi veselii. 
Dar ştii, Doamne, ori nu ştii 
Că tătarii m-au lovit 
Şi tătarii mi- au robit 

Copilaşii 

Drăgălaşii, 

Măiculiţa 

Drăguliţa. 
Rău mă doare inimioara 
De copii, de soţioara, 
Dar mă doare şi mai tare 
De măicuţa ce mă are, 
Că-i creştină şi bătrână 



1 O zicătoare ce trebuie să existe de pe timpul năvălirilor de limbi străine 
sună aşa: să fiii totdeauna la mijloc de masă şi la colţ de ţara. 

Ş-a să-ajungă-a-fi cadână, 
De râsul căpcânilor 
Prin casa păgânilor 1 . 
Rogu-te, măria-ta, 
De vroieşti a m-ajuta, 
Dă-mi ajutor pe Buzeşti 
Şi pe cei tustrei Căpleşti, 
Purtătorii oştilor 
Şi fruntea boierilor!" 
Mircea-vodă-1 asculta 
Şi din gură cuvânta: 
„Alei! Radule mişel! 
Mai aşteaptă tu niţel, 
Până ce vom ospăta, 
Până ce ne vom culca, 
Până ce ne vom scula, 
Să văd ce vis om visa 
Ş-apoi ajutor ţi-om da!" 
Radu buzele-şi muşca 
Şi la faţă se schimba. 
„Să trăieşti, măria-ta! 

Iar dacă te-oi aştepta 
Până ce îi ospăta, 
Şi până ce te-i culca, 
Şi până ce te-i scula, 
Să vezi ce vis îi visa, 
Tătarii s-or depărta, 
Păgubaş ei m-or lăsa!" 

II 

Radu iute-ncăleca, 
După duşmani se lua 
Cu sluga lui, cu Nedea, 
Ce de mic îi tot dădea 
Ajutor bun de putere 
Şi cuvânt de mângâiere. 
Gonea el, mereu gonea, 
Gonea, nu mai ostenea, 
Nebăut şi nemâncat, 
De dor mare frământat. 
Când a fost a treia zi, 
Pe tătari el îi zări. 



1 Românii expuşi în vechime la necontenite năvăliri de limbi străine ce lasă 
foc şi sânge în urma lor deteră barbarilor numirea de căpcâni, adică dihănii cu 
trup de om şi cu cap de câine. 

In istoria lui Alexandru Machedon se zice: „De acolo merse Alexandru 
cincisprezece zile şi ajunse la o ţară cu oameni cu şapte picioare şi cu şapte 
mâini şi deteră foarte tare prin oastea lui Machedon; şi de aceea pieriră mulţi şi 
mulţi prinseră vii, să-i scoată la lume pentru minune. Şi trecu ţara lor în zece 
zile şi mai merse înainte şi ajunse la o ţară cu oameni câtcăuni (căpcăuni) di- 
nainte cu obraz de om, iar dindărăt cap de câine ce latră câineşte". 

Atunci Nedea că grăi: 
„Hei! stăpâne Radule, 
Ascultă-mi poveţele, 
C-acum e pe vitejie, 
Pe vinceală sau robie, 
Taie tu marginile, 
Eu să tai mijloacele; 
Care-a scăpa de la mine 
Să nu scape de la tine!" 
In tătari ei se izbeau, 
Vârtej de moarte făceau, 
Şi tăiau, nene, tăiau, 
Pe tătari îi risipeau, 
Şi pe cei robiţi scoteau 
Şi pe-acasă-i trimiteau. 
Dar pe maică-sa bătrână 
N-o găsea-n ceata păgână. 
Radu-n scări se ridica, 
Ca vulturul se uita 
Peste câmpii Lăpuşnii, 
Peste câmpi merei pustii, 
Şi cum sta şi cum ochea 
Iată, nene, că zărea 
Un cort mare şi rotat, 
Cât un cort de împărat; 
Şi-n cort zărea pe-un mârzac, 
Un mârzac de la Bugeac 
Care-n braţele-i strângea 



O creştină ce plângea. 
Fulger Radu se făcea, 
Ca un fulger se ducea 
Şi la cort se repezea, 
Pe mârzac îl reteza 
Şi în lance că-1 lua, 
Mort în câmp îl arunca, 
Apoi vesel purcedea 
Cu mă-sa şi cu Nedea, 
Ce de mic îi tot dădea 
Ajutor bun de putere 
Şi cuvânt de mângâiere! 

III 

Iată la mijloc de cale, 
La fântâna dintr-o vale, 
Iată bună-mpreunare 
Cu cinci voinicei călare, 
Cu Buzeşti şi cu Căpleşti 
Zmeii Ţării Româneşti! 
„Noroc bun, şi cale bună! 
Ce vânt dulce vă adună 
Şi cu mine svă-mpreună?" 
„Noi în cale ţi-am ieşit 
C-avem dor de hărăţit. 1 
Şi la harţă vitejească 
Şi la joacă războiască." 
Ei la harţă se luau, 



Vezi nota a 10-ea din balada XXIII a lui Mihu Copilul. 

Pe jurământ s -apucau, 

Stăpânii să hărăţească 

Şi slugile să-i privească! 

începea dar de călare 

Harţa cea din fuga mare, 

Paloşele zăngănind, 

Suliţele învârtind, 

Buzduganele ciocnind 

Şi din gură chiuind. 

Când deodată cei Buzeşti 

Şi cu cei tustrei Căpleşti 

Peste Radu năvăleau, 

Cu cinci lănci îl străpungeau, 

Apoi capul îi tăiau, 

Pe-o tipsie îl puneau 

Şi la domnul îl duceau 

Şi cu toţi aşa grăiau: 

„Alei! doamne, doamne Mirce! 

Alei! doamne mult voinice! 1 

Radu de-ar mai fi trăit, 

Scaunul ţi-ar fi răpit! 

Iată capu-i, dă-1 la corbi 

Şi copiii lui fă-i robi!" 

Bine vorba nu sfârşeau, 
Iată, nene, că veneau, 
Sluga veche, moş Nedea 
Cu măicuţa Radului 
La scaunul Domnului, 
Şi-amândoi îngenunchea 
Şi, plângând, maica zicea. 
„Alei! doamne, doamne 
Mirce, 

Alei! doamne mult voinice! 
Fă-mi dreptate, fă-ţi dreptate, 
Radu că ţi-a fost bun frate, 
Că eu, doamne, din păcate, 
M-am iubit cu taica tău 
De-am făcut pe Radul meu!" 
Domnul Mircea greu ofta, 
Pe bătrână o scula, 
Mâna dreaptă-i săruta 
Şi pe loc dreptate-i da. 
El boierii aduna 
Şi de moarte-i judeca. 
Gâdele îi apuca, 
Sus, la scară-i aducea, 



1 Mircea cel Bătrân a ţinut multe războaie cu turcii şi a fost pururea învingător. 
El a domnit 29 de ani, a zidit mănăstirile Cotmeana şi Cozia şi a fost îngropat 
la aceasta de pe urmă. 

In tractaturile sale de alianţă cu regele Poloniei Vladislav, Mircea se intitula 
astfel: „Mircea, din mila lui Dumnezeu voievodul Valahiei, ducsul Făgăraşului 
şi al Omlaşului, comitul Severinului, despotul Dobrodiciului şi Domnul 
Drăstiorului" etc. 

Un covor le aşternea, 
în genunchi îi tot punea 
Şi mâneca-şi sufleca, 
Şi pala şi-o ridica, 

Şi capetele zbura, 
Zburau pe scări de-a dura, 
Când Buzeşti peste Căpleşti, 
Când Căpleşti peste Buzeşti. 

L 

Oprişanul 

I 

Colo-n ţara muntenească, 
Ţară dulce, românească, 
Ca şi cea moldovenească, 
In oraş, la Bucureşti 
Sunt curţi nalte şi domneşti, 
Iar în curţi o sală mare 
Unde şede la prânzare 
Mihnea-vodă cel cruntat 
De boieri înconjurat. 
„Boieri mari, boieri de rând! 
(Zice domnul închinând) 
Toţi mâncaţi, cu toţii beţi 
Şi cu bine petreceţi; 
Numai unul poftă n-are 
De băut şi de mâncare, 
Cântar Slutul, armaş mare! 
Ori bucatele nu-i plac, 
Ori de noi nu-i este drag!" 
Boierimea-ncet râdea, 



Iar Cântarul răspundea: 
„Alei! doamne Mihnule, 
Mihnule netihnule! 1 
Alei! tu, stăpânul meu, 
Lumina-te-ar Dumnezeu! 
Bucatele tale-mi plac 
Şi de oaspeţi îmi e drag, 
Dar unde s-au pomenit, 
S-au văzut şi auzit 
Două săbii într-o teacă, 
Doi domni în ţară săracă? 
Măria-ta-n Bucureşti, 
Oprişanu-n Stoieneşti! 
Ce-am văzut la Oprişanul 
N-am văzut nici la sultanul, 
Că el are-n câmp, la soare, 
Mii şi sute de mioare... 
Ies în vară fătătoare; 
Berbeci are sute-ntregi, 
Cu cozile pe telegi, 
Şi ciobani tot înarmaţi, 



1 Acest cuvânt vechi, netihnu, trebuie să vie negreşit de la tihnă (odihnă) şi să 
însemne prin urmare nestâmpărat, frământat de griji. 

Cu postavuri îmbrăcaţi, 
De nu crezi că sunt ciobani, 
Ci chiar neaoşi căpitani. 
Nu mi-e ciudă de asta 
Cât mi-e ciudă de alta: 
Oprişanul încă-şi are 
Herghelii în număr mare, 
Două, trei, cinci mii de iepe 
Tot alese şi sirepe, 
Pintenoage la picioare 
Cu cergi albe pe spinare 
Şi cu doi mânzi fiecare. 
Nu mi-e ciudă de asta 
Cât mi-e ciudă de alta: 
Oprişanul are-n sat 
Ogari, copoi de vânat, 
Cu zgărzi late, ţintuite, 
Pe la margini poleite, 
Şi mai are grajduri mari, 
Cu cincizeci de armăsari, 
Jumătate arăpeşti 



VI 

Şi ceilalţi moldoveneşti! 
Nu mi-e ciudă de asta 
Cât mi-e ciudă de alta: 
Scutarul lui Oprişan 
N-are faţă de ţăran, 
Pe deasupra-i cu suman, 
Dar pe trup are catan 
Şi cârligu-i de scutar 
Nu-i de-alun, nici de stejar, 
Ci de aur tot săpat 
Cu pietre scumpe lucrat, 
Şi-n vârful cârligului 
Sub mâna scutarului 
Este-o piatră nestemată, 
Ce plăteşte lumea toată!" 
„De-i aşa cum zici, Cântare, 
Lasă prânzul, sai călare 
Şi-ntr-o fugă să te duci 
Pe-Oprişanul să-1 aduci 
Cu toate podoabele, 
Cu toate averile 



Şi în adevăr un cronicar român face următoarea descriere despre Mihnea-vodă: 
„Mihnea, feciorul lui Dracu armaşul, cum apucă domnia, îndată se dezbrăcă 
lupul de pielea cea de oaie şi-şi astupă urechile ca aspida şi ca vasiliscul. Iar 
arcul şi-1 încordă şi găti săgeţi de a săgeta, şi sabia şi-o fulgera, şi mâna şi-o 
întărea spre rane! şi prinse pe toţi boierii cei mari şi aleşi, şi-i munci cu multe 
munci şi cumplite şi le luă toată avuţia, şi se culca cu jupânesele şi cu fetele lor 
înaintea ochilor lor. De aci unora le-au tăiat nasurile şi buzele, pre alţii i-au 
înecat şi pre alţii i-au spânzurat. Iar el se îmbogăţea şi creştea ca cedrul pâna la 
ceriu" etc. 

Să-şi dea socotelile!" 
Astfel domnul poruncea! 
Cântar vesel se ducea 
La cel sat, în Stoieneşti, 
Unde sunt averi domneşti. 
El acolo cum venea 
Cu scutarul se-ntâlnea 
Şi porunca-i arăta 
Şi din gură cuvânta: 
„Mihnea-vodă-n Bucureşti 
Face praznice domneşti; 
Toţi boierii credincioşi 
Şi de pace bucuroşi 
Lângă domn s-au adunat 
Şi pahare-au închinat, 
Numai unul n-a venit, 
Oprişanul cel vestit! 
De-i vrăjmaş şi om de ceartă, 
Mihnea-vodă-acum îl iartă 
Şi-1 pofteşte ca să vie 
Ca un frate la domnie!" 

II 

Oprişanul credincios 
Şi de suflet omenos 
Se pornea din Stoieneşti 
Ş-ajungea la Bucureşti 
Noaptea pe la cântători 
Pân-a nu răsări zori. 
Mihnea-vodă adormit 

Dormea pe-un pat aurit 
In cămară-ntunecată 
Tot cu şaluri îmbrăcată. 
Dar deodată se trezea 
Şi la slugi aşa grăia: 
„Slugi, aprozi, copii de casă! 
Voi dormiţi şi nu vă pasă 
Soarele c-a răsărit 
Şi pe mine m-a trezit, 
Dar voi oare nu gândiţi 
Când în somn vă leneviţi 
Că am ţară de domnit 
Judecăţi de săvârşit 
Şi boieri de boierit?" 
Toţi aprozii se trezeau 
Şi lui vodă răspundeau: 
„Rămâi, doamne, liniştit! 
Soarele n-a răsărit, 
Dar în locu-i a sosit 
Oprişan din Stoieneşti 
Cu averi împărăteşti. 
El în curte a intrat, 
De zăbrea a aninat 
Un cârlig de împărat, 
Cu pietre scumpe lucrat, 
Ce luceşte ca un soare 
Intr-o zi de sărbătoare. 
Mihnea-vodă se scula, 
Faţa albă îşi spăla, 
Barba neagră-şi pieptăna, 

La icoane se-nchina, 
Apoi el se înarma 
Şi pe Oprişan chema: 
„Oprişan din Stoieneşti! 
Cu dreptul să ne grăieşti 
Ce-ai făcut de-ai adunat 
Averi mari de împărat, 
încât nu numai averi, 
Dar ai şi scutari boieri?" 
„Dumnezeu mi-a ajutat 
Şi eu mi le-am adunat 
Din darul sfinţiei-sale, 
Din mila măriei-tale!" 
„Nu-1 crede, măria-ta! 
(Cântarul atunci striga). 
El mie s-a lăudat 
Ca avere-a adunat 
Numai din puterea lui, 
Nu din mila domnului. 
Dar n-am ciudă de asta 
Cât am ciudă de alta: 
Oprişanul mi-a spus mie 
Că aşteaptă ca să-i vie 
Firman de la-mpărăţie 
Să te scoată din domnie!" 
Mihnea-vodă se-ncrunta 
Şi din gură cuvânta: 
„Pân-a veni firmanul 
Piară-ntâi Oprişanul! 
Jos la poartă să-1 duceţi 

Şi capul să i-1 tăieţi!" 
De vrăjmaş ce mult era, 
Armaşul se bucura. 
Ca o fiară se-arunca, 
Pe-Oprişanu-1 apuca 
Şi pe scări îl îmbrâncea 
Şi la moarte mi-1 ducea! 
Când la poartă, frate, iată 
Un rădvan că se arată, 
Tras de şase telegari, 
Negri, ageri armăsari 
Cu cozi lungi şi coame mari. 
Iar înuntru o bătrână 
Cu-o icoană sfântă-n mână 
Şi cu haine mohorâte 
Şi cu pletele albite. 
Pe-Oprişan cât ea-1 vedea, 
Sus, la domnul se ducea, 
Şi-n genunchi trupu-şi frângea 
Şi grăind amar plângea: 
„Alei! doamne, fătul meu! 
Nu te ierte Dumnezeu 
Să omori pe Oprişanul 
Că-i peri până la anul! 
Ştii tu, Mihneo, ori nu ştii 
Că-n ziua Sântei Marii 
Era, doamne, ca să-ţi vie 
Firman de la-mpărăţie 
Să te scoată din domnie? 
Ş-aveai parte de firman 



V4 

Făr' de bietul Oprişan 
Care -n cale i-a ieşit 
Şi-ndărăt 1-a napoit 
Dăruind chiar pe vizir 
Cu- armăsari de la Misir, 
Şi cu pungi de bani o mie 
Să te lase pe domnie!" 
Oprişanca nu sfârşea, 
Mihnea-n curtea lui ieşea 
Poruncind la toţi să saie 
Pe-Oprişan ca să nu-1 taie. 
Dar Cântar, armaşul mare, 
îşi făcuse răzbunare; 
Şi capul nevinovat 

Zăcea-n ţărnă aruncat 
Lângă trupul răsturnat! 
Vai de omul cu păcat! 
De păcat e alungat 
Şi nu poate-a fi scăpat! 
Vânzătorul de armaş 
Fiară crudă, om pizmaş, 
Fost-a gol legat la soare, 
Şi de mâini şi de picioare, 
Gol legat de cozi de iepe, 
De patru iepe sirepe, 
Care, când se opintiră, 
în patru părţi se izbiră 
Şi-n patru îl despărţiră! 

Ştefaniţă Vodă 



V5 



1 

Frunză verde meri creţeşti, 
In oraş la Bucureşti, 
L-ale case mari domneşti 
De se văd în Stoieneşti, 
Mândră masă e întinsă 
Şi de mari boieri cuprinsă. 
Tot boieri de-a oştilor, 
Puterea domniilor 
Şi groaza duşmanilor. 
Iar în capăt cine şede? 
Ştefăniţă Domn se vede, 
Dar nici bea, nici veseleşte, 
Ci cu ochii lung priveşte 
La copila Dihului, 
Surioara Mihului, 
Mihului voinicului 
Din valea Cobiului. 
Că e mândră ca o floare, 
Şi de ochi fermecătoare, 
Şi de suflet iubitoare, 
Unde-o vede Domnul moare! 
„Copilită, drăguliţă, 



Cu sân alb de porumbiţă, 
Umple cupa mea de vin, 
Ţie, dragă, s-o închin 
Ş-apoi cântă-mi viers de dor 
Cu glas dulce, răpitor, 
Cântă-ţi, dragă, cântecul, 
Că mi-e drag ca sufletul!" 
Copilita se închină 
Ca o floare de grădină 
Şi-i întinde-o cupă plină, 
Apoi zice încetişor 
Un viers dulce, plin de dor: 
„Frunză verde stejărel, 
Am un frate voinicel 
Şi mă tem amar de el! 
Frunză verde măr domnesc, 
Am un Domn care-1 iubesc 
Şi de dânsul mă-ngrijesc. 
Vai de mine' cum să fac 
Pe-amândoi să mi-i împac, 
Să-mi fie traiul pe plac!" 
Copilita nu sfârşea 
Şi Domnul astfel grăia: 

„Copiliţă, mândruliţă, 
Cu sân alb de porumbiţă, 
Nu mai plânge, că-n curând 
Implini-voi al tău gând. 
Voi, boieri ce ospătaţi, 
Staţi şi nu mai închinaţi, 
Cuvântul să-mi ascultaţi 
Toţi călări şi înarmaţi 
Cu săgeţi, cu buzdugane, 
Şi la brâie cu arcane, 
Ca să mergem despre soare 
Să facem o vânătoare 
După urşi şi căprioare, 
După păsări gălbioare 
Ce sunt bune de mâncare 
Şi plăcute la cântare!" 

II 

Când de zi se lumina, 
Boierii se aduna 
Şi pe cai încăleca, 
Şi cu Domnul toţi pleca, 
înspre munţi la vânătoare, 
După urşi şi căprioare, 
După păsări gălbioare. 
Şi mergeau, frate, mergeau 
Pân-în munţi că ajungeau, 
Iar când soarele-apunea, 
Iată că se întâlnea 
C-un cioban cu fluieraş 

Şi cu port de oltenaş. 
Domnu-n cale-i se oprea 
Şi din gură-aşa grăia: 
„Ciobănaş cu fluieraş, 
Puişor de oltenaş, 
Cunoşti calea codrului 
De prin munţii Crişului? 
Cunoşti fagul Mihului 
Din codrul Cobiului?" 
„Cunosc calea codrului 
Până-n fundul fundului, 
Ştiu şi fagul Mihului 
Din codrul Cobiului". 
„De ştii locurile bine, 
Nu mă-i duce tu pe mine?" 
„Ba, te-oi duce eu pe tine 
De-i lăsa tu oştile 
Să-mi păzească oile, 
Că de-oi pierde-o mieluşea 
Oi slugi un an pe ea, 
Şi de-oi pierde un mieluşel 
Oi slugi doi ani pe el". 
Domnul oştile lăsa, 
Cu ciobanul se lua, 
Singur, singur, singurel 
Pe o zare de muncel. 
Iar ciobanul se-ndrepta 
Către munţi şi mi-1 purta 
Pe cărări şi pe potici 
Ce-s călcate de voinici, 

Prin hăţiş, prin cărpiniş, 
Unde nu-i loc de cârniş, 
El mergea, frate, mergea 
Pân' ce-n codru ajungea 
Drept la fagul Mihului, 
Lăcaşul voinicului. 
Când de fag s-apropia, 
Ciobănaşul se oprea 
Şi din gură-aşa grăia: 
„Iată fagul Mihului, 
Mihului voinicului! 
Iar pe Mhul dacă-1 vrei, 
Cată drept în ochii mei!" 

III 

Domnul drept la el căta, 
Ochii lui se încrunta. 
Iar ciobanul se schimba, 
Gluga lui îşi arunca 
Şi deodată se-arăta 
Cu zelar, cu buzdugan, 
Cu haine de căpitan. 
Apoi drept la Domn căta 
Şi-n glas mare cuvânta: 
„Alei! Doamne din domnie! 
Ieri ai fost dat la beţie; 
Astăzi venişi la trezie, 
Dar n-ai prins la cuminţie. 
Ce păcate te-au împins 
Paloşul de ţi- ai încins? 



W 

Fostu-ţi-a silă de tine 
De te-ai luat după mine. 
Ori că nu te-ai săturat 
Pe-a mea soră c-ai furat 
Şi- ai făcut cu ea păcat 
Făr-a te fi cununat? 
Dar gândit- ai că păcatul 
îşi urmează vinovatul 
Şi că-n lume orice faptă 
Are faptă şi răsplată?" 
Şi cum sta şi cum zicea 
O frunză de fag smucea 
Si-ntre buze o punea 
Şi suna hoţiş din ea. 
Frunza-n patru că plesnea, 
Codrul negru clocotea, 
De-un lung chiot chiotea, 
De-un greu tropot tropotea, 
Ş-imprejuru-le deodată 
Se ivea o mândră ceată, 
O ceată de voinicei, 
Lotri, puişori de zmei, 
Cu căciule stogoşate, 
Cu chebe roşii pe spate, 
Şi mustăţi de varvaric 
Cum stă bine la voinic. 
Lângă el cât îi zărea, 
Mihul astfel le grăia: 
„Fraţii mei, neferii mei, 
Lotri, puişori de zmei! 

II vedeţi voi pe ist om? 
El e mare, căci e Domn, 
Dar, cât e de Domn şi mare, 
Minte coaptă încă n-are! 
Hai, copii, de mi-1 luaţi, 
Prin săbii să-1 fluturaţi, 
Dar nimic să nu-i stricaţi, 
Cale bună să-i lăsaţi, 
Că de-i Domnul priceput 
E destul câte-a văzut 
Ca să afle, ca să ştie: 
Cu Mihul nu-i de glumie!" 
Domnul pe gânduri cădea 
Ş-apoi astfel răspundea: 
„Mihule, bujorule, 

Frate, frăţior ule! 
Eu la mână ţi- am picat, 
Tu de moarte m-ai scăpat. 
Când la mână mi-i pica, 
Eu de moarte te-oi scăpa. 
Vină mâini tu la domnie 
Ca să vezi o cununie, 
Cununia Domnului 
Cu sora voinicului, 
S-o fac mie soţioară, 
S-o fac ţie Domnişoară!" 
Astfel Domnul cuvânta, 
Şi din codru se-nturna, 
Iară codrul răsuna: 
„Să trăieşti, măria ta!" 

LII 

Constantin Brâncovanul 



Brâncovanul Constantin 1 , 
Boier vechi şi domn creştin, 
De averi ce tot strângea 
Sultanul se îngrijea 
Şi de moarte-1 hotăra, 
Căci vizirul îl pâra. 
Intr-o joi de dimineaţă, 
Zi scurtării lui de viaţă, 
Brâncovanul se scula, 
Faţa blândă el spăla. 
Barba albă-şi peiptăna, 



La icoane se-nchina, 
Pe fereastră-apoi căta 
Şi amar se spăimânta! 
„Dragii mei, cuconi iubiţi! 
Lăsaţi somnul, vă treziţi, 
Armele vi le gătiţi, 
Că pe noi ne-a-nconjurat 
Paşa cel neîmpăcat 1 
Cu-ieniceri, cu tunuri mari 
Ce sparg ziduri cât de tari!" 
Bine vorba nu sfârşea, 



1 Constantin Brâncovanul a domnit 26 ani în Ţara Românească şi a fost ucis 
de turci în 15 august 1714 la vârsta de 60 ani. Şincai scrie în Cronica românilor că 
odată cu Brâncovanul au pierit patru feciori ai lui cărora el le-a grăit astfel în 
ora morţii: „Iată, toate avuţiile şi orice am avut, am pierdut! Să nu ne pierdem 
încai sufletele... Staţi tare şi bărbăteşte, dragii mei! să nu băgaţi seamă de moarte. 
Priviţi la Hristos, mântuitorul nostru, câte a răbdat pentru noi şi cu ce moarte 
de ocară a murit. Credeţi tare întru aceasta şi nu vă mişcaţi, nici vă clătiţi din 
credinţa voastră pentru viaţa şi lumea aceasta..." etc. 

„Apoi, adaugă Şincai, aceste zicând el, porunci împăratul de le tăiară capetele, 
întâi ale feciorilor, începând de la cel mai tânăr, şi mai pe urmă a tăiat capul lui 
Constantin Brâncovanu, şi aruncară trupurile în mare: şi creştini, dup-aceea, 
aftându-le, le-au astruncat la Patriarhie." 

1 Mustafa Paşa care era imbrohor. 

Turcii-n casă iuruşea, 
Pe tuspatru mi-i prindeau 
Şi-i duceau de-i închideau 
La Stambul, în turnul mare 1 
Ce se-nalţă lângă mare, 
Unde zac feţe domneşti 
Şi soli mari împărăteşti 2 . 
Mult acolo nu zăcea, 
Că sultanu-i aducea 
Lângă foişorul lui 
Pe malul Bosforului. 
„Brâncovene Constantin, 
Boier vechi, ghiaur hain! 
Adevăr e c-ai chitit 
Pân-a nu fi mazilit, 
Să desparţi a ta domnie 
De a noastră-mpărăţie? 
Că de mult ce eşti avut, 
Bani de aur ai bătut 3 
Făr-a-ţi fi de mine teamă, 
Făr-a vrea ca să-mi dai seamă!" 
„De-am fost bun, rău la domnie, 

Dumnezeu singur o ştie; 
De-am fost mare pe pământ, 
Cată-acum de vezi ce sânt!" 
„Constantine Brâncovene! 
Nu-mi grăi vorbe viclene. 
De ţi-e milă de copii 
Şi de vrei ca să mai fii, 
Lasă legea creştinească 
Şi te dă-n legea turcească." 
„Facă Dumnezeu ce-a vrea! 
Chiar pe toţi de ne-ţi tăia, 
Nu mă las de legea mea!" 
Sultanul din foişor 
Dete semn lui imbrohor. 
Doi gelaţi veneau curând, 
Săbiile fluturând, 
Şi spre robi dacă mergeau, 
Din cuconi îşi alegeau 
Pe cel mare şi frumos, 
Şi-1 puneau pe scaun jos, 
Şi cât pala repezea, 
Capul iute-i reteza! 



1 Prin tumul mare se înţelege negreşit cetatea numită de turci Edicale, ridicată 
pe malul Mării de Marmara în capătul oraşului Stambul, şi pe care europenii o 
numesc Şapte turnuri. 

2 Când năştea vreo neînţelegere serioasă între sultan şi puterile europene, se 
închideau ambasadorii străini în cetatea Edicale, până la sfârşitul certei sau a 
războiului. 

3 Intre pârile trimise la Poartă în contra Brâncovanului era şi aceasta, că 
bâtuse monedă de aur în Ardeal, de câte doi şi până la zece galbeni una. 

Brâncovanul greu ofta 
Şi din gură cuvânta: 
„Doamne! fie-n voia ta!" 
Cei gelaţi iarăşi mergeau 
Şi din doi îşi alegeau 
Pe cel gingaş mijlociu, 
Cu păr neted şi gălbiu, 
Şi pe scaun îl puneau 
Şi capul îi răpuneau! 
Brâncovanul greu ofta 
Şi din suflet cuvânta: 
„Doamne! fie-n voia ta!" 
Sultanul se minuna: 
Şi cu mila se-ngâna 
„Brâncovene Constantin, 
Boier vechi şi domn creştin! 
Trei cuconi tu ai avut, 
Din trei doi ţi i-ai pierdut, 
Numai unul ţi-a rămas. 
Cu zile de vrei să-1 las, 
Lasă legea creştinească 
Şi te dă-n legea turcească!" 
„Mare-i Domnul-Dumnezeu! 
Creştin bun m-am născut eu, 
Creştin bun a muri vreu... 
Taci, drăguţă, nu mai plânge 
Că-n piept inima-mi se frânge, 
Taci şi mori în legea ta 
Că tu ceru-i căpăta!" 
Imbrohorul se-ncrunta, 

Gelaţii se nainta 
Şi pe blândul copilaş, 
Dragul tatei fecioraş, 
La pământ îl aruncau 
Şi zilele-i ridicau. 
Brâncovanul greu ofta 
Şi cu lacrimi cuvânta: 
„Doamne! fie-n voia ta!" 
Apoi el se-ntuneca, 
Inima-i se despica, 
Pe copii se arunca, 
Ii bocea, îi săruta, 
Şi turbând apoi striga 
„Alelei! tâlhari păgâni! 
Alei! voi feciori de câini! 
Trei cuconi ce am avut, 
Pe tustrei mi i-aţi pierdut, 
Dare-ar Domnul-Dumnezeu 
Să fie pe gândul meu 
Să vă ştergeţi pe pământ 
Cum se şterg norii la vânt, 
Să n- aveţi loc de-ngropat, 
Nici copii de sărutat!" 
Turcii crunt se oţereau 
Şi pe dânsul tăbărau, 
Haine mândre -i le rupeau, 
Trupu-i de piele jupeau, 
Pielea cu paie-o umpleau, 
Prin noroi o tăvăleau, 

Şi de-un paltin o legau 
Şi râzând aşa strigau: 
„Brâncovene Constantin, 
Ghiaur vechi, ghiaur hain! 
Cască ochi-a te uita 

De-ti cunoşti tu pielea ta?" 
„Câini turbaţi, turci, liftă rea! 
De-ţi mânca şi carnea mea, 
Să ştiţi c-a murit creştin 
Brâncovanul Constantin!" 

LIII 

Cântecul lui Mihai Viteazul 



Auzit- aţi de-un oltean, 
De-un oltean, de-un craiovean 
Ce nu-i pasă de sultan? 

Auzit- aţi de-un viteaz 
Care veşnic şade treaz 
Cât e ţara la necaz? 

Auzit- aţi de un Mihai 
Ce sare pe şapte cai 
De strigă Stambulul vai? 

El e Domnul cel vestit 
Care-n lume a venit 
Pe luptat şi biruit. 

Spuie râul cel oltean, 
Spuie valul dunărean 
Şi codrul călugărean 



Câte lupte au privit, 
Câte oşti au mistuit 
Câte oase-au înălbit? 

Mulţi ca frunzele de brad, 
Ca nisipul de pe vad, 
Ca gemetele din iad! 

Spuie corbii munţilor 
Şi fiarele codrilor 
Care-a fost nutreţul lor? 

Fost- au leşuri tătăreşti 
Şi turceşti şi ungureşti 
Date-n săbii româneşti! 

Alelei! Mihai, Mihai! 
Căci de noi milă nu ai, 
Să ne scapi de-amar şi vai! 1 



1 Acest cântec l-am găsit scris într-o psaltire foarte veche din biblioteca 
mănăstirii Neamţului. Dedesubtul cântecului erau următoarele cuvinte scrise 
cu slovă călugărească: „Scrisu-s-au acest viers bătrân de mine, ieromonahul 
Paisie, credincios rob al lui Dumnezeu, iar eu l-am auzit şi l-am învăţat de la 
răposatul bunul meu, Stoian Jolde armăşelul". 

LIV 

Visul lui Tudor Vladimirescu 



„Tudor, Tudor, Tudorel, 
Dragul mamei voinicel! 
De când mama ţi- ai lăsat 
Şi olteni ţi-ai adunat 
Pe ciocoi să-i prinzi în gheară 
Şi s-alungi grecii din ţară, 
Mult la faţă te-ai schimbat 
Şi mi te-ai întunecat! 
Spune, maică, ce te doare 
Ca m-oi face vrăjitoare 
De alean să te descânt, 
Să calci vesel pe pământ." 
„Alei, maică! alei, dragă! 
Curând visul mi-1 dezleagă, 
Că ştii, maică! am visat 
Buzduganu-mi fărâmat! 
Sabia-mi cea bună, nouă 
Am visat-o ruptă-n două, 
Puşca mea cea ghintuită 
Am visat-o ruginită! 
Maică! pistoalele mele 
Le-am visat făr' de oţele, 



Apoi încă-am mai văzut 
Şarpe galben prefăcut 
Ce purta coarne de ţap 
Şi creastă roşie-n cap, 
El avea ochi vânzător, 
Avea grai linguşitor 
Şi mă tot ruga mereu 
Să mă duc la cuibul său." 
„Ba, ferească Dumnezeu, 
Să nu te duci, fătul meu, 
C-acel şarpe veninos 
E vreun duşman ticălos, 
Vreun hoţ volintiraş 
Şi la inimă vrăjmaş." 
„Maică, măiculiţa mea, 
Cum să scap de cursă rea? 
Căci un glas prevestitor 
îmi tot spune c-am să mor" 
„Dar să mori, drăguţul meu, 
Facă ce-a vrea Dumnezeu! 
Dar să ştii tu de la mine 
Că-un român voinic ca tine 

Pân ce cade, pân' ce moare Căci de-un şarpe-nveninat 

Calcă şerpii în picioare, I se iartă un păcat" 1 . 

1 Cunoscut este că visul prevestitor al viteazului Tudor Vladimirescu s-a 
împlinit! Fiind mişeleşte tras în lagărul lui Ipsilanti, şeful volintirilor greci, Tudor 
a fost şi mai mişeleşte ucis de dânşii. Nu mai este dar îndoială că cântecul 
poporal desemnă pe Ipsilanti însuşi prin şarpele cu ochiul vânzător, cu graiul 
linguşitor şi cu creastă roşie în cap. 



i86_ 



VASILE ALliCSANDRl 



LV 



Horea şi Cloşca 

Horă revoluţionară 



Horea, Cloşca-s la un loc 
Ş-au aprins un mare foc 
Şi cântă voios în joc: 
„Pe cel câmp pustiu şi-ntins 
Arde-un foc de noi aprins. 
Las' să ardă şi să crească, 
Ca-i în ţara ungurească! 
Trageţi hora ca să joc 
La lumina celui foc! 
Ungurean, musteaţă lungă! 
Zis-am morţii să te-ajungă! 
Zis-am parăi să te ardă, 
Zis-am crucii să te piardă, 
Trageţi hora ca să joc 



La lumina celui foc! 
Ungurean, câine turbat! 
Multe-n lume ţi-am răbdat, 
Dar venit-a timpul meu 
Ca să mă răzbun şi eu! 
Trageţi hora ca să joc 
La lumina celui foc! 
Cum răcnesc jivinele! 
Cum s-aprind slăninele! 
Cum ard toate satele 
De-şi curăţ păcatele! 
Trageţi hora ca să joc 
La lumina celui foc! 
M-am suit la munte-n zori 



Acest cântec, de o formă mai regulată şi mai corectă, l-am pus în numărul 
baladelor fiindcă are un caracter istoric. 

La anul 1784, Horea şi Cloşca, doi viteji români din Transilvania, sătui de 
jefuirile şi apăsările ungurilor, răsculară ţara în contra lor. Douăzeci mii de 
români răspunseră la chemarea lor şi răspândiră o groază atât de mare în maghia- 
rime că aceasta fu silită a cere ajutor la Imperiul Austriac. împăratul Iosef II 
trimise o armată întreagă asupra lui Horea şi Cloşca, care, după o luptă crâncenă, 
fură prinşi la 28 februarie 1785 şi aspru pedepsiţi cu moarte. Tradiţia spune că 
ei au fost închişi în curse de fier şi purtaţi prin toate satele şi că apoi au fost arşi 
de vii în ochii poporului. 

Ş-am prins fulgerul din nori, 
Şi de sus din înălţime 
L-am izbit în ungurime! 
Trageţi hora ca să joc 



La lumina celui foc! 
Horea, Cloşca, la un loc, 
Părăsiţi de-al lor noroc, 
Ard, cântând voios în foc! 



DOINE 1 



Doinele sunt cântece de iubire, de jale şi de dor, plângeri duioase ale inimii 
românului în toate împrejurările vieţii sale. 

Un muzician de mare talent, dl Henri Erlich care a locuit câţiva ani în 
România şi a publicat un album de arii româneşti, zice în precuvântarea acelui 
album: 

„Naţionalitatea românilor se arată curată şi necontestabilă atât în limba şi 
datinile lor, cât şi chiar în muzica lor deosebită de oricare alta. Negreşit ariile 
româneşti vor părea foarte curioase popoarelor Occidentului pentru melodia 
lor cu totul originală şi câteodată putem zice sălbatică, şi pentru acompania- 
mentul lor ce cuprinde uneori acordurile cele mai capricioase, cele mai bizare, 
şi alteori foarte simple şi monotone. Ele au însă o expresie de melancolie dulce 
şi dureroasă chiar. Sunt mai cu seamă unele pasaje misterioase care fac să se 
prezinte dorinţe înfocate şi ascunse în fundul inimii, şi care se manifestă printr- 
un soi de plânset melodic. Acestea sunt ariile doinelor; cât pentru acele de 
dans, horele, ele răsună cu o veselie nebunatică, zgomotoasă, ca acea veselie la 
care omul nenorocit se dedă în momentele sale de uitare şi de plăcere". 

Vezi articolul intitulat Melodiile româneşti înRomănia literară, foaie publicată în 
Iaşi în anul 1855. 

Unele doine poartă şi numele de cântece voiniceşti în Moldova, olteneşti în 
Valahia şi haiduceşti în Ardeal. 

I 

Doina 

Doină, doină, cântec dulce! 
Când te-aud, nu m-aş mai duce. 
Doină, doină, vers cu foc! 
Când răsuni, eu stau în loc. 
Bate vânt de primăvară, 
Eu cânt doina pe afară, 
De mă-ngân cu florile 
Şi privighetorile. 
Vine iarna viscoloasă, 
Eu cânt doina-nchis în casă, 



De-mi mai mângâi zilele, 
Zilele şi nopţile. 
Frunza-n codru cât învie, 
Doina cânt de voinicie. 
Cade frunza jos în vale, 
Eu cânt doina cea de jale. 
Doina zic, doina suspin, 
Tot cu doina mă mai ţin. 
Doina cânt, doina şoptesc, 
Tot cu doina vieţuiesc! 

II 

l^unca ţipa, lunca %biara 



Lunca ţipă, lunca zbiară 
Pentru-un pui de căprioară. 
Vai de biata inimioară, 
Ca şi lunca, geme, zbiară 
Pentru-o puică bălăioară. 
Frunza creşte, frunza cade, 
Căprioara nu-o mai roade. 
Vai de mine! ce m-oi face? 



Doru-n sufletul meu zace 
Ş-inimioara-mi nu mai tace! 
Inimă, fii răbdătoare, 
Ca pământul sub picioare, 
Pân' ce puica bălăioară 
S-a întoarce-n luncă iară 
Cu cel pui de căprioară. 

III 

Urâtul 



Of! urât, urât, urât! 
Boală far' de crezământ! 
De te- ai duce-n codri, duce, 
Ursu-n labe-i să te-apuce! 
Urâtul din ce se face? 
Din omul care nu-ţi place. 



Urâtul din ce-i făcut? 
Din omul care-i tăcut. 
Cine a scornit urâtul, 
Nu-1 înghită pământul! 
Că mie de mult urât 
Sufletu-mi s-a amărât! 

IV 

Cântecul răzeşului 



Frunză verde de cireş, 
Lung e drumul pân' la Ieşi, 
Lung e drumul şi bătut 
Din Şiret şi pân-în Prut! 
Nu-i bătut de car cu boi, 
Ci-i bătut tot de nevoi 
Şi de păcatele mele 
Cele multe, cele grele! 
Ard-o focul răzeşie! 1 
Eu chiteam că-i boierie, 
Şi-i numai o sărăcie! 
Pentru-o palmă de pământ 
Zilele mi- am dat în vânt. 



Ani întregi m-am judecat 
Şi nimic n-am câştigat! 
Eu umblam la judecată, 
Copiii plângeau pe vatră, 
Nevasta-mi zăcea lăsată. 
Dare-ar Domnul Dumnezeu 
Să fie pe gândul meu! 
Lăsa-m-oi de răzeşie 
Să apuc în haiducie 
Ca să-mi fac sfânta dreptate 
Cu cea ghioagă de pe spate, 
Să-mi aleg judecători 
Cei stejari nestrâmbători! 



1 Nenorocita clasă a răzeşilor, printre care se găsesc coborâtorii celor mai 
mari familii din vechime, a avut mult a suferi, sub domnia lui Mihail Sturdza, de 
răpirea boierilor vecini cu moşiile lor. Mulţi din acei mici proprietari au prefer- 
at a se desface de pământurile lor şi a deveni clăcaşi pentru ca să scape de 
prigoniri. 

V 

Cântecul plugarului 



Ardă-te-ar focul, pământ, 
Şi te-ar bate Domnul sfânt! 
Căci îmi eşti duşman cumplit! 
Ce-am semănat n-a ieşit. 
Semănat-am grâu de vară, 
A ieşit numai negară. 
Semănat-am orz, oves, 
A ieşit mohor de şes. 
Semănat-am păpuşoi, 
A ieşit iarbă-n fuşoi. 



Stau în câmp şi mă gândesc. 
Cu ce o să vieţuiesc? 
N-am leţcaie la chimir 
Să mă pot plăti de bir, 
Şi de foi, şi de soldat, 
Şi de Iuda blestemat. 1 
Vai şi-amar de biet român 
Când e domnul rău stăpân! 
N-are loc în ţara lui 
Şi-i ca pleava câmpului! 



1 In toate satele Moldovei, crâşmele sunt ţinute de evrei, care, ca nişte lipitori, 
sug avuţiile ţăranilor, îndemându-i la beţie. 

VI 

Cântecul călugărului 



Arză-te focul, pădure, 
Ş-ai cădea sub o secure! 
Arde-ar lemnele din tine 
Cum arde inima-n mine, 
Să-mi fac drum pân' la vecine, 
Şi de sus, din mănăstire, 
Unde zac în părăsire, 
Să văd cârduri de copile 
Care mă sfârşesc de zile, 
Şi să văd pe draga mea 
Care m-am iubit cu ea 
In copilăria mea. 
N-ar avea loc în pământ 
Şi l-ar bate Domnul sfânt 
Cine m-a călugărit 



Şi de ea m-a despărţit! 
Eu n-am fost de pustnicie, 
Căci am fost de voinicie, 
Nici am fost de mănăstire, 
Ci de lume cu iubire, 
Că mă-nchin pe la icoane 
Cu ochii pe la cucoane, 
Şi citesc, întorc la file 
Cu ochii pe la copile. 
Unde văd o fată mare, 
Rasa-mi tremură-n spinare, 
Unde văd puicuţa mea, 
Zboară sufletu-mi la ea 
Ca roiul la floricea! 

VII 

Nevasta tâlharului 

Fost-am eu la părinţi una 
Precum e în ceruri luna, 
De părinţii mei iubită 
Şi de dânşii potrivită 
Cu luna, cu stelele, 
Salba cu mărgelele, 
Grădina cu florile 
Şi ziua cu zorile. 
Ei pământul au umblat 
Să-mi găsească un bărbat. 
Bărbăţelul ce mi-au dat 
Era tânăr şi bogat, 
Avea bani, avea inele 
De-mi umplea mâna cu ele, 
Dar vezi, frate, ce păcat! 



Erau toate de furat. 
Nu trecu chiar săptămâna 
Şi pe el puseră mâna 
Şi la ocnă-1 înfundară 
Şi cu lacrimi mă lăsară. 
Decât m-aş fi măritat, 
Mai bine-n foc m-aş fi dat, 
C-am rămas cu rod în sân 
Şi nu-i rod de bun român 
Ci e rod de om mişel, 
Sărăcuţ, amar de el! 
De-ar fi fost el un viteaz, 
Nu mi-ar fi aşa necaz, 
Dar a fost un biet tâlhar 
Şi de-aceea mi-e amar! 

Copila murind 



VASILE ALECSANDRI 



Cântă pasărea pe-o floare 
Pentru-o fată care moare, 
Cântă păsăruica-n spin, 
Copila scoate venin. 
Cântă păsăruica-n salce, 
Copila de moarte zace. 
Cântă păsăruica-n poartă, 
Copilita dulce-i moartă! 



Ah! amar sufletul meu, 
Tu plângeai de dor mereu 
Şi pe floare, şi pe spin, 
Şi pe poarta lui Marin. 
Ah! amar sufletul meu! 
Ieşi curând să mor şi eu, 
Să mă duc la cel mormânt, 
Să mă prefac în pământ! 

IX 

Floricica 



Frunză verde de alună, 

Mă dusei noaptea pe lună, 

Să găsesc o floricică 

Care mult inima-mi strică, 

Şi s-o-ntreb de ce-n grădină 

Pleacă fruntea şi suspină? 

„Eu mă plec, floarea-mi răspunde, 

Căci o jale mă pătrunde, 

Arde sufletu-mi şi geme, 



Căci mă trec fără de vreme. 
Trei zile sunt înflorită 
Ş-apoi cad de vânt pălită. 
De-abia cresc şi mă fac floare, 
Abia mă-ncălzesc la soare, 
Şi pe mine cade-ndată 
Umbră neagră-ntunecată, 
încât nime nu mă vede, 
Floare sunt ori iarbă verde." 

X 

Vrutul 



Prutule, râu blestemat! 1 
Face-te-ai adânc şi lat 
Ca potopul tulburat! 
Mal cu mal nu se zărească, 
Glas cu glas nu se lovească, 
Ochi cu ochi nu se-ajungă 
Pe-a ta pânză cât de lungă! 
Lăcustele când or trece, 
La ist mal să se înece! 



Holerele când or trece, 
Pe la mijloc să se-nece! 
Duşmanii ţării de-or trece, 
La cel mal să se înece. 
Iar tu-n valurile tale 
Să-i tot duci, să-i duci la vale 
Pân' la Dunărea cea mare, 
Pân' în Dunăre şi-n mare! 



' Prutule, râu bleestemat. 

înainte de luarea Basarabiei de moscali, cântecul zicea: Nistrule, râu 
blestemat, fiindcă toate relele veneau de peste Nistru. 

XI 



Bobii 



Trage, mândro, cu bobii 1 , 
Nu-ţi mai lăcrima ochii. 
De-or cădea bobii în zece, 



Să ştii că dorul nu-mi trece. 
De-or cădea bobii în opt, 
Să ştii că mi-e dor de tot. 



1 A trage în 41 de bobi este un obicei foarte răspândit la români. Bobii 
prevestesc viitorul fetelor şi al flăcăilor, şi când, după deosebitele împărţeli în 
zece grămezi, şi în opt, şi în cinci, şi în trei, rămâne unul pe dinafară, bobul 
sositor, atunci negreşit persoana dorită vine, dorul se împlineşte. 

Babele prin sate sunt foarte dibace în tragerea bobilor pe sită. Mai sunt însă 
şi ţigance vrăjitoare, care se poartă din loc în loc şi spun sorţii cu oglinda sau cu 
cercetarea palmei de la mâna dreaptă. 

Românii, ca şi strămoşii lor, au mare plecare a crede în presagiuri şi păstrează 
încă unele din obiceiuri antice, atingătoare de aflarea soartei. 

Pe timpul romanilor, amorezii mai cu deosebire dau o mare însemnătate 
unor crederi copilăreşti. Lucrurile cele mai nedemne de băgat în seamă le 
umpleau inimile de bucurii sau de descurajare. De pildă, pocneau în mâini foi 
de trandafir sau de mac, sau de alun, şi dacă foaia plesnea cu vuiet, mulţumirea 
lor era mare, căci ei considerau pocnetul frunzelor de bun augur. Flăcăii români 
au încă obiceiul de a face să plesnească în palme frunze de alun. 

In vechime, amorezii cercau iară să facă a sări pân-în podul casei sâmburi 
de măr, strângându-i între degete. Sâmburii de măr, curăţiţi de coajă, serveau la 
părinţii noştri ca un mijloc de galanterie către dame. La mese mari boierii 
prezentau cucoanelor sâmburi de măr pe vârfurile cuţitelor. 

Romanii vechi considerau ca presagiuri de fericire scânteierea lămpilor sau 
a frunzelor de laur în foc. Unele mişcări ale trupului erau observate cu o luare - 
aminte serioasă. Palpitările de inimă treceau ca semne de trădare. Baterea ochiului 
şi a sprâncenei drepte vestea a bine, însă amorţirea degetului cel mic şi a dege- 
tului cel gros de la mâna dreaptă erau semne spăimântătoare. 



200 



VASILE ALECSANDRI 



De-or cădea bobii în cinci, 
Să ştii că eu sunt pe-aici; 
De-or cădea bobii în doi, 
Să ştii că sosesc la voi, 



Să ne iubim amândoi. 
Iar de-a mai rămânea un, 



Să ştii că eu vin nebun 
Pe-o prăjină de alun. 1 



Ţiuirea urechilor, ca şi sughiţul din zilele noastre, însemna că pomenea cineva 
de dânşii. 

Iar mai ales strănutatul avea o importanţă nemărginită în ideile lor. Ei credeau 
că amorul strănuta când vroia să le înştiinţeze îndeplinirea dorinţelor. Catul, 
pentru ca să exprime fericirea statornică a doi tineri însuraţi, zice că amorul le- 
a strănutat în dreapta şi în stânga. Properţiu, ca să arate că amorul înzestrase pe 
Cyntia cu toate darurile, o întrebă dacă acel zeu a strănutat când ea s-a născut. 

Când amorezii erau îngrijiţi unii de alţii, ei puneau să le tragă în sorţi cu nişte 
mici tablete pe care se găseau scrise oarecare litere. Tabletele se aruncau într-o 
urnă, urna se scutura, se răsturna, şi aşezarea literelor căzute compunea un 
răspuns cuprinzător de secretele viitorului. Tragerea acelor sorţi se făcea de 
către copii ce sta pe pieţele publice din Roma şi din celelalte oraşe romane. 

Romanii credeau şi în puterea farmecelor. Adeseori o amoreză, lăsată de 
iubitul ei, întrebuinţa farmece pentru ca să-1 întoarne iar la picioarele ei. Afară 
de descântece, ea fabrica două păpuşele, una de ceară şi alta de lut, şi le apropia 
de foc. Cea dintâi se topea, cealaltă se întărea; astfel dar trebuia să se topească 
inima necredinciosului pentru amoreză. Damele romane credeau iară că la caz 
de necredinţă către bărbaţii lor, dumnezeul Olimpului, pentru ca să le 
pedepsească, făcea să le iasă noiţe pe unghii sau puşchele pe limbă. La româncele 
noastre noiţele făgăduesc prezenturi şi puşchelele nu mai au nici o relaţie cu 
necredinţa. 

1 Vezi nota 1 din balada Cucul p turturica. 

XII 

Lena 



Frunză verde salbă moale, 
Apucai pe drum la vale 
Ş-ajunsei pe Lena-n cale. 
Eu călare, ea pe jos, 
Cu gherdan de flori frumos 
Şi cercei lungi de mărgele 
Să tragă ochii la ele. 
Calea mândrei aţinui, 
O florică de-i cerui. 
Cerui floarea sânului, 
Ea-mi dă floarea crinului. 
Cerui floarea din guriţă, 
Ea-mi dă floarea garofîţă. 
Cerui apă din izvor, 
Ea mi-o tulbură cu dor. 
Cerui apă neatinsă, 
Ea mi-o dă cu dor aprinsă. 



Cât am dat de-o am băut, 
Lena alta mi-a părut, 
Mi-a părut un toporaş 
Răcorit de-un izvoraş. 
De pe cal mă detei jos 
Să iau floarea s-o miros, 
Ea s-a prefăcut pe loc 
Intr-un fluturel de foc. 
Vrui să-1 prind, el a zburat. 
Vrui să beau, apa-a secat. 
Vai de mine, ce păcat! 
Lena că m-a fermecat! 
Fire-ai, Leno, blestemată 
De-a mea minte tulburată! 
Să ajungi un negru nor, 
Ca să ploi lacrimi de dor! 

Sora contrabandierului 1 



Frunză verde de granate, 
Am avut un Toader frate 
Ş-a trecut în ceea parte 
Cu trei tencurele-n spate. 
Iar cazacii l-au zărit, 
L-au zărit, l-au urmărit, 
Şi l-au prins şi l-au legat, 
Şi-n carantină l-au dat 
De mi-1 ţin jos răsturnat, 
Nebăut şi nemâncat! 
Legături i-au pus de in 
Ca să-1 ducă la Hotin, 
Şi să-1 judece ruseşte 
Şi să-1 bată căzăceşte! 
Bate vântul de la Prut, 
Inimioara mi s-a rupt. 
Bate vântul despre zori 
Şi mă umple de fiori. 



Bate vântu-n miez de noapte 
Şi-mi tot pare c-aud şoapte; 
„Decât m-ar băga la oaste, 
Mai bine-aş zace pe coaste, 
Decât în oastea rusească, 
Mai bine-n cea românească. 
Domnică, drăguţa mea, 
Mult bine mi-era la ea, 
Că-mi aşternea la răcoare 
Şi mă-ntreba ce mă doare. 
Vai! român, de capul tău 
Cum te-ajunse ceasul rău 
Şi n-avuşi măcar un frate 
Ca să-ţi cate de dreptate, 
Să umble cu cărţile 
Să-ţi scoată dreptăţile. 
Dă, Domnico, pe murgul 
De-mi deschide butucul. 



1 Aceasta doină este compusă de o tânără ţărancă, anume Domnica din 
satul Crăiniceni. 

2 Cum te-ajunge ceasul rău. 

Vezi nota 3 din balada Mioriţa şi balada intitulată Ceasul rău din Doine ţi 
lăcrimioare. 

Dă-ţi, Domnico, rochiţa 
De-mi deschide temniţa. 
Dă şi carul cu doi boi 
De mă scapă de nevoi. 
Şi vin', soro, să mă vezi 
Cum îmi frâng trupu-n obezi, 
Să tot plângi şi să nu crezi!" 

Frunză verde de granate, 
Căci m-aş duce-n ceea parte 
Să mai văd pe bietul frate! 
Da-s o biată fată mare 
Şi la lume n-am crezare, 
Ci am numai ochi de plâns 
Ş-un suflet de dor aprins. 

Străinul 

Frunză verde rozmarin, 
Rău e de voinic străin! 
Numai luna că-1 iubeşte 
Şi soarele-1 încălzeşte. 
Trece-n jos, se duce-n sus, 
Nime nu-i dă un răspuns, 
Nici îi zice: „Bun ajuns!" 
Suie-n deal, coboară-n vale, 
Nici o mândră nu-i stă-n cale. 



Trece sate-n curmeziş, 
Şi dumbrăvile-n lungiş, 
Vede-o mândră feţişoară 
Ca un pui de căprioară. 
El îi zice: „Dragă, stă." 
Ea în lături tot se dă. 
El îi zice: „Vină-ncoace," 
Ea-i răspunde: „N-am ce 

face." 

Copila 

Taci, bădica, nu mai spune 
Că n-avem suflete bune, 
C-asta-i ţara ospeţiei, 
Ţara dulce-a veseliei. 
Taci, bădică, nu mai zice 
Că noroc nu e pe-aice, 
C-a veni luna lui mai 
De te-i crede chiar în rai. 
Iar de-i vrea să mi te-nsori, 
Să ne facem soţiori, 



Da-ţi-oi dulce sărutat 
Şi dulci poame de mâncat. 
Două mere-n umbră coapte, 
Cu izvoare dulci de lapte, 
Care soare n-au văzut 
Şi vântul nu le-a bătut. 
Rotunzele amândouă 
Şi spălate tot cu rouă, 
Tot cu rouă de pe flori, 
Culeasă la cântători. 

XVI 

Puica bălăioara 



Frunză verde sălcioară, 
Puiculiţă bălăioară, 
Tu n-ai tată, eu n-am mamă, 
Amândoi suntem de-o seamă, 
Tu n-ai fraţi, eu n-am surori, 
Amândoi ca doi bujori. 
Vină, vină, puiculiţă, 
De m-adapă cu-o guriţă, 



Vin' că dorul mă omoară 
Şi mă arde ca o pară. 
Vai de mine! n-am crezare! 
Puica-mi zice-n gura mare: 
„Omorî-te-ar dorul meu 
Că tu eşti viclean şi rău, 
Şi tu vrei a mă-nşela, 
Iară nu a mă lua." 



POEZII POPULARE ALE ROMÂNILOR 



XVII 

Dorul 

Frunză verde mărăcine, 
Nimic se prinde de mine! 
De când dorul m-a lovit 
Minţile mi-au rătăcit; 
De când dorul m-a cuprins, 
Sufletul mi s-a aprins! 
Sui în deal, cobor în vale 
Şi-mi pierd ziua tot pe cale; 
Valea sui, dealul cobor, 
îmi trec viaţa tot cu dor. 
Puiculiţă, floare -n gură! 
Când te văd în bătătură 
îmi uit plugu-n arătură 



Sapa-nfîptă-n curătură, 
Şi las boii ca să pască, 
Plugul să se ruginească 
Şi sapa să putrezească. 
Alei! puico, dac-ai vrea, 
Patru pluguri aş dura, 
Ţara-ntreagă aş ara. 
Graiul dulce de muiere 
Varsă-n suflet mângâiere 
Şi dă omului putere 
Ca să facă tot pe vrere. 
Dar nu vrei, sărman de eu! 
Şi eu mor de dorul tău! 



208_ 



VASILE ALliCSANDRl 



XVIII 

Dragoste 



Alelei! amar de mine, 
Frăţioare Constantine! 
Rele sunt frigurile, 
Mai rele-s dragostele! 
Frigurile te răcesc, 
Dragostele te-ameţesc 
Şi te-aprind, te scot din minte 
Şi te-ajung cu dor fierbinte. 
Vai de mine! ce păcat 
Ele că m-au fermecat 
Şi-n trei zile m-au uscat, 



M-au uscat, m-au veştejit 
Ca stejarul înfrunzit 
Când de brumă e atins 
Sau de mare foc cuprins. 
Alei! dragă frăţioare, 
Mă trec ca roua din floare 
Şi ca spuma de pe mare, 
Când le soarbe mândrul soare. 
Fă-mi o groapă la răcoare, 
Că inima rău mă doare. 

XIX 

Cucul 



Frunză verde de pelin, 
Ce-mi eşti, cucuie, hain, 
De cânţi vara-n jumătate 
Ş-apoi zbori în altă parte? 
Cuculeţ, pasăre sură! 
Muşca-ţi-aş limba din gură, 
Cântecul să nu-ţi mai zici, 
Nici să mai colinzi pe- aici. 
Vara vii, vara te duci 



Când îs dragostele dulci. 
Cântă-mi mie încă-o dată 
Că mi-e mintea tulburată. 
Cântă-n dreapta mea cu foc 1 , 
Să am parte de noroc. 
Cântă-n faţa mea cu drag, 
Că ţi-oi da frunze de fag 
Să nu mai fii tot pribeag. 



'Vezi nota 1 din balada Cucul şi turturica în ediţia de faţă. 

XX 

Plângerea ţarii 



Frunză verde de negară, 
Vai! sărmană biata ţară, 
Cum te-ajunge focul iară! 
Ruşii vin, te calicesc, 
Nemţii te batjocoresc 
Şi ciocoii te hulesc! 
Nu mi-e ciudă de străini, 
Cât de pământeni haini, 
Că tu dragă le-ai fost mumă 
Şi ei singuri te sugrumă! 
Nu mi-e ciudă de muscali, 
Nici de nemţii bocăncari 1 
Cât mi-e ciudă de ciocoi 
Că te lasă la nevoi 
De ţipă sufletu-n noi. 
Frunză verde de neghină, 
Vai ş-amar de-a ta grădină! 
Cea grădină cu flori plină! 
Cum o calcă, cum o strică 



Nişte iezme fără frică! 
Cum îi smulge florile 
Şi-i pradă rodurile! 
Frunză verde de mohor, 
Vai de sânu-ţi plin de dor, 
Cât e el de hrănitor 
Şi la iepe căzăceşti, 
Şi la câini flămânzi nemţeşti, 
Şi la pilafgii turceşti, 
Şi la râme ciocoieşti! 
Sărăcuţ de maica mea, 
Cui a fi milă de ea? 
Sărăcuţ de locul meu, 
Când 1-a scăpa Dumnezeu? 
Hai, copii, la cei stejari 
Să tăiem niscaiva pari, 
Ţara să ne-o ţărcuim 
Şi de iezme s-o ferim! 



1 Porecla dată soldaţilor austrieci care au ocupat Principatele Unite în timpul 
războiului Crimeii şi care erau încălţaţi cu botine groase sau bocanci. 



POEZII POPULARE ALE ROMÂNILOR 



211 



XXI 

Călăreţul 



Din Şiret şi până-n Prut 

Murgul apă n-a băut, 

Iarbă verde n-a păscut, 

De-a păscut în câmp vreodată, 

A păscut iarbă uscată 

Ş-a băut apă din baltă 

Cu glod negru- amestecată. 

Ţiu, ţiu, ţiu, murgule, zboară 

Pân' la verde dumbrăvioară, 

S-ajungem încă cu soare, 

La Florica, dulce floare, 



Că m-aşteaptă cu mâncare 
Şi cu dulce sărutare. 
Ţiu, ţiu, ţiu, murguţul meu, 
Fugi în zbor ca dorul meu 
Că eu, frate, bine-ţi vreu. 
Calcă, murgule, lupeşte 
Şi te-aşterne iepureşte, 
Că zăresc în bătătură 
Mândra mea cu mierea-n gură 
Să-mi dea mie flori din sân, 
Să-ţi dea ţie braţ de fân. 

Fântâna cu doi bra^i 

La fântâna cu doi brazi 
Am ucis doi unguri fraţi 
Pentru-o puică ungureancă 
Care nu mi-era duşmancă, 
O copilă din hotar, 
Fată de boier maghiar. 
La fântână ea cum sta, 
Braţe albe-şi arăta. 
Eu pe loc mă fermecai 
Braţele-i le sărutai, 
Şi copila se pleca 
Şi pe braţe-i mă culca. 
Iar cei fraţi cam tinerei 



S-aprinseră ca doi zmei 
Şi de mine se legară 
Şi pe mine s-aruncară. 
Eu măciuc-am ridicat, 
Pe-amândoi i-am şi culcat 
Şi sub brazi i-am îngropat, 
La crucile drumului, 
La răcoarea vântului, 
Şi la cap şi la picioare 
Le-am pus flori de lăcrimioare, 
Câte fete-or trece-n cale 
Să le plângă- amar de jale. 

Ciocoiul 



Frunză verde baraboi, 
Mă-ntâlnii cu un ciocoi: 
„Bună cale, măi române" 
„Mulţumim, ciocoi de câine" 
„Măi mojice, tu eşti beat" 
„Latră, ciocoi gulerat, 
Că eu astăzi n-am mâncat" 
„Măi mojice, mojic rău, 
Las' că mi te-oi drege eu 
Când a veni birul greu". 



„Alelei! pui de ciocoi! 
De te-aş prinde la zăvoi, 
Să-ţi dau măciuci, să te moi, 
De piele să te despoi. 
Ca să-mbrac cu pielea ta 
Pistoalele şi flinta, 
Vântul să nu le pălească, 
Ploi să nu le ruginească, 
Ochiul să nu le zărească". 

Corbe, corbe, frăţioare! 
Ce tot croncăneşti la soare? 
Ori ţi-e foame, ori ţi-e sete, 
Ori ţi-e dor de codrul verde?" 
„Şi-mi e foame, şi-mi e sete, 
Şi-mi e dor de codrul verde. 
Aş mânca inimi din sân 



Ş-aş bea sânge de păgân. 
Aş mânca rărunchi de cal 
Ş-aş bea sânge de moscal; 
Aş mânca foi de stejar 
Ş-aş bea sânge de tătar; 
Aş mânca faguri de roi 
Ş-aş bea sânge de ciocoi!" 

Codrul 



Arde-mi-te-ai, codre des! 
Văd bine că s-a ales 
Din tine să nu mai ies! 
Am intrat far' de musteaţă 
Ş-acum arunc cărunteaţă. 
Am intrat pui de român 
Ş-am ajuns moşneag bătrân! 
Alei! codre blestemat! 
Mă ţii de tine legat, 
Şi eu mult m-am săturat 



A trăi tot depărtat 
Şi de lume-nstrăinat. 
Căprioară, surioară, 
Dor de lume mă omoară, 
Roade poala codrului, 
Să-mi văd faţa dorului 
Şi să merg la mândra mea 
Care m-am iubit cu ea, 
Din copilăria mea. 



XXVI 

Voinicul 

Cine-i tânăr şi voinic 
Iese noaptea la colnic 
Fără par, fără nimic, 
Fără paloş, nici pistoale, 
Numai cu palmele goale! 
Cine-i tânăr şi viteaz 
Bujori poartă pe obraz 



Şi la potiri se arată 
Pieptul gol, faţa curată, 
Şi cât scoate un cuvânt 
Cad neferii la pământ, 
Cum se scutur perele, 
Perele şi merele. 

Frunză verde şapte brazi, 
Fost- am noi vreo şapte fraţi 
Ş-au pierit cinci într-o marţi, 
Şi rămas -am numai doi 
De umpleam lumea de noi, 
Ş-a pierit unu-ntr-o joi, 
Şi rămas-am numai eu, 
De arde sufletul meu, 
Frunză verde siminoc, 
De scârbă, de mare foc, 
Stau în codru şi gândesc 
Ce să fac ca să trăiesc? 
Să m-apuc de plugărie, 
Ori s-apuc în haiducie? 
Măiculiţă, ce m-oi face 
Plugăria că nu-mi place, 
Că de când eram eu mic 
Aveam semne de voinic. 
In loc să mă leg de sapă 
Eu duceam murgul la apă, 



Iar când murgul necheza 
Doru-n mine se trezea, 
Dor de codru înverzit, 
Cum e bun de voinicit. 
Când eram de şapte ani 
Luam miei de la ciobani, 
Fără plată, fără bani. 
Când eram de optsprezece, 
Cercam vinul dacă-i rece, 
Pivniţa de-i răcoroasă, 
Crâşmăriţa de-i frumoasă. 
Când eram de douăzeci, 
Mă legam de turci, de greci 
Şi de capete-i scurtam 
Şi aleanu-mi uşuram. 
Dar acum sunt om stătut, 
Şi păţit, şi priceput 
Şi văd bine că-i dat mie 
Ca să mor în haiducie. 

Alta 

Frunză verde de cicoare, 
Când văzui vara cu soare, 
Cătat-am pădurea deasă 
Ca să ţin cu dânsa casă, 
Ş-am cătat galbeni tăieţi 
Să fac zale la băieţi, 
Ş-am cătat galbeni uşori 
Să fac rochii la surori, 
Dar găsii numai rubiele 
De făcui cercei cu ele 
Şi salbe mândrelor mele. 
Bistriţo, apă de munte! 
Bistriţo, şiroi de frunte! 
Ce te făcuşi Dunăre 
Şi te umfiaşi tulbure 
De nu pot trece prin tine 
Cu baltagul la ciochine? 
Să mai ies, colo, pe vale, 
Ca să mă aşez în cale, 
In calea ciocoilor, 
In trecerea oilor? 
De cinci zile, frăţioare, 
Stau pe murgul meu călare 
Tot cu mâna pe pistoale 



Şi cu ochii tot pe vale. 
Mă tot uit uitare lungă, 
Doar norocul să m-ajungă. 
Şi norocul nu m-ajunge 
Şi mijlocul mi se frânge 
De greul păcatelor, 
De sarcina armelor: 
Murguleţ, copită mică! 
Ian mai du-mă la potică, 
în poiana din pădure 
Unde mândra strânge mure, 
Şi mă du în Valea-Seacă 
Să aştept ziua să treacă, 
Iar când a-nsera de noapte 
Să mai cerc durda ce poate. 
Oliolio! soare rotund! 
De-ai apune mai curând, 
Că mie mi s-a urât 
De suit, de coborât, 
Tot suind din vale-n deal 
Cu mâna pe iatagan, 
Coborând din deal în vale 
Tot cu mâna pe pistoale! 

Frunză verde de susai, 
Mă-ntorsei iară pe plai 
Cu mireasa pe sub strai 1 
Să mai prind ceva de trai! 
Pe mândruţa să mi-o-mbrac 
Cum i-a fi mândrei pe plac. 
De când plaiul am lăsat, 
Traiul bun eu l-am uitat. 
Arma-n sân mi-a ruginit, 
Nimic n-am agonisit. 
Mă lăsai pe plai deoparte, 
Unde soare nu străbate 
Sub frunziş de ciritei, 
Unde trec turme de miei 
Şi mocani bogaţi de vite, 
Cu chimirele ticsite. 
Nu ştiu turmele lua-le-aş, 
Ori chimirele zmunci-le-aş 



Că nu-i vreme de pierzare, 
Că s-aude-n depărtare 
Zgomot de potiră tare. 
Frunză verde de agude, 
Ian vezi frate ce s-aude? 
Graiul dulce-a mândrei mele 
Ori zgomot de potiri grele? 
De-a fi puica mea frumoasă, 
Ad-o sfântul sănătoasă, 
Sufletul să-mi răcorească, 
Zilele să-mi îndulcească, 
Iar de-a fi potira grea 
Care paşte viaţa mea, 
Las' să vie că-am o flintă 
Pentru potiră gătită, 
Să-i pun plumbul subsuoară, 
S-o străbată-n inimioară! 



1 Adică cu arma, vezi nota 4 din balada Dona/a. 



no 

Frunză verde clocotici, 
Haideţi, frate, de pe- aici, 
Că nu-i bine la potici, 
Frunza-n codru s-a rărit 
Satele s-au înmulţit, 
Potirele s-au pornit! 
Haideţi iarna la stăpân 
Să cărăm mereu la fân, 
Haideţi iarna la ciocoi 
Să cărăm fân pentru boi 



Pân ce-a da frunza-n cătun 
Ş-a cânta cucu-n alun. 
Primăvara de-a veni, 
Iar la codru ne-om porni 
Şi prin frunzi iar vom cânta 
Şi de grijă ne-a purta 
Plaiul cu pădurile, 
Pădurea cu murele, 
Seleaful cu armele, 
Armele cu gloanţele. 

Alta 

(A lui Ion Petreanu) 



Bată-1 crucea om bogat, 
Om bogat şi far' de sfat! 
Toată vara l-am rugat 
Sa-mi dea bani pe adunat, 
Măcar două, trei parale 
Să-mi cumpăr la copii sare, 



Ş-am făcut-o nesărată. 
Dacă văzui şi văzui, 



îmi luai coasa din cui 



C-am făcut o turtă-n vatră 



Şi mi-o pusei pe spinare 
Şi plecai la Lunca Mare. 



1 Acest Ion Petreanu sau Ion Petrariul, după cum îl numesc unii dintre 
lăutari, a hoţit sub domnia lui Mihail Sturdza şi a ţinut drumul mai cu seamă în 
Lunca Mare din Ţara-de-Jos. 



După ce a fost prins întâia oară, el a fost scăpat din ştreang de mitropolitul 
Veniamin care îl şi luă pe lângă sfinţia sa în curtea Mitropoliei cu sperare ca îl va 
aduce astfel pe calea pocăinţei. Zadarnică cercare. Ion Petreanu adeveri 
proverbul ce zice că „Năravul din născare leac nu are". într-o primăvară, atras 
de farmecul vieţii aventuroase, el se făcu nevăzut din Iaşi şi se ivi iarăşi în 
Lunca Mare cu o ceata de voinici. Hăituit de potiră, ca o fiară sălbatică, şi prins 
de-a doua oară, el fu spânzurat în câmpul de la Frumoasa, de însuşi tovarăşul său 
Gavril Buzat, ţigan de soi care primi a se face călău pentru ca să-şi scape viaţa. 

Aici e locul să facem observare că niciodată un român nu s-a dedat la trista 
meserie de călău. Chiar din letopiseţe se vede că toţi călăii au fost străini.Tomşa 
avea unul pe lângă el care era ţigan şi care, când veneau boierii la curte să se 
închine Domnului, ziceau: „Măria-ta! s-au îngrăşat berbecii, îs buni de tăiat". 



începutul baladei lui zice: 

Cine trece-n Lunca Mare? 
Ion Petreanu călare, 



Cât o roată de car mare, 
Cu trei rânduri de pistoale 
Ş-un baltag legat de şale. 



Cu celmaua despre soare 



111 

Trăsei două, trei pârloage, 
Foamea la pământ mă trage! 
Dacă văzui şi văzui, 
Două, trei cruci îmi făcui, 
Luai coasa de picior 
Şi-n văzduh îi detei zbor, 
Ş-o izbii de-un păducel, 
Sări coasa din căţel. 
Iaca stăpânul călare 
Că-mi aduce de mâncare 
Mălai negru zguruit 
Şi uscat, şi mucezit. 
N-apucai să-mbuc o dată, 
Ciocoiul îşi face plată 
Şi mă ia la schingiuit 
Că nimic nu i-am cosit. 
Eu o palmă îi detei 
Şi toţi dinţii că-i scosei. 
Dacă văzui şi văzui, 
Şoim de codru mă făcui 
Şi de când m-am haiducit 
Drag îmi e drumul cotit. 
Când văd tabere venind 



VASILE ALECSANDRI 

Şi ciocoii-nalbăstrind, 

Mă fac broască la pământ, 

îmi aşez durda spre vânt 

Şi mi-i iau la căutare 

De la cap pân-la picioare, 

Şi chitesc şi socotesc 

Pe unde să mi-i lovesc? 

La retezul părului, 

Pe din dosul fesului, 

Unde-i cald ciocoiului. 

Eu chitesc, durda pocneşte, 

Ciocoiul se vârcoleşte 

Şi de zile se sfârşeşte. 

Las' să moară ca un câine, 

Că i-am zis ades: „Stăpâne! 

Nu-ţi tot bate joc de mine, 

C-a veni vara ca mâine, 

De te-oi prinde-n' Lunca Mare 

Să-ţi fac divan pe spinare 

Şi să te calc în picioare 

Ca pe-un şarpe otrăvit, 

Ca pe-un duşman ne-mblânzit." 



1 Boierii generaţiei trecute care purtau costumul bizantin, adică anteriu, 
giubea, işlic şi mestii, aveau obiceiul a-şi rade ceafa. La anul 1821, când Tudor 
Vladimirescu a intrat în Bucureşti, mulţi din boieri înspăimântaţi se schimba- 
seră în haine proaste, iar pandurii lui Tudor dacă puneau mâna pe vreunul 
ziceau: „Cataţi-1 la ceafă, măi, ca să vedem de-i ciocoi." 

Sub poale de codru verde 1 
O zare de foc se vede 
Şi la zarea focului 
Stau voinicii codrului! 
Nu ştiu zece sau cincisprece 
Sau peste sută mai trece. 
Ştiu că beau vinaţe reci 
Şi că frig vreo cinci berbeci. 
Dar nu-i frig ei cum se frige, 
Ci-i anină prin cârlige 
Şi-i întorc prin belciuge 
Să le facă carnea dulce. 



1 Unii lăutari cântă această Doină 

Sub poale de codru verde 

O zare de foc se vede, 

Iar la zarea focului 

Stau haiducii codrului, 

Nu ştiu zece sau cincisprece 

Ori peste sută mai trece, 

Ci mi-şi frige un berbece, 

Dar nu-1 frige cum se frige, 

Ci-1 înfige în cârlige 

Şi-1 întoarce prin belciuge 

Ca să-i fie carnea dulce 

Sub umbră de păducel 

Voinicii mănânc din el 

Şi din gură zic astfel: 

„Codre, codre înfrunzit, 



Iar cum sta şi ospăta 

Căpitanul şuiera, 

Ei ospăţul şi-1 lăsau 

Şi la luptă alergau; 

Luptau ei cât ce luptau, 

Potiraşii alungau, 

Da-n codru când se-ntorceau 

Nici un os nu mai găseau, 

Că-n urma voinicilor 

Calcă ceata lupilor 

De prin fundul codrilor. 

în următorul chip: 

Ţine-mă-n tine ferit, 
Că nimic nu ţi-am stricat 
Şi nu mă simt vinovat: 
In tine de când intrai 
Numai o creangă tăiai, 
Armele de-mi atârnai. 
Le-aş fi pus, codre, pe jos, 
Dar pământu-i umedos 
Şi fierul e ruginos. 
Codre, codre, duşman eşti! 
Tu voinicii amăgeşti 
Şi de duşman nu-i fereşti. 
Cât eşti, codre, de frunzos, 
Iarna putrezeşti tu jos 
Şi voinicii zac la gros! 

Amărâtă turturică, 

O! sărmana, vai de ea! 
Cât rămâne singurică 

O! sărmana, vai de ea! 
Zboară tristă prin pustie 

O! sărmana, vai de ea! 
Mai mult moartă decât vie. 
Cât trăieşte tot jeleşte, 
Cu alta nu se-nsoţeşte. 
Trece prin pădurea verde, 
Dar ea pare că n-o vede. 



Zboară, zboară până cade 
Şi pe lemn verde nu şade, 
Iar când stă câteodată, 
Stă pe ramură uscată 
Ori se pune pe o stâncă 
Şi nici bea, nici nu mănâncă. 
Unde vede apă rece, 
Ea o tulbură şi trece, 
Unde vede-un vânător, 
Către el se duce-n zbor. 

De mic, sărăcuţ de mine, 
Crescui tot pe mâini străine. 

Sărăcuţ de maica mea! 
Mă băgai la cioban slugă, 
îmi deteră caţă, glugă. 

Sărăcuţ de maica mea! 
Luai oile-n porneală 
Să le duc la păşuneală, 

Sărăcuţ de maica mea! 
Lupii-n goană le luară, 
Jumătate le mâncară. 
Când văzui în cea din urmă 
C-o să rămâi fără turmă, 
Plec spre bâlci după tocilă 
Cu gândul cam pe teşilă. 
Când trecui la crâsmă-n vale, 
Crâşmăreasa-mi iese-n cale 
Şi mă strigă: Vin', băiete! 
Şi să gust vinul îmi dete. 
Vinul bun, ocaua mare, 
Băui vinul de gustare. 
Băui trei zile de vară, 
Strigând scoate mereu, cară. 
Cu lăutari şi cu gloată 
Băui, nene, turma toată. 



Sărăcuţ de maica mea! 
Când văzui că după toate 
încă şi dator mă scoate, 
O capră ce-mi rămăsese 
Şi prin crânguri se dusese 
O luai la căutare 
Cât e ziulica mare. 
Capra-n deal, capra-i în vale, 
Nici că vrea să-mi steie-n cale. 
Azvârlii măciuca-n sete, 
Capra peste cap se dete. 
Alergai cu-o rugioară 
S-o junghiu sub bărbioară. 
Măcelarii alergară, 
Carnea-ndată-o cumpărară, 
Şi pielea ei tăbăcarii 
Şi maţele lăutarii. 
Iaca veni şi românul 
Păgubaşul şi stăpânul, 
Mă lega vârtos de coate 
Cerând seamă pentru toate, 

Sărăcuţ de maica mea! 
Ş-aşa, nene, din beţie 
Mă trezii în puşcărie! 

„Albo, Albo de la munte! 
Ce-ai pus fesciorul pe frunte 1 
Că ţi-au ieşit vorbe multe." 
„Las' să iasă că nu-mi pasă, 
Inima-mi de dor e arsă, 
Că bădica-i dus de-acasă, 
Să-mi cosească fân cu rouă, 
Frânge -i-s-ar coasa-n două, 
Să vie la alta nouă! 
Să-mi cosească fân, costrele, 
Facă-şi coasa bucăţele, 
Să vie-n braţele mele! 
Să-mi cosească fân cu floare, 
Ca să-mi fie de răcoare 
La cap şi la ţâţişoare. 
Zică lumea, că-i dau pace, 
Eu m-oi purta şi voi face 
După cum lui badea-i place. 
Zică lumea ce va zice, 
Ea n-a putea să ne strice, 



Dragostea să ne-o ridice; 
Că mă ţine badea bine, 
Inima lui e la mine 
Ş-a mea o poartă cu sine. 
Inima lui îmi grăieşte, 
Ş-a mea lui încă-i şopteşte; 
Una de alta doreşte, 
C-amândouă sunt legate 
Cu legături înfocate 
Ş-una pentru alta bate. 
Acel lanţ ce le cuprinde 
între ele când se-n tinde 
Cu mare foc le aprinde, 
Iar când s-adun amândouă, 
Atuncea parcă le plouă 
O răcoreală de rouă. 
Aşa le e jurământul, 
Is legate cu cuvântul 
Să le despartă pământul!" 



1 Româncele de pe malul Dunării şi o parte din acele de la munte poartă 
fesuri mici roşii pe cap. Cucoanele bătrâne din generaţia trecută purtau fesuri 
albe şi, pe deasupra fesurilor, testemeluri subţiri de Tarigrad împodobite cu 
bibiluri. 

Spune, mândro, mergi, nu mergi? 
Din două una să-ţi alegi 
Spune, mândro, vrei, nu vrei? 
Că colea mă roagă trei. 
Aide, mândro, să fugim, 
Unde-om putea să trăim, 
Că satul ni s-a mărit 
Şi nu mai e de trăit. 
Unde sunt cu trei, cu doi, 



Vorba le e tot de noi, 
Şi fac sfaturi pe ascuns 
Să ne facă-un neajuns. 
Vină, mândro, mai curând 
Că de nu, te las plângând 
Şi mă duc peste Muscel 
Unde n-am duşmani de fel, 
Că n-am ce-mpărţi cu el. 



XXXVII 

Buruian de leac 

Aoleo! mamă Ileana! 
Cată-mi vreo buruiană 1 
Şi cu mine-ţi fă pomană. 



Mergi în câmp de-alege-un smoc 
Tot de mac şi busuioc, 
Să-mi stingi inima de foc. 



1 In toate satele sunt babe care au specialitatea de a lecui bolnavii cu buruiene 
culese mai cu seamă în ziua de Sânziene după Rusalii. Ele întrebuinţează cu 
destulă dibăcie unele leacuri ce se numesc doftorii băbeşti; dar mai totdeauna 
acele leacuri sunt întovărăşite cu descântece. In notele baladei Cucul p turturica 
am dat două descântece, acela de deochi şi de iele; mai adăugăm aici altele trei. 
Acele de pocitură, de sagetatura şi de muşcătura şerpilor. 

Descântec de pocitură 

Păsărică albă Cel ce-a băut laptele s-a săturat, 

Cu aripa albă! Cel ce-a băut vinul s-a îmbătat, 

Din piatră- ai crescut, Iar cel cu veninul a crăpat. 

Cu nori te-ai bătut, Aşa să piară pocitura din pocit, 

Trei picături din tine-au căzut: Pân-într-o clipă să fie lecuit 

Una de lapte, una de vin Şi să rămâie ca pomul înflorit! 

Şi una de venin. 

DESCÂNTEC DE MUŞCATUL ŞERPILOR 
Sub o tufă-n poieniţă 

Este-o fântâniţă 
Şi-n fântână-o pietricică 

Rece, vineţică, 
Şi sub piatră-un şerpurel 

Cu dinţi de oţel. 
Dinţii apuc de piele, pielea de carne, carnea de os 
Şi prin trup trece un fulger veninos. 
Dar cum iese dintre nori 



POEZII POPULARE ALE ROMÂNILOR 

C-a fi azi o săptămână, 
Am văzut pe la fântână 
O puicuţă de română, 
Şi de-atunci dorul mă frânge, 
Soarele din cer mi-1 stinge, 
Şi la groapă mă împinge. 
Dragostele tinerele 
Nu se fac din viorele, 
Ci din buze subţirele. 

Blestemat să fie locul 
Unde mi s-a aprins focul 
De-mi tot plâng acum norocul. 
Blestemat să fie ceasul 
Când i-am urmărit eu pasul 
Şi i-am auzit eu glasul. 
Cu pasul m-a rătăcit, 
Cu glasul m-a ameţit; 
Liniştea mi- am prăpădit! 



Fulgerii strălucitori, Celui şerpurel 

Aşa să iasă din os, din carne, din piele Ce stă sub pietricică 

Muşcăturile rele In fântâna mică, 

De dinţi de oţel Sub tufă sălbăţică. 

Cu aceste cuvinte se descântă o cofiţă nouă cu apă ne-ncepută, în vreme ce 

vrăjitoarea tulbură apa cu trei vărguţe de alun. Apoi se deşartă cofiţa descântată 

pe rana muşcăturii. 

DESCÂNTEC DE SĂGETĂTURĂ 



Plecat-au nouă fete fecioare 

Pe cale, pe cărare. 

Şi-ntr-o mândra vale, 

La mijloc de cale, 

Maica Domnului le-a întâlnit 

Şi din carul ei de aur astfel le-a grăit: 

„Unde mergeţi pe răcoare, 

Voi, nouă fete fecioare?" 

„Mergem la biserica cea mare 

Cu trei altare. 

Ne- am luat năframele 

Să ştergem icoanele, 

Ne-am luat ştergarele 

Să curăţim stranele, 



Ne-am luat măturile 
Să măturăm scările". 
„Voi, nouă fete fecioare, 
Luaţi toate câte o floare 
De sub a mele picioare 
Şi vă duceţi colo-n sat, 
La cel bolnav săgetat, 
Cu ochii să-1 mângâieri, 
Cu florile să-1 ştergeţi 

De junghieturi, 

De săgetături, 
Să râmână curat luminat, 
Cum Dumnezeu 1-a lăsat". 

XXXVIII 

Cucul 



VASILE ALECSANDRI 



Vine cucul de trei zile 
Peste văi, peste movile 
Şi loc n-are să se puie, 
Să cânte, focul să-şi spuie. 
Pune-s-ar pe-o rămurea 
Aproape de casa mea, 
Să-mi tot cânte, cânte-n faţă, 
Şi seară, şi dimineaţă. 
De-ar fi cucul voinicel, 



Mi l-aş prinde argăţel 
Şi cămăşi subţiri i-aş toarce 
Şi l-aş purta cum îmi place. 
De-ar fi cucul un viteaz, 
El mi- ar trece de necaz; 
Dar e cucul păsărea, 
El cântă pe rămurea 
Şi zboară pe unde vrea, 
Nu-i pasă de jalea mea! 

XXXIX 

Altul 



Unde-aud cucul cântând 
Şi mierlele şuierând 
Nu mă ştiu om pe pământ! 
Eu zic cucului să tacă, 
El se suie sus pe cracă 
Şi tot cântă de mă seacă, 



Iar mai jos pe-o rămurea 
Cântă şi o turturea 
Tristă ca inima mea. 
Cucul zice de pornire 
Turturica de jelire 
Ş-al meu suflet de pieire! 



VASILE ALECSANDRI 



XL 

Trandafirul 



Am iubit un trandafir; 
Duşmanii l-au pus la bir! 
Nu l-au pus ca pe-un copil, 
Ci l-au pus ca pe-un mazil. 
El de frică s-a răznit 
Şi s-a dus la haiducit. 
S-a dus, nene, m-a lăsat, 
La toţi pare bine-n sat, 
Numai mie-mi pare rău 



C-a fost puişorul meu. 
Dar m-oi duce şi eu, duce 
Unde-i drumul în răscruce 
Trandafirul să-1 găsesc 
Şi de sânu-mi să-1 lipesc, 
Că de sân de s-a lipi 
El mai bine a înflori 
Şi şi-a plăti birul său 
Vărsând rouă-n sânul meu! 

XLI 

Mormântul 



Fost am pe unde-am iubit, Iarba-ncet se clătina, 

Pe mândruţa n-am găsit Sărăcuţ, amar de mine! 

Şi m-am lăsat după vânt De-aş simţi moartea că vine, 

Şi am dat de un mormânt. Aş lăsa cu jurământ 

Vântu-mprejur suspina, Să mă-ngroape-n cel mormânt! 



234 



VASILE ALECSANDRI 



XLII 

Drum la deal. . . 



Drum la deal şi drum la vale 
îmi fac veacul tot pe cale, 
N-am în lume sărbătoare, 
Nici n-am partea mea la soare. 
Bat-o crucea ursitoare 
Care s-a ursit pe mine 
Să n-am nici o zi cu bine! 
Ostenit mereu de ducă 
Noaptea-n codri mă apucă, 



Copacilor sunt nălucă! 
Ochii-mi nu se mai usucă! 
Unde merg, în orice parte 
Dragostele-mi sunt deşarte, 
Aolică, lică floare! 
De n-ai fi fermecătoare 
Nu m-ai abate din cale 
Să calc pe urmele tale! 

XLIII 

Floricica-n foi albastră 



Floricică-n foi albastră! 
Păcat de dragostea noastră 
Că e lumea rea şi hoaţă, 
Umblă-n faţă să ne-o scoaţă. 
Toţi strig şi fac gură largă 
Dragostea ca să ne-o spargă, 
Of! draga mea-n-lume una, 



Mai frumoasă decât luna, 
Cu feţişoara ca crinul 
Şi cu ochii ca seninul, 
Din mână dacă m-ar pierde, 
Cine o să te dezmierde? 
Cine-o să-mi apuce locul 
Să-şi fericească norocul? 

XLIV 

uAoltcăy daolica 



Aolică, daolică! 
Mult mi-e drăguliţa mică! 
Aş lăsa-o de-ar mai creşte, 
Dorul crunt mă pridideşte. 
Ah, fetiţă, feţişoară! 



Creşte, fă-te mărişoară, 
Să trăim cât avem viaţă 
Cu iubire şi dulceaţă; 
Să trăim cât a vrea sfântul, 
Să ne despartă pământul! 

XLV 

Fratele ra^neţ 



Aoleo, frate răzneţ! 
Ce ne treci ca un drumeţ 
Şi nu vii să ne mai vezi? 
Ori ne ştii morţi între vii 
Pe la noi de nu mai vii? 
Ori ceva te am amărât 
într-atât de ne-ai urât? 
Ce ţi- am făcut să ne uiţi, 
La noi să nu te mai uiţi, 
Ce te-a tras să te răzneşti 
Şi să nu ne mai iubeşti? 
Vină, vin' încai acum, 
Te mai abate din drum, 
Că de când mi te-ai răznit 



Şi la noi n-ai mai venit, 
Potecile îţi privesc, 
Urmele ţi le jelesc, 
Că pe unde tu căleai 
Când veneai şi când plecai 
Eu mereu le măturam 
Şi cu flori le presăram, 
Iar acum, de când nu vii, 
Au crescut tot bălării, 
Că de când ne-ai părăsit, 
Cărările au înverzit, 
Sufletu-mi s-a amărât, 
Faţa mi s-a veştejit, 
Soarele s-a înnegrit. 

XLVI 

Bolnavul 



Scoală, sufleţele, scoală, 
Scoală să vedem ce boală, 
Ce boală te împresoară, 
Te doboară, te omoară? 
Scoală, un cuvânt îmi spune, 
Nu tăcea, nu mă răpune, 



Că de când nu-ţi este bine, 
Nu te-ai mai uitat la mine, 
Ci te uită, dragul meu, 
Să priveşti cum te plâng eu, 
Cum te bocesc, cum te plâng 
Şi de jale cum mă frâng! 

XLVII 

Despărţirea 



Unde te duci, bărbăţele, 
Şi cui mă laşi, sufleţele? 
Cum de nu te-nduri de mine 
Şi laşi să plâng după tine? 
Te întoarce şi te uită 
Ca să-mi vezi jalea cea multă. 



Vai! nu mai pot, cad pe cale. 
Mă sfârşesc amar de jale. 
Stai, drăguţul meu cel dulce, 
Stai, nu grăbi de-a te duce; 
Stai ori mă ia şi pe mine, 
Să fiu la un loc cu tine! 

XLVUI 

Suna pietricica-n vale 



VASILE ALECSANDRI 



Frunză verde de alună, 
Sună, sună şi răsună, 
Sună pietricica-n vale, 
Răsturnându-se pe cale, 
Mândra mea plânge cu jale. 
Frunză verde de sulfină, 
Plânge mândra şi suspină, 
Că pe deal, pe colnicele 
Şi-a pierdut sărmana lele 
Dragostele tinerele. 



Frunză verde de alună, 
Duce-se lelea nebună 
Blestemând iarba şi pirul 
Şi căutând-o cu firul 
Să-şi găsească trandafirul. 
Frunză verde de susai, 
Leleo, nu mai zice vai, 
Din ochi lacrimi nu mai stoarce, 
Că ce zboară nu se-ntoarce, 
Firul rupt nu se mai toarce. 

Oltul 



Oltule, Olteţule! 

Seca-ţi-ar pâraiele, 

Să crească dudaiele, 

Să trec cu picioarele. 

Oltule, râu blestemat, 

Ce vii aşa tulburat, 

Şi te repezi ca un zmeu 

De-mi opreşti pe Niţul meu? 

Schimbă-ţi, schimbă-ţi apele, 

Slăbeşte-ţi vârtej ele, 

Să-ţi văd pietricelele; 

Când trec feţişoarele, 

Să le speli picioarele. 

Iaca neică, nu e neică, 



Nu e neică, plânge leica! 
Dacă mi- ar fi fost neicuţa, 
L-ar fi cunoscut leicuţa! 
Vântule, du-te de-i spune 
Că zăbavele nu-s bune, 
Că leicuţa-i duce dorul 
Şi i-a-nţelenit ogorul! 
Vino, Niţule, băiete, 
Ce faci puica să te-aştepte? 
Busuiocul a-nnegrit, 
Rozmarinu-a-ngălbenit, 
Leica plânge, tot jeleşte 
Şi ca ei se veştezeşte! 



2^ VASILE ALECSANDRI 

L 

Doina olteneasca 

(A Jianului) 



Frunză verde măr creţesc; 
Stau în drum să mă gândesc 
Ce s-apuc, ce să muncesc, 
Pâinea să-mi agonisesc, 
Copilaşii să-mi hrănesc? 
Cum şedeam pe gânduri dus, 
Mă uitai spre munte-n sus 
Şi mă luai spre apus. 
Când pe munte mă urcai, 
Roată-n juru-mi mă uitai, 
Mă uitai în jos spre lunci, 
Văzui oameni, muieri, prunci 
Cu plugurile la munci, 
Ei brăzduiau tot mereu, 
Numai pluguleţul meu 
L-a-nţelenit Dumnezeu. 
Că doi boi ce-i avusei 
De vremi rele-i răpusei 
Şi de sapă rămăsei. 
Tot avutul din bordei 
Mi-e pe vatră un cotei, 
Ş-un tăciune stins de tei, 



Şi cenusă-ntr-un ulei. 
Am umblat, am alergat, 
M-am milcuit, m-am rugat 
De sărac şi de bogat, 
Nici că-n seamă m-au băgat! 
Am cerut boi într-un ceas 
Ca să-mi ar şi eu de-un pas, 
Nevoii să nu mă las, 
Dar milă n-a mai rămas! 
Atunci mă-ntorsei şi eu 
Şi zisei în gândul meu: 
„Dare-ar bunul Dumnezeu 
Să umble şi plugul meu! 
Din baltag să-mi fac eu plug, 
Pistoalele să le-njug, 
Ca să brăzduiesc ales 
Unde-a fi crângul mai des; 
Să trag brazda dracului 
Chiar din culmea dealului 
Pân-în capul satului. 
Drept uşa bogatului 
Şi prispa fârtatului!" 

LI 

Alta 

Mult mi-e dor şi mult mi-e sete 
Să văd frunza-n codrul verde, 
Să mai strâng vreo şapte cete! 
Primăvară, muma noastră, 
Suflă bruma din fereastră 
Şi zăpada de pe coastă, 
Să văd iar verzind în cale, 
Să mă las iar în cea vale 
Cu-o pereche de pistoale. 
Frunza-n codru cât se ţine 
Toţi voinicii trăiesc bine, 
Iară frunza dacă-i lasă 



Toţi voinicii merg pe-acasă 
Şi la para focului 
Zac de dorul codrului! 
Frunză verde de susai, 
De-ar veni luna lui mai 
Să-mi aud cerul tunând, 
Să văd norii fulgerând 
Ierbuliţa-n şesuri dând, 
Să mai văd focuri pe-afară, 
Copilaşi cu pielea goală, 
Cai în câmpuri nechezând 
Şi voinici pe plai suind. 

LII 

Alta 

Lumea-ntreagă ocolii, 
Ce căutai nu găsii, 
Căutai şir de mărgele 
Să-1 aduc mândruţei mele, 
Dar cine cât mă vedea 
Averile-şi ascundea. 
Puiculiţă fa, Mărie, 
Hai cu mine-n haiducie, 



Ce-oi câştiga ţi-oi da ţie. 
Şi-oi anina doi cercei, 
Doi cercei de brebenei, 
Să tragă ochii la ei, 
Şi pe sânu-ţi drept mărgele 
Oi lipi buzele mele 
Să-ţi pară că-s rubiele. 



POEZII POPULARE ALE ROMÂNILOR 



LIII 

Alta 

In noaptea Sântei-Mării 
S-au vorbit vro trei copii 
S-apuce-n codrul de tei 
Să cerce de-s voinicei. 
Pe unu-1 chema Ciocan 
Ş-avea-n mână-un buzdugan, 
Pe-al doilea Busuioc 
Şi ţinea potera-n loc. 
Iar eu mă numeam Mihai 
Şi săream pe şapte cai 



De striga Craiova vai! 
Şapte ani am haiducit, 
Pe ciocoi am îngrozit, 
Dar pe când ne luptam noi 
Au pierit doi într-o joi 
Ş-am rămas eu singurel 
Ca pe câmp un stejărel. 
Singurel eu am rămas, 
Dar de codru nu mă las! 

Alta 

Frunzuliţă, iarbă neagră, 
Taica, maica tot mă-ntreabă 
Care muncă mi-e mai dragă? 
Munca cea de haiducie, 
Pistoale de Veneţie 
Şi cal bun de călărie. 
Geaba beau, geaba mănânc, 
Geaba mijlocul îmi strâng, 
Dacă n-am arme să-ncing 
Şi cal bun să mi-1 înching 
Voinicelul nearmat 



E ca ştiuca pe uscat, 
Voinicelul fără cal 
E ca peştele pe mal 
Şi ca mărul lângă drum, 
N-are pace nicidecum, 
Câţi trec îl zburătăiesc 
Şi de crengi îl sărăcesc, 
Dar voinicul înarmat 
Şi pe-un zmeu încălecat 
Drăgălaş e şi frumos 
Ca luceafăr luminos. 



POEZII POPULARE ALE ROMÂNILOR 



LIV 

Olteanul 

Astă vară am vărat 
Colo-n muntele cel nalt, 
Cu luna, cu soarele 
Şi cu căprioarele, 
Că din naştere-s muntean, 
Iar din botez sunt oltean. 
Căprioare surioare, 
Sculaţi în două picioare, 
Roadeţi poala codrului 
Să văd matca Oltului. 
Oltule! pe malul tău 
Crească- ar iarbă şi dudău 
Ca să pască murgul meu. 
Oltule! câine spurcat, 
Ce vii mare tulburat 
Şi cu sânge-amestecat? 
Aduci plăghii şi butuci 
Şi căpestre de cai murgi 



Şi chiar trupuri de haiduci! 
Oltule! rău blestemat! 
N-avuşi grijă de păcat 
Să-nghiţi trupuri de voinici 
Care-au haiducit pe-aici? 
Seca-ţi-ar izvoarele 
Şi toate pârâiele, 
Să-ţi rămâie pietrele, 
Să le calce fetele, 
Că tu n-ai ţinut cu noi 
Şi te-ai vândut la ciocoi! 
Pe unde-a trecut luntrea, 
Inalţă-se pulberea, 
C-ai fost rău de oltenaşi 
Ş-ai fost bun de poteraşi 
Oltenaşi ai înghiţit, 
Poteraşi ai răcorit! 

Mehedinţeanul 

Frunză verde magheran, 
Voinicel mehedinţean, 
Sunt născut pe frunzi de fag 
Ca să fiu la lume drag 
Şi-s scăldat de mic în Olt 
Să mă fac viteaz de tot 
Şi-s frecat cu busuioc 
Să am zile cu noroc. 
După ce am mai crescut 
Din ochi maica m-a pierdut 
C-am fugit de la părinţi 
Tot în munţi, la Mehedinţi. 
Apoi m-am lăsat în vale 
Cu trei rânduri de pistoale 
Ş-am ajuns un voinicel 
Cu inima de oţel. 
Aoleo! ce foc de dor! 
Veni-va badea Tudor 1 



Să mai strângă din păduri 
Cete mândre de panduri 
Ca s-alunge de la noi 
Şi pe greci şi pe ciocoi. 
Frunză verde păducel, 
Cine-a merge după el? 
Un şoiman mehedinţel 
Care ştie să chitească, 
Rândunica s-o lovească, 
Şi mai ştie de călare 
Să se lupte -n fuga mare, 
Şi mai ştie să înoate 
Vâslind Dunărea din coate. 
Aoleo! mă arde focul 
Ca să-mi cerc şi eu norocul, 
Aoleo! de rău, de bine 
Ţipă sufletul în mine! 



1 In Valahia mică, peste Olt, mulţi cred că Tudor Vladimirescu, şeful 
pandurimii de la 1821, n-a murit, şi îl aşteaptă să se întoarcă la munţi, ca să mai 
organizeze o nouă goană de greci şi de ciocoi vânduţi la străini. 

Munte, munte, piatră seacă, 
Lasă voinicii sa treacă, 
Să treacă la ciobănie, 
Să scape de cătănie. 
Decât cătană la rând 
Mai bine-n codru flămând, 
Decât cătană-n şireag 
Mai bine-n codru pribeag, 
Decât la străini cătană 
Mai bine la oi cu pană! 
N-ar avea loc şi pomană 
Cine m-a făcut cătană. 
M-au dat haine mohorâte 
Cum îs mie mai urâte, 
Şi mi- au tăiat pletele 



De mă râd fetele, 
Românaş, sârman de eu! 
Căci a fost norocul meu 
Să mă văd cu arma-n mână 
In loc să petrec la stână, 
Ziua ca să mulg la oi, 
Noaptea să sun din cimpoi. 
Eu voios aş cătăni 
La străini de n-aş robi, 
Eu voios aş fi cătană 
Dac- ar fi oaste romană. 
Dar decât să fiu la nemţi, 
Mai bine să mor în tremţi; 
Decât să fiu la husari 
Mai bine-n furci de stejari! 

Dorul de ţara 



VASILE ALECSANDRI 



Plânge-mă, mamă, cu dor 
Că ţi-am fost voinic fecior 
Şi de grijă ţi-am purtat, 
Ogorul ţi l-am lucrat, 
Iar de când m-am cătănit, 
Viaţa mi s-a otrăvit 
Că tânjesc în ţări străine 
Şi tot plâng gândind la tine. 
Mult mi-e dor, mămucă, dor 
De cel codru frăţior 



Şi de stâna cea cu oi 
Şi de cântec de cimpoi! 
Mult mi-e dor, mămuca mea, 
De cea mândră viorea 
Care mă iubeam cu ea! 
Mult mi-e dorul ne-mpăcat, 
Şi mă-ndeamnă la păcat, 
Să mă las de cătănie 
Şi să fug la ciobănie, 
Orice-a fi cu mine, fie. 

LVIII 

A 

împărate, împărate! 



împărate, împărate! 
Răspunde-mi tu cu dreptate 
Unde duci cătanele? 
Iar la foc sărmanele? 
Nu le duce aşa tare 
Că se strică la picioare, 
Is cătane tinerele, 



Nu-s dedaţi la drumuri grele, 
împărate, împărate! 
Lasă-te, nu te mai bate, 
De când focul ai pornit 
Mulţi voinici s-au prăpădit, 
Fete multe-au bătrânit, 
Ş-alt nimic n-ai isprăvit! 



VASILE ALECSANDRI 

LIX 

Cucul 



Pierit-ai fi, pui de cuc! 
Tu mi- ai cântat să mă duc. 
Mi- ai cântat mie de cale 
Şi mândrei de lungă jale! 
Eu m-am dus din ţară-n ţară 
Tot cu inima amară. 



Am umblat din sate-n sate 
Tot cu puşca grea în spate. 
Ea mi-a ros umerile, 
Sabia — şoldurile, 
Cât de-abia mă ţin pe loc 
Şi n-am parte de noroc! 

Cântă puiul cucului 
Pe coarnele plugului, 
Cântă-o mierlă pe teleagă 
Şi de mine se tot leagă, 
Cucul zice, mierla zice: 
„Nu-ţi bea banii, măi voinice, 
Că ţi-e carul fărâmat 
Şi plugul neferecat 
Şi pământul nelucrat!" 



Cucuie, jivină rea! 
Nu purta de grija mea; 
Mierluşcă, pasăre sură, 
Nu-mi tot bănui din gură, 
C-oi veni cam tulburat 
Şi-oi cădea într-un păcat, 
Şi v-oi sparge cuibuşorul 
Şi v-oi rupe pliscuşorul. 

VASILE ALECSANDRI 



LXI 

Altul 



Cântă puiul cucului 
Pe crucea molidvului. 
„Cucuie, vin' lângă mine 
Că mă jur să te ţin bine 
Cu vin dulce strecurat, 
Cu pâine de grâu curat." 
„Eu mai bine m-oi ţinea 



Cu hrana ce mi-a plăcea, 
Ş-oi zbura pe-unde oi vrea, 
Oi mânca frunza de fag 
Ş-oi cânta lumii de drag. 
Oi bea apa din izvor 
Ş-oi cânta lumii de dor!" 

Vine dorul despre seară, 
Despre zori el vine iară 
Şi-mi grăieşte şi mă-ntreabă 
De ce sunt cu faţa slabă? 
Eu zic dorului cu jale 
C-am iubit fără de cale, 
Eu zic dorului plângând 
C-am iubit fără de rând. 



Dorul râde şi se duce, 
Bate-mi-l-ar sfânta cruce. 
De-ar fi dorul vânzător 
Şi badea cumpărător, 
Eu pe dorul vinde-i-aş, 
Pe badea cumpăra-l-aş, 
Ca să-mi fie de-ajutor 
Să mă apere de dor. 

Fata ardeleanca 



VASILE ALECSANDRI 



Cât e ţara ungurească, 
Cât e ţara românească, 
Nu e floare pământeancă 
Ca fetiţa ardeleancă! 
Ea-i năltuţă, mlădioară, 
Ca o verde trestioară, 
Şi-i frumoasă, vorbitoare 
Şi de suflet iubitoare. 
Când văd sânu-i rotunjor 
Mă ajunge foc de dor, 1 



Când văd păru-i de mătasă, 
Cumplit dorul mă apasă 
Când văd faţa-i rumeoară, 
Dorul aprig mă omoară. 
Iar când trece şi zâmbeşte, 
Câmpu-n faţă-i înfloreşte 
Şi când ea se prinde-n joc, 
Se tot leagănă în loc 
Şi-n feciori aruncă foc. 



1 Vezi nota 2 din balada blestemul 



POEZII POPULARE ALE ROMÂNILOR 



LXIV 

Dusu-s-a bădiţa 



Dusu-s-a bădiţa, dus 
Pe valea Bistriţei-n sus. 
El s-a dus ca să găsească, 
Pofta lui să-şi împlinească, 
Două vaci cu coarne largi 
Şi copile care-s dragi, 



Două oi ţigăi, bârsane 
Şi copile năzdrăvane. 
Dar el oricât ar umbla, 
Ca mine nici c-a afla 
Oiţică blândişoară 
Şi nevastă bălăioară. 

LXV 

Mândra Uţa 



VASILE ALECSANDRI 



Frunză verde alunică, 
Am avut o mândră mică 
Ş-am lăsat-o să mai crească, 
Minte-n cap să dobândească. 
Dar de când o am lăsat, 
A crescut, s-a măritat, 
Vai de mine! ce păcat! 
Mi- ar fi, nu mi-ar fi bănat 
Dacă s-ar fi măritat 
De-aici al treilea sat, 
Dar ea s-a făcut mireasă 
De la noi a treia casă. 
Ies afară, o zăresc 
Şi de zile mă sfârşesc. 
Intru-n casă, o aud 
Şi m- apucă dorul crud. 
Vai! mămucă iubitoare, 



Inimioara rău mă doare, 
Şi tu nu-mi dai vindecare, 
Ci-mi tot zici că lumea-i mare 
Şi că-n lume-s fete multe 
Care-ar vrea să mă asculte 
Şi să facă tot ce vreu 
Ca s-aline dorul meu. 
Ah! mămucă, draga mea! 
Nu pricepi tu ce aş vrea! 
Eşti bătrână şi nu crezi. 
Lumea-i largă şi nu vezi 
Că din sută şi din mie 
Numai una-mi place mie. 
Ceru-i mare, stele-s multe, 
Şi mai mari şi mai mărunte, 
Dar cât sunt de luminoase 
Nu-s ca Liţa de frumoase! 

Dragile iubirile 

Cântă ca păsările 

In toate colţurile 

Şi prin lunci şi prin câmpii 

Şi prin munţii cei pustii, 

Iubirile care-s mari 

Stau la drumuri ca tâlhari, 

Iubirile care-s mici 



Se aţin pe la potici, 
Trec prin tină, nu se-ntină, 
De voinici tineri s-anină, 
Dau prin apă, nu se-neacă, 
De copile se tot leagă, 
Trec prin foc, nu se topesc, 
Ci mai tare-încă hoţesc! 

LXVU 

Hâtrul batrîn 



VASILE ALECSANDRI 



Floricică, floricea! 
Când eram pe vremea mea, 
Câte trei mândre aveam, 
Cu tustrele mă iubeam, 
Una-n deal şi una-n vale, 
Una la mijloc de cale, 
Iar de când m-am bătrânit 
Fetele m-au părăsit, 
Sui în deal, cine mă cheamă? 
Moartea care-mi cere seamă? 
Dau în vale, cine-mi râde? 
Moartea care mă cuprinde? 
Pomul dacă-mbătrâneşte, 



Pune-i paie de-1 pârleşte. 
Omul dacă a-mbătrânit 
Fă-i sicriu de odihnit. 
Vai de dânsul! vai de el! 
Când e omul tinerel, 
Lesne-i vine a gândi 
Cât pământul c-a trăi. 
Ci zilele omului 
Sunt ca floarea câmpului: 
Dimineaţa înfloreşte, 
Peste zi se veştezeşte 
Şi spre seară nu mai este! 

Fratele 

(CĂLUGĂR) 



Vai de mine, amar de mine! 
Fugit-am, mândro, de tine 
De trei luni şi de trei zile 
Să găsesc pace şi mile, 
Că tu rău m-ai fermecat 
Cu trei paie de la pat, 
Cu o schiţă din portiţă 
Şi cu fire din cosiţă 1 . 
Mă dusei la mănăstire, 
Pusei mâna pe psaltire 
Şi citii câteva zile 



Să mai uit cele copile, 
Dar ce-oi face ca să scap 
în nevoie să nu-ncap? 
Că drumul ce-am apucat 
Mă duce drept la păcat. 
Drăguliţă, eu văd bine 
Că nu am să scap de tine. 
Fă-te-ncalte-o mănăstire, 
Şi-mi dă gura de citire, 
Şi mă lasă să mă-nchin 
La icoanele-ţi din sân. 



1 Românul zice ca nu e mai tare legătură decât acea făcută cu fire de păr 
femeiesc. 

LXIX 

Omul urât 



VASILE ALECSANDRI 



Vai de mine! ce m-oi face? 
Ce iubesc mamei nu-i place. 
De-ar plăcea mamei ca mie, 
Duce-m-aş la cununie, 
Şi m-aş duce ca vântul 
Când spulberă pământul; 
Iar de-a fi să mă mărit 
Cu omul ce-mi e urât, 
Duce-m-aş iar ca vântul 



Ca să-mi aflu mormântul. 
Decât cu urâtu-n casă, 
Mai bine cu boala-n oasă. 
Din boală vraciul te scoate, 
Iară din urât nu poate, 
Că urâtul n-are vad 
Decât scândura de brad, 
Urâtul n-are sfârşinţă 
Decât cu trei coţi de pânză 1 . 



1 Pânza cu care se înveleşte mortul când se aşează în sicriu. 

La mama pe când eram, 
De lucram, de nu lucram, 
Mamei tot dragă eram. 
Iar de când m-am măritat 
Nici un bine n-am aflat. 
De cu ziuă mătur casa, 
Aprind focul, gătesc masa, 
Aduc apă din fântână 



Şi furca n-o las din mână, 
Lau copilul, îi dai ţâţă 
Şi mulg vaca la portiţă. 
Tacă-ţi gura, măi bărbate, 
Că, zău, cugetul îmi bate 
Din străin să-mi fac un frate 
Ca să-mi cate de dreptate. 



Un călător străin zice în relaţia voiajului său prin ţările noastre că nu cunoaşte 
pe lume femei mai harnice ca nevestele românce, şi, în adevăr, dacă vom ţinea 
seama de tot lucrul ce-1 fac ele, afară de lucrul pământului, vom împărtăşi lesne 
opinia călătorului străin. 

Nevasta româncă ţine casa, creşte copiii, face demâncat bărbatului şi îl duce 
la câmp în orice depărtare s-ar găsi, mulge vaca, îngrijeşte de grădină, de vite, 
de păsări etc, ţese pânza trebuitoare pentru îmbrăcămintea familiei, strânge 
cânepa, o topeşte, o bate, o preface în câlţi, o toarce, o ţese; apoi pânza o 
ghileşte etc. şi, în vremea asta, ea mai face şi boierescul, seceră, prăşeşte cu 
copilul ei de ţâţă alăture. Copilaşul e ascuns sub o tufă de brusture, la răcoare, 
şi plânge; mama lui aleargă de-1 hrăneşte, apoi iar se apucă de lucru în câmp sub 
arşiţa soarelui. 

Şi, cu toate acestea, nevestele românce sunt vesele, glumeţe şi totdeauna 
gata la orice treabă. Soiul lor este frumos, însă frumuseţile lor se pierd de timpuriu 
din cauza lucrului greu al pământului. 

LXXI 

Nevasta bolnavă 



VASILE ALECSANDRI 



Plugurile intră-n sat, 
Nevestele zac în pat. 
Mă dusei la mine-acasă, 
La nevasta-mi cea frumoasă, 
Ca să prind un sărutat, 
Ea-mi zice: „De eşti bărbat 
Şi ai suflet cu durere, 
Adă-mi o cupă de miere 
Şi-mi adă-o cupă de vin 
Durerea să mi- o alin, 
Ia şi cea sită din cui 
Şi făină din budui 
Şi-mi fă iute-o turtă lată 
Să nu-ncapă pe lopată, 
Ah! drăguţ bărbatul meu, 
Să faci cum ţi-oi zice eu. 
Cânepa mi-am semănat, 



Dar când fu pe adunat 
Boala-n trupu-mi a intrat! 
îs bolnavă şi mai moartă, 
Cânepa cade de coaptă. 
Ia tu coasa de-o coseşte, 
De boală mă mântuieşte, 
Şi ia grebla de-o adună, 
Şi de boală mă răzbună". 
Vin cu miere i-am adus, 
La cânepă eu m-am dus, 
Dar nimic n-am ajutat, 
Că nevasta m-a lăsat 
Ş-a luat, luat cu ea 
Sărmana inima mea! 
Asta-i lumea, ard-o focul! 
Când chiteşti să cerci norocul, 
Nici că-n lume-i afli locul! 

LXXII 

Doina haiducească 



Murgule coamă rotată, 
Mai scoate-mă-n deal o dată 
Să-mi fac ochişorii roată, 
Să mă uit la lumea toată. 
Veni-ar timpul, să vie 
Ca românul iar să-nvie 



Şi de hoţi să mântuiască 
Ţara lui ardelenească! 
Asta nu-i ţară de câini, 
Şi e ţară de români, 
Nu-i pământ de ungureni, 
Şi-i de neaoşi pământeni! 

Alta 



VASILE ALECSANDRI 



Arză-te focul, răchită, 
Că eşti neagră şi pârlită, 
Şi nu eşti încă-nfrunzită, 
Ca să-mi fac curea la flintă 
Din coaja ta nedubită; 
Să mi-o spânzur la spinare 



Şi s-apuc în codrul mare 
Pe când mugurul răsare. 
Mugurul a răsărit, 
Mie timpul mi-a venit 
In codru de haiducit! 

Mândră mămucă-am avut, 
Frumos copil a făcut, 
S-a-nfăşat cu flori de munte 
Ca s-jung viteaz de frunte, 
Gura toţi să mi-o asculte, 
Mândrele să mi-o sărute, 
Zi-le, maică, să se strângă 
Ca oiţele la strungă, 
Mie-acum că mi-a venit 
Mi-a venit timp de iubit. 
Strigă-n capul satului 
Pe fata fârtatului, 
Mândra vine alergând, 
Eu îi zic cu glasul blând: 
„Copilită, Liţă, fa, 
Mai dat- ai gură cuiva?" 
Ea prinse a se jura: 
„Să mă bată anaftema 
De-am mai dat gură cuiva 
Afară de dumneata!" 



Iar de dreaptă ce era 
Soarele se-noura. 
De-atunci, vere,-am pribegit 
Şi m-am dat la haiducit. 
Că mi-e sufletul amar 
Şi mi-e traiul în zadar! 
Vai de mine şi de mine! 
Nu mai ştiu ce-i rău, ce-i bine. 
De când mama m-a făcut, 
Tot prin codri am şezut 
Şi lumea n-am mai văzut 
Decât numai soarele, 
Decât căprioarele. 
Căprioară a codrului, 
Du-mă-n valea Oltului, 
Doar oi mai răzi o dată 
Pe şerpoaica cea de fată 
Care amar m-a înşelat 
Şi în codri m-a băgat! 

Alta 



VASILE ALECSANDRI 



„Eu, vere, te-aş întreba, 
Dacă nu te-ai supăra, 
Cu ce hrană te hrăneşti 
De nici vara nu munceşti, 
Nici iarna nu îmblăteşti?" 
„Nu ştiu, vere, spune-ţi-oi, 
Ori o palmă trage-ţi-oi. 
Când e vară, primăvară, 
Iau cu mine merinzioară 
Şi mă sui pe plai la munte 
Unde-s oile mai multe. 
Merg la stâne, le petrec 
Şi de acolo încă plec 
Jos, pe valea Oltului, 
La steaua ungurului, 
Să mă rog la Dumnezeu 
Să facă pe gândul meu, 
Să deie ploaie cu soare 
Ce îndeamnă la culcare, 
Să adoarmă stevarii, 
Să le fur armăsarii. 



Apoi singur îmi fac parte, 
Aleg steava-n jumătate 
Şi mă duc, vere,-ntr-o ducă, 
De se pare că-s nălucă, 
Drept la târg, la Brancoveţ, 
Unde-s caii mai cu preţ. 
Iepele care-s cu mânzi 
Fac cinci sute de florinzi, 
Iar de soi moldovenesc 
Cu galbeni se cântăresc, 
Apoi, vere, încă plec 
La Aniţa de petrec 
Viaţă bună-ndestulată, 
Cât mi-e punga nesecată, 
Şi petrec într-o-ntinsoare 
Tot la umbră, la răcoare, 
Cu trupul pe frunzi căzute, 
Cu gura la cep de bute, 
De-aud vinul gâlgâind 
Şi mândruţele alergând 
Ca să le sărut pe rând. 

Pe cel deal îndelungat 
Suie-se-un car ferecat 
C-un haiduc de el legat, 
Iar aproapea carului 
E mama haiducului, 
Mama plânge şi iar plânge, 
Şterge rănile de sânge 
Şi tot zice la cei boi: 
„Rogu-mă, plângând, de voi, 
Duceţi caru-ncetişor, 
Că-i rănit bietul fecior!" 
Boii mersu-şi legăna, 
Iar voinicul suspina: 



„Du-te, mamă, cu norocul 
Şi mă lasă- aici cu focul, 
Că de-acum nici mama poate 
Sa mă scape de la moarte! 
Cât am fost eu neatins 
Multe curse am învins, 
Mulţi secui am secerat 
Ca să-mi fac pământ curat, 
Dar acum mi-a venit rândul 
Să mă duc şi eu ca gândul, 
Să mă duc din acest loc 
Unde-i robota de foc!" 



VASILE ALECSANDRI 

LXXVII 

Voinicii Bucovii 



Sus, la crâşmă Sucevii, 
Beau voinicii Bucovii. 
Iată că vine călare 
Udrea, căpitanul mare, 
Şi le zice: „Dragii mei! 
Hai să ne-mpărţim în trei, 
Şi în patru, şi în cinci, 
Apoi să-ncălţăm opinci, 
Iarna grea ne năpădeşte, 
Frunza-n codru se răreşte; 



Hai să coborâm în ţară 
Pân' la mândra primăvară, 
Ca să-mblăcim la secară 
Şi ca să tăiem la fagi, 
Fagi subţiri de hadaragi, 
Iar cum a-nverzi pe-afară 
Om ieşi la codru iară 
In capătul lanului, 
In calea armeanului." 

Vrăbiuţa 



Vrăbiuţă de pe deal, 
Zbori degrabă în Ardeal 
Şi te-ntoarce de îmi spune 
Ori veşti rele, ori veşti bune. 
Du-te, vezi dacă mai sânt 
Fraţi de-ai mei pe-acest pământ 
Sau dacă i-a omorât 



Ungureanul cel urât? 
De-or fi vii să mă repăd 
Intr-o fugă ca să-i văd. 
De-or fi morţi să mi-i răzbun 
Cu-o măciucă de alun 
Ce-i bună de descântat 
Şi morţii de răzbunat. 

Viorea Şchiopau 



VASILE ALECSANDRI 



A pierit Florea Şchiopan 
De-o mână de ungurean, 
Dar pân-a nu fi pierit 
Unguri mulţi el a stârpit. 
Cântaţi, păsărele,-n pom 
De jalea bietului om. 
Plânge -l, nevastă rămasă, 
C-aţi ţinut frumoasă casă, 



Plângeţi-1 şi voi, opt boi, 
Căci umblă străini cu voi. 
Pe deasupra de oraş 
A zburat un porumbaş, 
Urmărit de alţi doi, trei 
Ce tot plâng ca vai de ei, 
Că sunt căinici copilaşi, 
Copilaşi de-ai lui rămaşi! 



POEZII POPULARE ALE ROMÂNILOR 



LXXX 

ljslea viteaza 



273 



Frunză verde pălămidă, 

Plină-i ţara de omidă, 

De omidă ungurească 

Şi de gârgără săsească! 

Măi copii, copii români, 

De-aveţi suflet, de-aveţi mâini, 

Hai cu lelea la plivit, 

La plivit, la curăţit; 

Cine are flintă grea 

Puie şapte gloanţe-n ea; 

Cine are topor mare 



Scoată-mi-1 la foc de soare; 
Cine are bardă mică 
Facă-i buza subţirică, 
Când s-a repezi prin gloate 
Să deie sărut de moarte. 
Eu n-am flintă, n-am secure, 
Nici am ghioagă din pădure, 
Dar câţi dinţi eu am în gură 
Is făcuţi pe muşcătură; 
Câte degete am la mâini 
îs tot leaturi de păgâni! 



HORE 1 



1 Românii sunt foarte amatori de joc şi au deosebite dansuri caracteristice, 
precum: dansul de brâu sau mocăneasca, corabiasca, ungureasca, ruseasca, olteneasca, 
ţiitura sau ca la uşa cortului (acesta mai cu seamă îl joacă ţiganii) şi, în sfârşit, dansul 
căluşailor şi hora 

Hora este cea mai veche şi cea mai naţională din toate. Ea-i simbolul Unirii, 
a dării de mână într-o singură familie şi se reproduce în zilele noastre întocmai 
ca acele coruri ce se văd săpate pe marmura capiştilor antice. 

Hore se numesc şi ariile ce împreunează dansul, precum şi versurile ce sunt 
improvizate în vremea jocului. Caracterul lor e vesel, glumeţ şi mai adesea 
iubitor Ele sunt cântate de lăutarii ce stau în mijlocul horei sau chiar de dansatori, 
când sunt transportaţi de plăcere. Unele sunt scurte, de patru, şase sau opt 
versuri, şi exprimă sau vreo izbucnire a inimii, sau vreo cugetare glumeaţă, 
precum, de pildă: 

Cât e omul de bătrân, Sub potcoava cizmei mele 

Tot ar mânca măr din sân! Şede dracul ş-o muiere 

sau Şi mă-nvaţă-a face rele. 

Horele de la numărul I până la numărul XXIII sunt din Moldova. Acele de 
la numărul XXIII până la numărul XXXVII sunt din Valahia. Acele de la 
numărul XXXVII până la numărul L sunt din Transilvania. 

I 

Ileana 

„Hai, Ileana, la poiană, 

Ileana, Ileana! 
Să săpăm o buruiană, 

Ileană, Ileană! 
Buruiana macului, 

Ileană, Ileană! 
Ca s-o dăm bărbatului 

Ileană, Ileană! 
Să tot doarmă, doarmă dus 
Pân' ce soarele-a fi sus 
Şi să doarmă somnoros 
Pân' ce soarele a fi jos, 

Ileană, Ileană!" 



„Cum n-aş merge-n poieniţă, 

Bădiţă, bădiţă! 
Dar nu pot după vroinţă, 

Bădiţă, bădiţă! 
Că bărbatul rău mă teme, 
Nici de-un pas el nu-mi dă vreme. 
Mai stai, stai pân' s-a culca 
Şi cocoşul a cânta, 
De la sânu-i c-oi scăpa, 



Buruiana c-om săpa 
Şi-i vom pune-o-n locul meu 
Ca să doarmă somnul greu, 
Bădiţă, bădiţă!" 

II 

Tiţa 

Merge Tiţa la fântână, 

Tiţa, mândra Tiţa! 
Cu cofiţa într-o mână, 

Tiţa, mândra Tiţa! 
Şi tot merge ea cântând, 
Floricele culegând, 
Floricele lepădând; 
Când voinicii le-or culege, 
De ei dorul să se lege. 
Când vor da să le miroase, 
Să le intre doru-n oase! 
Tiţo, Tiţo, copiliţă 
Cu sân alb de porumbiţă, 
Nu da foc inimilor, 
Dă pace voinicilor, 
Că tu-i da peste-un păcat 
Cu marghiolul cel din sat! 1 
Tiţa râde şi nu crede, 



1 Marghiol înseamnă un tânăr înghimpat şi vânător de inimi femeieşti. Se 
zice de o persoană ce e mândră de sine că se marghioleşte. 

Dar marghiolul se repede 
Ş-o urmează cât colea... 
Tiţo, Tiţo, nu mai plânge, 
El în braţe mai te strânge 
Cu tot dorul satului, 
Cu focul bărbatului! 

III 

Moş bătrân 1 

Na păcatul! ce văzui 
Pe colnic, lângă Vaslui? 
Fată mare, moş bătrân 
Cerând fetei măr din sân! 
„Fugi la naiba, ghiuj bătrân, 
Nu-ţi dau nici un măr din sân. 
Chiar degeaba ţi l-aş da, 
Ca nu ai cu ce-1 muşca, 
Nici eşti copil mititel 
Ca să mi te joci cu el". 
„Tu n-ai minte, fata mea! 
Ochii vad, inima vrea. 
Copilu-i copilăros, 
El arunca mărul jos 
Şi nici ştie-a-1 dezmierda, 
Nici cu el a se juca"! 

IV 

Frunza verde de aluna 

Frunză verde de alună; 
Decât c-un tată ş-o mumă, 
Mai bine cu-o mândră bună. 
Ea de vede că ţi-e rău, 
Iţi face leacuri mereu 
Şi le-aduce-n gura ei 
De-o săruţi pe când le bei. 
Iar de vede că ţi-e bine, 
Te strânge-n braţe la sine 
De-ţi râde inima-n tine! 

V 

Frunza verde de piperi 

„Frunză verde de piperi, 
Haide, puică,-n deal la peri 
Să te-ntreb ce-ai făcut ieri?" 
„Am dat apă de neferi; 
Am dat apă de spălat, 
Buze dulci de sărutat". 
„Şi la mine n-ai gândit? 
De păcat nu te-ai ferit?" 
„Decât sfântă c-un mişel, 
Mai bine c-un voinicel. 



1 Această horă se cântă şi în Valahia, însă ea începe astfel peste Milcov: 
Aoleu! ce mai văzui 
Colo-n deal, la Călmăţui? 

Voinicul are noroc 

Şi cu dânsul treci prin foc!" 

VI 

Frunza verde de capşune 

„Frunză verde de căpşune, 
Zi mă-tei să te cunune, 
Că de mine eşti lăsată, 
Cu foc mare blestemată!" 
„Insoară-te dumneata, 
Să văd: pe cine-i lua? 
De-i lua una ca mine, 
Dumnezeu s-o ţie bine; 
De-i lua o sluţioară, 
Deie Dumnezeu să moară 
Să-i mănânc din colivioară 1 ; 
De-i lua una frumoasă, 
Dumnezeu s-o facă groasă 
Să nu-ţi poată intra în casă!" 

VII 

Ungureanul 

Ungurean cu suman scurt, 
Moghior, moghiorlan! 



Nu şedea-n Moldova mult, 

Moghior, moghiorlan! 
Şi te du în ţara ta 
De-ţi mănâncă slănina, 
Şi-ţi fă casă pe gunoi 
Ş-o freacă cu usturoi, 
Ca s-o aperi de strigoi 2 . 
Fugi departe peste deal, 
Peste deal, peste Ardeal; 
Că de când eşti pe la noi 
S-a scumpit brânza de oi, 
Şi de când tu te-ai ivit 
Toate oile-au stârpit. 

VIII 

Puişorul 

Frunză verde de bujor, 
Am avut un puişor. 
Pui, pui, pui, pui, pui, pui, 
Vină-n cuşcă să te pui. 
Puişorul a zburat 
Şi cu lacrimi m-a lăsat. 
Pui, pui, pui, pui, pui, pui, 
Cum aş face ca să-1 prind, 
Inimioara să-i aprind? 



1 In mitologia romanilor sufletele ce aveau a trece în lumea umbrelor trebuiau 
să împace mai întâi pe câinele Cerber, dându-i o turtă de grâu făcută cu miere. 
Coliva morţilor se face asemenea cu grâu şi cu miere, şi dar este de presupus că 
ea reprezintă la românii de astăzi turta lui Cerber. 

2 Vezi nota la balada Mănăstirea Argeşului. 

Pui, pui, pui, pui, pui, pui, 
De aş prinde puişorul, 
Pe loc i-aş frânge piciorul, 
Pui, pui, pui, pui, pui, pui, 
Şi i-aş face cuib în sân, 
Să nu-mi mai fie hain. 
Pui, pui, pui, pui, pui, pui, 
Vin' la sânu-mi să te pui! 

IX 

Rândunica 

Rândunea cu albă creastă, 
Nu mai bate la fereastră, 
Că nu-s fată, ci-s nevastă. 
Când eram la mama fată, 
Orice vream făceam îndată, 
Iar dacă m-am măritat 
Bărbăţelul m-a mustrat. 
Cui e voia sa iubească 
Vie-n poartă să-mi grăiască; 
Nu trimită pe altul, 
Că altul umple satul. 
Vie singur furişat 
Şi-i dau dulce sărutat, 
Şi-i dau guriţă tăcută, 
Să facem dragoste mută. 

X 

llenuţa de la Piatra 

Ilenuţo de la Piatră 
Cu percica retezată, 
Ce-ai fermecat lumea toată, 
Vin' să te sărut o dată, 
Să mă farmeci şi pe mine 
Ca să mă iubesc cu tine. 
De ţi-e bărbatul urât, 
Ia ţărnă de la mormânt 
Şi-i presară-n aşternut 
Să se scoale surd şi mut. 
Şi-i dă-n mână o vărguţă 
Să se apere de mâţă. 
Sărmanul bărbatul prost! 
Bun odor la casă-a fost! 
Orice vede el nu crede, 
Orice crede el nu vede! 

XI 

Hora ţigăneasca 1 

Arde-mă şi frige -mă, 
Pe-un cărbune pune-mă! 
De mă-i pune pe-un cărbune, 
Ibovnicul nu ţi-oi spune. 
De mă-i pune-ntr-o frigare, 



1 Vestitul poet rus Puşkin a tradus această horă din româneşte şi a introdus-o în 
poemul său intitulat 'ţiganii. 

Ibovnicul vină n-are! 
De mă-i bate cu-o vărguţă 
Peste ochi şi peste ţâţă, 
Tot m-oi duce la portiţă 
Să dau altuia guriţă. 
De mă-i bate cu gardul, 
Tot m-oi iubi cu altul! 
Aşa-mi cere sufletul, 
Aşa-mi este umbletul. 
Via-n vară înfloreşte, 
Iar în toamnă, cum rodeşte, 
Vine graur de-o ciupeşte. 
Eu de ieri am înflorit; 
Sânu-mi încă n-a rodit 
Şi îl arde-un foc cumplit. 

XII 

Barbu 

„Ce caţi, Barbule, la noi? 
Nu sunt fete pe la voi?" 
„Ba sunt, da-s cam mititele, 
Nu mă pot iubi cu ele. 
La voi sunt mai năltişoare, 
Şi de chip mai bălăioare, 
Mi le-a făcut Dumnezeu 
Tocmai după placul meu!" 
„Barbule de la munteni, 
De-ai veni la moldoveni, 
Potoale-ţi dorinţele 



Şi nu-ţi pierde minţile". 
„Mi-oi semăna numele 
Prin toate cărările 
Să răsaie flori de dor 
Cu miros pătrunzător. 
Să le poarte fetele, 
Fetele, nevestele, 
Să le meargă vestele!" 

XIII 
Baba şi fata 

Sub răchita rămurată 
Şade-o babă supărată 
Şi-mprejur iarba-i uscată! 
Ce-a fost verde a veştezit, 
Ce-a fost dulce a amărât, 
Ce-a fost vesel s-a mâhnit! 
Pe sub lunca înverzită 
Trece-o fată înflorită 
Şi de fluturi urmărită. 
Ce-a fost veşted înverzeşte, 
Ce-i amar se îndulceşte, 
Ce-i mâhnit se-nveseleşte. 

XIV 

Leliţele 

Dragă mi-e leliţa-naltă 
Şi la mers cam legănată. 
Dragă mi-e leliţa-n joc 

Când se leagănă cu foc, 
Unde-şi pune piciorul, 
Se aprinde mohorul. 
Unde-aruncă-un ochişor, 
Arde sufletul de dor! 
Dragă mi-e leliţa mică 
Şi de trup cam gingăşică, 
Că se suie pe opincă 
Şi dă gură subţirică; 
Câte fete cu mărgele, 
Toate-s drăguţele mele. 
Câte fete cu bondiţă, 
Poartă miere pe guriţă. 
Câte fete răsărite, 
Toate-mi par flori înflorite. 
Cum aş face, cum aş drege, 
Că pe toate le-aş culege, 
Să-mi fac traiul şi să mor 
Legănat pe sânul lor! 

XV 

Baba şi moşneagul 

„Fost-ai, leleo, când ai fost 
Ş-ai rămas un lucru prost". 
„Fost-ai, badeo, om voinic 
Ş-ai rămas om de nimic". 
„Avuşi, leleo, floricele 
Ş-acum ai zbârceli pe piele", 
„Avuşi, badeo, ochii dârji 

Ş-acum eşti cu trupu-n cârji". 
„Fost-ai, leleo, cu lipici 
Ş-ai rămas cu fugi de-aici". 
„Fost-ai, badeo, om vioi 
Ş-ai ajuns chiar un strigoi". 

XVI 

Fugi încolo 

Fugi încolo, vină-ncoace; 
Şezi binişor, nu-mi da pace. 
Lasă-mi mâna, nu mi-o frânge, 
Ia-mă-n braţe de mă strânge. 
Vrei o floare, nu-ţi dau floare, 
Na-ţi guriţă-ndulcitoare. 
Vrei ce vrei, eu vreu, nu vreu 
Şi-ţi dau tot sufletul meu! 

XVII 

Floarea din pârlea^ 

Leleo roşie la obraz, 

Leliţo, leliţo fa, 
Floricică din pârleaz, 

Leliţo, leliţo fa, 
Ce folos că eşti frumoasă 
Şi la cap căpăţânoasă. 
Eşti dragă flăcăilor 
Ca buha găinilor. 
Mândră eşti şi sprâncenată, 
Dar la buze cam umflată. 
Eşti ca floarea cea de nalbă, 

Dar împletişi coada albă. 
Strânge-ţi, leleo, buzele, 
Că le pişcă muştele. 
Strânge-ţi lipitorele, 
Că se văd fasolele. 

XVIII 

busuiocul 

„Busuioace, busuioace, 
N-ai mai creşte, nici te-ai coace!" 
„Dar de ce să nu mă coc 
Că mă port fetele-n joc". 
„Trandafire, n-ai mai fi, 
Nici în cale-ai înflori!" 
„Dar de ce să nu mai fiu 
Că mă poartă lelea viu". 
„Tu eşti viu, dar eu sunt mort, 
Şi de-abia-n lume mă port". 
„Mergi în horă, saltă-n joc, 
S-ai parte de busuioc. 
Vin' la horă ici în şir, 
S-ai parte de trandafir". 

XIX 
lan sui, leleo... 

„Ian sui, leleo,-n cel măr dulce 
Sa vezi badea cum se duce 
Cu chica nepieptănată, 
Cu năframa nespălată, 



Cu faţa nesărutată". 
„Vin', bădiţă, înapoi, 
Mai vin', dragă, pe la noi, 
Chica pieptăna-ţi-oi, 
Năframa spăla-ţi-oi, 
Faţa săruta-ţi-oi". 

XX 

Femeia temuta 

„Frunză verde de agude, 
Strig la puica, nu m-aude; 
Şi de-aude ea s-ascunde, 
Ea s-ascunde, nu-mi răspunde". 
„Ba te-aud, bădiţă,-aud, 
Dar n-am gură să-ţi răspund, 
Că-i duşmanul lângă mine 
Cu două pistoale pline, 
Când de când să deie-n mine. 
Unu-n mine, unu-n tine; 
Să deie-n noi amândoi, 
In noi, săracii de noi! 
C-aşa ne-a slujit norocul 
Să-mpărţim amândoi focul". 

XXI 

Sultana 

Frunză verde cardama, 

Sultănico, fa. 
Ori tu mi-ai făcut ceva, 

Sultănico, fa, 
De nu te mai pot uita? 
Când mă uit la casa ta, 
Mi se rupe inima. 
Alunica-ţi de la gât 
M-a aprins, m-a omorât. 
Alunica-ţi de pe braţe 
O să mă scoată din viaţă. 
Leliţo cu alunei, 
Nu căta la doi, la trei 
Şi cată la ochii mei, 
Că-s albaştri ca şi-ai tăi. 
Hai, leliţă, la prisacă, 
Timpul dulce să ne treacă, 
Să mâncăm miere de roi, 
Să ne iubim amândoi; 
Să bem apă dintr-un loc 
Şi să ne iubim cu foc! 

XXII 

Leliţo de la munteni 

Leliţo de la munteni, 

Leliţo, leliţă fa, 
Vin' colea la moldoveni, 

Leliţo, leliţă fa, 
Să ne prindem soţiori, 
Să-nflorim ca doi bujori. 
Hai în horă de-i juca 
Că eu sufletul ţi-oi da; 

Tu eşti mândră la privit, 
Eu voinic, bun de iubit. 
Piară dracul dintre noi, 
Să fim una amândoi, 
Tot un trup ş-un sufleţel, 
Ca un deget ş-un inel! 

XXIII 

Şapte fete 

Pe mine ce m-a mâncat? 

Şapte fete dintr-un sat 

Ş-o nevastă cu bărbat; 

Iar nevasta dracului 

Mă spuse bărbatului, 

Mă făcu râs satului; 

Şi fetele m-au lăsat, 

Că toate s-au măritat 

La inimă m-au secat! 

Una-i Vişa, una-i Muşa, 

A treia e Brânduşa, 

A patra-i Angheluşa. 

A cincea-i Catinca, 

A şasea e Voica, 

A şaptea Ilinca. 

Toate-au fost mândrele mele; 

Şi cât m-am iubit cu ele 

Le-am dat salbe şi inele; 

Dar cea puică de nevastă 

Da cu spuză pe fereastră, 
Da cu spuză să mă ardă 
Când treceam ca să mă vadă. 
Ce-a fost verde s-a uscat, 
Ce-a-nflorit s-a scuturat, 
Ce-am iubit eu n-am uitat! 

XXIV 

Stancuţa 

La bordei cu crucea naltă, 
La Stăncuţa sprâncenată 
Joacă hora încheiată, 
Curge lumea fermecată. 
Vinu-i bun, ocaua mare, 
Beau voinicii pe secare, 
Nu se-ndură să se ducă, 
Noaptea la dânsa-i apucă. 
Cine trece, se opreşte, 
Cât o vede, nebuneşte, 
Bea vin, punga-şi cheltuieşte 
Şi zău că nu se căieşte. 
Cine vine-n patru boi 
Se-ntoarnă numai cu doi; 
Cine vine de călare, 
Pleacă cu şaua-n spinare, 
Iar pe jos oricine vine 
îşi bea tot de lângă sine 
Şi se duce gol cu bine. 



XXV 

Marioara 

„Mărioară dintre bălţi 
Cu dragostea-n patru părţi, 
Na de la mine doi zloţi 
Şi nu te iubi cu toţi". 
„Rămâi tu cu banii tăi, 
Eu cu prietenii mei. 
Banii ştiu să-i cheltuiesc, 
Dar pe bani nu mă iubesc". 

XXVI 

Domnica 

Astăzi bură, mâine bură, 

Leliţă, leliţă, 
La Domnica-n bătătură, 

Leliţă, leliţă, 
Ca să crească de-o răsură 
S-o puie la legătură; 
Să se primenească-n ie 
Şi-n rochiţă lilichie 
Să placă altor şi mie. 
Să puie la gât mărgele 
Şi la degete inele, 
Păftăluţe şi cordele 
Numa-n flori şi fluturele 
Ş-apoi să s-arunce-n joc 
Ca un trandafir de foc. 

XXVII 

Nevasta care iubeşte 

Nevasta care iubeşte 
Spală noaptea şi cârpeşte 
Şi ziua se primeneşte 
Of, of, of şi hop, hop, hop, 
Of, ce foc şi ce potop! 
La horă dacă se prinde 
Inima ei se aprinde, 
Şi dansul mereu întinde. 
Of, of, of, şi hop, hop, hop, 
Of, ce foc şi ce potop! 
Sare, pasurile-ndeasă. 
Plâng copiii, ei nu-i pasă 
Nici de casă, nici de masă. 
Of, of, of, şi hop, hop, hop, 
Of, ce foc şi ce potop! 
Iar bărbatul ei, săracul, 
Cară la moară cu sacul, 
Pe-amândoi lua-i-ar dracul! 
Of, of, of, şi hop, hop, hop, 
Of, ce foc şi ce potop! 

XXVIII 

Omule, boule 

Au nu vezi unde mă duc, 
Omule, boule? 

C-un condur şi c-un papuc, 

Omule, boule, 
Cu papucul târşâind, 
Cu condurul tropăind. 
Că de când m-am măritat 
Şi te-am luat de bărbat, 
Nu te-ai mai trezit din prost 
Şi de necaz mi- ai tot fost. 
Te-am mânat să ari la plug 
Cu cei patru boi la jug 
Plugu-mi lăsaşi la nevoi 
Şi-mi pierduşi sărmanii boi! 
Apoi încă te-am mânat 
Şi cu puşca la vânat. 
Puşca-n două mi-o frânseşi 
Şi nimic nu aduseşi. 
Şi- am dat cofa să te duci 
La puţ, apă să-mi aduci. 
Căzuşi, cofa mi-o spărseşi, 
Nici doagele n-aduseşi. 
Te-am mânat apoi pe loc 
Cu hârbul să-mi aduci foc; 
Hârbul mi l-ai bucăţit, 
Sprâncenele ţi-ai pârlit. 
Te mânai să-mi tai un lemn 
Până când să cer un semn; 
Toporul l-ai năpustit, 
Sub lemne ai adormit! 

XXIX 
A.oleal Ce fuse asta? 

Aoleo! ce fuse asta? 

Lupii mi- au mâncat nevasta, 

Când suiam amândoi coasta. 

Trecui balta, 

Luai alta. 
Aoleo! ce bătăioasă! 
Umblă tot năbădăioasă; 
Nici cu asta nu fac casă. 

Nici cu dânsa 

Nu fac strânsa. 
Când îmi umblă-n bătătură, 
Chiar rusalii parc-o fură... 
Şi când dă câte o gură 

Vaca fuge, 

Boul muge. 
Ho, balţato! na, boiastră! 
Staţi că nu e boala voastră, 
Ci e chiar nevasta noastră. 

Mi-e pereche, 

Nu vi-i streche! 

XXX 
Nevasta harnica 

Iaca mândra de pe vale! 
Cu rochiţa în paftale 
Cum mă-ntâmpină în cale. 

Of, of, of şi aoleu, 
Arde sufleţelul meu! 
Ea aleargă-n fuga mare, 
Seceră orz de prânzare, 
Şi-1 usucă-ntr-o căldare. 
Of, of, of şi aoleu, 
Arde sufleţelul meu! 
Până un copil să sugă, 
Se azvârle ca vârlugă 
Şi râşneşte tot în fugă. 
Of, of, of şi aoleu, 
Arde sufleţelul meu! 
Intr-o clipă ea frământă, 
Se roşeşte, se-nfîerbântă 
Şi de bucurie cântă. 
Of, of, of şi aoleu, 
Arde sufleţelul meu! 

XXXI 

Nevasta bătuta 

Aoleu! mă-mă doare spata, 
Că m-a bătut cu lopa-pata. 

Sufleţelul cât colea. 
Aoleu! mă-mă doare gâtul, 
Că m-a bătut rău urâtul. 

Sufleţelul cât colea. 
Aoleu! mă-mă doare mâna, 
Că m-a bătut cu pră-prăjina. 

Sufleţelul cât colea. 

Aoleu! mi-a-mi-a frânt piciorul, 
Că m-a bătut cu to-toporul. 

Sufleţelul cât colea. 
Aoleu! mă-mă doare şoldul, 
C-a dat în mine cu-cu boldul, 

Sufleţelul cât colea. 
Aoleu! mă-mă doare cotul, 
C-a dat cu lemnul ne-netotul. 

Sufleţelul cât colea. 
Aoleu! mă-mă doare capul 
Că m-a lovit cu pro-proţapul. 

XXXII 

Răzbunarea nevestei 

Ici e ţărână cu glod 

Hop o dată, sus. 
Ici e bărbatul nerod, 

Hop o dată, sus. 
Ici e tocmai unde joc 
Ca să mă alin de foc. 
Ici doarme cu mâini la piept 
Ş-o să joc să mi-1 deştept. 
Dar decât l-oi deştepta 
Oi juca ş-oi tot cânta. 
Dormi tu, bărbăţelul meu, 
Ierte-mi-te-ar Dumnezeu! 
Dormi, dormire-ai somnul lung, 
Că multe-am tras şi-mi ajung! 

XXXIII 
Decât ruda şi vecinul 

Decât ruda şi vecinul, 

Leliţo, leliţă, 
Mult mai bine cu străinul, 

Leliţo, leliţă. 
Ruda că te necăjeşte 
Şi vecinul te vorbeşte. 
Iar străinul te ajută 
Şi face dragoste mută. 
Decât un tată ş-o mumă, 
Să te certe pentru-o glumă, 
Mai bine c-un bărbăţel, 
Dacă-i blând şi tinerel, 
Că-ţi spune două, trei glume 
Cum îţi e mai drag pe lume 
Şi-ţi aşează-o pernioară 
Pe prispă serile-afară. 
Decât un bărbat urât, 
Mai bine-un străin iubit, 
Cât şezi cu el împreună 
Nu te-nduri de vorbă bună. 
Fie noaptea cât de mare, 
Că tot mică ţi se pare. 
Trece-n grab', ca o nălucă, 
Ziua-n braţe -i te apucă! 

XXXIV 

Dorule, odorule 

Către mine te jurai, 

Dorule, odorule! 
Că pe nimeni nu mai ai, 

Dorule, odorule! 
M-ai făcut de te crezui, 
Dar cu altul te văzui; 
Ş-acela mi-e frate bun, 
Nu-mi vine să mă răzbun. 
Poţi să-mi fii de-acum cumnată, 
Că de mine eşti lăsată, 
Cu foc mare blestemată 
Şi de mine-n veci uitată! 

XXXV 

Este bine, nu e bine 

Este bine, nu e bine 
Să iubeşti de lângă tine, 
Că te vede orişicine 
Şi te face de ruşine; 
Ci să iubeşti mai departe; 
Dusele nu sunt deşarte; 
Orişicând doru-ţi abate, 
Te repezi ca la un frate. 
Bărbatu-i cu bunătate, 
Te-ntreabă de sănătate; 
Iar nevasta, de iubeşte, 



287 

Se preface că boleşte, 

Geme, zace, se boceşte 

Şi bărbatu-şi amăgeşte. 

El aleargă ş-o întreabă: 

„Nu ştii, soro, vreo babă 

Ca s-aleagă vreo iarbă, 

S-o pun la foc ca să fiarbă?" 

Ea-i răspunde: „Mergi la moară, 

La făina de secară". 

El se duce, ea se scoală, 

Se găteşte, -mbracă ţoală, 

Apoi masa că aşează, 

Cu neicuţa ospătează 

Şi din gură tot urează: 

„Deie Dumnezeu o ploaie, 

Grăunţele să se moaie 

Să nu poată-a măcina, 

Nici 3.C3.S3. 3. SC nturna!" 

XXXVI 
A.olică, dodo,fa 

„Aolică, dodo, fa! 
Au tu mi-ai făcut ceva? 
De nu te mai pot uita?" 
„Ba, nu ţi-am făcut nimic. 
Dar mi-e vorba cu lipic 
De supun pe-orice voinic." 
„Hai, mândro, pe deal în sus, 
C-a făcut fuseiul fus 

Şi nici haragi nu i-am pus". 
Hai, mândro, să ne suim, 
Să mergem, să hărăgim, 
Numai amândoi să fim. 
Eu să hărăgesc din deal, 
Către vale-n jos, spre mal 
Şi tu, mândro, către deal. 
Faţă-n faţă să privim, 
Ochi cu ochi să ne-ntâlnim, 
Unul spre- altul să venim! 

XXXVII 
Zis-a badea 

Zis-a badea c-a veni 
Luna când a răsări. 
Ies afară, luna-i sus, 
Bade-a venit şi s-a dus! 
Ies afară, luna-i jos, 
Badea nici că s-a întors! 
Unde eşti, bădiţă frate, 
De mă laşi pe aşteptate? 
„Taci, leliţo, c-am venit 
De cum luna s-a ivit. 
Şi te-aştept pe după casă 
Sub răchita cea pletoasă". 
„De-ai venit, bine-ai venit, 
Trandafirul meu iubit! 
Că cu tine mă mai ieu 
De-mi alin necazul greu!" 

XXXVIII 

Ar^a-l focul de bărbat 

Arză-l focul de bărbat! 

A venit aseară beat 

Şi de mine s-a legat. 

Eu i-am zis: „Vedea-te-aş mut! 

Că nu eşti om priceput. 

Cum te-arăţi, cum leneveşti, 

De nimică nu-ngrijeşti. 

N-ai închis ocoalele, 

Nici ai închis vitele 

Ş-un buhai s-a dezlegat, 

Toate vitele mi-a spart, 

Ş-au venit lupii în sat 

Şi pe toate le-a mâncat!" 

XXXIX 
I^eleţico, draga mea 

Lelitico, draga mea, 
Guriţă de floricea! 
Când a veni sâmbăta, 
Leagă de codiţa ta 
Un fir galben de mătasă 
Şi mi-1 scoate pe fereastră. 
Când voi veni să te-aştept, 
De mătasă-oi trage-ncet, 
Tu pe- afară că-i ieşi 
Ş-amândoi ne-om drăgosti. 

XL Coşarcă cu fusele, 

f / Costreţul cu mâţele? 

Insura-m-af însura-m-aş, însura, 

însura-m-aş, însura, Nu ştiu ce fată-aş lua 

Nu ştiu soacra ce mi-a da? Să fie de om bogat, 

1 Insurătorile pentru români sunt un prilej de mari veselii, căci nunţile ţin 
mai multe zile şi bancheturile nu contenesc. Obiceiurile sunt păzite cu rigurozitate 
de la moşi-strămoşi în asemenea ceremonii de familie şi sunt foarte interesante 
de observat. Iată, de pildă, datina împletirii cum se practică în munţii Vrancei. 

Vornicelul, ţinând o năframă cusută în mână, merge întovărăşit de alţi doi 
oameni la părinţii fetei şi zice: 

„Buna vreme la cinstita adunare! şi la cinstiţi socri mari! cum trăiţi? cum vă aflaţi?" 

Socrii răspund: „Mila Domnului, ne aflăm bine; dar şi dumneavoastră seama 
vă daţi: pe la noi ce căutaţi?" 

Vornicul se închină şi zice: „Noi cum umblăm şi ce căutăm, seama bine ne 
dăm, frica nimănui nu purtăm. De unde venim ştim, şi unde mergem cunoaştem, 
că noi suntem soli împărăteşti, oameni buni, dumnezeieşti, şi avem poruncă 
împărătească, nimeni să nu ne oprească. Deci dvoastră sunteţi rugaţi bine să ne 
ascultaţi, când vom cuvânta şi seama ne-om da. Al nostru tânăr împărat de cu 
seară ne-a chemat şi această poruncă ne-a dat: sa strângeţi cete de voinici, cu 
topoare mari şi mici, ca să fac o vânătoare, de păsări gălbioare, de blânde 
căprioare. Noi cu toţii ne-am supus, la vânătoare ne-am dus. Iar împăratul 
îndeseară zări o urmă uşoară de sprintenă fiară. Unii ziseră că-i urmă de pasăre 
de rai, să fie împăratului bună de trai. Alţii ziseră ca-i urmă de zână, să fie 
împăratului grădină, de frumoase roduri plină. Atunci tânărul nostru împărat 
în scări de aur s-a ridicat, peste mândra oaste a cătat şi a zis: Cine-a fi în stare să 
prindă o fiară şi pe urmă-i să se ducă şi răspuns apoi s-aducă? Atunci noi ne-am 
ales şi pe loc am purces din urmă în urmă, ca păstorul după turmă. Şi venind 
noi trei voinici, şi ajungând pe aici cu suflarea vântului, pe faţa pământului, am 
zărit căzând pe casă o stea mândră, luminoasă, ş-am mai văzut o floricea mai 
mândră decât o stea, care-n flori înfloreşte, dar de rodit nu rodeşte. împăratul 
nostru o vrea şi ne-a trimis după ea, ca să i-o ducem mireasă, sa şi-o facă- 
mpărăteasă! 

Rău mi-e teamă de-un păcat! 
Ea mi-a cere lumea toată 
Făr-a se gândi la plată, 
Şi mi-a cere piei de zmeu 
Să-ncalţe piciorul său, 

Că de capră 

Lesne crapă. 

Şi de oaie 

Se despoaie 

Şi de ţap 

Iţi sare-n cap! 
Aş lua-o de Bărgău, 
Mă tem c-a fi lucru rău. 
Oi lua o sărmăncuţă 
Care poartă opincuţă 
Şi cămaşă cu altiţă, 
Şi pe şolduri o catrinţă. 

XLI 

Pe sub poale de pădure 

Pe sub poale de pădure 
Merg copilele la mure, 
Nevestele la alune 
Şi râd ca nişte nebune. 
Eu m-am dus să tai nuiele 
Şi prin huci am dat de ele. 
Venit-a ploaie cu vânt 
De le-a ţipat la pământ. 
Eu am fost băiat milos, 

M-am lăsat cu ele jos 
Şi le-am mâncat murele 
Şi le-am muşcat gurile. 

XLII 

Fa leliţă rotiliţa 

„Fa leliţă rotiliţă, 

Dă-mi gura peste portiţă". 

„Ba, eu gura nu ţi-oi da, 

Că aşa tu mă-i muşca. 

Drag îmi e bădica nalt 

Că sărută dezmierdat. 

El se pleacă de eşti mică 

Şi în braţe-i te ridică, 

Dar bădica mititel 

Mi-e urât şi fug de el, 

Că cu nasu-n brâu te-mpunge 

Şi cu gura nu te-ajunge!" 

XLIII 

Pentru mândra care-mi 
place 

Pentru mândra care-mi place 
Nici părinţii n-au ce-mi face, 
Nici judele satului, 
Nici chiar domnii sfatului. 
Domnii şed şi sfătuiesc, 
Eu cu mândra mă iubesc 
Şi cu dragoste-i şoptesc: 

„De ţi-ai face pat afară, 
Eu m-aş face vânt de vară 
Ş-aş veni la tine-ndată 
Să te văd: cum eşti culcată? 
Cu faţa către perete, 
Cu gura arzând de sete? 
Faţa vântura-ţi-o-aş, 
Gura săruta-ţi-o-aş!" 

XLIV 

Trecui valea 

Trecui valea ş-o puntiţă 
La fata de dăscăliţă: 
„Dragă mândră, mândruliţă! 
Nu ştii ţese, nu ştii coase, 
Dar te ştii că eşti frumoasă. 
Podu-ţi ţese pânza groasă, 
Fuiorul joacă prin casă. 
Dar fuiorul cum s-a tors? 
Coborând pe scară jos, 
Cu trei ouă de găină 
Şi cu sacul de făină. 
Oricum fie, aşa fie, 
Eşti frumoasă şi-mi placi mie!" 

XLV 

Bade Trandafir 

„Bade Trandafir frumos! 
Vrut-ai să te-arăţi duios, 

Dar te-ai arătat ghimpos 
Şi din minte nu m-ai scos". 
„Vai! leliţă din cel sat! 
Ce-ai cerut şi nu ţi-am dat? 
Cerut- ai faguri de miere, 
Eu ţi-am dat buzele mele; 
Cerut-ai o viorea, 
Ţi-am adus inima mea". 
„Dacă vrei dragoste-aprinsă, 
Adă-mi gura neatinsă. 
Şi o inimă fecioară 
Ca apa de la izvoară". 

XLVI 

Mai bădiţa, păr sucit 

Măi bădiţă, păr sucit! 
Şezi la noi dac- ai venit. 
Decât să văd că te duci 
Mai bine te-aş vedea-n furci, 
In furci nalte de nuiele 
Deasupra căsuţei mele. 
Vântul să te răcorească, 
Ochii mei să te privească. 

XLVII 

Porunci tu-wi-a mândra 

Poruncitu-mi-a mândra 
Să mă duc pân' la dânsa. 
Duce-m-oi ca un nebun 

Pe-o frunziţă de alun. 
Trec în vale, mor de sete, 
Mă-ntâlnesc cu două fete, 
Amândouă-n berte nouă, 
Săruta-le-aş pe-amândouă, 
Iar pe una totdeauna 
Că-i frumoasă ca şi luna. 
Copilită de boier! 
Cată colo-n fund, pe cer, 
Vezi cel nour, vezi cel deal? 
Vin' cu badea la Ardeal. 
Fata-mi zice: „Eşti nebun, 
Mergi pe-o frunză de alun, 
Că te-aşteaptă oarecine 
Şi râde-n braţe străine." 

XLVIII 

Trandafir cu doua flori 

Trandafir cu două flori, 
Mama-i cu două nurori, 
Una-i ruja macului, 
Una-i ruja dracului, 
Una-i pune lăutoare 
Ca să-i fie-opăritoare. 
Alta merge la fântână 
Cu cămaşa soacrei-n mână 
Ş-o întinde-n apă-o dată: 
„Na-ţi-o, mamă, că-i spălată". 
Ş-o agaţă pe-o nuia, 
Câinii hârâie la ea! 

XLIX 




Pasăre galbenă-n cioc, 
Rău mi-ai cântat de noroc, 
De ţi-ar pica ciocul tău 
Precum mi-ai cântat de rău! 
Tra, la, la, la, la, la, la, 
Nu vedeai inima mea 
Cât de fierbinte iubea, 
Dar acuma-i sloi de gheaţă, 
Rece şi fără de viaţă, 
Tra, la, la, la, la, la, la, 
Glasul tău cu amărâre 
Mi-a cântat de despărţire. 
Să mă duc în cale grea, 
Departe de puica mea! 
Tra, la, la, la, la, la, la, 
Căci nu sunt un vânător 
Să pândesc când ai să zbori, 
Şi să-ţi dau eu ţie plată 
Cu un fulger de săgeată! 
Tra, la, la, la, la, la, la! 

L 

Răvaş, puica.. 

„Răvaş, puică, răvaş, dragă, 
Nu-ţi pară lucru de şagă. 
Răvaş de la împăratul 

Că-ţi vine-acasă bărbatul" 
„Arză-1 focul de răvaş, 
Şi-n cenuşă vedea-l-aş!" 
„Gată-te, nevastă, bine 
Că bărbatul iată-1 vine". 
„Las' să vie, dracul ştie! 
Calea mărăcini să-i fie. 
Eu cămaşa i-am spălat, 
Cu urzici i-o am frecat 
Şi pe spini i-o am uscat 
Ş-încă i-am gătit de cină 
Două labe de găină 
Cu smântână din fântână". 



„Gată-te, nevastă, bine, 
Iată că drăguţul vine". 
„Las' să vie, Domnul ştie! 
Calea trandafiri să-i fie. 
Eu cămaşa i-am spălat, 
Cu sulcină-o am frecat, 
Şi pe flori i-o am uscat 
Ş-încă i-am gătit de cină 
Un pui tânăr de găină, 
Ş-o ulcică de vin plină. 
Că-i sunt dragă, ş-orice-oi face 
El îmi zice că îi place!" 



CÂNTECE DIN BASARABIA 

I 1 

Frunză verde de ovăs 
Floricică de pe şes! 
Te-am îndrăgit de pe mers, 
Că ţi-e mersul legănat, 
La inimă m-a secat! 
Floricică, floare-albastră 
Răsărită-n calea noastră, 
Năltişoară, subţirea, 
Tocmai pe potriva mea, 
Cărăuşii te-or călca. 
Te-or călca şi te-or strica, 
La inimă m-or seca. 
Floricică, floricea, 
Vină pe inima mea, 
Lângă mine să-nfloreşti, 
De pas rău să te fereşti, 
Sufletul să-mi răcoreşti! 



II 

Frunză verde baraboi, 
Ne-a făcut maica pe doi, 
Unul mercuri, unul joi 
Ş-a umplut lumea cu noi. 
Ş-am avut o surioară 
Ce-a umplut lumea de pară! 
Maica s-a luat prin ţară 
Să ne strângă grămăjoară. 
Să ne deie-n Bălţi la şcoală 2 
(Mai bine-am muri de boală!), 
Moscăleşte să-nvăţăm 
Şi la oaste să intrăm! 
Moscăleşte-oi învăţa 
Când eu limba mi-oi uita, 
Când a creşte grâu-n tindă, 
Ş-a ajunge spicu-n grindă, 
Când a creşte grâu-n casă 
Ş-a ajunge pâine-n masă! 



1 Din cauza greutăţii relaţiilor între Moldova şi Basarabia, nu am putut 
să-mi procur alte cântece peste Prut decât aceste XVI bucăţi, din care unele 
sunt numai fragmente. Sunt însă convins că s-ar putea descoperi multe balade 
şi doine minunate la românii ce se află sub stăpânirea rusească, căci şi-au păstrat 
foarte bine pân-acum datinile, limba şi tipul strămoşesc. 

2 Bălţile sunt un sat mare de pe malul Prutului în Basarabia. 

III 

Zi şi noapte vicoleşte, 

Nevastă, nevastă! 
Dorul tău mă prăpădeşte, 

Nevastă, nevastă! 
Casa ta-i descoperită, 
Mie-mi pare şindilită, 
Casa ta e dezvelită, 
Mie-mi pare poleită. 
Când mă uit la casa ta, 
Mi se rupe inima. 
Când îţi zăresc umbletul, 
Rău îmi arde sufletul! 

IV 

Frunză verde de măslină, 
Trecui Nistrul, apă lină, 
Să vedem pâinea de-i bună 
Ca şi-n ţara mea străbună. 
Fie dulce ca şi mierea 
Mie-mi pare că-i ca fierea. 

V 

Frunză verde poamă coarnă, 
Astă iarnă era iarnă 
Şi ningea şi vicolea, 
Bădiţa la noi venea, 
Dar acu-i senin şi bine 
Şi bădiţa nu mai vine. 

Ori de mine-i s-a urât, 
Ori cazaci l-au omorât, 
Arză-i focul la un loc, 
Cum arde pieptu-mi în foc! 

VI 

Floare, floricea, 
Mai zi, puica mea, 
Cum ziceai aseară 
Pe din jos de moară. 
Cum ziceai, ziceai, 
Inima-mi rupeai, 
Mai zi încă-o dată 
Şi mi-o rupe toată! 

VII 

Cine vede şi pricepe 
Dragostea de unde-ncepe, 
Cine vede şi cunoaşte 
Dragostea de unde naşte? 
De la gâtul cu mărgele, 
De la buze rumenele, 
De la grai cu drăgănele 
De la ţâţe bourele. 

VIII 

Când eram la mama fată, 
Purtam rochii de bucată, 
Dar de când m-am măritat 
C-un moscal din cela sat, 

Nici n-am fustă de purtat, 
Nici papuci de încălţat! 
Inima-mi e cu lăcată. 
Când aş descuia odată, 
Ar cunoaşte lumea toată 
Cât amar şi cât venin 
Bea inima la străin. 

IX 

Frunză verde de hamei, 
Ce gândeşti de nu mă iei? 
Judecată poate vrei? 
Hai la popa din Orhei 1 : 
„Protopoape luminate, 
Judecă şi fă dreptate". 
„Judecata ţi-e făcută, 
Ia-ţi vădana şi fă nuntă". 
„Ba vădana n-oi lua 
Chiar de mă vei blestema, 
Ş-oi lua o fată mare 
De peste cele hotare, 
C-acolo sunt moldovence 
Şi mai colo sunt muntence 
Cu vers dulce femeiesc 
Şi cu suflet românesc". 

X 

Frunză verde de pelin, 
Tu străină, eu străin, 
Amândoi ne potrivim. 
Hai în codru să trăim, 
Haide-n codrii Bâcului 2 , 
Pe marginea Prutului, 
Să ne facem bordeieş 
Cu uşorii de cireş, 
Şi cu patul de măcieş, 
Când vom vrea ca să dormim 
In departe s-auzim 
Buciumele păstoreşti 
Din câmpii moldoveneşti. 

XI 

Ionel din Chişinău, 
Drag îmi e numele tău! 
De-i trăi să fii al meu, 
De-i muri să te-ngrop eu. 
Să te-ngrop la capul meu, 
Ca să te visez mereu, 
Să dorm pe mormântul tău 
Până ce-a vrea Dumnezeu 
Ca să mă sfârşesc şi eu. 



1 Ţinutul Orheiului era unul din cele mai tari pe timpul domnilor vechi. 
Orheienii aveau veste de vitejie pe când Moldova se găsea în lupte necurmate 
cu puterile vecine. 

2 Codri mari ce se găsesc pe drumul de la Sculerii la Chişinău, capitala 
Basarabiei. 

XII 

Ah! amar şi vai de viaţă! 
Nici o dragă dimineaţă 
Să nu vărs lacrimi pe faţă, 
Nici o dragă de cu seară 
Lumea să nu-i fie-amară! 
Mare-i lumea, eu nu-ncap, 
Şi mă mir: ce rău le fac? 
Nici averea nu le iau, 
Nici iubirea nu le vreau, 
Ci tot plâng, jelesc mereu 
La mormânt, la soţul meu, 
Pe mormântu-i iarba creşte, 
In mormânt el putrezeşte, 
Inima mi se topeşte! 

XIII 

Frunză verde peliniţă, 
Pe cea verde moviliţă 
Se roteşte-o păuniţă 
Ş-un păun cu chica scurtă, 
Ieşi, bădiţă, de-1 ascultă. 
„Asculta-l-ar pustia 
Că mi-a luat soţia. 
Ochii cu sprâncenele, 
Mâna cu inelele, 
Gâtul cu mărgelele, 
Gura cu mândrelele, 
Şi mi-a luat zilele 
De-a împlut movilele". 

XIV 

Fă-mă, Doamne, ce mă-i face 
Sufletul să mi se-mpace, 
Fă-mă hulubaş de-argint 
Cu aripile de vânt, 
Să mai zbor de pe pământ 
Pân' la maica pe mormânt. 
Şi să stau, să m-odihnesc 
Să plâng şi să mă jelesc 
Şi de bune şi de rele, 
De aleanul vieţii mele! 

XV 

Frunză verde clocotici, 
La tot plopul câte cinci, 
Iar la plopul cel mai mare 
Şade un voinic calare 
Şi tot zice cu oftare: 
„La fântâna cu cerdac 
Este-un trandafir de leac. 
Cum aş face să nu-1 scap, 
Să mi-1 pun seara la cap. 
Toată noaptea să-mi visez 
Mândr uliţa ca să văz 
De gândeşte ea la mine 
Ori de umblă-n căi străine!" 

XVI 

Drag mi-a fost drumu-ntracoace, 
Şi n-am pentru cine-1 face! 

Puiculiţa ce-am iubit 
Zice că m-am moscălit 
Şi-mi vorbeşte duşmăneşte, 
De pe mal când mă priveşte, 
Şi-mi tot zice: Fugi departe 
Că de mine tu n-ai parte! 
Când erai român curat, 



Sufletul meu ţi l-am dat, 
Dar de când te-ai căzăcit 
Eşti ca dracul de urât. 
Prutu-i mare şi nu pot 
Pân' la ea să-1 trec înot. 
Prutul vine ca un zmeu 
Când sosesc pe malul său! 



APRECIERI 



Kogălniceanu în literatura istorică a României şi Alecsandri în literatura 
noastră populară joacă până la un punct rolul lui Columb în literatura noastră 
în privinţa geografică. . . Vor trece sute de ani, dar niciodată nu va răsuna numele 
unui Mihu copilul, Toma Alimoş, Erculeanu etc, fără ca ecoul să nu vibreze: 
Alecsandri! 

B. P. HAŞDEU, Articole şi studii literare, Bucureşti, 1961, p. 152-153. 

Alecsandri mai are un mare titlu de glorie, pe care se cade să i-1 subliniem 
mai ales acum. Intuiţia lui de artist profund şi delicat 1-a făcut să se apropie cu 
pietate şi înţelegere de depozitul sacru al poeziei noastre populare. Alecsandri 
n-a tratat poezia aceasta ca sociolog ori ca folclorist. A căutat în ea giuvaierul şi 
a ştiut să-1 găsească şi să-1 valorifice. Oameni neînţelegători, judecând din alt 
punct de vedere decât al său, au îndrăznit să condamne această mare operă în 
care el a adunat aurul sufletului nostru naţional, curăţindu-1 de zgură şi de tină. 
Dar tocmai acesta e marele lui merit, şi tocmai aici se dovedeşte nobleţea 
talentului său, în acest acord cu sufletul popular şi cu formula lui artistică. 
Opera aceasta a bardului de la Mirceşti e cu atât mai valoroasă astăzi cu cât 
astăzi, mai mult decât altădată, ne aflăm într-o mare criză, când personalitatea 
noastră naţională se alege. Şi-n manifestările artistice, care sunt hotărâtoare, 
trebuie să pornim de acolo de unde a pornit el. Ca Anteu, ca să dobândim 
puteri noi, să îngenunchem şi să sărutăm pământul nostru, îmbrăţişându-1. 

Mihail SADOVEANU, Mărturisiri, Editura pentru literatură şi artă, Bucureşti, 

1960, p. 158. 

... Ca de multe ori când este profund dezamăgit de opreliştile ce-i stau 
înainte, Alecsandri se refugiază în scris. Baladele erau mai de mult date la tipar, 
probabil din toamna 1851. Acum, eliberat fără voia lui de sarcinile revistei ce-1 
preocupase intens de la înapoierea din străinătate, el se ocupă mai îndeaproape 
de tipărirea poeziilor populare, face corecturi, le grăbeşte, astfel că în aprilie 

1852 apare în sfârşit prima fasciculă din ele cu titlul devenit istoric el însuşi, ca 
şi când ar fi fost imprimat nu pe simpla hârtie din modesta tipografie a lui 
Codrescu, dar în bronz, pentru eternitate: Poezii poporale. Balade (cântece bătrâneşti) 
adunate şi îndreptate de V. Alecsandri (...) 

Apariţia primei părţi din balade în aprilie 1852 este unul din momentele 
cele mai însemnate, dacă nu chiar cel mai însemnat, din dezvoltarea interesului 
pentru folclor în ţara noastră. 

G. C. NICOLESCU, Viaţa lui Vasile Alecsandri. Ediţia a doua, revăzută. 

Editura pentru literatură, Bucureşti, 1965, p. 258-259, 260. 

Cât pot face tovarăşii buni ca stimulent pentru un spirit receptiv, au dovedit-o 
Negruzzi şi Russo faţă de Alecsandri. Aceşti doi sunt premergătorii curentului 
popular în Moldova. Cel dintâi, într-un spiritual articol despre cântecele populare, 
descoperă cu ochi de artist frumuseţile lor, iar al doilea le adună în taină şi le 
citeşte prietenilor. Şi ceea ce făceau ei doi ca diletanţi, Alecsandri avea să continue 
cu stăruinţă. Comoara odată aflată, nimeni nu-şi dădea mai bine seama de 
valoarea ei ca Alecsandri, iar foiletoanele lui din ziarul „Bucovina", scrise asupra 
acestor cântece populare (1848-1850), sunt tremurul de bucurie că prin ajutorul 
lor va da literaturii o îndrumare nouă. 

De dragul adevărului fie constatat că toată mişcarea de descoperire a literaturii 
noastre populare s-a dezvoltat independent de aceea a popoarelor apusene, că 
nici unii dintre cei ce au pornit-o nu cunoşteau teoriile lui Herder şi nici 
începuturile folcloristice ale şcolii romantice germane nu străbătuseră până la 
dânşii. Interesul pentru acea literatură, care a dus străinătăţii vestea frumoase- 
lor noastre însuşiri sufleteşti şi din care a răsărit întreaga noastră literatură mai 
nouă, s-a dezvoltat în Moldova, aproape paralel cu acţiunea din ţările apusene 
şi îndeosebi cu cea din Serbia, unde Vuk Karagici săvârşise aceeaşi operă de 
renaştere ca Alecsandri la noi. 

Dorinţa lui Aecsandri s-a împlinit cu adevărat. Lozinca lui „îndărăt la popor!" 
şi-a dat cele mai frumoase roade. S-a dovedit mai întâi că în poezia marelui poet 
anonim se găsesc formele cele mai variate şi mai simple de exprimare a frumosu- 
lui şi elementele cele mai trainice şi mai bogate de limbă. Astfel opera lui Alec- 
sandri, prin rădăcina ei în popor, a fost chemată, în diferite crize literare şi lingvis- 
tice, şi a reuşit să salveze limba română de orbecăiri prin adâncimi fantastice. Şi 
dacă poetul din Mrceşti n-ar avea alt merit decât acesta, totuşi ar rămânea mare. 

Ilarie CHENDI, Pagini de critică. Ediţie îngrijită, studiu introductiv, note şi 

bibliografie de Vasile Netea. Editura pentru literatură, Bucureşti, 1969, p.195-196. 

Apariţia unei culegeri de poezie populară ca aceea a lui Alecsandri a fost 
pregătită de o întreagă mişcare de simpatie pentru creaţia poporului. Când a 
ajuns la cunoştinţa publicului, culegerea a produs entuziasm şi s-a integrat de- 
ndată ca parte din întreaga noastră activitate literară şi culturală. Prin pătrunderea 
şi în şcoală şi în marea masă a cititorilor, poeziile populare din culegere au fost 
şi educatoare a societăţii noastre, căreia i-au pus înainte o limbă frumoasă şi un 
fond de sensibilitate şi idei, în stare să influenţeze şi pe scriitori. Pe urma lui 
Alecsandri, Eminescu se inspiră din creaţia populară pe care, şi el, o înnobilează, 
spre a ajunge la câteva din cele mai strălucite producţii ale literaturii noastre. La 
fel cu Eminescu, şi alţi mari scriitori ai noştri găsesc inspiraţie în folclor. 

Culegerile lui Alecsandri şi-au îndeplinit rolul lor literar şi politic şi au fost 
publicate potrivit cu concepţia de pe atunci despre folclor. Astăzi o culegere de 
poezie populară se supune unei discipline, este pusă în raport cu dialectologia 
şi cu lingvistica. Opera lui Alecsandri poate fi privită ca un fapt trecut în domeniul 
istoriei culturale şi supusă criticii obiective în ce priveşte concepţia şi realizarea. 
Aceasta n-o va împiedica să fie mereu citită şi să rămână ca un moment luminos 
în desfăşurarea literaturii noastre. 

D. MURARAŞU, Alecsandri culegător de poezie populara. - In cartea: V. Alecsan- 
dri, Poezii populare ale românilor. Editura Minerva, Bucureşti, 1971, p. XXXI. 

Prin propriul său exemplu în munca de colectare şi valorificare a creaţiei poetice 
populare, Alecsandri ţine să releve importanţa excepţională a folclorului pentru 
dezvoltarea literaturii naţionale. Poezia populară chiar de la începutul activităţii 
lui literare i-a slujit. . . nu numai ca sursă de inspiraţie, ci imprimă operei lui un 
profund caracter democratic şi umanist, simplitate şi naturaleţe în expresie. 

Lazăr CIOBANU, Lirica lui Alecsandri. — In cartea colectivă Eu doina cânt. . . 

Editura Literatura artistică, Chişinău, 1978, p. 161. 

